
PERSONAJE 

ANDREW VAN : un profesor 

THOMAS BRAD : un importator de covoare 
orientale 

STEPHEN MEGARA : un călător 

VELJA KROSAC : un răzbunător 

HELENE BRAD : fiica vitregă a lui Brad 

MARGARET BRAD : nevasta lui Brad 

JONAH LINCOLN : directorul general al 


afacerilor Brad 
ESTHER LINCOLN : sora lui Jonah 
Dr. VICTOR TEMPLE : un vecin 


PERCY LYNN : un englez, om de lume 

ELISABETH LYNN : nevasta lui Percy 

HARAKHT : Zeul Soarelui 

PAUL ROMAINE : un nudist 

CĂPITANUL SWIFT : căpitanul iahtului lui 
Megara 

FOX : şoferul şi grădinarul lui Brad 

PROF. YARDLEY : un arheolog 

CAPITOLUL 1 


CRACIUN LA ARROYO 


Într-o dimineaţă de Crăciun, în apropierea orăşelului 
Arroyo din Virginia de Vest, fusese găsit cadavrul lui 
Andrew Van, decapitat şi crucificat pe un stâlp indicator 
în formă de T. 

Ellery Queen nu putuse să reziste acestei ştiri 
răspândite de ziare şi pe care o aflase la Chicago, acolo 
unde îşi insotise tatăl, ce nu era altul decât inspectorul 
Queen de la Biroul Central de Criminalistică din New 
York; inspectorul fusese convocat în marele oraş la o 
întrunire pe tema isprăvilor faptuite de gangsteri. De 
îndată ce întrunirea luă sfârşit, Ellery îl trase după el şi 
reuşi să-l convingă că o plimbare cu automobilul i-ar face 
tare bine înainte de a se reîntoarce la New York. Tatăl 
cedă în fata insistențelor fiului şi amândoi o porniră spre 
Virginia. 

Crima fusese comisă la intersecţia a două drumuri, la 
aproximativ o jumătate de milă depărtare de Arroyo. 
Ajungând acolo, Ellery şi tatăl său recunoscură cu 
uşurinţă locul; după traversarea orăşelului, care număra 
cel mult două sute de locuitori, au zărit de departe un 
mare stâlp indicator în formă de T, aşezat în punctul în 
care drumul pe care veneau ei era  întretăiat 
perpendicular de cel ce ducea de la New Cumberland la 
Pughtown. Stâlpul indicator stătea, deci, cu faţa spre 
capătul drumului către Arroyo; unul din braţe indica 
Pughtown, adică direcţia nord-est, celălalt arătând spre 
New Cumberland, direcţia sud-vest. 

Ellery opri şi cobori din maşină, în ciuda protestelor ta- 
tălui său, inspectorul. Afară era îngrozitor de frig, pămân- 
tul inghetase bocnă. Tânărul privi îndelung la stâlpul pe 

care fusese crucificat Andrew Van, excentricul învăţător 
din Arroyo. 

Stâlpul, altădată alb, acum de un cenuşiu murdar, era 
înalt cam de trei metri şi jumătate. Ellery observă că 
intersecţia drumurilor forma şi ea un T, asemenea 
stâlpului, la fel ca inscripţia ciudată găsită pe uşa casei 
unde locuia victima, litera T scrisă cu sânge... 

Ellery suspină, întrebându-se ce nebun furios putuse 
să comită această crimă atroce, inexplicabilă. Işi aminti 
de amănuntele apărute în ziare: ucigaşul bătuse nişte 
cuie mari în palmele şi gleznele victimei; alte două cuie 
fuseseră bătute la subsuori ca să susţină greutatea 
corpului. Absența capului te făcea imediat să te gândeşti 
la un T mare. Drumurile se intersectau formând un T. Pe 
uşa casei lui Van, situată în apropiere, ucigaşul trasase 
un T cu sângele victimei sale... 

Şi de ce să comiti o crimă în ziua de Crăciun? 

Poliţia locală nu înţelegea nimic din tot ce se întâmpla- 
se. Van nu avea duşmani, dar nici nu i se cunoştea vreun 
prieten. Singura fiinţă mai apropiată, un om simplu pe 
nume Kling, îi slujea drept servitor. Dar acum era de 
negăsit. Nimeni nu-l mai văzuse de când fusese 
descoperit cadavrul stăpânului său. Exista temerea că ar 
fi putut să cadă şi el victimă acelui nebun sângeros. 

Ellery îşi scoase pince-nez-ul, şterse cu grijă lentilele şi 
examină cu meticulozitate stâlpul indicator, observând 
găurile lăsate în lemn de cuiele scoase de poliţie. 
Sângele coagulat se întărise în locurile unde fuseseră 
tintuite mâinile şi picioarele. Dar şi mai mult se găsea pe 
partea verticală a stâlpului, provenit de la rana deschisă 
a gâtului; sângele inundase pur şi simplu lemnul. 

Ellery se întoarse la maşină, unde îl aştepta 
inspectorul, îngheţat de tot şi foarte prost dispus. 

— Haide, grăbeşte-te odată! se rasti el. 

— Zau că nu eşti deloc curios. 

— E prea frig. 

Ellery zâmbi, porni motorul şi îşi continuară drumul 
spre Arroyo. 

— Stranie întâmplare, strigă Ellery ca să acopere 
zgomotul motorului (masina celor doi Queen era o antica 
Duesenberg, rapidă dar nărăvaşă), sa fii crucificat în ziua 
de 
Crăciun! 

Răspunsul inspectorului se pierdu în vacarmul stârnit 
de maşină. 

Pătrunseră în mare viteză în orăşel şi se opriră în faţa 
unei case foarte modeste, împodobită cu o firmă scrisă 
de mână cu făloşenie, pe care se putea citi: Hotelul 
oraşului Arroyo. Ellery şi tatăl său intrară şi se pomeniră, 
după ce trecură şi de a doua uşă, în faţa unui personaj 
puţin cam stupid pe care îl bănuiră a fi şeful poliţiei 
locale. 

— Sergentul Luden? 

— Eu sunt. Ce doriţi? 

— Sergente, făcu Ellery cu o voce pe care se stradui 
s-o facă cât mai impresionantă, dă-mi voie să ţi-l prezint 
pe inspectorul Queen de la Biroul Central al Poliţiei din 
New York. 

Sergentul paru deosebit de surprins si îi oferi un scaun 
inspectorului. 

— Cazul Van, ai? Nu ştiam că şi cei de la New York se 
interesează de el. 

— Spune-ne amănunte, sergente, făcu Ellery servindu-i 
cu ţigări pe cei de faţă. 

— Amanunte... pai... mi s-a acrit sa tot dau la amanun- 
te. Ne-au napadit ziariştii... 

— Cine a găsit cadavrul? 

— Old Pete. Mai mult ca sigur că nu-l cunoaşteţi, locu- 
ieşte într-o colibă, acolo, pe coline. 

— Nu mai era vorba şi de un fermier? 

— Ba da, Mike Orkins. Se pare că Orkins venea la Arro- 
yo cu Fordul lui, vineri dimineaţa, adică în dimineaţa Cră- 
ciunului. In drum l-a întâlnit pe Old Pete, care venea şi el 
în oraş, şi i-a oferit un loc în maşina lui. Ei bine, când au 
ajuns la cotitură au dat nas în nas cu cadavrul lui Andrew 
Van. 

— Am vazut stalpul, zise Ellery. 

— Au venit o sumedenie cu maşinile să-l vada, 
bombăni sergentul Luden. Spuneam deci că pe Old Pete 
şi Orkins, văzând acest spectacol, i-a apucat aşa o frică 
încât au şters-o spre Arroyo cât ai zice peşte. 

— Nu s-au atins de cadavru? întrebă inspectorul. 

Luden îşi scutură chica lui căruntă. 

— Da' de unde! Au dat fuga aici de parcă i-ar fi alergat 
necuratu' şi m-au sculat din somn. 

— Cât era ceasul? întrebă Ellery. 

— Era opt, mărturisi sergentul. 

— Şi ati plecat imediat acolo împreună cu dl Hollis, pri- 
marul? 

— Da. Am strâns câţiva tipi şi ne-am dus să vedem. Ce 
porcărie! Şi încă şi-n ziua de Crăciun! Unde mai pui că 
Van era ateu... 

— Adică ce vreţi să spuneţi? întrebă cu vioiciune 
inspectorul. 

Sergentul păru stingherit. 

— Ei bine, era un om care nu mergea niciodată la 
biserică. Preotul... 

— Să fie oare o crimă săvârşită de un individ cuprins 
de fanatism religios? se adresă Ellery tatălui sau. 

— A zis cineva asta, mormăi sergentul, dar eu nu cred 
aşa ceva. 

— Presupun că nu banuiti pe nimeni din acest oraş? 
întrebă Ellery. 

— Sigur că nu! Eu zic, domnule, că e vorba de cineva 
pe care Van l-a cunoscut mai demult. 

— Au fost pe-aici străini recent? 

— Nu... Deci primarul, eu şi tipii veniţi cu noi am iden- 
tificat cadavrul după construcţia lui, haina şi actele pe 
care le-am găsit în buzunare. După aceea l-am dat jos. 
La întoarcerea în oraş ne-am oprit în faţa casei lui Van... 

— Da? făcu Ellery foarte interesat. Şi ce-ati găsit 
acolo? 

— O dezordine cumplită, răspunse sergentul Luden. 
Toate scaunele răsturnate de parcă s-ar fi bătut, sânge 

peste tot, acel semn în forma de T, de care au tot scris 
ziarele, făcut pe uşă tot cu sânge. Si Kling nicăieri. 

— Ah, făcu inspectorul, servitorul? A plecat luându-şi 
lucrurile cu el? 

— Ei bine, zise sergentul scărpinându-se în cap, nu 
prea am idee. Judecătorul mi-a cam preluat toate sarcini- 
le. Cred că îl caută pe Kling... şi pe încă altcineva. Da nu 
pot să vă spun nimic. 

— Nici o veste de la Kling? 

— Nu. Cadavrul a fost dus în principalul oraş al tinutu- 
lui, Weirton, la douăsprezece mile de aici. Procurorul a si- 
gilat casa lui Van, iar poliţia statului este ocupată până 
peste cap cu acest caz. 

Ellery reflectă un moment, în timp ce tatăl său se foia 
nervos pe scaun. 

— Cadavrul fusese decapitat, murmură după aceea 
Ellery. Cu un topor, mi se pare? 

— Da, am găsit toporul la el în casă. Era toporul lui 
Kling, dar nu s-au găsit pe el amprente. 

— Dar capul? 

Sergentul făcu un gest de neputinţă. 

— N-am idee. Presupun că ucigaşul l-a luat cu el ca 
amintire. Ha, ha! 

— Acum, tată, zise Ellery punându-şi pălăria pe cap, 
cred că putem pleca. Mulţumesc, sergente. 

CAPITOLUL 2 


ANUL NOU LA WEIRTON 


Inspectorul Queen fusese rechemat la New York, însă 
Ellery rămase la Weirton. Voia să asiste la anchetă, 
sedus de marea ciudatenie a acelei crucificari. 

Era marţi. Avea timp până sâmbătă, adică până a doua 
zi după Anul Nou, ca să încerce să obţină cât mai multe 
informaţii posibile de la domnul Crumit, procurorul dis- 
trictului. Dar Ellery nu reuşi să dea ochii cu acest perso- 
naj, foarte plin de importanţa lui. Necăjit, tânărul bătu 
străzile din Weirton, ascultând conversațiile localnicilor. 
Pe străzi erau foarte puţine femei, iar copii aproape 
deloc; numai bărbaţi cu aer grav, care discutau despre 
crimă şi vorbeau de linşaj... numai că, din păcate, nu 
aveau pe cine să linşeze. Poliţiştii de la poliţia statului, 
trimişi în sprijinul celei locale, circulau cu un aer 
preocupat. 

Miercuri, Ellery reuşi să aibă o convorbire cu Stapleton, 
judecătorul. Dar nu află nimic nou de la el. 

Prin urmare, Ellery consacră ultimele trei zile unei do- 
cumentări atente asupra victimei, Andrew Van. Nimeni 
sau aproape nimeni nu-l cunoştea la Weirton, unde 
venea foarte rar. Se spunea că sătenii din Arroyo îl 
considerau un profesor excelent, reproşându-i totuşi 
putin faptul că nu mergea la slujba religioasă. 


Toate aceste lucruri nu erau deloc interesante. 
x 


x x 
Sala unde trebuia să se tină ancheta se umplu cu mult 
înainte de ora fixată. Ellery avusese grijă să sosească 
printre primii, ca să ocupe loc în primul rând. La orele 
nouă 

fara zece, cand intra judecatorul Stapleton, Ellery se 
apropie de el si îi arătă o telegramă semnată de şeful 
poliţiei din New York; datorită ei, primi permisiunea să 
intre în mica încăpere unde se găsea expus cadavrul lui 
Andrew Van. 

— Vă previn că priveliştea nu e prea plăcută, murmură 
judecătorul. Decenţa ne-a împiedicat să facem ancheta 
în săptămâna Crăciunului; aşa că au trecut opt zile de 
când... 

Ellery, adunându-şi tot curajul, descoperi cadavrul ca 
să-l reacopere aproape imediat. Era într-adevăr greu de 
suportat. Un bărbat înalt. În locul capului - nimic... o 
gaură larg deschisă. 

Pe o masă zăceau hainele: un costum gri închis, foarte 
sobru, pantofi negri, lenjeria de corp, totul întărit de sân- 
ge. Mai erau şi câteva obiecte, scoase din buzunarele 
costumului: un creion, un stilou, un portofel, o trusă de 
chei, un pachet de ţigări, câteva monede, un ceas şi o 
scrisoare veche. Nimic nu prezenta interes, 
concluzionase Ellery după ce le examinase pe toate. 
Singurele indicaţii ce puteau prezenta o foarte mică 
importanţă din punctul de vedere al anchetei erau 
inițialele A.V. de pe câteva obiecte şi scrisoarea, de la un 
librar din Pittsburg, care îi fusese adresată lui Andrew 
Van, Esq. 

Stapleton se întoarse şi îl prezentă pe Ellery Queen 
unui bătrân înalt care tocmai intrase şi care se uita la 
tânăr cu un aer bănuitor. 

— Domnul Queen... procurorul Crumit. 

Ellery salută şi se întoarse în sala de anchetă. 

Cinci minute mai târziu îşi făcea apariţia şi judecătorul 
Stapleton şi cerea să se facă linişte. După inevitabilele 
preliminarii, Stapleton chemă primul martor, Michel 
Orkins. 

Acesta, un fermier bătrân, adus de spate, ars de soare 
şi bătut de vânt, se apropie şi se aşeză, cuprins de o 
stare de nervozitate, pe scaunul indicat de magistrat. 

— Domnule Orkins, spuneti-ne în ce împrejurări ati 
descoperit cadavrul victimei. 

— Da, domnule judecator. Era vinerea trecuta, ma du- 
ceam la Arroyo cu maşina mea Ford, când l-am zărit pe 
Old Pete pe drum; l-am luat în maşină. Ajunşi la cotitură, 
am văzut cadavrul agăţat de stâlp... cu mâinile şi 
picioarele bătute în cuie. Am... am plecat imediat 
de-acolo cu toată viteza, îndreptându-ne spre oraş. 

Cineva din asistenţă râse scurt şi judecătorul ceru să 
fie linişte, după care întrebă: 

— V-aţi atins de cadavru? 

— Nu, domnule judecător. Nici măcar nu ne-am dat jos 
din maşină. 

— Va mulţumesc, domnule Orkins. 

Fermierul scoase un suspin adânc de uşurare şi se în- 
toarse la locul lui, ştergându-şi fruntea cu o batistă mare 
de culoare roşie. 

— Aăă... Old Pete? 

Se produse agitaţie; din fundul sălii se ridică o figură 
bizară, cea a unui bătrânel sfrijit, drept ca lumânărica, cu 
o barbă căruntă şi sprâncene zbarlite. Imbracat aidoma 
unui arlechin, cu nişte bulendre vechi, peticite peste tot 
şi foarte murdare, Olt Pete merse ezitând până la 
scaunul rezervat martorilor. 

— Numele dumneavoastră, vă rog? 

— Ha? 

Bătrânelul îl privi pieziş; îţi crea impresia că nu vede. 

— Numele dumitale! Peter... şi mai cum? 

Old Pete scutură din cap. 

— Nu am nume. Eu sunt Old Pete. De altfel sunt mort. 
De douăzeci de ani sunt mort. 

Se aşternu o tăcere plină de oroare, iar Stapleton privi 
în jurul său cu un aer stupefiat. Deodată, un bărbat mic 
de statură, cu un aer vioi, aşezat lângă estrada judecă- 
torului, se ridică în picioare şi luă cuvântul. 

— Am să vă explic eu, domnule judecător. Old Pete e 
puţin cam nebun. Eu numai aşa îl ştiu de când s-a stabilit 

la noi in tinut. Cabana lui de vanator e putin mai sus de 
Arroyo, pe coline. 

— Ah... va multumesc, domnule Hollis. 

Primarul din Arroyo se aşeză din nou pe scaun, în timp 
ce din rândurile asistenţei se făcu auzit un murmur de 
aprobare. Old Pete rânji şi îl salută pe Hollis cu un gest al 
mâinii. judecătorul îşi continuă întrebările, la care marto- 
rul dădu răspunsuri vagi, suficiente totuşi pentru a confir- 
ma relatarea lui Michel Orkins. 

După el, Hollis primarul şi sergentul Luden depuseră 
mărturie precum că fuseseră sculati din pat de Orkins şi 
Old Pete şi duşi la locul dramei. După aceea luaseră cu ei 
cadavrul, oprindu-se în drum la casa lui Van, unde remar- 
caseră semnul făcut cu sânge pe uşă. 

Mai departe a fost chemat să depună mărturie un ger- 
man gras şi surâzător. 

— Luther Bernheim, dumneata ai un magazin de 
produse alimentare la Arroyo? 

— Da, domnule judecător. 

— Îl cunoşteai pe Andrew Van? 

— Da. Era unul dintre clienţii mei, un client bun, care 
plătea totdeauna foarte regulat. 

— ÎI cunosteai de multă vreme? 

— Ach! De ani de zile. 

— Venea el însuşi să-şi cumpere alimentele? 

— Câteodată. Dar de cele mai multe ori venea Kling, 
servitorul lui. Domnul Van venea personal să achite 
notele de plată. 

— Era amabil? 

— Da. 

— Ai putea să spui despre el că era ciudat, original? 

— Ciudat... nu. Poate puţin original. De exemplu, îmi 
comanda mereu icre negre. 

— Icre negre? 

— la. Era singurul client care îmi comanda aşa ceva. 
Le aduceam special pentru el. Totdeauna de cea mai 
bună calitate. 

— Domnule Bernheim, domnule Hollis si dumneata, 
sergente Luden, vă rog sa mă urmaţi în încăperea vecină 
pentru identificarea oficială a cadavrului. 

Judecătorul părăsi estrada, urmat de cei trei cetăţeni. 
Toată lumea începu să vorbească în acelaşi timp. La în- 
toarcere, faţa cumsecadelui băcan din rozalie devenise 
aproape verde, iar ochii lui reflectau oroarea celor 
văzute. 

Ellery Queen suspină. Un profesor de ţară care coman- 
da icre negre! Oare sergentul Luden să fie un tip mai 
subtil decât părea? Să fi cunoscut Van un trecut mai 
strălucit? 

Procurorul Crumit se apropie de estradă. Din sală se 
auzi un murmur de nerăbdare; toţi simțeau ca până 
acum nu fusese decât o introducere. 

— Domnule procuror, zise Stapleton, ne puteţi comuni- 
ca informaţii despre viaţa dusă de Andrew Van înainte şi 
după venirea lui la Arroyo? 

— Da. 

— Atunci vă rog să ne comunicaţi tot ce aţi descoperit. 

Procurorul îşi sprijini mâna de spătarul scaunului desti- 
nat martorilor. 

— Andrew Van şi-a făcut pentru prima dată apariţia la 
Arroyo ca urmare a unui anunţ dat în ziare pentru ocupa- 
rea unui post de profesor. Referințele lui erau excelente 
şi municipalitatea l-a angajat. A venit împreună cu Kling, 
servitorul lui, şi a închiriat casa în care a locuit până la 
moarte. Purtarea lui a fost exemplară şi nu i se puteau 
aduce decât cuvinte de laudă... 

Crumit făcu o pauză. 

— Am aflat că fusese profesor la un colegiu din Pitts- 
burg înainte de a veni la Arroyo. 

— Şi înainte? 

— Nici o urmă. Naturalizat american de treisprezece 
ani, Van era armean, născut în 1885. 

Armean, îşi zise Ellery Queen. Nu departe de 
Galileea... Prin minte îi treceau tot felul de gânduri 

ciudate, pe care le alunga, de altfel, cat se poate de 
repede. 

— Si Kling, domnule procuror? 

— Era un copil gasit, crescut de orfelinatul Sf. 
Vincentiu din Pittsburg. Ajuns bărbat în toată firea, 
orfelinatul îl folosea ca om la toate. Andrew Van, când 
şi-a dat demisia de la colegiul din Pittsburg şi a acceptat 
postul de la Arroyo, a fost la orfelinat pentru a-şi lua de 
acolo un servitor. Alegerea s-a oprit asupra lui Kling şi 
acesta l-a urmat pe Van la Arroyo, unde a rămas până la 
moartea stăpânului său. 

Ellery se întrebă ce motiv îl putuse determina pe Van 
să părăsească un oraş mare cum era Pittsburgul pentru o 
astfel de văgăună. Un trecut nelegiuit, dorinţa de a se as- 
cunde? Când vrei să te ascunzi iţi alegi un oraş mare, nu 
un cătun! Nu, cauzele erau probabil mai profunde, mai 
obscure... 

— Ce fel de om era acest Kling? întrebă Stapleton. 

— Cei de la orfelinat îl descriu ca pe un om simplu. Cu 
totul inofensiv. 

Judecătorul se scuză brusc faţă de procuror şi îl chemă 
din nou pe bacanul din Arroyo. 

— Îl cunoaşteţi pe Kling, domnule Bernheim? 

— Da, domnule judecator. 

— Descrieti-mi-l. 

— Oh, era un individ liniştit, cumsecade. Destul de 
prost... 

— Este adevarat, domnule Bernheim, ca acest Kling 
era cunoscut in tot Arroyo pentru forta lui fizica? 

Ellery zambi. 

— Ach, da, facu Bernheim. Acest Kling era foarte 
puternic! Era in stare sa ridice un butoias cu zahar! Dar 
n-ar fi omorât nici măcar o muscă, domnule judecător, 
îmi aduc aminte că odată... 

— De ajuns, zise Stapleton. Domnule Hollis, vreţi să 
veniţi mai aproape? 

Primarul se apropie. Ellery îşi zise că avea un aer deza- 
greabil. 

— Sunteti presedintele consiliului municipal, domnule 
Hollis? 

— Da. 

— Vreti sa spuneti juriului tot ce stiti despre Andrew 
Van? 

— A dat totdeauna satisfactie deplina. Un om care stu- 
dia mult, iesind foarte rar din casa in afara orelor de 
şcoală. Unii îl considerau distant, dar eu nu împărtăşesc 
această părere. Era puţin sociabil, asta e tot. Şi, deşi era 
de origine străină, vorbea, englezeşte ca mine şi ca dum- 
neavoastră. 

— Primea vizite? 

— Nu, nu cred, dar natural că nu pot afirma cu toată 
siguranţa. Era un tip ciudat, continuă primarul cu un aer 
gânditor. O dată sau de două ori, zicând că vreau să mă 
duc la Pittsburg, Van mi-a cerut să-i cumpăr nişte cărţi, 
nişte cartulii curioase... Filozofie, istorie, astrologie... 

— Da, da, foarte interesant, domnule Hollis. Apropo, 
sunteţi bancherul din Arroyo? 

— Da. 

Primarul roşi şi-şi îndreptă privirea spre picioarele lui 
scurte. Ellery înţelese după expresia lui Hollis că era atot- 
puternic la Arroyo sau aproape. 

— Andrew Van avea un cont la banca dumitale? 

— Nu. Îşi primea în mod regulat salariul în bani lichizi 
şi păstra toţi banii asupra lui. Ce vreţi, fiecare cum crede 
de cuviinţă! Ştiu asta chiar de la el. 

— Lucrul acesta se ştia la Arroyo? 

Hollis ezită. 

— Mărturisesc că le-am spus câtorva persoane... 

Primarului i se mulţumi şi locul său fu luat de sergentul 
Luden. 

— Ai cercetat casa lui Andrew Van, sergente, în dimi- 
neata zilei de vineri, 25 decembrie? 

— Da, domnule judecător. 

— Ai găsit bani? 

— Nu. 

„Mişcări diferite” în sala. Sa fie oare furtul mobilul cri- 
mei? Ellery se încruntă. Nu se potrivea în nici un fel. Mai 
întâi, o crimă cu o aparenţă fanatico-religioasă, apoi un 
furt de bani. Cele două mobiluri nu se potriveau deloc... 

Un bărbat aduse un obiect pe estradă, o cutie veche 
din metal cu mânerul răsucit; micul lacăt atârna deschis. 
Judecătorul luă cutia, o deschise si o răsturnă, arătând că 
era goală. 

— Sergente, recunoşti aceasta cutie? 

— Da. Era caseta lui Andrew Van si am gasit-o la el 
acasă, deschisă. 

Judecătorul o dădu spre cercetare juriului. Apoi îl che- 
mă pe administratorul poştei din Arroyo. 

— Andrew Van primea multe scrisori? 

— Nu. 

— A primit vreo scrisoare sau vreun pachet în ultima 
săptămână dinaintea morţii? 

— Nu. 

— Punea deseori scrisori la posta? 

— Nu. Sunt cel puţin trei luni de când nu i-am mai 
văzul scrisul. 

După aceea veni rândul doctorului Strang, medic 
legist, care sosi târându-şi picioarele de parcă n-ar fi fost 
nici o grabă. 

— Doctore. Strang, îl întrebă magistratul, când aţi exa- 
minat prima oară cadavrul? 

— După două ore de la descoperirea lui. 

— Aţi putea preciza juriului ora aproximativă a decesu- 
lui? 

— Da. Acest om trebuie să fi murit de şase sau optore 
faţă de momentul când a fost găsit crucificat. 

— Ceea ce ar situa crima pe la miezul nopţii, în ajunul 
Crăciunului? 

— Întocmai. 

— Aveţi să ne faceţi alte precizări în legătură cu starea 
cadavrului? 

Medicul răspunse cu un aer ostenit: 

— Cadavrul nu prezenta nici un fel de urme în afară de 
perforatiile făcute de cuie şi rana deschisă a gâtului. 

Judecătorul se ridică pe jumătate şi întrebă: 

— Care e concluzia pe care o trageţi din acest fapt, 
doctore Strang? 

— Că, probabil, defunctul a fost împuşcat în cap sau că 
a fost lovit foarte puternic, pentru că nu mai prezintă alte 
urme de violenţă pe corp. 

Ellery dădu din cap aprobativ. Medicul continuă: 

— După părerea mea, omul era deja mort când i s-a 
tăiat gâtul cu un instrument foarte ascuţit, dacă e să ne 
luăm după aspectul rănii. 

Judecătorul ridică un obiect ce se găsea pe biroul său, 
un topor, şi se adresă doctorului Strang: 

— Credeţi că Van ar fi putut fi decapitat cu această 
armă? 

— Da. 

— Acest topor a fost găsit acasă la Van, în odaita din 
spatele bucătăriei unde a fost comis omorul. Daţi-mi voie 
să vă atrag atenţia, domnilor, că pe coadă nu s-au găsit 
amprente digitale, fapt ce indică premeditarea criminalu- 
lui. Aş adăuga că în privinţa proprietarului acestui topor 
nu există nici un dubiu, el este chiar Van; Kling se folosea 
de topor ca să taie lemne. Vă mulţumesc, doctore 
Strang. Colonele Pickett, vreţi să vă apropiaţi? 

Era şeful poliţiei statului. Judecătorul îl rugă să comu- 
nice juriului ceea ce avea de spus. 

— In ciuda tuturor cercetărilor efectuate sub conduce- 
rea mea, bubui glasul colonelului, nu am reuşit să găsim 
capul victimei. Şi nici să dăm de urma lui Kling. Am trimis 
semnalmentele acestui om în statele învecinate. Andrew 
Van a fost văzut pentru ultima dată în după-amiaza zilei 
de joi, 24 decembrie, la doamna Traub, la Arroyo; se 
dusese în vizită la această doamnă să-i aducă la 
cunoştinţă că silinta la scoala a fiului ei, William, lăsa 
foarte mult de dorit. După plecarea lui, nimeni nu l-a mai 
văzut. 

— Dar Kling? 

— Ultimul care l-a văzut în acea după-amiază, cam pe 
la orele patru şi zece, a fost Timothy Traynor, un fermier 
care locuieşte între Pughtown şi Arroyo. Kling a cumpărat 
de la el un sac de cartofi, cu care a plecat pe umăr. 

— Ati găsit cartofii acasă la Van? 

— Da. Sacul era intact. Traynor l-a identificat. 

— Mai aveţi şi altceva să ne aduceţi la cunoştinţă, 
colonele? 

Colonelul Pickett privi în jurul lui înainte de a răspunde. 

— Bineînţeles. 

In sală se aşternu o tăcere apăsătoare. Ellery zambi cu 
un aer plictisit: era momentul dezvăluirilor. Colonelul 
şopti două cuvinte la urechea judecătorului şi-i făcu 
semn să înainteze unuia dintre oamenii lui care se găsea 
în fundul sălii. Soldatul se apropie, ţinând de braţ un 
individ ciudat: un bătrânel cu părul lung şi brunet, cu 
barba încâlcită. Doi ochi strălucitori de fanatic şi o piele 
bronzată; drept haine nu avea decât nişte pantaloni trei 
sferturi kaki, scortosi din cauza jegului, şi un pulover 
brun. În picioare avea nişte sandale de o formă bizară. În 
mână ţinea un fel de baghetă din lemn, care se termina 
cu forma grosolană a unui şarpe, probabil opera unui 
artist naiv. 

In sală se produse agitaţie şi lumea izbucni în râs. Ju- 
decătorul le ceru furios să facă linişte. 

In spatele soldatului şi bătrânului cu bagheta venea un 
tânăr alb la faţă, îmbrăcat cu o salopetă pătată de ulei. 
Era cu siguranţă cunoscut de concetatenii săi, căci mai 
multe persoane i-au făcut semne de încurajare. Cei trei 
se aşezară în faţa judecătorului. Bătrânelul cu bagheta 
dădea semne vadite de mare spaimă. 

— Gaspard Croker! 

Tânărul palid se ridică cu nervozitate. 

— Sunteţi proprietarul garajului de pe Main Street din 
Weirton? 

— Păi sigur că da. Doar mă cunoaşteţi, domnule 
Stapleton... 

— Raspundeti la intrebarea mea, facu judecatorul cu 
un aer sever. Explicati juriului ce s-a petrecut pe la orele 
unsprezece, in seara din ajunul Craciunului. 

— Tocmai inchisesem garajul în ajunul Crăciunului. 
Locuiesc în spatele lui, într-o căsuţă. In noaptea aceea, la 
orele unsprezece, cum stăteam eu aşa şi vorbeam cu ne- 
vastă-mea, aud un zgomot care mi s-a părut că venea 
dinspre garaj; am dat fuga în întunericul de-afară şi am 
găsit într-adevăr un individ care bătea cu putere în 
poartă. Când m-a văzut... 

— O clipă, domnule Croker. Cum era îmbrăcat? 

— Cred că purta nişte haine închise. E tot ce am 
remarcat... 

— Si fata? 

— Nu l-am văzut prea bine, căci omul era înfofolit din 
cauza frigului, sau poate că nu voia să fie recunoscut... 
Mi s-a părut că e complet ras, foarte brunet, cu aspectul 
unui străin, deşi vorbea foarte bine americana. 

— Ce vârstă i-ati da? 

— Cam vreo treizeci de ani, poate ceva mai mult... 
Greu de spus. 

— Ce dorea? 

— Să închirieze o maşină care să-l ducă la Arroyo. 

Tăcerea era atât de mare încât Ellery auzea respiraţia 
vecinilor săi. 

— Şi? întrebă judecătorul. 

— Marturisesc, continua Croker cu mai multă siguran- 
ta, că această perspectivă nu mi-a surâs deloc. La orele 
unsprezece, în ajunul Crăciunului... să-ţi laşi nevasta sin- 
gură... Dar bărbatul a scos din portofel şi mi-a oferit zece 
dolari. Ce vreţi, domnule judecător, sunt sărac şi suma 
era mare. Am acceptat. Îmi anunţ nevasta, scot maşina 
şi plecăm. Pe drum îl întreb dacă are o destinaţie precisă 
la Arroyo; îmi răspunde întrebându-mă dacă drumul spre 
Arroyo nu se întretaie cu cel de la Pughtown la New Cum- 
berland. Îi răspund că da. Atunci el îmi zice: „Acolo mă 
vei duce”. L-am dus, l-am lăsat acolo, după care mi-am 
luat banii şi m-am întors acasă cât am putut mai repede. 

— Ati putut vedea ce a facut cand v-ati despartit? 

— Da, am întors o dată capul înapoi si l-am văzut 
dispărând după cotitură, spre Arroyo. Am remarcat că 
şchiopăta uşor, domnule judecător. 

Un hârâit răguşit ieşi din gâtul fenomenului bărbos 
aşezat lângă soldat; ochii i se mişcară cu repeziciune în 
orbite, de la dreapta la stânga, de parcă ar fi căutat o 
posibilitate să fugă. 

— Cu ce picior, domnule Croker? 

— Parcă cu piciorul stâng. 

— L-ati mai văzut de atunci pe omul acela? 

— Niciodată, domnule judecător. 

Croker păru încântat că putea să plece. 

— E rândul dumitale acum, zise judecătorul Stapleton 
adresându-se lui Barbă-Brună. 

Soldatul îl împinse pe bătrân să se ridice în picioare, 
apoi acesta înaintă, cu ochii plini de spaimă, până la 
scau- nul martorilor. 

— Numele dumnitale? întrebă Stapleton. 

Ellery avu sentimentul ciudat că omul se ruga, adresa 
o rugă şarpelui ce decora bagheta pe care o ţinea cu 
braţul întins, ceea ce stârni ilaritate în sală. Numai că 
judecătorul îi puse repede capăt. Bătrânul îşi trase înapoi 
umerii slabi, îl privi ţintă pe Stapleton şi strigă cât îl ţinea 
gura: 

— Sunt Harakht, zeul soarelui amiezii. Ra-Harakht, şoi- 
mul! Urmă o tăcere plină de stupefactie. Judecătorul fu 
gata să se tragă înapoi. După un moment, din rândurile 
asistenţei sr auziră câteva râsete isterice, dar de data 
aceasta nu în bătaie de joc, ci de frică. Ceva ciudat şi în- 
spăimântător emana din omul acela evident sincer. 

— Cum? întrebă judecătorul cu o voce slabă. 

Bătrânul îşi încrucişă braţele, dar nu catadicsi să răs- 
pundă. 

— Aăăă... Ce profesiune aveţi, domnule... Harakht? 

Situaţia devenea penibilă. Lui Ellery îi fu jenă pentru 
judecător. 

— Sunt vindecatorul celor slabi, zise tn sfarsit Harakht. 
Le redau bolnavilor sanatatea. Sunt cel care pluteste pe 
Manset, barca zorilor. Sunt cel care pluteşte pe 
Mesenktet, barca nopţii. Alţii mă numesc Horus, regele 
orizontului. Sunt fiul lui Nut, zeiţa Cerului, şi al lui Qeb, 
mama lui Isis si a lui Osiris. Sunt zeul suprem din 
Memphis. Sunt... 

— Destul! izbucni judecătorul. Ce înseamnă asta, colo- 
nele Pickett! Înţelesesem că acest om are să ne 
comunice lucruri importante... 

Şeful poliţiei statului se ridică vioi. Cel care îşi zicea 
Harakht aştepta liniştit, groaza de la început îi dispăruse 
complet. 

— Îmi cer scuze, domnule judecător, zise Pickett. Ar fi 
trebuit să vă previn că acest om nu e în toate minţile. E 
un soi de ţigan nomad care merge din oraş în oraş într-o 
căruţă trasă de un cal, vânzând nişte produse aşa-zis 
miraculoase. Caruta lui e plină de sori şi de simboluri 
egiptene. Face o reclamă sforaitoare medicamentului pe 
care îl vinde, medicament care, după spusele lui, vindecă 
totul... 

— Este elixirul tinereţii, zise Harakht cu o mare 
gravita- 
te. Lumina soarelui pusă în sticle... 

— Pur şi simplu untură de peste, îl întrerupse Pickett 
zâmbind. Nimeni nu-i cunoaşte adevăratul nume şi cred 
că el însuşi l-a uitat. 

— Mulţumesc, colonele, făcu Stapleton cu demnitate. 

Ellery tresari, căci recunoscuse brusc emblema 
sculptată grosolan pe care o ţinea nebunul în mână. Era 
un uraeus, sceptrul şarpe, simbolul divinității şi al 
regalității la vechii egipteni... Ellery îşi îndreptă spatele, 
devenind mai atent. 

— Aaa... Harakht, de vreme ce trebuie să-ţi spun 
astfel, ai auzit depozitia lui Croker cu privire la omul 
bronzat, ras şi care şchiopăta? 

O sclipire de ratiune trecu prin ochii vindecatorului 
bărbos. Raspunse din nou cu aerul înspăimântat de la 
început: 

— Omul care şchiopătă... da. 

— Această descriere iti aminteşte de cineva? 

O ezitare. Apoi: 

— Da. 

— Ah! De cine? 

— De preotul meu. 

„Mişcări diverse” în rândurile asistenţei. 

— Adică? 

— E discipolul meu, preotul meu. Marele preot al lui 
Horus. 

— Da, da, făcu Stapleton. Numele lui. 

— Velja Krosac. 

— Ham? zise judecătorul. Un mare străin, nu-i asa? 
Armean? 

— Egiptul, este unica naţiune, răspunse Harakht. 

— Unde este acest Vel... Velja Krosac? 

Harakht dădu din umeri. 

— Plecat. 

Dar Ellery zări o lucire de spaimă în ochii lui mici şi 
care clipeau mereu. 

Colonelul Pickett se ridică în picioare. 

— Daţi-mi voie să rezum, domnule judecător. Am 
remar 
cat acest nume de Krosac pe anumite hârtii din căruţa, 
acestui nebun. Este un personaj destul de misterios, pe 
care Harakht l-a cules Dumnezeu ştie de pe unde în cur- 
sul călătoriilor lui şi care îi servea într-un fel drept impre- 
sar. În ajunul Crăciunului, aflându-se în tovărăşia lui 
Harakht, Krosac a dispărut din Holliday's Cove, la o 
depărtare de câteva mile de aici. Bătrânul pretinde că de 
atunci nu l-a mai văzut. 

— Nu aţi dat de urma acestui individ? 

— Nu încă, mormăi colonelul cu un aer iritat. Dar îl 
vom găsi. 

— Harakht, intreba judecatorul, nu ai fost niciodata la 
Arroyo? 

— Arroyo? Nu cunosc. 

— Ce ştii de Krosac? 

— Un credincios adevarat, afirma Harakht. Venereaza 
Sfintele altare... 

— Bine, bine, zise judecătorul satul. Luaţi-l de aici. 

Soldatul zâmbi, îl apuca de braţ pe Barbă-Brună şi dis- 
păru cu el în mulţime. Ellery suspină. Toate astea nu 
erau deloc încurajatoare, cazul se complica, frizand 
nebunia, farsa... Şi totuşi, acel corp mutilat cu sălbăticie, 
crucificat... 

Crucificat! Tresări. Răstignire... vechiul Egipt. Unde... 

Ancheta continua. Restul martorilor nu dezvăluiră 
nimic interesant. Ellery ieşi din visare tocmai în clipa în 
care judecătorul Stapleton se ridică să-şi expună 
concluziile juriului. 

— Domnilor jurati, zicea el, ati auzit... 

Ellery se ridică brusc. Stapleton se întrerupse şi îl privi 
nemulţumit. 

— Domnule Queen... 

— O clipă, domnule Stapleton. Am de comunicat ceva 
care interesează ancheta. Un fapt... 

— Cum? exclamă procurorul Crumit. Un fapt nou? 

— Nu, domnule procuror, răspunse Ellery zâmbind. Un 
fapt foarte vechi, mai vechi decât religia creştină. Dacă 
îmi permiteti să vă atrag atenţia asupra faptului că, în 
cursul acestei anchete, nu s-a vorbit de caracteristica 
cea mai ciudată a cazului, şi anume că ucigaşul şi-a dat 
osteneala să răspândească litera sau simbolul T de jur 
împrejurul locului crimei. Intersecţia drumurilor în formă 
de T. Stâlp indicator în formă de T. Cadavrul decapitat şi 
crucificat astfel încât să reprezinte un T. Şi încă un T scris 
cu sânge pe uşa victimei. Presa a subliniat această 
obsesie ciudată... 

— Da, da, îl întrerupse procurorul Crumit. Ştim toate 
astea. Şi? 

— lata, zise Ellery. Litera-simbol T poate sa nu aiba nici 
o legatura cu alfabetul. 

— Ce vreti sa spuneti, domnule Queen? intreba judeca- 
torul Stapleton. 

— Că simbolul T are o semnificaţie religioasă... Există 
o cruce, printre numeroasele simboluri religioase de 
această formă, care are aparenta unui T. Se numeşte 
crucea Tau sau crux commissa. Cruce de origine păgână, 
cu mult anterioară crucilor greceşti, care ele însele au 
precedat crucea creştină cu mai multe secole. Dar iată 
unde voiam să ajung... Tau sau crucea în formă de T se 
mai numeşte şi crucea egipteană! 

PARTEA A DOUA 
CRUCIFICAREA UNUI MILIONAR 


-28- 


Ellery Queen - Misterul crucii egiptene 


CAPITOLUL 1 


PROFESORUL YARDLEY 


Dezvaluirea lui Ellery nu făcuse decât să crească 
misterul şi în cele din urmă juriul dăduse verdictul de 
„omor comis de unul sau mai mulţi necunoscuţi”. De 
altfel, Ellery nu întrezărea nici cea mai mică soluţie 
posibilă şi se întoarse la New York foarte nedumerit. 
Sfârşi chiar prin a-şi reproşa că se dusese prea departe 
cu gândul... Probabil că Krosac, un străin naturalizat 
american îl asasinase pe profesor, şi acesta tot de 
origine străină. Împins de motive obscure care s-ar fi 
putut foarte bine să nu fie cunoscute niciodată pentru că 
dispăruse. De ce să nu se accepte această explicaţie? 
Dar Kling? O legătură cu trecutul pe care ucigaşul 
probabil că o distrusese, pentru că servitorul ştia prea 


multe... 
x 


* * 


Au trecut şase luni. Ellery, întors la New York, uitase 
complet de crima din Arroyo, când, într-o dimineaţă de 
iunie, primi o telegramă pe când îşi lua micul dejun 
împreună cu tatăl său, inspectorul. 

Telegrama venea din partea profesorului de istorie 
veche de la universitatea unde Ellery îşi făcuse studiile, 
profesorul Yardley, la care tatăl şi fiul ţineau foarte mult, 
dar pe care nu-l mai văzuseră de multă vreme. După ce 
o citi, Ellery întinse telegrama tatălui său şi se repezi în 
dormitor. lată textul: 

Vino să petreci aici câteva zile Stop Asta iti va permite 
să imbini utilul cu plăcutul Stop Vecin găsit în această 

dimineață decapitat si crucificat pe stâlp-totem Stop Te 
astept 
YARDLEY 

CAPITOLUL 2 


BRADWOOD 


Ellery urcă în fidelul lui automobil Duesenberg si plecă 
cu toată viteza spre Long Island, unde se afla 
proprietatea profesorului Yardley, aproape de mare, la 
cateva mile departare de New York. Tatal lui avusese 
precautia sa anunţe telefonic vizita „celebrului său fiu” 
inspectorului Vaughn de la poliţia din Nassau, rugându-l 
să-l primească bine, cu atât mai mult cu cât Ellery avea 
să-i furnizeze şi unele informaţii. Aceeaşi recomandare 
fusese făcută, tot telefonic, şi procurorului Isham din 
acelaşi stat. 

Ellery opri pe la prânz pe drumul ce separa cele două 
proprietăţi: una, dacă te luai după numărul poliţiştilor şi 
al automobilelor oficiale masate în faţa porţii de la 
intrare, trebuia să fie cu siguranţă casa în care se 
produsese crima; cealaltă trebuia să fie, deci, a 
profesorului Yardley. Desprinzându-se din grupul de 
poliţişti, profesorul, un om cu barbă, înalt şi urât, veni în 
întâmpinarea lui Ellery şi îşi manifestă plăcerea pe care o 
avea revăzându-şi fostul elev. Apoi îi explică în puţine 
cuvinte că totdeauna urmărise cu un viu interes isprăvile 
lui de poliţist amator; citise o relatare a acelei crime 
bizare, petrecută în urmă cu şase luni în Statul Virginia şi 
remarcase intervenţia lui Ellery. 

— Vom mai vorbi despre această cruce egipteană. 
Până atunci hai să mergem la Isham... A fost destul de 
drăguţ să mă lase să circul liber pe proprietatea 
Bradwood... 

Inaintară pe aleea care ducea spre o casa mare, in stil 
colonial, Bradwood, unde ordinea şi grădinile bine întreţi- 

nute erau dovezi ale bogăției proprietarului. În uşa mare 
de la intrare, Isham, procurorul districtului, purta o con- 
versatie foarte  însufleţită cu o persoană solidă, 
îmbrăcată civil. 

— Domnule Isham, zise profesorul Yardley, dati-mi 
voie 
să vi-l prezint pe protejatul meu, Ellery Queen. 

— Ah, perfect, zise Isham, am primit un telefon de la 
tatăl dumitale. Îmi pare bine că te văd, domnule Queen. 
Nu prea ştiu ce-ai putea face, dar... 

Procurorul dădu cu indiferenţă din umeri. 

— Iti prezint pe inspectorul Vaughn, continuă el. 

Ellery dădu mina cu amândoi. Procurorul îi propuse 
foarte amabil să-l ducă să vadă totemul tragic. Coborâră 
toţi patru treptele peronului şi înaintară pe o alee care 
dădea ocol casei. Ellery îşi putu da seama de marea 
întindere a proprietăţii. Casa era situată la jumătatea 
distanţei dintre drumul unde îşi lăsase maşina şi un mic 
golf căruia i se zăreau reflexele apei în bătaia soarelui. 
Procurorul îi spuse că se numea Golful Ketcham. lar în 
depărtare era o insulă mică, Insula Stridiilor. 

Aleea îi duse departe de casă, până într-un luminiş, în 
centrul căruia se înălța un obiect grotesc, înconjurat de 
poliţişti şi de detectivi. 

Conversatiile se întrerupseră si Ellery putu să vada un 
stâlp gros din lemn, altădată împestriţat cu culori 
stridente, din care nu mai rămăseseră astăzi decât urme 
vagi. Sculpturile care îl împodobeau reprezentau 
simboluri de animale, iar sus de tot, încoronare a 
fetişului, un vultur cu ciocul în jos şi cu aripile mari 
desfăcute. Aripile erau plate şi Ellery remarcă imediat că 
ansamblul avea forma unui T. 

Pe stâlp se găsea corpul unui om decapitat, cu braţele 
legate de aripi cu sfoară, picioarele fiind fixate prin 
acelaşi procedeu. Ciocul ascuţit al vulturului atingea uşor 
orificiul plin de sânge al gâtului fără cap. 

— Ce oroare! exclamă Ellery. 

— Da, murmură procurorul înfiorându-se. 

Se apropiara. Ellery remarca o cabana rustica situata 
foarte aproape in luminis si a carei intrare era pazita de 
un poliţist. Apoi cerceta cu privirea cadavrul: un om între 
două vârste, dacă luai în considerare burta mare şi 
mâinile cu venele umflate. Era îmbrăcat cu nişte 
pantaloni de flanelă gri, o cămaşă de mătase descheiată 
la gât şi cu o haină de interior din catifea neagră. În 
picioare avea şosete şi 
pantofi albi. Totul scăldat de sânge. 

— Un totem? întrebă Ellery. 

— Da, răspunse Yardley. Este o replică nord-americană 
autentică, sau o imitație admirabilă. Vulturul ar însemna 
„Clanul Vulturilor”. 

— Cadavrul a fost identificat? 

— Sigur că da, zise inspectorul Vaughn. Contemplati 
ce a mai rămas din Thomas Brad, proprietarul 
Bradwood-ului, importator de covoare şi multimilionar. 

— De cine a fost descoperit? 

— De unul din servitorii lui, un anume Fox, care era 
atât şoferul cât şi grădinarul proprietarului. Fox trăieşte 
într-o cabană situată de cealaltă parte a casei, în pădure; 
în această dimineaţă, pe la şapte, a venit ca de obicei să 
scoată maşina din garajul ce se găseşte în spatele casei; 
Jonah Lincoln se foloseşte de ea ca să meargă la biroul 
de la New York. Pentru că Lincoln nu era încă gata, Fox a 
venit în această zonă să arunce o privire florilor. Inutil 
să-ţi mai vorbesc de fiorul de oroare pe care l-a avut în 
faţa unui asemenea spectacol. 

— Banuiam eu, remarcă profesorul Yardley, care 
examina stâlpul-totem şi sinistra lui povară, cu o lipsă 
totală de emoție, de parca ar fi fost vorba de un obiect 
interesant din punct de vedere istoric şi nimic mai mult. 

— Ei bine, continuă Vaughn, Fox s-a dezmeticit şi a 
alertat toată casa. Lincoln s-a ocupat apoi de toate, 
având grijă ca nimeni să nu se atingă de cadavru. 

— Cine este acest Lincoln? întrebă Ellery. 

— Directorul general al afacerilor Brad, Brad si 
Megara, îi cunoaşteţi, marii importatori de covoare. 
Lincoln locuieşte aici. Brad îl aprecia foarte mult. 

— Şi Megara? Locuieste şi el aici? © 

— Când nu e plecat în călătorie. In momentul de fata 
Megara este plecat într-o croazieră de mai multe luni. 
Dintre cei doi asociaţi, Brad reprezenta elementul activ. 

— Trag concluzia că totemul îşi datorează probabil pre- 
zenta în această grădină uneia din călătoriile domnului 
Megara, zise Ellery. 

Un bărbat destul de scurt şi durduliu se apropie de ei; 
în mână avea o geantă neagră. 

— lată-l pe doctorul Rumsen, medicul nostru legist, 
zise Isham scoțând un suspin de uşurare. Uitaţi-vă, 
doctore! 

Medicul îşi exprimă prin tăcere oroarea pe care i-o 
inspira acel spectacol îngrozitor. Inspectorul Vaughn făcu 
semn la doi detectivi, care se apropiară cu cuțitul în 
mână; unul dintre ei dispăru în cabana rustică şi aduse 
de acolo un scaun de grădină pe care îl aşeză în faţa 
totemului. Apoi, înainte de a se urca pe el, detectivul 
întrebă: 

— Tăiem sfoara, şefule, sau desfacem nodul? Cred că 
aş putea... 

— Tăiaţi, zise imediat inspectorul. Vreau sa vad cum 
arată nodul, s-ar putea să ne ofere vreun indiciu. 

Se apropiară şi alţi detectivi şi cadavrul lui Brad a fost 
dezlegat de stâlp. 

— Apropo, zise Ellery, observând sinistra coborâre de 
pe cruce, cum a făcut ucigaşul să ţină corpul pe totem în 
timp ce îi lega mâinile? 

— La fel cum procedează acum detectivul, răspunse 
procurorul. Am găsit în cabana rustică un scaun pătat de 
sânge. Poate că au fost doi... Probabil că a pus scaunul la 
locul său după ce s-a folosit de el. In această cabană mai 
sunt şi alte lucruri care ar putea să fie interesante, 
domnule Queen... 

Cadavrul fusese dat jos şi întins pe iarbă. 

— Uitati, priviti asta, zise inspectorul Vaughn. 

Scoase din buzunar un mic disc roşu si i-l întinse lui 
Ellery. Era o piesă de la un joc de dame. 

— Ham, făcu Ellery. Foarte prozaic... Unde l-aţi găsit, 
inspectare? 

— Pe pietriş, la câţiva paşi de stâlpul-totem. 

— De ce acordati importanţă acestei mici descoperiri? 
mai întrebă Ellery. 

Vaughn zâmbi. 

— lată cum am găsit-o. Mai întâi veţi constata după 
starea acestei piese că nu a stat multă vreme pe sol. Or, 
un obiect roşu ar fi foarte vizibil pe acest pietriş pe care 
Fox îl 
greblează cu grijă în fiecare zi; Fox afirmă că ieri nu se 
afla aici şi îl cred. După părerea mea, această piesă are o 
legătură cu evenimentele din noaptea trecută. 

— Raționamentul mi se pare foarte just, inspectore, 
zise Ellery înapoindu-i obiectul. 

În acelaşi moment doctorul Rumsen trase o înjurătură 
foarte puţin academică. 

— Ce s-a întâmplat? întrebă Isham apropiindu-se 
imediat. 

— Vedeţi... 

Cadavrul lui Thomas Brad, teapan ca o statuie de mar- 
mură, era întins pe pământ. Ellery înţelese că era vorba 
de rigiditatea cadaverică. Se gândi cu indignare că era 
vorba de un corp omenesc ciopartit încât să semene cu 
un T... ca şi Andrew Van. 

Medicul, care ridicase mâna dreaptă a mortului, arăta 
spre palma vinetie. În centru, clar imprimată, se putea 
vedea o pată roşie circulară, cu conturul aproape întreg. 

— la uitati-va la asta, mormăi doctorul Rumsen. Nu e 
sânge. S-ar zice că e vopsea... 

— la te uită, făcu Ellery, mi se pare că previziunea se 
realizează, inspectore. Piesa... în partea dreaptă a 
stâlpului-totem... mâna dreaptă a mortului... 

— La naiba, da! exclamă Vaughn. 

Aseza piesa pe urma din palma si constata ca se 
încadra exact în contur. 

— Dar ce dracu... 

Procurorul Isham clătină uşor din cap. 

— la-o uşurel, Vaughn, încă n-ai văzut biblioteca... 
Acolo se află un joc de dame cu o partidă întreruptă. 
Brad avea o piesă în mână când a fost ucis şi ucigaşul 
n-a ştiut. Piesa nu a căzut jos decât în momentul când l-a 
legat pe cruce, asta e tot. 

— Prin urmare crima a fost comisă în casă? întrebă 
Ellery. 

— Oh, nu. În cabana rustică de alături; dovezi sunt din 
belşug. Prezenţa piesei se explică cu uşurinţă. Probabil 
căldura sau transpiraţia mâinii lui Brad a făcut să se ia 
culoarea. 

Se îndreptară spre cabana rustică. 

— Nu există lumină electrică, zise Ellery. 

— Presupun că ucigaşul a folosit o lanternă. 

Cabana, cu o formă circulară şi un acoperiş ascuţit, nu 
avea ca mobilier decât o masă simplă şi două scaune, 
dintre care unul pătat de sânge. Pe podea, în centru, se 
întindea o pată mare de culoare brună. 

— Sânge omenesc, murmură profesorul Yardley. 

— Bineînţeles, răspunse Vaughn. E mult sânge, pentru 
că fără îndoială aici a fost Brad decapitat. 

Ellery, care privea podeaua, tresări. Se vedea clar un T 
mare făcut cu sânge. Privirea i se întâlni cu cea a procu- 
rorului. 

— Ce părere aveţi, domnule Queen? Eu cred că îmi cu- 
nosc bine meseria, iar dumneavoastră sunteţi la fel un 
om cu experienţă, după câte am auzit. Nu este vorba de 
un maniac? 

— Cam aşa pare, domnule Isham. Un totem! Tot feti- 
şism, profesore, nu-i aşa? 

Yardley săltă din umeri cam nedumerit. 

— Maniacul vostru mi se pare că are o imaginaţie cam 
complicată. Simboluri religioase nord-americane, simbo- 
luri egiptene, ce amestecătură... 


-36- 


Ellery Queen - Misterul crucii egiptene 


Vaughn si Isham se uitară la el fără să înţeleagă, dar 
nici Yardley si nici Ellery nu considerara de cuviinta sa-i 
lamureasca. Ellery se apleca si examina o pipa de lemn 
care zacea pe jos, langa pata de sange coagulat. 

— Este pipa lui Brad, explica inspectorul. Amprentele 
de pe ea sunt ale lui. 

Capatul unde se punea tutunul, sculptat sa semene cu 
capul lui Neptun, era pe jumatate plin cu scrum rece, si 
alt scrum identic, aflat jos foarte aproape, dovedea, dupa 
cum atrasese atentia Vaughn, ca pipa cazuse din mana. 

— Sunteţi siguri că aceasta pipă aparţinea victimei? în- 
treba Ellery. l-aţi întrebat si pe ceilalţi care locuiesc în 
casă? 

— Nu, răspunse Vaughn destul de taios. Dar amprente 
le... 

— De altfel, Brad purta un halat de casă de fumător, 
adăugă Isham, şi în buzunare nu avea nici trabucuri, nici 
țigarete. Nu înţeleg, domnule Queen, ce va face să cre- 
deti... 

Profesorul Yardley isi retinu un zambet. 

— Dar nu cred nimic, domnule Isham. Chestie de obis- 
nuinta, asta e tot. 

Ellery luă pipa si îi vărsă conţinutul pe masă; 
observând că pe fund era lipit un strat de tutun nears, îl 
scoase şi pe acesta, dar de data aceasta îl lăsă să cadă 
într-un pliculeţ pe care îl scoase din buzunar. 

— Vedeţi, nu pretind deloc că această pipă n-ar fi 
aparţinut lui Brad, dar cred că putem obţine un indiciu 
după calitatea tutunului. Să presupunem că această pipă 
era a lui, dar că a împrumutat tutun de la asasin. Au mai 
fost cazuri... Remarcati felul special, cubic, în care a fost 
tăiată această mixtură. Vom examina tutunul pe care il 
are în casă Brad. Dacă este tăiat la fel, putem considera 
acest punct lămurit: Brad fuma propriul său tutun. Dar în 
caz contrar... 

— Foarte interesant, făcu Isham cu destulă răceală. 

Doctorul Rumsen tocmai intrase in cabana rustica. 

— Parerea dumitale, doctore? intreba Isham. 

— Corpul nu prezintă nici o urmă de violenţă, răspunse 
Rumsen. Prin urmare, capul a primit lovitura mortală. 

Ellery tresări. Mai auzise deja un medic, cu câteva luni 
înainte, exprimându-se în aceiaşi termeni! La Weirton... 

— Să-l fi sugrumat? 

— Imposibil de precizat înainte de autopsie. Starea 
plămânilor ne va spune dacă a fost aşa. 

— De cât timp e mort? întrebă inspectorul Vaughn. 

— Aproximativ patrusprezece ore. 

— Prin urmare, crima a fost comisă ieri seară pe la 
orele zece, pe întuneric deci, zise Isham. 

— Si, în sfârşit, v-aş semnala o pată a pielii deasupra 
genunchiului drept, conchise doctorul Rumsen. 

În timp ce părăseau cabana, inspectorul Isham zise 
deodată: 

— Apropo, domnule Queen, tatăl dumneavoastră ne-a 
telefonat anuntandu-ne ca ne veţi furniza nişte 
informaţii. 

— Într-adevăr. Fără îndoială că aţi remarcat aspectul 
ciudat pe care îl are stâlpul-totem în formă de T, datorită 
aripilor deschise ale vulturului, perpendiculare pe stâlpul 
însuşi. După aceea, cadavrul decapitat, braţele întinse, 
picioarele apropiate... Apoi litera T trasată cu sânge la 
locul crimei. 

— Da, bineînţeles, am remarcat, făcu Isham, dar... 

— Chiar şi cuvântul Totem începe cu T. 

— Ei, totul e o pură coincidentă. 

— O coincidenţă? 

Ellery suspină. 

— Oare tot aţi mai crede că e vorba de o coincidenţă 
dacă v-aş spune că o crimă asemănătoare a fost comisă 
în Virginia de Vest, acum şase luni? Că un om a fost găsit 
crucificat pe un stâlp indicator în formă de T, la încrucişa- 
rea a două drumuri care formau un T? Că era decapitat şi 
că litera T fusese trasată cu sânge pe uşa locuinţei sale, 
la o oarecare distanţă de locul crimei? 

Isham si Vaughn se oprira brusc si procurorul pali la 
fata. 

— Vorbiti serios, domnule Queen? 

— Sunteti uimiti, mormai Yardley. Dar toate ziarele au 
relatat despre aceasta crimă. Voi, nişte profesionişti... 

— Acum, murmura Isham, când vă aud vorbind despre 
asta, parcă îmi amintesc... 

— Dar e curată nebunie, domnule Queen! exclamă 
Vaughn. Asta nu înseamnă nimic! 

— De acord, răspunse Ellery, şi cu toate astea lucrurile 
s-au petrecut întocmai. Mai era acolo un omulet care îşi 
zicea Ra Harakht... 

— Tocmai voiam să-ţi vorbesc despre el, îl întrerupse 
profesorul Yardley. 

— Harakht! strigă Vaughn. Dar cunosc un nebun cu 
acest nume care conduce o colonie de nudişti în Insula 
Stridiilor, de cealaltă parte a golfului! 

CAPITOLUL 3 


AFACERI PRIVATE 


A fost randul lui Ellery sa fie surprins. Barba-Bruna, fa- 
naticul, în împrejurimile proprietăţii Bradwood! Asociatul 
lui Krosac! însoţit de profesor, tânărul se îndreptă spre 
casă. 

— Acest Harakht, zise Yardley, mi se pare că cultivă în 
mod deosebit crucificările şi litera T. 

— Îl uitaţi pe Krosac, insinuă Ellery. 

— Nu uit pe nimeni, răspunse Yardley. Un om poate 
avea un complice, nu-i aşa? Şi cunosc o brută enormă, 
un tip foarte primitiv... 

Inspectorul Vaughn, care venea în fugă, întrerupse o 
conversaţie care promitea să fie interesantă. 

— Am organizat supravegherea insulei, zise el. Ne vom 
ocupa în mod serios de aceşti oameni de îndată ce vom 
termina aici... 

Procurorul părea năucit de cursul rapid al evenimen- 
telor. Ascultase cu o atenţie înfrigurată relatarea lui 
Ellery despre crima din Arroyo. 

— Deci impresarul acestui Harakht a fost bănuit de să- 
vârşirea omorului? Cam cum arăta? 

— Nu am avut decât o descriere superficială. Singurul 
lucru precis a fost că şchiopăta. Problema nu e simplă, 
domnule Isham. Vedeţi, omul care îşi spune Harakht este 
singurul în stare să-l identifice pe misteriosul Krosac. Or, 
dacă el nu vrea să spună nimic... 

— Să intrăm, zise Vaughn. 

În salonul casei îi aştepta un grup plin de durere. Trei 
persoane se ridicară în picioare la sosirea lui Ellery şi a 
celor care îl însoțeau. Ochii inrositi de plâns, fete trase... 

—A...a... Bună, făcu bărbatul cu o voce aspră, sacada- 
tă, vă aşteptam... 

Ar fi putut avea treizeci şi cinci de ani. Era înalt şi 
viguros. 

— Bună, făcu Isham. Doamnă Brad, vi-l prezint pe 
domnul Queen, venit special de la New York ca să ne 
ajute. 

Ellery murmură banalele condoleanţe. Margaret Brad, 
o femeie cu un aspect plăcut, destul de frumoasă chiar, îi 
mulţumi cu un aer rătăcit, destul de penibil. Ellery îi dădu 
patruzeci şi cinci de ani. 

— Domnişoara Brad, fiica vitregă a domnului Brad... 
domnul Queen, continuă procurorul prezentările. 

Helene Brad, o tânără cu ochi frumoşi şi inteligenţi, cu 
părul roşu, înclină capul şi se apropie de mama ei fără să 
spună o vorbă. 

— Ei bine? întrebă bărbatul. 

— Facem progrese, zise Isham. Domnul Queen... dom- 
nul Lincoln... 

Inspectorul Vaughn, în picioare în faţa şemineului, cu 
mâinile la spate, se uita cu atenţie la Lincoln. Isham se 
aşeză; iar profesorul se îndreptă spre fereastră. Cele 
două femei se ţineau foarte bine - nici un suspin! 

— Mai întâi, domnule Lincoln, începu Isham, aş vrea 
câteva precizări despre acele bilete de teatru de ieri 
seară. 

— Bilete de teatru... ah, da... 

Lincoln fixă peretele cu o privire vitroasă. 

— leri, Tom Brad i-a telefonat de la birou doamnei 
Brad că luase bilete la teatru pentru ea, pentru Helene şi 
pentru mine. Doamna Brad şi Helene trebuiau să mă 
întâlnească în oraş, la New York. lar Brad plănuise să se 
întoarcă acasă, unde să-şi petreacă seara. Mi-a vorbit 
despre asta puţin mai târziu şi părea că doreşte foarte 
mult să le însoțesc pe doamna şi pe domnisoara. Nu 
aveam cum să refuz... 

— De altfel, de ce-ati fi refuzat? întrebă inspectorul. 

— Pe moment, cererea lui mi s-a părut ciudată, 
răspunse Lincoln fără să clipească. Aveam multe acte de 
verificat la birou şi intenţia mea era să rămân acolo până 
târziu ca să le rezolv împreună cu contabilul nostru. l-am 
amintit acest lucru lui Tom, dar a părut că nu-i acordă 
nici o importanţă... 

— Nu înţeleg, zise doamna Brad. De parcă ar fi vrut să 
se debaraseze de noi... 

Stăpâna casei se înfioră. 

— Doamna - Brad şi Helene s-au întâlnit cu mine la 
restaurantul Longchamp, unde am luat cina. După aceea 
le-am dus la teatru... 

— La care? 

— La teatrul Parc. Le-am lăsat acolo... 

— Oh, făcu Vaughn. Aţi hotărât totuşi să nu renuntati 
la treaba pe care o aveati? 

— Da. M-am scuzat, promitandu-le că le voi lua la sfâr- 
şitul spectacolului şi m-am întors la birou... 

— Unde aţi lucrat împreună cu contabilul? 

Lincoln se uită la el. 

— Da... Dumnezeule mare! 

Tresări, îl privi pe inspector cu un aer rătăcit. Apoi con- 
tinuă de parcă nu s-ar fi întâmplat nimic: 

— Am terminat totul şi m-am întors la teatru... 

— Contabilul a rămas toată seara cu dumneavoastră? 
întrebă inspectorul. 

— Dar... ce vreţi să spuneţi? Nu, m-a părăsit pe la 
orele opt. Am lucrat mai departe singur. 

Inspectorul tuşi. 

— La ce oră le-aţi luat pe doamne de la teatru? 

— La orele unsprezece patruzeci şi cinci, zise deodată 
Helene Brad. Dragul meu inspector, lăsaţi impresia că îl 
banuiti pe Jonah si că încercaţi să-l prindeti cu minciu- 
na... De ce? 

— Adevărul nu a făcut niciodată rău cuiva, zise Vaughn 
cu răceală. Continuati, domnule Lincoln. 

— M-am întâlnit cu doamna Brad şi cu Helene la ieşire. 
Ne-am întors acasă... 

— Cu masina? intreba Isham. 

— Nu, cu trenul de Long Island. Dupa ce am coborat 
din tren a trebuit sa luam un taxi pentru ca Fox nu venise 
Sa ne astepte. 

— Un taxi? mormai Vaughn. 

Paru ca reflecteaza, apoi parasi incaperea, in timp ce 
femeile si Lincoln îl urmăreau cu o privire plină de 
anxietate. 

— Continuaţi, zise Isham nerăbdător. Cand ati ajuns 
acasă, totul părea normal? Cât era ceasul? 

— Cred că unu, răspunse Lincoln. 

— Era trecut de unu, zise Helene. Ai uitat, Jonah. 

— Aşa este. Nu am remarcat nimic anormal. 

Inspectorul Vaughn se întoarse în linişte. 

— Cum se face, doamnă Brad, întrebă Isham, că abia 
dimineaţă v-aţi dat seama de absenţa soţului dumnea- 
voastră? 

— Ne culcăm în camere separate, explică femeia cu 
buze palide. Fox ne-a anunţat de dimineaţă. 

Inspectorul Vaughn se apropie de Isham si îi spuse 
ceva la ureche. 

— De cât timp trăiţi aici, domnule Lincoln? 

— De multă vreme. Câţi ani să fie, Helene? 

Amândoi schimbară o privire de profundă simpatie. 

— Cred că sunt opt ani, Jonah... 

Vocea îi slăbi şi ochii i se umeziră. 

— Eram un copil când ai venit cu Esther. 

— Esther? întrebă Vaughn. 

— Sora mea, răspunse Lincoln cu mai mult calm. Am 
rămas de mici orfani. 

— Unde locuieşte? De ce nu am văzut-o? 

— Este pe insulă, răspunse Lincoln. 

— Insula Stridiilor? preciză Ellery. Foarte interesant. 
Practică cumva cultul soarelui? 

— De unde ştiţi? izbucni Helehe. Jonah... 

— Sora mea, explică Lincoln cu o oarecare jenă, are 
idei fixe. Nebunul care îşi zice Harakht a închiriat această 
insulă, proprietatea unei vechi familii din ţinut, familia 

Ketcham, si a instituit acolo un cult, cultul soarelui si... al 
nudismului. Esther s-a interesat de acest cult, ceea ce a 
dus la certuri între noi. Până la urmă a părăsit Brad- 
wood-ul şi s-a alăturat acestei bande de nebuni... Pe 
legea mea, nu m-ar mira deloc să aflu că sunt 
amestecați în această crimă oribilă. 

Ellery tuşi uşor şi se adresă doamnei Brad. 

— Îmi veţi scuza întrebarea, doamnă Brad... înţeleg că 
domnişoara Brad, fiica dumneavoastră, era fiica vitregă a 
domnului Brad, în consecinţă al doilea soţ al dumnea- 
voastră? 

Femeia cu faţă frumoasă răspunse printr-un semn afir- 
mativ. 

— Domnul Brad mai fusese şi el însurat înainte de a va 
lua în căsătorie? 

Doamna Brad îşi muşcă buzele. 

— Am fost căsătoriţi doisprezece ani. Tom... Nu cunosc 
amănunte despre prima lui nevastă. Cred că fusese casa- 
torit în Europa şi că nevasta lui a murit foarte tânără. 

— Ah, făcu Ellery. În ce parte a Europei, doamnă Brad? 

— Habar n-am. Thomas era român, presupun că a fost 
căsătorit în România. 

Helene Brad ridică capul cu o mişcare sfidătoare şi 
interveni cu promptitudine. 

— Zău că exagerati... Ce importanţă pot avea aceste 
mici detalii intime? Aţi face mai bine dacă aţi încerca să-l 
descoperiţi pe cel care l-a ucis! 

— Eu am impresia, domnişoară Brad - replică Ellery cu 
un surâs - că aceste amănunte geografice se pot dovedi 
foarte importante... Domnul Megara este şi el român? 

— Nu, grec, răspunse scurt Lincoln. 

— Dar ce importanţă are..., începu procurorul. 

— Ah, grec? Dar dumneavoastră trei sunteţi 
americani? De origine americană, vreau să spun? 

Cele două femei şi Lincoln încuviinţară. Helene avea 
un aer furios şi se uită la Lincoln; dar acesta nu zise 
nimic. 

— Unde este Megara? întrebă Isham. Se pare că face o 
croaziera, dar ce fel de croaziera? Ocolul lumii? 

— Nu, raspunse Lincoln. Domnul Megara este un 
explorator, un globe-trotter. Pleaca cu iahtul sau si se 
plimba pe unde are chef. Absentele lui dureaza deseori 
trei-patru luni. 

— De cand e plecat? întrebă Vaughn. 

— De aproape un an. 

— Unde este? 

Lincoln dădu neputincios din umeri. 

— Habar n-am. Niciodată nu scrie şi într-o zi ne pome- 
nim cu el pe neaşteptate... Nu înţeleg pentru ce de data 
asta întârzie atât de mult. 

— Cred că a plecat în mările sudului, zise Helene. 

Buzele îi tremurau, iar ochii ei deveniseră strălucitori. 

Ellery o observă cu mirare. 

— Cum se numeşte iahtul lui? 

— Helene, răspunse tânăra roşind uşor. 

— Un iaht cu aburi? 

— Da. 

— Cred că are un radiotelegraf la bord? întrebă 
Vaughn. 

— Bineînţeles. 

Inspectorul îşi notă ceva în carnetel. 

— Cine comandă iahtul? 

— Comandantul Swift. Acest ofiţer, ca şi echipajul 
dealtfel, se află în serviciul domnului Megara de ani de 
zile. 

Deodată Ellery se aşeză pe scaun. 

— Pe legea mea... Care este prenumele lui Megara? 

— Stephen. 

Isham mormai. 

— Să nu ne îndepărtăm de la subiect... De cat timp 
sunt asociati Brad si Megara? 

— De şaisprezece ani, răspunse Jonah. 

— Afacerea merge bine? Fara probleme financiare? 

— Fara, raspunse Lincoln. Domnul Brad si domnul 
Megara au strans amandoi niste averi foarte mari. 

Ellery se incrunta. 

— Apropo, facu el, carei religii apartinea domnul Brad? 

— Religiei ortodoxe, răspunse doamna Brad care 
stătea foarte dreaptă pe scaun. Dar îşi pierduse credinţa 
şi nu mai mergea la biserică. 

— Şi Megara? 

— Oh, el nu crede în nimic... 

Ceva in intonatia ei îi făcu pe anchetatori să o 
privească cu atenţie; dar pe faţa ei nu se putea citi 
nimic. 

— Soţul dumneavoastră avea semne distinctive pe 
corp? 
întrebă inspectorul. 

— O pată pe coapsa dreaptă, murmură doamna Brad. 

Inspectorul scoase un suspin de uşurare. 

— Perfect. După cunoştinţa dumneavoastră, domnul 
Brad avea duşmani? Cineva care ar fi putut să vrea să-l 
omoare? 

Mama şi fiica se uitară una la alta. 

— Nu, răspunse doamna Brad. Thomas era un om feri- 
cit şi nu avea duşmani. 

— Primeati multă lume, doamnă Brad, străini? 

— Oh nu! Duceam aici o viaţă foarte retrasă, domnule 
Isham. 

Pronunta aceste cuvinte, din nou, cu o intonatie deose- 
bită. 

— Domnul Brad nu avea cumva un şchiop printre cu- 
nostintele sale? întrebă Ellery. 

Răspunsul se dovedi negativ. Doamna Brad repetă cu 
o insistenţă mocnita: 

— Thomas nu avea duşmani. 

— Oare nu uiţi pe cineva, Margaret? zise Lincoln. Ro- 
maine. 

Bărbatul se uită la ea cu ochi arzători. Helene îi aruncă 
o privire plină de reproş, apoi îşi muşcă buzele şi păru 
gata să izbucnească în plâns. 

— Da, Romaine, zise doamna Brad cu greutate. Uita- 
sem. Se certaseră... 

— Dar cine naiba mai este si acest Romaine? intreba 
Vaughn. 

— Paul Romaine, zise Lincoln, discipolul preferat al lui 
Harakht, profetul de pe Insula Stridiilor. 

— Ah, făcu Ellery privindu-l pe profesor care, dădu din 
umeri surâzând. 

— Da, Harakht a organizat această colonie de nudişti 
în insulă, izbucni Lincoln cu amărăciune. Nebunul acesta 
poate că e sincer, dar Romaine profită de asta ca să facă 
bani cu corpul lui! 

— Să ne întoarcem la acea ceartă, domnule Lincoln. 

— Romaine a făcut să înceapă totul, racolându-i, prin 
farmecul sau personal şi o reclamă sforăitoare, pe toţi 
acei idioţi care se plimbă goi pe insulă... Recunosc că nu 
au existat plângeri. Dar Tom şi doctorul Temple gândeau 
la fel ca mine. 

— Doctorul Temple? 

— Vecinul nostru de la est. Adepții cultului au fost vă- 
zuti trecând printre copaci, la soare, complet goi, ca nişte 
animale, şi Tom, căruia îi aparţine tot terenul care mărgi- 
neşte golful, a vrut să protesteze. S-a certat cu Romaine 
şi cu Harakht şi avea de gând să ia măsuri legale pentru 
a-i alunga pe toţi acei oameni din insulă; de altfel i-a şi 
anunţat. 

Vaughn, Isham si Ellery se uitară unul la altul. 

— Ei bine, vom vorbi mai tarziu despre asta. Spuneti 
ca doctorul Temple locuieste pe proprietatea situata la 
est? 

— Da, a închiriat-o de la Thomas. Se înțelegeau foarte 
bine amandoi. 

— Si in cealalta casa, de la vest, cine locuieste? 

— Un cuplu tanar de englezi, Percy si Elisabeth Lynn, 
raspunse doamna Brad. Helene i-a cunoscut in Italia, 
toamna trecuta; intentionau sa viziteze Statele Unite, de 
aceea fiica mea i-a convins să se întoarcă cu ea şi să ac- 
cepte ospitalitatea noastră pe timpul şederii lor în 
America. 

— Cand v-aţi întors din Italia, domnişoară Brad? 
întrebă Ellery. 

— Pe 30 noiembrie. Sotii Lynn au venit impreuna cu 
mine, dar s-au despartit de mine ca sa calatoreasca prin 
tara; apoi au venit aici tn ianuarie. Locul le-a placut atat 
de mult încât au vrut cu orice pret, ca să nu abuzeze de 
ospitalitatea noastră, să închirieze această casa de la 
vest, care aparţine... aparţinea tatălui meu. Sunt şi acum 
acolo. 

— Vom sta şi cu ei de vorbă, făcu Isham. Deci, doamnă 
Brad, acest doctor Temple era un prieten al soţului dum- 
neavoastra? 

— Da, interveni doamna Brad taios. Nu va continuati 
cercetarile in aceasta directie; mie nu-mi place deloc, dar 
soţul meu, care se pricepea la oameni, avea cea mai 
profundă stimă pentru el. Seara jucau deseori dame. 

— Dame! exclamă inspectorul Vaughn. Mai jucau si 
alte persoane cu domnul Brad, sau acest doctor Temple 
era singurul său partener? 

— Nu. Când se ivea ocazia, toţi făceam câte o partidă 
cu Thomas. De altfel soţul meu juca remarcabil, 
campionul Statelor Unite mi-a spus asta chiar cu gura lui. 
L-am primit la noi în ajunul Crăciunului şi au jucat 
amândoi tot timpul. Campionul mi-a spus că soţul meu îi 
tinea piept ca un adevărat mare jucător. 

Ellery se ridică cu vioiciune. 

— Încă una-două întrebări, doamnă Brad, şi nu vom 
mai insista... Aţi auzit vreodată numele Velja Krosac? 

Doamna Brad păru sincer surprinsă. 

— Vel... Ce nume ciudat! Nu, domnule Queen, nicio- 
dată. 

— Nici dumneavoastră, domnişoară Brad? 

— Nici eu. 

— Domnule Lincoln? 

— Nu. 

— Aţi auzit vreodată numele de Kling? 

Toţi trei negară prin gesturi. 

— Andrew Van? Arroyo? 

— E cumva vorba de un joc? mormai Lincoln. 

— Dacă vreţi, zise Ellery zâmbind. Prin urmare „nu” pe 
toată linia? O întrebare acum al cărei răspuns unul dintre 
dumneavoastră trebuie să-l ştie. Când a venit acest 
nebun de Harakht să se instaleze în Insula Stridiilor? 

— În martie, răspunse Lincoln. 

— Acest om, Paul Romaine, a venit împreună cu el? 

Lincoln se posomori la faţă. 

— Da. 

Ellery îşi şterse lornionul, şi-l puse pe nas şi se aplecă 
înainte. 

— Litera T are vreun sens pentru vreunul dintre dum- 
neavoastra? 

Lincoln şi cele două femei se privira cu stupoare. 

— Ce vreţi să spuneţi? întrebă Helene. 

— Văd că răspunsul este negativ... Să lăsăm asta. 

Doamnă Brad, soţul dumneavoastră făcea des aluzie la 
trecutul său în România? 

— Nu, nu vorbea niciodată despre asta. Tom, însoţit de 
Stephen Megara, a venit să se instaleze în Statele Unite 
acum optsprezece ani. Erau deja prieteni... sau asociaţi... 
Asta e tot ce ştiu. 

— Cum aţi aflat? 

— Tom mi-a spus. 

— Scuzati această întrebare, dar soţul dumneavoastră 
era bogat când a sosit în Statele Unite? 

Doamna Brad roşi. 

— Nu ştiu. Dar era cu siguranţă în momentul căsătoriei 
noastre. 

Ellery păru satisfăcut şi se întoarse către procuror. 

— Domnule Isham, v-aş fi deosebit de recunoscător 
daca mi-ati face rost de un atlas. 

Procurorul paru surprins, ca de altfel toti cei de fata. 
Lincoln iesi sa aduca atlasul din biblioteca. 

— Doamna Brad, vorbiti cumva greceste sau roma- 
neste? 

Ea scutura din cap cu un aer uimit. Lincoln reveni cu 
atlasul. 

— Dar dumneavoastra, domnule Lincoln? Afacerile va 
obliga sa intretineti legaturi stranse cu Balcanii si cu Asia 
Mica. Intelegeti, vorbiti greceste sau romaneste? 

— Nu. Birourile noastre din Europa si Asia corespon- 
deaza cu noi in engleza. 

— Ah! 

Ellery îi făcu semn lui Isham că terminase. Procurorul, 
adresând câteva cuvinte politicoase doamnei Brad şi 
fiicei sale, le făcu să înţeleagă că ar dori să rămână 
singur cu colaboratorii lui; Lincoln plecă împreună cu cele 
două femei. Când uşa se închise în urma lor, Ellery se 
repezi la atlas, studie câteva planşe precum şi indexul 
alfabetic, apoi îl închise cu un aer triumfător. 

— Eram sigur. Unul din nume, cel al lui Megara, mi-a 
dat ideea. Să vă explic: vedeţi, Brad era român. Am găsit 
pe harta României un oraş cu acest nume. Megara este 
grec; or în Grecia există un oraş care se numeşte 
Megara. Jara de origine a sărmanului profesor din 
Arroyo, Andrew Van, era Armenia; am descoperit 
prezenţa unui oraş şi de asemenea a unui lac care poartă 
acest nume în Armenia... Veţi recunoaşte că este o 
coincidenţă tulburătoare. Ai zice că este vorba de nişte 
nume împrumutate. Trei domni de origine străină, foarte 
doritori să-şi ascundă adevăratele nume, poate şi 
adevăratele lor oraşe natale, dacă e să te iei după grija 
cu care le-au precizat... 

— Dumnezeule! murmura Isham. 

— Şi asta nu e tot, continua Ellery. Deoarece Van, Brad 
şi Megara şi-au schimbat numele, putem presupune cu 
uşurinţă că şi cel de al patrulea actor al dramei, numitul 
Krosac, de altfel şi el străin, ar fi procedat şi el la fel. Or, 
în cazul lui lucrurile stau cu totul altfel; nu am găsit nici 
un oraş, lac sau munte cu acest nume în Europa sau în 
Asia. Concluzia? 

— Trei pseudonime, zise profesorul, şi un nume adevă- 
rat. Deţinătorul numelui adevărat fiind probabil implicat 
în uciderea unuia din personajele cu pseudonime. Hâm... 

— Perfect, conchise Ellery. 

CAPITOLUL 4 


PIPE ŞI DAME 


Procurorul Isham, inspectorul Vaughn si Ellery accepta- 
ra cu bucurie propunerea de a lua dejunul la Bradwood; 
profesorul Yardley se scuză şi stabili cu Ellery să se întâl- 
nească pe seară. 

Cei trei bărbaţi luară masa singuri, doamna Brad, Hele- 
ne şi domnul Lincoln nesimtindu-se în stare să mănânce 
ceva. 

După masa, merseră în bibliotecă, o încăpere 
spațioasă, mobilată cu gust. Pe doi pereţi, rafturi 
încărcate cu cărţi; în mijloc, o masă rotundă plină cu 
reviste ilustrate şi ustensile pentru fumători; un pian cu 
coadă deschis, un divan şi un secreter completau 
mobilierul. Ellery remarcă două sticle, una cu cerneală 
neagră, cealaltă cu cerneală roşie, aşezate pe masa 
deschisă a secreterului, amândouă aproape pline. 

— Am scotocit secreterul prin toate coltisoarele, zise 
Isham. Speram să găsesc ceva hârtii personale ale lui 
Brad, unele poate interesante. Dar din păcate... nimic. 
De altfel, omorul a fost comis în cabana rustică... 

— Aţi cercetat şi restul casei? 

— Da, conform rutinei obişnuite. Dar nu am descoperit 
nimic care să poată arunca cea mai mică lumină asupra 
cazului. 

Ellery se apropie de masa rotundă şi scoase din buzu- 
nar pliculetul în care adunase resturile de tutun găsite în 
cabană. Deschise cutia cu tutun şi scoase o mână de cu- 
bulete, perfect asemănătoare la culoare şi format cu cele 
conţinute în pliculeţ. 

— În direcţia asta drumul s-a închis, făcu Ellery râzând. 
Acest tutun era într-adevăr tutunul lui Brad. 

Deschise un mic sertar al mesei şi admiră o frumoasă 
colecţie de pipe, toate folosite; pipe de lemn, de spumă 
de mare, de pământ. Domnul Brad era, evident, un 
fumător convins. 

Ellery se întoarse apoi spre o mobilă ce se găsea la 
stânga  secreterului deschis, pe peretele din faţa 
divanului. Era o masă cu tablă de dame, pliantă, fixată 
de zid cu balamale; se ridica şi se lăsa în jos după dorinţă 
şi un fel de perdea mobilă, dată într-o parte acum, putea 
fi trasă să mascheze totul. De fiecare parte a mesei, 
două scaune fixate şi ele de perete şi care, 
desfăcându-se, permiteau doritorilor să se aşeze comod 
ca să joace. 

— Un împătimit acest Brad, dacă a pus el să fie 
instalată o astfel de masă, zise Ellery. Hâm, presupun că 
nu a fost atinsă? 

— În orice caz, nu de noi, răspunse Isham cu un aer 
indiferent. 

Deasupra mesei, tradiţionalele şaizeci şi patru de 
căsuțe ale jocului, încrustate direct în lemn. Căsuţe 
negre, căsuțe albe... Un obiect de marchetărie foarte 
drăguţ, lucrat cu multă fineţe. De partea fiecărui jucător 
era amenajată o margine pentru depozitarea pieselor 
capturate. În marginea dinspre secreter se puteau vedea 
nouă piese roşii capturate, evident, de piesele negre; în 
marginea opusă - trei piese negre capturate de roşii. Pe 
tabla propriu-zisă, trei „dame” negre în formaţie de joc şi 
trei piese negre simple; mai erau de asemenea două 
piese roşii, dintre care una se găsea pe prima linie de 
căsuțe negre, pe linia de plecare. 

— Unde este cutia în care stau piesele? întrebă Ellery 
după ce contemplase gânditor tabla de joc. 

Isham arătă spre secreter. Pe masa deschisă se găsea 
o cutie dreptunghiulară din carton, goală. 

— Unsprezece piese roşii, relua Ellery întorcându-se la 
tabla de joc, în loc de douăsprezece. A douăsprezecea 
am găsit-o lângă stâlpul totem. Interesant. 

— Credeţi? mormai Isham. înţeleg ce vreţi să spuneţi, 
dar nu cred că e asta. Aşteptaţi să-l chem pe majordomul 
familiei Brad. 

Procurorul ieşi din încăpere şi îi spuse detectivului care 
făcea de pază la uşă să-l aducă pe Stallings, majordomul. 

Ellery păru surprins şi luă între degete cutia pentru 
piese. 

— Şi asta la fel, ranji Isham pe neaşteptate. 

— Da, făcu Ellery, nu am putut să nu mă întreb. lata 
un om care nu ezită să comande construirea unei mese 
speciale, foarte frumoasă de altfel şi cu siguranţă costisi- 
toare, ca să practice jocul lui favorit şi care totuşi se ser- 
veşte de nişte piese din lemn, ieftine şi foarte comune. 

— Veţi înţelege imediat. 

Uşa se deschise şi apăru majordomul, un bărbat înalt, 
cu tenul palid. 

— Stallings, zise procurorul, vrei să repeti in fata aces- 
tor domni ce mi-ai spus azi-dimineata?... Mai întâi, cum 
se face că domnul Brad juca cu nişte piese atât de 
comune? 

— Este foarte simplu, domnule, după cum v-am şi 
spus. Domnul Brad, în acelaşi timp în care şi-a comandat 
această masă de joc specială, a cumpărat un set foarte 
frumos de piese din fildeş gravat. Şi s-a servit de el ani 
de zile. Acum câtăva vreme, doctorul Temple a admirat 
atât de mult aceste piese, încât domnul Brad a hotărât (a 
spus-o de faţă cu mine) să-i ofere şi lui unul asemănător; 
un specialist din Brooklyn a fost însărcinat cu executarea 
copiilor; domnul Brad i-a trimis cele douăzeci şi patru de 
piese acum două săptămâni şi se servea de acest set 
obişnuit aşteptând să-i vină înapoi primul. 

— Spune-ne acum, Stallings, ce s-a petrecut ieri-seară. 

— Da, domnule. leri-seară, chiar înainte de a părăsi 
casa, după cum ni se dăduse voie... 

— O clipă, îl intrerupse Ellery. Vi s-a dat voie să ieşiţi 
ieri-seara? 

— Da, domnule. leri, intorcandu-se de la birou, domnul 
Brad ne-a chemat aici, pe Fox, doamna Baxter si pe 
mine. Doamna Brad si domnisoara Helene plecasera deja 
la teatru; domnul Lincoln nu se întorsese la cină... 
Domnul Brad, cu un aer foarte obosit, a scos din buzunar 
o bancnotă de zece dolari şi mi-a întins-o, spunându-ne 
la toţi trei să facem ce vrem noi în seara aceea. l-a dat 
voie lui Fox să ia maşina cea mică şi a adăugat că dorea 
să rămână singur. 

— Şi povestea cu piesele, Stallings? întrebă Isham. 

— Chiar înainte de a pleca, Fox şi doamna Baxter urca- 
seră deja în maşină; am intrat în bibliotecă să văd dacă 
nu cumva domnul Brad avea nevoie de ceva înainte de 
plecarea noastră. Mi s-a părut că îmi vorbeşte destul de 
nervos. 

— Eşti un observator atent, zise Ellery zâmbind. 

— Încerc să fiu, domnule, răspunse Stallings. După 
cum i-am spus domnului Isham, domnul Brad, cand am 
intrat ieri-seară aici, era aşezat în faţa tablei de joc şi 
juca, dacă se poate spune aşa, împotriva lui. 

— Prin urmare, nu juca cu altcineva? mormăi Vaughn. 
De ce naiba nu mi-ai spus asta, Isham? 

— Explica-ne, Stallings, îi ceru Ellery. 

— Ei bine, domnule, domnul Brad juca alternativ cu 
cele doua formatii de piese, rosii si negre. Era la 
începutul unei partide. A deplasat mai întâi o piesa în 
faţa lui, de partea în care se găsea, apoi, după ce s-a 
gândit, a deplasat alta din formaţia adversă. Nu am 
asistat decât la două mişcări. 

— Ah, făcu Ellery. Pe care scaun stătea? 

— Pe cel de lângă secreter. Dar s-a-dus şi s-a aşezat 
pe celălalt când a deplasat piesa roşie. Domnul Brad 
obişnuia să se antreneze astfel la acest joc pe care îl juca 
de minune. 

— Asta este, facu Isham cu un aer satul. Povestea cu 
piesele de joc nu ne duce nicaieri. Acum, Stallings, 
vorbeste-ne despre ceea ce ati facut. 

— Da, domnule. Ne-am dus în oraş. Fox m-a lăsat pe 
mine şi pe doamna Baxter la cinematograful Roxy şi ne-a 
spus că intenţiona să vină să ne ia după reprezentaţie. 
Nu ştiu ce a mai făcut... 

— A venit să te ia? întrebă inspectorul Vaughn, devenit 
brusc foarte interesat. 

— Nu, domnule. După ce l-am aşteptat o jumătate de 
oră, ne-am gândit că avusese vreun accident şi ne-am 
întors cu trenul, iar de la gară ara luat un taxi. 

— La ce oră v-aţi întors? 

— Pe la miezul nopţii, poate ceva mai târziu. 

— Fox se întorsese? 

— Habar n-am, domnule. Fox locuieşte într-o cabană 
mică din pădurea de lângă golf, iar copacii m-ar fi împie- 
dicat să văd lumina, chiar dacă ea ar fi fost aprinsă. 

— Ai vorbit cu Fox, Isham? întrebă Vaughn. 

— Nu încă, nu am avut ocazia. 

— O clipă, făcu Ellery. Stallings, domnul Brad te-a 
anunţat ieri-seară că aştepta vizita cuiva? 

— Nu, domnule, mi-a spus doar că dorea să rămână 
singur. 

— Îţi dădea deseori voie să ieşi aşa cu Fox şi doamna 
Baxter? 

— Nu, domnule. A fost prima dată. 

Ellery se îndreptă spre masa din mijlocul încăperii şi 
arătă spre cutia cu tutun. 

— Acesta este tutunul pe care îl fuma în mod obişnuit 
domnul Brad? 

— Sigur că da, domnule, răspunse Stallings mirat. Este 
un amestec special pe care domnul Brad îl primea din 
Anglia şi niciodată nu fuma altul, deoarece considera că 
tutunul american nu făcea două parale. 

Un gând curios trecu prin mintea lui Ellery. Andrew 
Van şi icrele lui negre; Brad şi tutunul lui importat... 

— O clipă, Stallings... Inspectore, vreţi să-i aratati acea 
pipă cu capul lui Neptun? 

Vaughn făcu întocmai. 

— Da, zise majordomul, o recunosc. Domnul Brad 
fuma deseori cu ea. 

Cei trei anchetatori scoaseră un suspin de descurajare. 
Totul părea că se coalizează împotriva lor. În cele din 
urmă, procurorul îl lăsă pe Stallings să plece. 

Abia plecase majordomul că cineva batu la uşă. 
Inspectorul Vaughn deschise şi schimbă câteva cuvinte 
cu unul din detectivi. Apoi reînchise uşa. 

— Ce s-a întâmplat? întrebă Isham. 

— Nimic. Oamenii mei mă anunţă ca au cercetat peste 
tot, fără nici un rezultat. E incredibil! 

— Ce căutaţi? întrebă Ellery. 

— Capul, fir-ar să fie! 

Urmă o tăcere apăsătoare, întreruptă de Vaughn. 

— Şi oamenii mei au făcut cercetări la gară, încercând 
să se informeze despre cei care au coborât aici 
ieri-seară; într-adevăr, mi se pare evident, dupa cele 
spuse de Stallings, că ieri-seară Brad aştepta vizita 
cuiva. Nu-ţi trimiti de acasă nevasta, fiica vitregă, 
directorul şi servitorii fără un motiv serios. 

— Sunt cu totul de aceeaşi părere, zise Ellery. 

— Din păcate, funcţionarii de la gară nu au remarcat 
nici un străin care ar fi coborât din tren pe la orele nouă. 

— Poate că misteriosul vizitator a avut grijă să coboare 
la staţia precedentă, făcu procurorul. De altfel, ar fi putut 
să vină şi cu maşina. 

— Exact, zise Vaughn. Dar ar fi inutil să încercăm des- 
coperirea vreunor urme de roţi, deoarece aleile 
proprietăţii sunt acoperite cu pietriş şi nu a plouat 
recent... 

— Dar golful, inspectare, zise Ellery. V-aţi gândit la el? 

— Bineînţeles. O barcă cu motor. Am ordonat cercetări 
de-a lungul coastei. 

Isham se ridică. 

— Haideţi să-l interogam pe şofer, zise el. 

CAPITOLUL 5 


FOX SI ENGLEZII 


Ceata devenea tot mai deasa. 

Isham si Vaughn, inainte de a se ocupa de Fox, o 
interogara pe doamna Baxter, guvernanta; raspunsurile 
acestei femei cumsecade au confirmat relatarea lui 
Stallings. 

Cei trei bărbaţi ieşiră după aceea din casă şi se îndrep- 
tară, prin mica pădure înmiresmată de parfumul florilor 
sălbatice, spre cabana în care locuia Fox, o construcţie 
mică având un aspect foarte plăcut. Isham batu la usa. 

— Intră! îi răspunse o voce gravă. 

Fox, un tânăr înalt şi bine făcut, îi primi în picioare, cu 
pumnii strânşi şi faţa foarte palidă; când îi recunoscu, ex- 
presia i se schimbă, se destinse. 

— Fox, zise Isham, nu am avut timp de dimineaţă să 
stăm de vorbă atât cât aş fi dorit. Ştim cum ai descoperit 
cadavrul... 

Procurorul se aşeză pe un scaun. 

— Da, domnule, murmură Fox, a fost oribil... 

— Acum dorim să ne spui pentru ce i-ai părăsit pe Stal- 
lings şi pe doamna Baxter ieri-seară. Mai spune-ne şi 
unde te-ai dus şi la ce oră te-ai întors. 

— Am făcut o plimbare în oraş cu maşina şi m-am în- 
tors la Bradwood puţin înainte de miezul nopţii. 

Inspectorul Vaughn făcu un pas înainte şi puse mâna 
pe braţul lui Fox. 

— Ascultă-mă bine si fii convins că nu-ţi vrem raul. 
Dacă eşti nevinovat, nu ai de ce să te temi absolut deloc 
de noi... dar să nu-ți închipui că vom înghiţi povestea 
asta cu plimbarea. Unde ai fost? 

— Este purul adevăr, răspunse celălalt cu o voce 
egală, incapatanata. Am traversat Central Park, Fifth 
Avenue şi Riveiside Drive. Era o vreme foarte frumoasă şi 
aerul nopţii 
mi-a făcut bine... 

Inspectorul se uită la Isham. 

— Ca să vezi... aerul nopţii ţi-a făcut bine! De ce nu 
te-ai dus să-i iei pe Stallings şi pe doamna Baxter după 
ce s-a terminat filmul? 

— Pentru că nu mi-au cerut-o. 

Isham şi Vaughn se uitară unul la altul. 

Ellery îl privi pe Fox; păru surprins să vadă ochii 
şoferului - lucru incredibil - umplându-se de lacrimi. 

— OK, făcu în cele din urmă Isham. Fiindcă tii neapa- 
rat... cu atât mai rău pentru dumneata dacă vom desco- 
peri că ne-ai minţit. De cât timp eşti în serviciul domnului 
Brad? 

— De la 1 ianuarie, domnule. 

— Ai recomandări? 

— Da. 

Fox se apropie de o comodă veche şi luă dintr-un 
sertar un plic alb. 

Procurorul îl deschise şi parcurse repede o scrisoare pe 
care i-o dădu apoi lui Vaughn; inspectorul o citi cu mai 
multă grija, după care, aruncând-o pe masă, ieşi pe 
neaşteptate din cabană. 

— Bun, zise Isham ridicându-se. Apropo, dumneata, 
Stallings şi doamna Baxter sunteţi singurele persoane 
care servesc în această casă, nu? 

— Da. 

— Aaa... Fox, zise Ellery. Ai văzut sau ai auzit ceva 
anormal când te-ai întors ieri-seară? 

— Nu, domnule. 

— Rămâi aici, zise Isham părăsind cabana împreună cu 
Ellery. 

Afară îl găsiră şi pe inspectorul Vaughn. Fox rămăsese 
înăuntru fără să facă nici cea mai mică mişcare. 

— Minte despre ieri-seara, zise Vaughn cu voce tare ca 
să-l audă Fox. Vom verifica... 

Ellery se simţi jenat de acest procedeu. Nu putea să 
uite lacrimile din ochii şoferului... 

Merseră în tăcere spre vest. Cabana lui Fox nu se 
găsea 
departe de Golful Ketcham şi printre copaci puteau să 
zareasca apa scanteind în soare. In curând ajunseră la un 
drum îngust. 

— Toate astea aparţin lui Brad, zise Isham. Casa închi- 
riată de această familie Lynn trebuie să fie de cealaltă 
parte, acolo în pădure. i 

Traversara drumul şi intrară printre copaci. In curând 
zăriră şi locuinţa. Un bărbat şi o femeie stăteau în uşa de 
la intrare. Bărbatul se ridică cu vioiciune. 

— Domnul şi doamna Lynn? zise procurorul. 

—  Întocmai, răspunse Lynn. Veniti de la Bradwood, 
domnilor? 

Lynn era brunet, cu un aspect foarte englezesc, cu 
ochii sfredelitori. Nevasta lui era o blondă destul de 
durdulie; zâmbetul de pe faţa ei părea fixat acolo o dată 
pentru totdeauna. 

— Da, zise inspectorul Vaughn cu amabilitate. Nu vă 
reținem mult. Aţi aflat vestea? 

Englezul clătină afirmativ din cap. 

— E îngrozitor! Am aflat de la un poliţist pe care l-am 
întâlnit în timp ce mă plimbam pe drum. 

— Bineînţeles, zise doamna Lynn cu o voce ascuţită, 
am considerat că deocamdată nu se cuvine să ne ducem 
la Bradwood. 

Urmă o tăcere, în timpul căreia Isham şi Vaughn con- 
versara prin limbajul ochilor. Sotii ramasera nemiscati. 
Lynn avea in mână o pipa şi un mic rotocol de fum urca 
spre faţa lui. Deodată făcu un gest brusc. 

— Deci... Dacă înţeleg bine, domnilor, sunteţi evident 
de la poliţie? 

— Exact, zise Isham. 

— Vreti sa ne vedeti pasapoartele? continua Lynn cu o 
voce grava. Mica operatiune de control rezervata 
vecinilor si prietenilor, presupun? 

Pasapoartele erau în regulă. 

— Probabil că vă întrebaţi cum am venit să ne 
instalăm aici? continuă Lynn. 

— Ştim de la domnisoara Brad, zise Isham. 

Procurorul se apropie de cei doi soţi. 

— Unde aţi fost ieri seară? 

Lynn tuşi. 

— Ah... da, evident. Am cinat la New York şi după 
aceea ne-am dus la teatru. 

— La ce oră v-aţi întors aici? 

Doamna Lynn izbucni cu vocea ei stridentă. 

— Oh, dar nu ne-am întors. Era prea târziu şi am petre- 
cut noaptea la hotel. 

— Care? întrebă inspectorul. 

— Roosevelt. 

— Deci ce oră era? 

— Trecut de miezul nopţii, răspunse englezul. Am 
servit ceva după teatru şi... 

— Bine, zise inspectorul. Cunoasteti lumea pe-aici? 

— Aproape pe nimeni, făcu Lynn. În afară de familia 
Brad, natural, de doctorul Temple şi de profesorul 
Yardley, un om foarte interesant de altfel. 

Ellery îi adresă un zâmbet de simpatie. 

— Aţi avut ocazia să vizitaţi Insula Stridiilor? 

Englezul zâmbi şi el. 

— Nu, dragă domnule. Nudiştii nu ne interesează 
deloc, am văzut destui în Germania. 

— De altfel, interveni doamna Lynn, cei care 
populează această insulă... 

Se înfioră de dezgust. 

— Avea dreptate domnul Brad când voia să-i alunge de 
aici. 

— Ham, făcu Isham. Aveţi vreo explicaţie pentru 
această dramă? 

— Nici una, domnule. 

— Perfect, conchise Isham destul de taios. Va multu- 
mesc... să mergem. 

CAPITOLUL 6 


INSULA STRIDIILOR 


Un semicerc smuls pamanturilor lui Thomas Brad, 
aceasta a fost imaginea pe care a evocat-o in mintea lui 
Ellery, Golful Ketcham. In centrul arcului de cerc, un de- 
barcader, cu cateva barci legate de tarm. Un debarcader 
mult mai mic deservea acea parte a coastei unde se 
găseau acum Ellery si însoțitorii lui. 

În largul golfului, Insula Stridiilor, care la prima vedere 
părea acoperită cu o pădure virgină; vegetaţia se 
întindea până pe maluri, iar copacii păreau că îşi scaldă 
rădăcinile în apă. Ellery reuşi totuşi să distingă lemnăria 
cenuşie a unui mic debarcader. Dar nu se zărea nici o 
altă urma de construcţie umană. Isham înaintă pana la 
malul apei şi făcu semnale şalupei poliţiei, care plutea 
molcom între coastă şi insulă. 

La vest, Ellery zări pupa altei vedete a poliţiei, care 
traversa mica strâmtoare; ambarcatiunea patrula foarte 
aproape de mal, îşi dădu seama de asta când o văzu dis- 
părând în spatele insulei. 

Prima vedetă se apropie cu rapiditate de debarcader. 
Ellery, Isham si Vaughn urcară la bord şi pilotul porni în 
direcţia regatului lui Harakht. 

Şalupa despica valurile. Pe măsură ce se îndepărtau 
de coastă, anchetatorii îşi puteau face o idee mai precisă 
despre configuraţia ei. Nu departe de locul de unde 
plecaseră, un alt debarcader, în partea de vest, deservea 
locuinţa englezilor; la el era legată o barcă cu vâsle. Mai 
departe, către est, mai exista un debarcader. 

— Acolo locuieşte doctorul Temple, nu-i aşa? zise 
Ellery. 

— Da. Probabil ca debarcaderul e plasat in dreptul 
proprietatii sale. 

Acolo nu se zarea nici o barca. Parcursesera deja trei 
sferturi din drum; pe masura ce se apropiau, detaliile de- 
barcaderului de pe Insula Stridiilor deveneau mai clare. 
Deodata inspectorul Vaughn se ridica brusc si striga: 

— Ce se întâmplă acolo? 

Toţi priviră în direcţia debarcaderului. Dintre copaci se 
ivise un bărbat ducând în braţe o femeie; femeia părea 
că se zbate şi strigă. Răpitorul o aruncă într-o mică barcă 
cu motor pe care o porni imediat, îndreptând-o chiar spre 
şalupa poliţiei. Femeia, probabil ametita, nu dădea 
semne de viaţă; bărbatul aruncă o privire în urmă, spre 
insulă. 

Abia trecuseră zece secunde de la evadare, dacă 
despre asta era vorba, că exact în locul în care fugarii 
ieşiseră din pădure îşi făcu apariţia ceva foarte curios. 

Un atlet frumos, în întregime gol, cu pielea bronzată, 
cu un păr lung şi negru plutind în vânt. Tarzan, îşi zise 
Ellery, minus slipuletul... Rămase nemiscat pe mal, plin 
de mânie, fără să se sinchiseasca de goliciunea lui, 
privind fix la barca aceea care se depărta şi al cărei pilot 
se uita în urma lui, fără să ia în seamă şalupa aflată 
exact pe direcţia lui de mers. 

Deodată atletul gol plonjă în apă şi începu să înoate cu 
repeziciune în urma fugarilor. 

— Ce idiot! bombani Isham. Spera să prindă din urmă 
o barcă cu motor? 

— Respectiva barcă s-a oprit, zise Ellery. 

Isham, surprins, îşi îndreptă privirea spre barcă. Aceas- 
ta într-adevăr se oprise la vreo sută de metri de mal; băr- 
batul, aplecat peste motor, părea că nu mai reuşeşte să-l 
pună în mişcare. 

— Accelereaza! strigă inspectorul Vaughn pilotului 
şalupei. Bruta aceea va face o nenorocire! 

Salupa tasni înainte şi sirena de la bord începu să 
sune. De parcă abia acum şi-ar fi dat seama de prezenţa 
şalupei, bărbatul din barcă şi înotătorul se opriră locului 

ca să descopere originea avertismentului. Înotătorul, 
încremenit în apă, se uită la şalupă, îşi scutură cu furie 
chica şi plonjă. Reapăru în curând la suprafaţă. înotând 
foarte repede în direcţia insulei de data aceasta, şi de 
parcă diavolul ar fi 
fost pe urmele lui. 

Femeia întinsă în barcă se ridicase în capul oaselor; 
bărbatul făcu un semn cu mâna celor aflaţi în şalupa care 
se oprea lângă barcă în momentul în care înotătorul, 
ajuns pe mal, dispărea în pădure. 

Spre marea surpriză a lui Ellery şi a însoţitorilor lui, 
bărbatul îşi dădu capul pe spate şi începu sa rida din toa- 
tă inima. 

Era slab, totuşi părea viguros, fiind foarte bronzat, ca 
unul care ar fi petrecut ani de zile la tropice; avea părul 
negru şi ochii cenuşii, decolorati de soare. Nişte maxilare 
solide... 

Ellery îşi zise că femeia răpită de acest personaj 
misterios nu putea să fie decât Esther rebela, dacă te-ai 
fi luat după asemănarea cu fratele ei Jonah Lincoln. Fara 
să fie foarte frumoasă, dar bine făcută, după cum toţi cei 
de faţă se putură convinge fără greutate, căci nu avea pe 
ea decât o haină bărbătească aruncată pe umeri; Ellery 
observa că tovarasul ei era în cămaşă. 

— Se poate şti motivul ilaritatii dumneavoastră? 
întrebă inspectorul. Şi cine sunteţi? De ce ati răpit-o pe 
aceasta femeie? 

Barbatul isi reveni. 

— Nu pot sa va port pica pentru aceste vorbe, facu el. 
Dar, Dumnezeule, cat e de hazliu! Scuzati-ma... Ma nu- 
mesc Temple. O aveti in fata dumneavoastra pe 
domnisoara Esther Lincoln. Mulţumim ca ne-ati salvat. 

— Urcati la bord, bombani Vaughn. 

Isham si Ellery o ajutară pe femeie să urce în salupa. 

— Dar apropo, zise doctorul Temple devenind deodată 
foarte banuitor, cine dracu sunteţi? 

— Poliţia. Haideţi, urcați! 

— Poliţia! 

Doctorul Temple se încruntă, dar se supuse; unul 
dintre poliţişti legă barca cu motor la pupa şalupei. 
Medicul se uită pe rând la Vaughn, Isham şi Ellery, apoi 
adauga: 

— Dar de ce? Ce s-a tntamplat? 

Procurorul il informa. Celalalt deveni alb ca varul si 
Esther Lincoln îşi ridică ochii plini de oroare. 

— Brad! murmură doctorul Temple. Asasinat! Mi se 
pare cu neputinţă! L-am văzut ieri-dimineaţă... 

— Johan, începu Esther, care acum tremura toată. El e 
teafar? 

Nimeni nu-i raspunse. Doctorul Temple parea foarte 
preocupat? 

— Ati fost la... familia Lynn? întrebă el cu un aer 
ciudat. 

— Pentru ce? 

Temple se multumi sa zambeasca si sa salte din 
umeri. 

— Oh, asa... Bietul Tom! 

— Directia: debarcaderul lui Brad, ordona Vaughn. 

Apa clocoti în jurul elicei, şalupa întoarse si se indrepta 
spre tarm. Ellery remarcă silueta înaltă a profesorului 
Yardley pe debarcader si îi făcu cu mâna. 

— Deci, doctore Temple, zise procurorul Isham, cu un 
aer sever, ce-ar fi să-mi explicati putin aceasta scenă de 
rapire? Si cine este individul care va urmarea? 

— Este destul de neplăcut... În sfârşit, mai bine să spu- 
nem adevarul. larta-ma, Esther. 

Tanara nu raspunse; parea naucita de vestea mortii lui 
Brad. 

— Domnisoara Lincoln, continua medicul, este..., cum 
s-ar zice, putin cam impulsiva. Este foarte tânără si cei 
foarte tineri îşi pierd cu uşurinţă capul. 

— Oh! Victor, zise Esther cu lehamite. 

— Johan Lincoln nu şi-a făcut datoria faţă de sora lui... 

— După părerea ta, reluă, tânăra cu un aer amar. 

— Da, Esther, pentru că... Oricum ar fi, am considerat 
că era timpul să se intervină când, după o săptămână de 

absenţă, Esther tot nu se întorsese de pe insula asta 
blestemata. Si cum nimeni nu parea ca vrea sa-i bage 
minţile in cap, mi-am asumat eu aceasta 
responsabilitate. Nudism! Aşa cum îl practică aceşti 
indivizi, este pur şi simplu perversitate. Nişte codoşi în 
căutare de prospături... 

— Victor! exclamă tânăra. Îţi dai seama ce spui? 

— Scuzaţi-mă, zise inspectorul, dar aş vrea să cunosc 
motivele intervenţiei dumneavoastră. Mi se pare că 
domni- 
şoara Lincoln este destul de mare ca să facă ce vrea? 

Doctorul Temple se uită la el cu un aer furios. 

— Consider că am dreptul să intervin. Domnişoara Lin- 
coln nu este decât un copil care s-a lăsat sedusă de un 
băiat frumos bun de gură. 

— Cu alte cuvinte, Paul Romaine? făcu Ellery. 

— Exact. Derbedeul!... M-am dus acolo de dimineaţă în 
recunoaştere. Romaine şi cu mine ne-am luat la păruială 
ca în epoca de piatră. A fost tare ridicol şi de aceea 
râdeam adineauri. Dar mi-am dat seama că e mult mai 
puternic decât mine. Am pus deci mâna pe Esther şi am 
luat-o la fugă... Dacă Romaine n-ar fi căzut în timpul 
urmăririi, n-aş fi reuşit să scap... Asta e povestea răpirii. 

— Dar tot nu văd cu ce drept... începu Isham. 

— Asta nu vă priveşte în nici un fel, răspunse Temple 
cu ochii strălucind de furie, dar dacă vreţi neapărat să 
ştiţi, aflaţi că am de gând să mă căsătoresc cu această 
tânără. O iubesc şi ea mă iubeşte fără să-şi dea seama. 

Nu s-ar fi zis după expresia plină de ura a Estherei. In- 
tre timp şalupa acostase. 

— Bună, Queen! Am venit să văd dacă aţi făcut 
progrese... la te uită, Temple! Ce s-a întâmplat? 

— Tocmai am răpit-o pe Esther şi aceşti domni vor să 
mă spânzure. 

— Veniti cu noi, profesore, zise Ellery, ne veţi fi de 
folos pe insulă. 

Inspectorul Vaughn adăugă şi el: 

— Bună idee. Doctore Temple, ati spus că l-aţi văzut 
pe domnul Brad ieri-dimineaţă? 

— Numai o clipă, în momentul în care pleca la biroul 
său de la New York. Şi l-am văzut şi luni seara. Mi s-a pă- 
rut foarte normal. Zău că nu înţeleg nimic... 

— Apropo, zise Vaughn, ce-ati făcut ieri-seară, 
doctore? 

Temple zâmbi. 

— Am stat în casă toată seara. 

— De când trăiţi aici? întrebă Isham. 

— Din 1921. Sunt medic militar în retragere... O moş- 
tenire neaşteptată, primită în timpul războiului, mi-a per- 
mis să vin să mă instalez în casa închiriată de la Brad şi 
să duc viaţa unui nobil de ţară. 

— Mulţumesc, doctore, zise Isham cu mai multă cordi- 
alitate. Vă vom lăsa aici şi... Aţi face mai bine să vă 
întoarceţi la Bradwood, domnişoară Lincoln. 

Esther Lincoln nu ridică ochii, dar răspunse cu încăpă- 
tanare: 

— Nu mă dau jos, vreau sa mă întorc acolo. 

Doctorului Temple îi dispăru zâmbetul. 

— Eşti nebună, Esther! După tot ce s-a întâmplat... 

Tânăra aruncă haina care îi acoperea umerii bronzati şi 
zise cu o voce vibrantă: 

— Nu primesc ordine de la nimeni, doctore Temple! Mă 
voi întoarce pe insulă şi te sfătuiesc să nu te mai 
amesteci! 

Vaughn se uita la Isham, care parea pe punctul de a 
izbucni. 

— Haideţi, făcu Ellery. Să ne întoarcem împreună... 
Poate că vom avea prilejul să ne distram. 

x 


* * 


Şalupa traversă deci încă o dată golful. 

În timp ce debarca, micul grup avu surpriza să se 
pomenească în faţa unei apariţii ciudate. Un bătrânel cu 
barbă brună, cu ochi de fanatic, îmbrăcat cu o robă albă. 
În mâna dreaptă ţinea un baston cu un şarpe la capăt... 

lesise din tufisuri şi îi contempla pe noii sositi cu un aer 
semet. 

Inotatorul gol, tmbracat acum cu niste pantaloni de 
pânză albă, stătea în spatele lui. 

— Harakht! exclamă Ellery. 

Bătrânul se uită la el, fără să arate însă prin nimic că 
l-ar recunoaşte. Vaughn îl prinse de încheietura mâinii. 

— Ah, dumneata eşti patronul acestei mascarade, nu-i 
aşa? Unde ţi-e casa? Avem de vorbit, şi încă serios! 

Harakht se întoarse spre cel care îl însoțea. 

— Paul...Paul! 

Paul Romaine se uita însă furios la doctorul Temple, 
care şi el, de altfel, îl privea cu aceeaşi bunăvoință. Ellery 
băgă de seamă că Esther dispăruse în tufişuri. 

Harakht vorbi din nou: 

— Cine sunteţi? Noi suntem nişte oameni pasnici... 

Isham bombani ceva şi Vaughn interveni. 

— Sunt inspectorul de poliţie Vaughn şi căutăm un cri- 
minal. 

Paul Romaine îl dădu la o parte pe bătrân şi îl înfruntă 
pe Vaughn. 

— Adresati-va mie, bătrânul e putin cam nebun. 
Căutaţi un ucigas? Nu vă jenati. Dar in ce măsură ne 
priveste asta pe noi? 

Ellery îl admiră. Romaine era un specimen uman mag- 
nific, nu era de mirare ca femeile... 

— Unde ai fost ieri-seară împreună cu acest nebun? 
întrebă Isham. 

— Aici. Cine a fost asasinat? 

— Nu ştii? 

— Nu. 

— Thomas Brad. 

— Brad! 

Romaine parea foarte surprins. 

— Brad! E nemaipomenit... Dar noi nu avem nici un 
amestec. De ce ati venit sa ne deranjati? 

Inspectorul Vaughn făcu un pas înainte si îl prinse de 
braţ pe Romaine. 

— Ascultă, ia încearcă să fii politicos... Vorbesti cu pro- 
curorul Isham in persoana. Raspunde pur si simplu la 
întrebările care ti se pun. 

Romaine incerca sa-si traga bratul din mana lui Isham 
dar nu reuşi. Prin fizicul său, inspectorul era în stare sa 
impună respect. 

— Bine... Ce vreţi să ştiţi? 

— Când ai părăsit ultima oară insula împreună cu 
Harakht? 

— De când am venit aici, bătrânul nu a părăsit nicioda- 
tă insula. Eu m-am dus în sat săptămâna trecută ca să 
cumpăr provizii. 

— Ah... 

Inspectorul dadu drumul bratului lui Romaine. 

— Arata-ne drumul spre casa voastra, sau templul 
vostru, daca preferati asa. 


* * 


O porniră cu toţii în şir indian în urma lui Harakht, prin 
pădure, până în inima insulei. Era evident că Romaine îi 
prevenise pe nudişti, căci atunci când anchetatorii 
intrară într-un luminiş unde se găsea casa, o construcţie 
mare din lemn, membrii cultului îi aşteptau îmbrăcaţi 
aproape decent; vreo douăzeci de bărbaţi şi femei de 
toate vârstele. Precum un trib de troglodiţi, ei intrară în 
diferitele aripi ale casei la semnul lui Romaine. 

Harakht, cu wraeus-ul în mână, urcă treptele care du- 
ceau la uşă, o deschise şi pătrunse în „sanctuar” urmat 
de micul grup. Acea încăpere mare, fără tavan, era plină 
de embleme egiptene, mulaje reprezentându-l pe Horus, 
zeul cu cap de şoim, coarne de vacă... Harakht se 
îndreptă spre un uimitor pupitru supraînălţat, altarul 
probabil, şi începu să mormăie rugăciuni ciudate, cu 
braţele ridicate spre cer. 

Ellery se uită întrebător la profesorul Yardley, care as- 
culta cu atenţie, 

— Extraordinar, murmura Yardley. Acest om este un 
anacronic viu. Sa auzi vorbindu-se egipteana din antichi- 
tate in plin secol XX... 

— Cum? intreba Ellery. 

— Da, raspunse profesorul cu un zambet trist. E 
nebun, dar nu a fost totdeauna aşa. Ai în fata ta pe unul 
dintre cei mai celebri egiptologi din lume... voiam de 
altfel să te previn, căci l-am recunoscut de la prima 
noastră întâlnire, adică în cursul unei vizite pe care am 
făcut-o în insulă acum câteva săptămâni. Dar nu am avut 
ocazia să putem vorbi singuri. Harakht se numeşte 
Striyker şi şi-a pierdut minţile în urma unei insolatii 
puternice în Valea Regilor, unde făcea săpături 
arheologice. Asta s-a petrecut cu mulţi ani în urmă. Ceea 
ce auzi acum este o rugă adresată lui Horus în egipteana 
hieratică. 

Ellery, complet stupefiat, o zări deodată pe Esther 
Lincoln, în picioare în cadrul unei uşi, la celălalt capăt al 
încăperii. Îmbrăcată acum cu un pulover şi o fustă, 
tânăra se aşeză foarte hotărâtă lângă Paul Romaine şi îl 
luă de mână. 

Inspectorul Vaughn se apropie de Stryker şi îi zise: 

— Aş vrea să vă pun câteva întrebări foarte simple. 

Nebunul înclină capul. 

— Vă ascult. 

— Când aţi părăsit oraşul Weirton din Virginia? 

— Acum cinci luni. 

— Cum? 

Profesorul Yardley tuşi uşor. 

— În ianuarie trecut, inspectore. 

Exact în acel moment Ellery scoase un strigăt cu totul 
neaşteptat, aproape un urlet, care îi făcu să tresară pe 
cei de faţă. 

— Krosac! 

Ellery se uită cu atenţie la zeul soarelei şi la discipolul 
său. 

Stryker păru înspăimântat. Romaine rămase foarte 
calm. 

— Scuzati-ma, facu Ellery. Ma apuca asa uneori... 
Continuati, inspectore. 

— Dimpotriva, va multumesc, zise Vaughn zambind. 
Harakht, unde se afla Velja Krosac? 

Stryker îşi trecu limba peste buze. 

— Krosac... Nu, nu! Nu ştiu. A renegat altarele. A 
plecat. 

— Când te-ai asociat cu acest individ? întrebă Isham 
arătând cu degetul spre Romaine. 

— Ce înseamnă Krosac? mormăi Romaine. L-am cunos- 
cut pe bătrân în februarie, avea o idee interesantă. 

— Unde l-ai întâlnit? 

— La Pittsburg. Mi s-a părut o ocazie buna, continua 
Romaine dând din umeri. 

Apoi vorbi mai încet. 

— Fireşte, toate aceste poveşti cu divinităţi solare... 
dar asta prinde la public. Eu nu vreau decât să-i fac pe 
oameni să înţeleagă că trebuie să-şi scoată hainele şi să 
se expună soarelui, este singurul mijloc de a fi sănătos... 
Uitaţi-vă la mine... 

— Oh, destul, zise inspectorul. Cunosc placa. Cine v-a 
dat ideea să veniţi şi să vă instalaţi în Insula Stridiilor? 

— Aşa era scris! exclamă Stryker. 

— Scris? Cum aşa? întrebă Isham. 

— Nu-l ascultați, mormai Romaine. Tot asta repeta si 
când l-am cunoscut. E una din ideile lui fixe... 

Nu se mai putea afla nimic de la egiptologul nebun. 
Era cât se poate de evident. Cât despre Romaine, acesta 
nu ştia nimic sau nu voia să spună nimic despre 
evenimentele petrecute cu şase luni în urmă. 

Inspectorul Vaughn îi chemă pe cei douăzeci şi trei de 
nudişti şi le interzise să părăsească locuinţa actuală fără 
să-l anunţe; i-a mai întrebat şi dacă vreunul dintre ei a 
părăsit insula în ajun; răspunsul a fost negativ. 

Esther refuză categoric să se întoarcă cu anchetatorii 
şi, ca să-şi arate hotărârea, fugi în pădure. 

Ellery suspină neputincios. 

CAPITOLUL 7 


MANDATUL DE O SUTA DE DOLARI 


Misterul devenea si mai de nepatruns. Toti isi dadeau 
seama prea bine ca prezenta langa Bradwood a omului 
care îşi zicea Harakht nu putea sa fie o coincidenţă. Dar 
ce legătură putea să existe între asasinarea unui 
profesor şi cea a unui milionar, locuind la o distanţă de 
multe leghe unul de celălalt? 

Şalupa poliţiei se puse în mişcare şi de data aceasta 
dădu ocol insulei spre est. Anchetatorii zăriră la 
extremitatea ei un alt debarcader, care probabil indica 
locul unde se găsea locuinţa lui. Ketcham, proprietarul 
insulei. Aceasta părea şi mai pustie decât în partea de 
vest. La nord se ghicea New York-ul, dincolo de 
întinderea de apă. 

Doctorul Temple şi profesorul Yardley rămaseră în şa- 
lupă. Procurorul Isham, Vaughn şi Ellery debarcară, por- 
niră pe o potecă printre copaci şi în curând ajunseră la o 
căsuţă rustică. 

Aşezat în prag, un bătrânel ars de soare îşi fuma liniştit 
pipa. Se ridică brusc şi se adresă cu severitate noilor 
veniţi. 

— Ce căutaţi aici? Nu ştiţi că este interzis sa invadati 
în felul ăsta o proprietate particulară? 

— Poliţia, răspunse scurt inspectorul Vaughn. Sunteţi 
domnul Ketcham? 

— Da. Poliţia? Presupun că în legătură cu nudistii? Ei 
bine, nu am nici o putere, şi dacă locatarii mei se poartă 
rău... 

— Nu este vorba de asta, se rasti Isham. Chiar nu ştii 
că la Bradwood s-a comis o crimă? 


-72- 


Ellery Queen - Misterul crucii egiptene 


— Ocrima? 

Pipa era gata să-i cadă din gură. 

— E îngrozitor! Dar ce pot face pentru dumneavoastră, 
domnilor? 

— Thomas Brad a fost asasinat, zise Isham. 

— Brad! 

Batranul facu ochii mari de tot. 

— Ei bine, n-aş zice ca asta ma miră peste măsură. 

— Ah! De ce? intreba Vaughn. 

— Din cauza anumitor lucruri... Domnul Brad s-a 
ciondănit întruna cu toţi aceşti tacaniti... 

Făcu un gest elocvent cu aratatorul lui murdar spre 
coastă. 

— ...de când le-am închiriat insula pentru sezonul de 
vară. 

— Oare domnul Brad nu aprecia deloc onoarea de a 
avea aşa de aproape de proprietatea lui banda lui 
Harakht? L-ati... 

— O clipa, inspectore, zise Ellery. Domnule Ketcham, 
cine a inchiriat de la dumneavoastra aceasta insula? 

— Nu nebunul. Un tip cu un nume ciudat, un nume 
strain. Kro-Sac. 

Pronunta numele cu dificultate. Anchetatorii se privira 
între ei. În sfârşit o pistă. Şchiopul misterios de la Arroyo. 

— Şchiopăta? îl întrebă Ellery. 

— Habar n-am, pentru ca nu l-am văzut niciodată, făcu 
Ketcham. Stati, am aici ceva care ar putea să va intere- 
seze. 

Dispăru în casă. 

— Ei bine, domnule Queen, zise gânditor procurorul, 
am impresia că ai avut dreptate. Krosac... Van armeanul, 
Brad românul... Krosac apărând din nou aici, după cea 
fost zărit ultima oară la local primei crime... Ce spui de 
asta, Vaughn? 

Inspectorul tocmai voia să răspundă, când bătrânul 
Ket- cham reveni fluturând o foaie de hârtie. 

— Uitaţi-vă, zise el, scrisoarea care mi-a fost trimisă de 
acest Krosac. 

Vaughn i-o smulse din mana: Ellery si Isham o citira 
peste umarul lui. Purtand data de 30 octombrie a anului 
trecut, acea scrisoare bătută la maşină răspundea unui 
anunţ apărut într-un ziar din New York, anunţ în care era 
vorba de închirierea insulei în sezonul de vară. 
Semnatarul trimisese şi un mandat poştal de o sută de 
dolari ca avans pentru încheierea afacerii; socotea că va 
veni să se instaleze abia în martie. „Velja Krosac”, 
semnătura, era şi ea bătută la maşină. 

— Si aţi găsit mandatul în scrisoare, domnule 
Ketcham? zise Vaughn. 

— Da. 

— Perfect! exclamă Isham frecându-şi mâinile. Vom 
căuta cuponul pe care Krosac a trebuit să-l completeze la 
biroul poştei. Pe el vom găsi semnătura lui... 

— Nu vă grăbiţi, murmură Ellery. Numitul Krosac, şiret 
din născare, s-ar putea să fi semnat cuponul „Harakht”. 
Amintiţi-vă că nu am găsit nimic scris de mâna lui Krosac 
în cazul Van. 

— Krosac a venit chiar el la 1 martie? întrebă 
procurorul Isham. 

— Nu, domnule. Nebunul de Harakht şi celălalt, 
Romaine, au venit şi mi-au plătit suma pentru închiriere 
înainte de a intra în posesiune. 

Vaughn şi Isham abandonară subiectul Krosac. Inspec- 
torul îşi strecură scrisoarea în buzunar şi începu să pună 
întrebări în legătură cu cearta Brad-Harakht. Află astfel 
că Brad intervenise personal de îndată ce îşi dăduse 
seama că faimosul cult nu era decât un pretext pentru 
colonia de nudişti. Harakht şi Romaine nu au vrut să 
audă nimic. Brad, în disperare de cauză, s-a oferit să le 
înapoieze suma plătită pentru închiriere, împreună cu un 
adaos foarte substanţial; nici un rezultat. 

— Cine a semnat contractul final? întrebă Isham. 

— Bătrânul nebun, răspunse Ketcham. 

Vazandu-si oferta refuzată, Brad amenintase dupa 
aceea ca va recurge la masuri legale impotriva lor; 
Romaine raspunsese că insula era izolată prin definiţie si 

nu era deloc frecventata de turisti, prin urmare colonia 
lui de nudisti nu putea sa stinghereasca pe nimeni. Dupa 
aceea, Brad încercase să-l convingă pe Ketcham să-i dea 
afară din insulă, oferindu-i chiar banii pentru asta. Dar 
bătrânul refuzase pentru că nudiştii nu-l deranjau perso- 
nal cu nimic.. 

Ultima ceartă, cea mai violentă, avusese loc cu trei zile 
înainte, continuă Ketcham să povestească, duminică; 
Brad, furios, debarcase pe insulă, îl întâlnise pe Stryker 
în pădure şi îi trăsese o săpuneală; Romaine intervenise 
şi îi ordonase lui Brad să părăsească insula. 

— Eu, zise Ketcham, eram în pădure şi asistam de de- 
parte la cearta care de altfel nici nu mă privea. Pentru că 
domnul Brad refuza să plece, bruta aceea mare, 
Romaine, l-a apucat de pielea gâtului şi i-a zis: „Dacă nu 
te cari imediat, îţi trag o bătută de nu te mai recunoaşte 
nici nevastă-ta!” Şi domnul Brad a plecat urlând că o să 
le vină el de hac, chiar dacă ar trebui să-şi cheltuiască 
toată averea pentru asta. 

Isham îşi frecă mâinile. 

— Perfect... perfect. Spune-mi, s-au mai certat şi alte 
persoane cu Harakht sau cu Romaine? 

— Păi cum să nu... 

Bătrânul Ketcham zâmbi cu un aer şiret. 

— Tipul acela, Jonah Lincoln, care locuieşte la Brad- 
wood, s-a bătut cu Romaine nu mai târziu decât 
săptămâna trecută, chiar aici, în insulă. Un adevărat 
meci de box! Lincoln venise să-şi ia înapoi sora care 
tocmai sosise. 

— Si? 

O sclipire deşucheată trecu prin privirea bătrânului 
Ketcham. 

— Arată bine, fătuca! Intervenţia fratelui ei a înfuriat-o 
în aşa măsură încât şi-a smuls hainele de pe ea în faţa lui 
şi a lui Romaine, strigând că se săturase să mai fie 
condusă de Lincoln şi că de acum înainte avea de gând 
să facă ce dorea. Eu mă uitam printre copaci... Lincoln 
s-a supărat de-a binelea când a văzut-o rămânând goală 

în faţa celuilalt; s-a repezit furios la Romaine. Dar 
Romaine i-a tras o mamă de bătaie grozavă şi l-a azvarlit 
în apă... E voinic Romaine! 
Înţelegând că nu mai aveau ce să afle de la bătrân, cei 
trei se întoarseră la şalupă şi porniră spre Bradwood. 

CAPITOLUL 8 


AVENTURA DOCTORULUI TEMPLE 


Trecu şi după-amiaza. Procurorul Isham plecă; inspec- 
torul Vaughn dădu ordine, ascultă rapoarte ce nu se mai 
sfârşeau. Doamna Brad, bolnavă după cum anunţase, se 
închisese în camera ei, iar fiica sa, Helene, nu-şi părăsea 
mama; Jonah Lincoln umbla de colo până colo pe propri- 
etate. Bradwood era plin de detectivi; reporterii veneau 
şi plecau; aerul mirosea a praf de magneziu. 

Ellery îl urmă pe profesorul Yardley, traversă drumul şi 


se închise în casă cu gazda lui. 
x 


* * 


Era aproape de miezul nopţii când doctorul Temple, 
îmbrăcat cu pantaloni negri, pulover şi mocasini tot 
negri, îşi părăsi casa şi se îndreptă în tăcere spre limita 
de est a Bradwood-ului. 

Evită în ultima clipă un poliţist care supraveghea dru- 
mul ce despartea cele două proprietăţi, ajunse fara să fie 
văzut la adăpostul copacilor şi îşi continuă drumul. li tre- 
bui o jumătate de ora ca să traverseze domeniul neferici- 
tului milionar fără să atragă atenţia poliţiştilor repartizaţi 
aproape peste tot; dar în sfârşit ajunse la celălalt drum 
care despartea Bradwood-ul de proprietatea închiriată 
soţilor Lynn. 

Precum o fantomă, Temple se strecură până la 
locuinţă, ascunzându-se în spatele copacilor care, în 
partea de nord, ajungeau aproape până la ziduri. 

O fereastră luminată se găsea foarte aproape de 
bătrânul sicomor care îl adăpostea. Storul, complet tras, 
lăsa să treacă puţină lumină. 

Medicul auzi paşi în încăpere - un dormitor -, şi văzu 
trecând umbra doamnei Lynn. Incepu să se târască şi 
ajunse astfel chiar la baza zidului. 

În acelaşi timp se auzi o uşă închizându-se şi vocea 
doamnei Lynn izbucni şi mai stridentă ca de obicei: 

— Percy! E îngropat? 

Doctorul Temple strânse dinţii şi începu să transpire 
abundent. 

— Da, da. Pentru numele lui Dumnezeu, Beth, nu vorbi 
aşa tare! Sunt poliţişti peste tot. 

Vocea lui Percy Lynn era foarte încordată. 

Un zgomot de paşi lângă fereastră; storul fu ridicat şi 
Lynn încercă să vadă în întuneric. Apoi îl lăsă din nou în 
jos, spre marea uşurare a lui Temple, lipit de pământ 
lângă zid. 

— Unde? murmură Elisabeth Lynn. 

Doctorul Temple nu reuşi să prindă răspunsul. 

În schimb auzi mai departe: 

— Nu vor descoperi niciodată locul. Nu avem de ce ne 
teme, daca stăm linistiti. 

— Dar doctorul Temple... mi-e frică, Percy! 

Lynn trase o înjurătură. 

— Într-adevăr, îmi amintesc. Era la Budapesta, după 
război. Cazul Bundelein... Să-l trăsnească Dumnezeu! El 
e, aş putea să jur... 

— Nu a spus nimic, murmură doamna Lynn. Poate că a 
uitat. 

— Ce tot spui! Săptămâna trecută, acasă la Brad... Tot 
timpul m-a observat; trebuie să fim foarte atenţi, Beth. 

Lumina se stinse; arcurile patului trosniră şi vocile 
deveniră imperceptibile. 

Doctorul Temple mai aşteptă un timp; apoi se deplasă 
până în umbra protectoare a copacilor... Pe măsură ce 
înainta printre copacii care mărgineau semicercul format 
de Golful Ketcham, medicul putu să audă clipocitul apei 
care se lovea de debarcaderul de la Bradwood. 

Deodată rămase nemişcat lângă trunchiul unui copac, 
căci auzise un murmur de voci; cineva vorbea lângă 

debarcader. Înaintând cu mii de precautii, Temple zari o 
barca cu vâsle legănându-se pe apă, iar în barcă două 
siluete, a unui bărbat şi a unei femei. Femeia îl strângea 
în braţe cu pasiune. 

— De ce eşti aşa de rece cu mine? Du-mă pe insulă... 
Acolo vom fi mai liniştiţi, la adăpostul copacilor... 

Prudent, bărbatul îi răspunse cu glas scăzut: 

— Te porţi ca o nebună. E prea periculos... Mai ales în 
seara asta... O să ti se remarce absenţa şi atunci... [i-am 
spus că nu trebuie să ne mai vedem până cand nu se va 
termina cu toată povestea asta. 

Femeia se depărtă de tovarăşul ei şi exclamă cu dispe- 
rare: 

— Ştiam eu bine... nu mă mai iubeşti! Oh, este... 

El îi închise gura cu mâna. 

— Taci! S-ar putea să fim auziti. 

Ea se destinse în braţele lui. Apoi îl respinse şi-şi în- 
dreptă spatele. 

— Nu. Nu va fi a ta, o să mă ocup eu de asta. 

Barbatul tacu, apuca o vasla si trase spre el barca. Fe- 
meia se ridică şi el o împinse fără menajamente afară din 
barcă. Apoi începu să vâslească cu repeziciune... spre 
Insula Stridiilor. 

Chiar în momentul acela apăru luna şi doctorul Temple 
îl recunoscu pe bărbat: era Paul Romaine. 

lar femeia cu faţa palidă, care tremura toată stând pe 
mal, era doamna Brad. Doctorul Temple dispăru printre 
copaci. 


-79- 


Ellery Queen - Misterul crucii egiptene 


CAPITOLUL 9 


TOŢI SUSPECTI ! 


A doua zi dimineata, Ellery se intoarse la Bradwood si 
gasi salonul plin de lume. Procurorul Isham si Vaughn il 
confruntau pe Fox, gradinarul-sofer, cu doamna Brad, 
Helene si cu Jonah Lincoln. 

Fox, cu pumnii stransi, nu-si trada tulburarea decat du- 
pa expresia ochilor. 

— Intrati, domnule Queen, zise Isham. Ati sosit la timp. 
Fox, esti prins cu mata-n sac. Marturiseste! 

— Nu va inteleg, zise Fox. 

Dar Ellery vazu dupa privirea lui ca intelegea foarte 
bine. 

— Destul cu subterfugiile, se rasti Vaughn. Marti seara, 
tn noaptea crimei, ai fost la Patsy Malone! 

— În cursul aceleiaşi nopţi i-ai lăsat pe Stallings si pe 
doamna Baxter la cinematograful Roxy, adauga Isham. 
La orele opt, Fox. 

Fox, galben ca ceara, nu răspunse. 

— Ei bine? zise inspectorul. Vorbeşti, da sau nu? Dacă 
eşti nevinovat, de ce te-ai dus la cartierul newyorchez al 
unui gangster? 

Nici un răspuns. 

— Nu vrei să vorbeşti? Foarte bine. 

Inspectorul se îndreptă spre uşă. 

— Mike, adu-mi tamponul cu cerneală. 

| se aduse tamponul. Fox scoase un strigăt şi încercă 
să ajungă la uşă. Detectivul care adusese tamponul şi 
hârtia lăsă totul din mână şi îl stăpâni pe şofer. 

Helene Brad observa intreaga scena cu un aer dezgus- 
tat, iar mama ei parea insensibila. Lincoln se ridica in 
picioare. 

— la-i amprentele, zise inspectorul. 

Detectivul luă mâna dreaptă a lui Fox, îi apăsă 
degetele pe tampon şi după aceea pe hârtie; apoi făcu 
acelaşi lucru şi cu mâna stângă. 

— Acum, Fox, răspunde-mi. Pentru ce această vizita la 
Malone? 

Nici un răspuns. Inspectorul se îndreptă spre uşă şi 
chemă doi detectivi. 

— Duceţi-l înapoi în cabana lui şi încuiaţi-l acolo. Ne 
vom ocupa mai târziu de el. 

Şoferul plecă, Vaughn îşi şterse fruntea de sudoare. 

— Îmi cer scuze pentru această scenă, doamnă Brad, 
dar şoferul dumneavoastră este un actor foarte prost. 

— Chiar că nu înţeleg nimic, făcu doamna Brad. Tot- 
deauna a fost foarte corect, foarte capabil... Doar nu cre- 
deti că... 

— Sunt convinsă că nu are nici un amestec în cele în- 
tâmplate, o  întrerupse Helene cu asprime. Fox e 
incapabil de crimă, sunt sigură de asta. Totdeauna a fost 
foarte rezervat, aşa este, dar niciodată nu s-a purtat 
grosolan şi nici nu l-am văzut beat. De altfel e şi cultivat, 
deseori l-am surprins citind cărţi interesante, chiar 
poezie. 

— Toate astea nu înseamnă nimic, domnişoară Brad. 
De când a venit aici a putut foarte bine să joace un 
personaj. l-am verificat recomandarea şi am găsit-o în 
regulă, numai că în serviciul anterior a stat doar câteva 
luni. Vaughn se întoarse spre Ellery. 

— De la tatăl dumitale, domnule Queen, am aflat 
această informatie despre Fox; unul din oamenii lui l-a 
văzut pe şoferul nostru fofilându-se la Malone gangsterul 
şi a fost destul ca să ne intereseze, foarte tare. 

Ellery nu păru prea convins de importanţa informaţiei, 
îl întrebă pe procuror ce alte noutăţi îi mai putea 
comunica. 

— Uitaţi, zise Vaughn zâmbind, delectati-va cu astea. 

Scoase din buzunar un teanc de foi bătute la maşină şi 
i-l întinse lui Ellery. 

— Dacă găsiţi în ele ceva interesant, înseamnă că 
aveţi noroc, dar... 

Se întoarse spre Lincoln care se îndrepta spre uşă. 

— Nu plecaţi încă, domnule Lincoln. Vreau să vă întreb 
ceva. 

— Ah! făcu Lincoln nu fără o anumită stinghereală. 

— De ce m-ati minţit ieri afirmând că luni seara v-aţi 
întors cu doamna şi domnişoara Brad? 

— Ce... ce vreţi să spuneţi? 

Isham interveni dezaprobator. 

— Este regretabil că toţi ne puneţi bete în roate în loc 
să ne ajutaţi, doamnă Brad. Oamenii inspectorului au 
aflat de la şoferul taxiului că luni seară a adus de la gară 
la Bradwood numai două persoane... 

— Două persoane? făcu Ellery. 

— Că numai domnişoara Brad şi domnul Lincoln se gă- 
seau în taxi, doamnă Brad! 

— Nu răspunde, mamă! izbucni Helene furioasă. 

Doamna Brad parcă amutise. 

— E o infamie! continuă Helene. Incercati să insinuati 
că avem vreun amestec în această crimă, procurorule 
Isham? 

— Helene, sopti Lincoln, poate ca ar fi mai bine... 

— Jonah! 

Se întoarse spre el, tremurând toată. 

— Dacă mai spui vreo vorbă în plus, n-am să-ţi mai 
vorbesc niciodată! 

Lincoln îşi muşcă buzele şi ieşi din încăpere evitând să 
o privească. Doamna Brad scoase un geamat; Helene, 
aşezată în faţa ei, părea că vrea să o protejeze. 

— Ei bine, rezumă Isham cu un gest de descurajare, 
vedeţi, domnule Queen! Ah, vă asigur că rolul de 
anchetator profesionist nu e un fleac! Perfect, 
domnişoară Brad! Vă rog totuşi să tntelegeti bine ca, din 

acest mo- ment, va consider pe toti suspecti de 
asasinarea lui Thomas Brad, toţi, e limpede? 

CAPITOLUL 10 


PROFESORUL VORBESTE 


Ellery Queen traversa drumul si se duse la profesorul 
Yardley să-l puna la curent cu ultimele evenimente. Îşi 
găsi gazda într-o curte interioară în stil maur, împodobită 
cu o piscină cu apă limpede; profesorul, în pantaloni 
scurţi, îşi răcorea picioarele în apă şi trăgea din pipă. 

— O să fac o baie, zise Ellery. 

Dispăru în casă şi reveni în costum de baie, ţinând în 
mână hârtiile pe care i le incredintase Vaughn; dupa ce i 
le dădu profesorului, tânărul plonjă stropindu-şi din 
belşug gazda. 

— Niciodată nu vei şti să plonjezi în apă, bombăni 
Yardley. 

Ellery începu să râdă, ieşi din apă şi se întinse cât era 
de lung pe marginea piscinei. 

— Să ne uităm la hartoagele astea... Ah, mai întâi nişte 
rapoarte trimise de procurorul Crumit colegului său 
Isham... cazul Van, rezultatele autopsiei lui Van, care nu 
prezintă nici un fel de importanţă. Nimic nou faţă de ce 
ştiu deja şi ce s-a publicat în ziarele de atunci... Şi asta: 
Răspuns la o întrebare pusă de procurorul Isham, şi anu- 
me dacă ar putea să existe o legătură între Andrew Van, 
profesor la Arroyo, şi Thomas Brad din Long Island, în 
apropiere de New York. Nu, procurorul Crumit nu a 
descoperit nimic în corespondenţa defunctului Van care 
să poată indreptati această presupunere... Etc. 

— Asta e, făcu profesorul zâmbind. 

— Ajungem după aceea la micul Golf Ketcham, 
continuă Ellery trecând la o altă pagină. Raportul 
autopsiei lui Brad făcută de doctorul Rumsen. Nimic nou. 

Lipsa urmelor de violenţă pe corp, lipsa urmelor de 
otrăvire în organe etc... etc. Obişnuitele banalitati... 

— leri l-ai întrebat pe Rumsen dacă nu cumva Brad 
fusese sugrumat. Vorbeşte de această posibilitate? 

— Da. Plămânii nu prezintă urme de sufocare. Prin 
urmare nu a fost sugrumat. 

— Şi mai departe? 

— Cercetările făcute pentru descoperirea drumului pe 
care venise asasinul. Eforturi inutile! Imposibil să stabi- 
leşti ce zace în fiecare persoană care a urcat, sau a 
coborât din trenuri în perioada crimei. Vecinii nu pot să 
furnizeze nici o informaţie, iar persoanele care au 
navigat prin preajma golfului nu au remarcat nici o 
ambarcatiune suspectă care l-ar fi putut aduce pe ucigas 
pe calea apei. 

— Poate că ucigaşul a venit cu hidroavionul, zise profe- 
sorul cu un aer sarcastic. 

— Evident... e o idee! Să vedem ce mai urmează. 
Sfoara cu care Brad era legat de totem... S-a descoperit 
că e vorba de felul de sfoară de care se folosesc 
spălătoresele să-şi întindă rufele si care poate fi 
cumpărată de peste tot... Nici o speranţă de a fi 
recunoscută de un negustor sau băcan oarecare. Totuşi, 
Isham precizează că oamenii lui Vaughn intenţionează sa 
extindă câmpul cercetărilor... 

— Sunt constiinciosi, zise profesorul Yardley zâmbind. 

— Da, de altfel in felul acesta se ajunge la rezolvarea 
majoritatii crimelor... Nodul, ideea lui Vaughn. Rezultat; 
zero. Un nod solid, dar care nu dovedeste cunostinte 
speciale, maritime sau de alta natura. Ah!... Paul 
Romaine. Personaj ciudat. Masculul complet, dar dotat cu 
simt practic; nu s-a descoperit nimic la activul lui si nu se 
ştie ce a facut înainte de întâlnirea lui cu Stryker, 
egiptologul, la Pittsburg, in februarie. 

— Familia Lynn? 

Ellery puse jos foaia de hârtie pe care o examina. 

— Da, familia Lynn, murmură el. Ce ştii despre ea? 

Profesorul îşi mângâie barba. 

-— Putin cam dubios acest menaj, raspunse el. Eram 
convins ca vei remarca... desi nu li se poate reprosa 
nimic, dupa cate stiu eu. 

— Nu asta e şi părerea Scotland Yard-ului, continua 
Ellery. Cu toata ca nu spune clar - Isham i-a trimis o tele- 
gramă -, Scotland Yard-ul comunică în răspuns ca nu are 
nici o informaţie despre un menaj purtând numele de 
Percy şi Elisabeth Lynn. Paşapoartele lor au fost 
examinate, dar natural că sunt corecte, după cum 
trebuia să ne aşteptăm. Poate că suntem răutăcioşi... 
Poliţia engleză spune că îşi continuă cercetările în 
analele civile şi chiar ale criminalilor, ca să afle cu ce se 
ocupă aceşti Lynn pe teritoriu britanic, de vreme ce 
pretind că sunt cetăţeni englezi. 

— Doamne! Ce încurcătură! 

Ellery se strâmbă amuzat. 

— Abia acum aţi băgat de seamă? Eu am mai văzut ca- 
zuri complicate în viaţa mea, dar ăsta bate toate 
recordurile. Ah, trebuie să vă vorbesc de Fox... 

Ellery îi povesti profesorului despre interogatoriul luat 
şoferului de către Isham în prezenţa doamnei Brad şi 
ceea ce se petrecuse în salonul de la Bradwood. Yardley, 
mormăi ceva de neînțeles. 

— Ce ziceti? întrebă Ellery. 

— Nimic... încep să mă întreb... 

— Ce? 

Profesorul dădu din umeri. 

— Să nu ne grăbim cu concluziile. Mai sunt şi alte 
informaţii în aceste documente? 

— Vaughn a lucrat fără să piardă timp. Portarul teatru- 
lui Parc confirmă că o femeie corespunzând descrierii 
doamnei Brad a părăsit sala marţi seara la mijlocul 
primului act, pe la orele nouă. 

— Singură? 

— Da... Altceva. Oamenii lui Vaughn au găsit fişa privi- 
toare la mandatul de o sută de dolari trimis la Ketcham 
ca aconto pentru închirierea Insulei Stridiilor. Cererea de 

mandat a fost depusa la posta din Peoria, Illinois, si 
cuponul poartă semnătura lui Velja Krosac. 

— Nu! exclamă profesorul. Asta înseamnă că Vaughn e 
în posesia unui specimen de scriere? 

Ellery suspină cu regret. 

— O luaţi prea repede. Numele e pur şi simplu scris cu 
litere de tipar. lar la adresă nu scria decât „Peoria”; 
evident că asociatul lui Stryker a făcut mici popasuri pe 
acolo ca să vândă marfa patronului său. Şi încă ceva; 
contabilii au început să verifice registrele societăţii Brad 
şi Megara; de altfel, totul pare în perfectă regulă, este o 
afacere excelentă... Întâmplător, amicul nostru Stephen 
Megara, marele călător, nu joacă nici un rol activ în 
cadrul societăţii de cinci ani. Brad exercită un soi de 
supraveghere, dar cel care face practic totul este tânărul 
Lincoln... Mă întreb care o fi punctul lui slab... 

— Poate că trebuie căutat în direcţia viitoarei lui 
soacre, observă profesorul. 

Ellery aruncă teancul de hârtii jos, apoi se aplecă 
repede să-l ia; o foaie separată se desprinsese de 
ultimele pagini. 

— Ce mai e? 

Ellery o examina cu o mare curiozitate. 

— Pe legea mea, în sfârşit ceva interesant | Informaţii 
despre Krosac. Un raport posterior, conform datei. Proba- 
bil că la început procurorul Crumit l-a păstrat pentru el, 
după care a hotărât să se spele pe mâini şi să se 


debaraseze definitiv de caz, trecându-i-l lui Isham.. 
Rezultatul cercetărilor care au durat şase luni. O 
sumedenie de detalii... Velja Krosac este din 
Muntenegru! 


— Din Muntenegru! Născut acolo? Căci astăzi nu mai 
există muntenegreni, zise Yardley foarte interesat. Din 
1922 Muntenegru face parte din lugoslavia. 

— Ham. După informaţiile lui Crumit, Krosac ar fi fost 
unul dintre primii imigranti muntenegreni dupa pacea din 
1918. Pasaportul cu care a venit in Statele Unite arata ca 

s-a născut în Muntenegru şi atât. Cu toate astea, omul a 
început să se contureze! 

— Crumit dă detalii şi despre cariera lui în America? 

— Câteva. Se pare că Krosac a călătorit din oraş în 
oraş, probabil ca să-şi exploreze noua ţară şi să înveţe 
limba. Vreme de câţiva ani a fost negustor ambulant. 
După aceea urmează întâlnirea lui cu Stryker, în 
Tennessee; cei doi se asociază. Stryker vindea în acel 
moment un „medicament solar”, cu alte cuvinte untură 
de peşte. Krosac devine impresarul lui şi pentru public 
„discipolul” lui; l-a ajutat pe bietul bătrân nebun să 
organizeze cultul soarelui şi alte glume mai mult sau mai 
puţin nudiste în timpul existenţei lor de nomazi. 

— Există amănunte despre Krosac după crima de la 
Arroyo? 

Faţa lui Ellery se posomori. 

— Nu. Pur şi simplu s-a volatilizat. 

— Dar Kling, servitorul lui Van? 

— Nici cea mai mică urmă. S-ar zice că pământul s-a 
deschis ca să-i înghită pe amândoi. Complicatia asta cu 
Kling mă preocupă. Unde naiba e? Dacă Krosac l-a omo- 
rât, ce s-a întâmplat cu cadavrul lui? Vă spun eu, profe- 
sore, nu vom rezolva acest caz atâta vreme cât nu vom 
şti ce s-a întâmplat cu Kling. Crumit a încercat să 
stabilească o legătură între Kling şi Krosac, gândindu-se 
probabil la o posibilă complicitate între ei. Dar nu a găsit 
nimic. 

— Asta nu dovedeşte nimic, zise profesorul. 

— Întocmai. În ceea ce-l priveşte pe Krosac, nu avem 
posibilitatea să ştim dacă a comunicat sau nu cu Stryker. 

— Stryker... nefericitul de el! 

— Da. Raportul lui Crumit confirmă de altfel ceea 
ce-mi spuseseti: Stryker este celebrul egiptolog atins de 
nebunie în cursul unor explorări în Valea Regilor. Nu are 
familie şi totdeauna a fost considerat inofensiv. Crumit 
adaugă că el nu crede în vinovăția lui Stryker-Harakht. 
Consideră că Krosac, care s-a servit cu siguranţă de 
nebunia lui Stryker ca să înşele publicul şi să obţină din 

asta beneficii ilegitime, este probabil ucigasul lui Van; 
cât priveşte mobilurile acestei crime, Crumit nu le 
înţelege. Si eu aş fi de aceeaşi părere... 

— De ce? 

— Bazându-mă pe fapte. Nu e foarte important să stim 
că Krosac l-a ucis pe Van. Esenţialul ar fi să ştim cine 


este Krosac. 
x 


x x 

— Explică-mi, zise Yardley. 

— lată: o singură persoană, Stryker, îl cunoaşte pe 
Krosac. Dar noi nu putem conta pe el să ne informeze în 
mod serios. Asta mă face să spun: cine este Krosac? Cine 
e Krosac în acest moment? S-ar putea să se găsească 
printre noi! 

— Prostii, făcu profesorul Yardley. Un muntenegrean 
care probabil că se exprimă cu un accent croat, un 
şchiop... 

— Acest muntenegrean poate vorbi englezeste ca 
mine şi ca dumneata. Croker, mecanicul auto din 
Weirton, nu a observat la el nici cel mai mic accent, 
amintiti-va asta. Cat despre posibilitatea ca Krosac să se 
afle actualmente prin- tre noi, nu uitati ca el insusi a 
instalat cultul soarelui aici lângă Bradwood! Si asta 
înainte de uciderea lui Brad. Să rezumăm: Krosac e 
muntenegrean. Să spunem, în principiu, că a ucis un om 
născut în Europa Centrală şi impopotonat, cu un nume 
românesc, probabil de împrumut, ca şi pe un alt individ 
născut tot in Europa Centrală, dar impopotonat cu un 
nume de armean. Trei persoane originare din Europa 
Centrala, probabil din aceeasi tara; caci sunt convins ca 
nici Van, nici Brad nu au venit din Armenia si din 
Romania. 

Profesorul mormai si îşi reaprinse pipa. Ellery luă o 
ţigară. 

— Balcanii, murmura el. Tinut plin de superstiții, de 
violenţe... 

— Ham, facu profesorul. Si povestea asta cu crucea 
egipteana, e multa vreme de cand n-am mai vorbit de 
ea. 

Ellery se uita la el mirat. 

— Ei bine? 

— Ei bine, fostul meu elev, te-ai înşelat. 

— Cum aşa? Crucea tau nu e crucea egipteană? 

— Nu. De ce-ai crezut asta? 

— Pentru că am avut ocazia, acum un an, să fac nişte 
cercetări în legătură cu crucile în general şi am consultat 
în această privinţă Encyclopedia Britannica. Şi parcă am 
citit acolo că crucea tau, sau crucea în formă de T, este 
un semn egiptean foarte răspândit numit adesea crucea 
egipteană... Oricum, acest articol m-a determinat să fac 
în minte legătura între cuvintele tau şi egiptean, fiind 
vorba de o cruce... 

— Encyclopedia Britannica nu este infailibilă, departe 
de asta, şi îţi garantez că expresia „cruce egipteană” 
este o eroare. După cum ştii, arta veche este una din 
specialităţile mele, şi ştiu prea bine că există ceva 
egiptean în formă de T... 

Ellery păru intrigat. 

— Atunci de ce spuneti ca tau nu este... 

— Pentru ca crucea tau este un vechi simbol religios 
de origine crestina. Vechii egipteni se serveau deseori de 
un instrument sacru care avea forma literei T din 
alfabetul grec; reprezentarea lui este întâlnită în 
hieroglife; dar nu trebuie confruntat... 

— Prin urmare, nu ne mai rămâne decât sa 
interpretăm toţi aceşti T în sens alfabetic, murmură 
Ellery. T ar însemna pur şi simplu T... 

În acel moment îşi făcu apariţia bătrâna negresă care 
îl servea pe profesor. 

— Inspectorul Vaughn, anunţă ea. 

— Spune-i să intre, zise profesorul. 

Vaughn îşi făcu apariţia cu faţa congestionată şi flutu- 
rând o foaie de hârtie. 

— Queen! strigă el. O veste mare! Citeşte! 

Si inspectorul fi intinse foaia care nu era altceva decat 
o telegramă din Jamaica. 


Sosit aici astăzi. Aflat moarte Brad. Întorc imediat New 
York. 
Telegrama era semnata: STEPHEN MEGARA. 

PARTEA A TREIA 
CRUCIFICAREA UNUI GENTLEMAN 

CAPITOLUL 1 


SECRETUL LUI NEPTUN 


lahtul lui Megara, Helene, suferi o avarie în cursul dru- 
mului şi nu intră în Golful Ketcham decât la opt zile după 
sosirea telegramei trimisă de proprietar lui Vaughn. 

Inmormântarea care a avut loc în săptămâna aceea a 
constituit de altfel singurul eveniment mai important. 
Cercetările întreprinse pentru găsirea lui Velja Krosac 
luaseră între timp proporţiile unei adevărate vânători 
naţionale; dar Krosac parcă intrase în pământ, rămânea 
de negăsit, deşi semnalmentele lui fuseseră comunicate 
în toată ţara. 

Fox era în continuare sub pază, dar păstra acelaşi mu- 
tism disperat de fiecare dată când Vaughn încerca să-l 


interogheze. 
x 


* * 


Helene aruncă ancora în apele Golfului Ketcham vineri, 
1 iulie. Debarcaderul Bradwood era negru de lume; 
inspectorul Vaughn procurorul Isham, Ellery Queen si 
profesorul Yardley, inconjurati de o impozanta trupa de 
detectivi, urmăreau manevrele lente ale iahtului alb. Era 
escortat de şalupele poliţiei. Marinarii de pe Helene 
lăsară o ambarcatiune la apă; în ea urcară mai multe 
persoane... 

Stephen Megara era înalt şi solid. Un nas coroiat îi urâ- 
tea fata energică, bronzata de soare: un personaj 
esențialmente viu, dar având în el ceva sinistru, 
neliniştitor, înaintă pe mal cu un pas energic, hotărât, de 
altfel toate 


-93- 


Ellery Queen - Misterul crucii egiptene 


gesturile lui vadeau hotarare. Omul de actiune prin exce- 
lenta, îşi zise Ellery care îl observa cu o mare curiozitate; 
foarte diferit de ceea ce trebuie să fi fost Thomas Brad, 
burghez gras şi ghiftuit. 

— Eu sunt Stephen Megara, zise el într-o engleză 
foarte curată. Ce adunare! Helene... 

O zări stând mai la o parte de mulţime, împreună cu 
principalii actori ai dramei, mama ei, Jonah Lincoln si 
doctorul Temple. O prinse de mâini şi o privi cu o 
tandrete brutală. Tânăra roşi si îşi retrase încet mâinile. 
Megara zâmbi, îi spuse ceva la ureche doamnei Brad, il 
salută scurt pe doctorul Temple si se adresă 
procurorului: 

— Aşadar Tom a fost asasinat? Sunt la dispoziţia dum- 
neavoastră, domnilor. 

— Chiar asa? mormăi printre dinţi procurorul Isham 
care se recomandă şi îi prezentă pe cei care îl însoțeau. 

— Inspectorul Vaughn, domnul Ellery Queen, detaşat 
special... profesorul Yardley, unul din noii dumneavoastră 
vecini. 

Megara dădu mana cu toţi, apoi arătă spre un bătrâne! 
în uniformă care îl întovărăşea. 

— Comandantul Swift. 

Swift salută ducând mâna la şapcă. Ellery observa ca îi 
lipseau trei degete, şi când micul grup părăsi debarcade- 
rul, îndreptându-se spre casă, Queen observă că Swift, 
comandantul iahtului Helene, mergea ca un adevărat 
marinar, adică legănându-se. 

— Sunt tare dezolat că am aflat atât de târziu de 
moartea lui Tom, îi zise Megara lui Isham. 

Familia Brad, Lincoln şi doctorul Temple veneau în ur- 
ma lor fără să scoată o vorbă. 

— Dar când eşti departe în larg... Vestea m-a tulburat 
profund. 

Nu părea deloc tulburat şi vorbea de moartea 
asociatului său cât se poate de detaşat. 

— Va aşteptam îngrijoraţi, domnule Megara, zise 
inspectorul Vaughn. Cunoaşteţi cumva vreo persoană 
care ar fi putut dori să-l omoare pe domnul Brad? 

— Ham, făcu Megara întorcând capul spre doamna 
Brad şi spre Helene. 

— Deocamdată aş prefera să nu vă răspund. Spuneţi 
exact ce s-a întâmplat. 

Isham tocmai se pregătea să-i răspundă, dar Ellery i-o 
luă înainte. 

— Aţi auzit vreodată de un anume Andrew Van? 

Megara tresări, dar răspunse totuşi, cu o voce sigură: 

— Andrew Van? Ce amestec are el aici? 

— Aşadar îl cunoaşteţi! exclamă Isham. 

— Van a fost asasinat în condiţii asemănătoare cu cele 
în care a murit asociatul dumneavoastră, zise Ellery. 

— Van a fost şi el asasinat! 

Siguranţa lui Megara părea să se volatilizeze; ochii lui 
îndrăzneţi reflectau o oarecare neliniște. 

— Capul tăiat şi corpul crucificat în formă de T, conti- 
nuă Ellery cu un ton indiferent. 

De data aceasta Megara se opri brusc, provocând opri- 
rea tuturor, şi se făcu galben la faţă. 

— Un T! murmură el. Dar... Să intrăm în casă, dom- 
nilor. 

Se înfioră tot şi deodată păru că îmbătrânise cu zece 
ani. 

— Nu puteţi explica ce înseamnă aceste T-uri? întrebă 
Ellery cu vioiciune. 

— Banuiesc eu ceva... 

Megara se intrerupse şi îşi reluă mersul în tăcere. 

Stallings deschise uşa de la intrare şi faţa lui 
impasibilă se lumină de un zâmbet fericit. 

— Domnule Megara! 

Dar asociatul lui Brad nici măcar nu se uită la el şi intră 
direct în salon, urmat de ceilalţi. Incepu să se plimbe de 
colo-colo prin încăpere, părând că reflectează. Doamna 
Brad se apropie de el şi îşi puse mâna durdulie pe braţul 
lui. 

— Stephen... daca poţi lămuri această îngrozitoare... 

— Stephen, dumneata, trebuie să ştii! exclamă Helene. 

— Dacă ştii ceva, Megara, spune, pentru numele lui 
Dumnezeu! îl rugă şi Lincoln cu o voce răguşită. 
Scoate-ne din coşmarul ăsta! 

Megara suspină şi îşi vâri mâinile în buzunare. 

— Liniştiţi-vă. Stai jos, comandante... imi pare rău că 
te amestec în povestea asta... 

Comandantul rămase în picioare. Părea stingherit şi se 
apropie încetişor de uşă. 

— Domnilor, continuă Megara, cred că cunosc numele 
persoanei care l-a omorât pe Brad. 

— Cine e? strigă Isham. 

Megara îşi îndreptă spatele. 

— Un anume Krosac, Velja Krosac. Pentru mine nu 
există nici o îndoială. Un T, nu-i aşa? Dacă această literă 
înseamnă ce cred eu, acest T este un simbol viu al... Da- 
ti-mi detalii atât despre moartea lui Van, cât şi despre 
cea a lui Brad. 

Vaughn se uită la Isham, care îi făcu semn să vorbeas- 
că. Inspectorul începu cu cazul Van; când ajunse la episo- 
dul cu mecanicul Croker şi individul şchiop care îl 
tocmise ca să-l ducă la intersecţia drumurilor, Megara 
încuviinţă din cap şi zise: 

— Ele, sigur ele... 

La sfârşitul relatării lui Vaughn, Megara îşi recăpătase 
toată siguranţa de sine. 

— Acum am priceput. Vreţi să-mi precizati, foarte 
exact, ce anume aţi găsit în cabana rustică? 

— Dar, domnule Megara, protesta Isham, nu prea în- 
teleg... 

— Ma veti duce imediat acolo, zise Megara cu un aer 
hotarat, indreptandu-se spre usa. 

Procurorul paru că ezită, dar Ellery îi aruncă o privire 
elocventă; ieşiră imediat după Megara. 

Pe drumul spre stâlpul-totem şi cabana rustică, 
profesorul Yardley murmură: 

— Am impresia, Queen, ca ne apropiem de capatul 
afacerii. 

— Credeti? raspunse Ellery dand din umeri. Eu nu 
cred. Ceea ce am spus despre Krosac stă în continuare în 
picioare. Cine naiba este? Doar dacă Megara ar putea 
să-l identifice în personajul lui actual... 

— O iei cam tare, zise profesorul. De ce să-l crezi lângă 
noi? 

— Nu cred nimic... dar este foarte posibil. 

Un detectiv făcea de pază în faţa cabanei. Megara 
intră, 
urmat de Vaughn. Interiorul rămăsese în starea în care 
anchetatorii îl găsiseră a doua zi după crimă, precauţie 
înţeleaptă din partea lui Vaughn şi care, după toate 
aparențele, îşi dovedea justetea. 

Megara nu luă în seamă pata de sânge, T-ul, semnele 
de luptă... Singurul lucru care îi atrase privirea fu pipa cu 
capul lui Neptun. 

— Exact cum mă gândisem şi eu, zise el cu calm. Am 
înţeles că era o greşeală, inspectore Vaughn, de îndată 
ce aţi menţionat prezenţa acestei pipe. 

— O greşeală? 

— Sigur că da. Această pipă nu a aparţinut niciodată 
lui Tom, aşa cum aveţi impresia... 

— Adică este a lui Krosac! exclamă inspectorul. 

— AŞ fi vrut să fie aşa, răspunse Megara cu sălbăticie. 


Nu. Ea îmi aparţine mie. 
x 


* * 


Un moment toţi digerară în tăcere această informaţie. 

— Să admitem, începu Vaughn, că această pipă... 

— O clipă, îl întrerupse procurorul. Domnule Megara; 
majordomul Stallings ne-a spus că aceasta pipa îi aparti- 
nea domnului Brad; evident ca e posibil sa se fi înşelat. 
Dar ea poartă amprentele digitale ale lui Brad şi cu ea 
s-a fumat în noaptea crimei; mai avea încă resturi din 
tutunul lui, un amestec special. Acum veniţi şi spuneţi că 
este a dumneavoastră. Ceea ce nu pot să înţeleg... 

— Va repet, domnule Isham, că aceasta pipă îmi apar- 
tine, zise Megara. Stallings s-a înşelat sau v-a minţit; am 
uitat-o aici cand am plecat, acum aproape un an. 

— Ciudata idee sa fumezi dintr-o pipa care nu este a 
ta, îi sopti Ellery lui Isham. 

— Într-adevăr. 

— Ce idee ridicolă! făcu Megara. Tom nu ar fi fumat ni- 
ciodată din alte pipe decât ale lui, avea de altfel multe şi 
o cunoştea foarte bine pe aceasta, cu care mă văzuse de 
nenumărate ori... Aş mai adăuga că era foarte îngrijit şi 
un maniac al igienei. 

Ellery interveni imediat. 

— Prima rază de lumină... această pipă a fost identifi- 
cata de domnul Megara; ea îi aparţine. Intelegeti cumva 
semnificaţia acestui fapt? 

— Este evident că Krosac încearcă să-l compromită pe 
domnul Megara, zise Vaughn cu un aer superior. 

— Ba nu, inspectare, răspunse Ellery. Krosac n-ar fi pu- 
tut spera să ne facă să credem că domnul Megara l-a 
ucis pe Brad. Toată lumea ştia că domnul Megara făcea o 
croazieră pe mare la mii de mile de aici. Şi apoi T-urile, 
asemănarea cu cazul Van... Toate astea echivalează cu o 
semnătură. Nu... 

Se întoarse spre Megara care, cu sprâncenele 
încruntate, studia în continuare pipa cu capul lui Neptun. 

— Unde vă aflaţi, domnule, la 22 iunie? 

Megara se întoarse spre comandantul Swift. 

— Am prevăzut această întrebare, nu-i aşa, coman- 
dante? 

Swift îi prezentă procurorului un extras din jurnalul de 
bord. 

Isham si Vaughn examinară documentul. La 22 iunie, 
iahtul Helene traversa Canalul Panama, având ca direcţie 
generală Australia... 

Perfect, murmura Vaughn. V-aş cere, totuşi, 
comandante, să-mi prezentaţi jurnalul de bord pe care aş 
vrea să-l consult in extenso... Domnule Queen, cu 

siguranţă ca ai în minte o idee. Ai putea sa ne-o 
împărtăşeşti şi nouă? 

— Sigur că da, zise Ellery zâmbind. Extrasul din jurna- 
lul de bord este suficient ca să dovedească că Krosac nu 
putea să spere că ne va face să credem în culpabilitatea 
domnului Megara. Cât priveşte pipa..., Krosac trebuie să 
ştie că alibiul domnului Megara va fi inatacabil. Putem 
deci să dăm la o parte această ipoteză. Dar vreau să vă 
propun o teorie care decurge, în primul rând, din faptul 
că această pipă aparţine domnului Megara, şi, în al 
doilea rând, din faptul că domnul Brad nu ar fi fumat 
niciodată din ea. 

— Aş fi curios să o aud, zise profesorul Yardley. 

— Brad nu ar fi fumat niciodată din aceasta pipă cu 
cap de Neptun care aparţinea asociatului său. Dar, 
aparent, cu ea a fumat sau a manipulat-o chiar victima în 
persoană. Pe de o parte, Brad nu ar fi fumat din ea; pe 
de altă parte, pipa poartă amprentele lui digitale... 

— Ingenios, murmură Yardley. S-a încercat să se lase 
impresia că a fumat din ea prin imprimarea amprentelor 
digitale ale mortului pe pipă. Joc copilăresc... 

— Exact! exclamă Ellery. Cum la fel de simplu a 
încercat să ne facă să credem că efectiv s-a fumat din 
pipă. Ucigaşul a putut să o umple şi să o aprindă chiar 
el... De ce să ne facă să credem că Brad a fumat din 
această pipa? Ca să confirme impresia ca Brad ieşise din 
casă în haină de interior, cu o pipă în gură, că se dusese 
până la cabana rustică şi că în acel loc fusese asasinat. 

— Da, pare verosimil, admise Isham. Dar de ce pipa 
domnului Megara? De ce nu a luat Krosac una din pipele 
lui Brad? 

Ellery dadu din umeri sigur de el. 

— Raspunsul este simplu. Probabil ca Krosac a luat-o 
din biblioteca. Brad, dupa ce a gasit pipa uitata de 
domnul Megara, presupun ca a pus-o langa ale lui, in 
sertarul mesei, aşteptând întoarcerea asociatului său... 

— Foarte probabil, zise Megara. 

— Bine. Krosac deschide sertarul si vede un mare nu- 
mar de pipe pe care, natural, le crede ca fiind toate ale 
lui Brad. Are nevoie de o pipă ca sa ne facă să credem în 
prezenţa lui Brad, trăgând din pipă, în cabana rustică, şi 
alege în mod normal pe cea mai caracteristică, plecând 
de la principiul că cea mai caracteristică va fi şi cea 
identificată cu mai multă uşurinţă. Ergo, pe cea cu capul 
lui Neptun, care din fericire pentru noi este a domnului 
Megara şi nu a lui Brad. Ajungem acum, continuă Ellery, 
la o deducție interesantă. Krosac şi-a dat multă 
osteneală să ne facă să credem că Brad a fost asasinat în 
timp ce fuma în cabana rustică; or noi ştim acum că nu 
fuma aici. Deci, cabana rustică probabil că nu este locul 
crimei. Nimeni nu zise nici pâs. 

— Prin urmare, crima ar fi fost comisă în altă parte, 
continuă Ellery. Eu optez pentru bibliotecă, căci aici a 
fost văzut Brad ultima oară în viaţă; juca singur dame şi 
aştepta o vizită, nu am nevoie de altă probă dacă mă 
gândesc la grija pe care a avut-o să-i trimită pe toţi 
de-acasă... 

— O clipă, domnule Queen, îl întrerupse Megara. Ratio- 
namentele dumitale sunt foarte ingenioase, dar pleacă 
de la o bază greşită. 

Ellery încetă să mai zâmbească. 

— Cum aşa? 

— Da. Krosac, după părerea dumitale, nu ştia că pipa 
era a mea. Or nu aceasta e realitatea. 

Ellery îşi scoase lornionul, ceea ce la el era totdeauna 
un semn de emoție. 

— lată o afirmaţie foarte ciudată, zise el. De unde ar fi 
putut Krosac să ştie... 

— Pentru că pipa era închisă într-un etui. Ati găsit asa 
ceva în sertar? 

— Nu! Un etui... care purta inițialele numelui? 

— Mai mult. Întreg numele era scris cu litere aurite pe 
marochin. Şi acest etui, făcut special pentru pipă, avea 
chiar forma ei, o forma putin obişnuită, aşa ca nu o 
puteai lua drept o altă pipă oarecare. 

— Perfect, domnule Megara, făcu Ellery punandu-si din 
nou lornionul cu un zambet larg. Obiectiunea nu ma in- 
curca, dimpotrivă, aruncă o lumină noua asupra situaţiei. 
să reluăm: Krosac ştia deci că această pipă vă aparţine. 
Şi cu toate acestea a ales-o ca să o lase după aceea în 
cabana rustică. Cât priveşte acel etui, probabil că 
asasinul l-a luat cu el, deoarece nu mai este aici. De ce 
să-l ia cu el? Pentru că dacă l-ar fi lăsat, am fi constatat 
asemănarea de formă între el şi aşa-zisa pipă a lui Brad: 
în felul acesta am fi înţeles imediat că nu era a lui Brad. 
Luându-l cu el, Krosac ne-a făcut să credem temporar că 
pipa era a lui Brad. Acum intelegeti, domnilor? 

— De ce temporar? întrebă Vaughn. 

— Pentru că, răspunde Ellery cu un aer de triumf, 
domnul Megara se întoarce din călătorie, identifică pipa 
şi 
ne spune că etuiul lipseşte! Krosac ştia cu siguranţă că 
lucrurile se vor petrece astfel. Concluzia: Krosac dorea să 
ne facă să credem până la sosirea domnului Megara că 
pipa îi aparţinea lui Brad şi că crima a avut loc în cabana 
rustică. După sosirea domnului Megara, Krosac nu vedea 
nici un inconvenient în a ne lăsa să înţelegem că lucrurile 
se petrecuseră cu totul altfel, lăsându-ne în consecinţă 
să căutăm adevăratul loc în care s-a înfăptuit crima. Am 
spus „nu vedea nici un inconvenient”. Perfect. Pentru că 
Krosac ar fi putut să evite toate astea alegând un alt, 
mijloc pentru a ne face să credem că asasinatul a avut 
loc în cabana rustică; alegând pur şi simplu una din 
pipele lui Brad. 

— Consideri deci, zise, lent profesorul, că ucigasul do- 
reşte să ne vadă revenind la adevăratul loc unde s-a 
petrecut crima? Mărturisesc că nu-i înţeleg motivele. 

— Asta apare mai mult decât ciudat, mormăi Isham. 

— Ba nu, zâmbi Ellery. Krosac voia să cercetăm locul 
crimei acum, nu în urmă cu o săptămână, retineti bine, 
acum. 

— De ce? întrebă Megara cu nerăbdare. Nu are nici un 
sens. 

— Nu sunt de parerea dumitale, replica Ellery. Fara sa 
pot afirma categoric, cred ca Krosac vrea să găsim ceva 
acum când v-aţi întors la Bradwood; ceva ce nu voia să 
descoperim atât timp cat erati plecat în croazieră. 

— Haida-de! mormăi Vaughn. 

— Oricum ar fi, conchise Ellery, să-i facem pe plac 
domnului Krosac. Dacă tot vrea să ne vadă făcând o 
descoperire, să-i facem acest hatar. Ce-ar fi s-o pornim 
spre bibliotecă? 


-102- 


Ellery Queen - Misterul crucii egiptene 


CAPITOLUL 2 


CLAPA DE FILDES 


De la moartea lui Brad, biblioteca fusese sigilată 
Isham, Vaughn, Megara, profesorul Yardley şi Ellery 
pătrunseră în aceasta încăpere; comandantul Swift se 
întoarse la debarcader, familia Brad şi Lincoln se 
închiseră în camerele lor. Doctorul Temple se făcuse 
nevăzut de multă vreme. 

Megara asista la cercetări fără să participe. Cercetări 
complete de data aceasta şi care nu au lăsat nici un 
colţişor neinspectat. Isham scotoci secreterul, întorcând 
cu susul în jos toate, sertarele. Vaughn se ocupă de 
celelalte mobile. Profesorul Yardley, căruia nimeni nu-i 
ceruse nimic, se distra aruncând o privire în rastelul cu 
discuri din spatele pianului. 

O primă descoperire se făcu foarte repede. Prea puţin 
importantă, de altfel pentru ca ea să fie sau nu cea 
dorită de Velja Krosac. Ca să fie cu conştiinţa împăcată, 
Ellery trăsese canapeaua aşezată în faţa peretelui 
încărcat cu cărţi, descoperind astfel o margine de podea 
neacoperită de covoraş. Scoase imediat o exclamatie şi 
începu să examineze ceva pe acea parte a covoraşului 
pe care canapeaua o acoperea mai înainte. 

— Ce este? întrebă Isham. 

— Dumnezeule mare! exclamă inspectorul. O pată! 

— Da. O pată de sânge, adăugă Ellery. 

Era o pată uscată, negricioasă, foarte vizibilă pe fondul 
deschis al covorului. Foarte aproape, la câţiva centimetri, 
se putea vedea o adâncitură pătrată în grosimea 
covorului, adâncitură de genul celor făcute de piciorul 
unei mese sau al unui scaun rămas multă vreme în 

acelasi loc; nu putea fi vorba de picioarele canapelei, 
care erau rotunde. 

Ellery in genunchi, se uita in jurul lui; privirea i se opri 
asupra secreterului care se gasea in fata peretelui opus. 

— Trebuie sa fi fost... incepu el. 

Apoi împinse canapeaua spre centrul încăperii: la o oa- 
recare distanţă de prima adâncitură se distingea foarte 
bine o alta, replica exactă a celei dintâi. 

— Dar cum de se găseşte pata sub canapea? întrebă 
Isham. Stallings mi-a spus că nimic nu a fost mutat de la 
locul lui în această încăpere. 

— Fireşte, zise Ellery ridicându-se de jos. Nimic nu a 
fost mutat, cu excepţia covorului; nu i se poate cere lui 
Stallings să fi remarcat această mişcare. 

Cercetă cu privirea toate mobilele. Nu se înşelase, se- 
creterul era singura mobilă ale cărei picioare ar fi putut 
să lase în covor nişte urme asemănătoare. Ellery se 
apropie de el şi constată, ridicându-l, similitudinea 
adânciturilor, cu diferenţa că acestea de acum erau mai 
puţin evidente. 

— Putem face o experienţă, zise el. Să întoarcem covo- 
rul. 

— Pentru ce? întrebă Isham. 

— Păi ca să fie în poziţia in care se afla marti seara, 
mai înainte ca Krosac să-l fi întors. 

În mintea inspectorului se făcu lumină. 

— Drace! exclamă el, înţeleg! Nu voia să găsim pata 
de sânge, nefiind în stare să se debaraseze de ea! 

Vaughn luă masa rotundă şi o duse în hol. Stephen 
Megara asculta fără să scoată o vorbă şi nu făcu nici un 
gest să se facă util. Ceilalţi patru, aşezându-se fiecare la 
câte un colţ, reuşiră sa întoarcă astfel covorul încât să 
aducă pata de sânge în locul, unde trebuia să se fi găsit 
în noaptea crimei, adică în partea opusă a încăperii. Cele 
două adâncituri se situau exact sub cele două picioare 
exterioare ale secreterului. Cât priveşte pat de sânge 
uscat... 

— În spatele scaunului jucătorului de dame! 

— Ham! Scena începe sa se contureze, murmura 
Ellery. 

Pata se găsea la o oarecare distanţă, in spatele unuia 
dintre scaunele speciale care serveau la jucat dame, mai 
exact în spatele scaunului dinspre secreter. 

— Lovit pe la spate, mormăi profesorul Yardley, în timp 
ce studia poziţia acestor blestemate de piese. 

— Ce ziceti de toate astea, domnule Megara? întrebă 
deodată Ellery, întorcându-se spre tăcutul amator de 
croaziere. 

Megara dădu indiferent din umeri. 

— Dumneavoastră trebuie să vă faceţi o părere, dom- 
nilor. 

— Cred, zise Ellery lăsându-se să cadă într-un fotoliu 
mare din piele, că vom câştiga timp analizând ultimele 
noastre descoperiri... 

— De acord, făcu Vaughn, tot nu văd la ce a folosit în- 
toarcerea covorului. Poate că n-am fi descoperit nimic 
dacă nu ar fi lăsat în mod deliberat în urma lui o pistă 
care trebuia să ne readucă în această încăpere, cu alte 
cuvinte pipa domnului Megara. 

— Aşteptaţi, inspectore. Lăsaţi-mă să reiau 
raţionamentul. Acum devine evident că Krosac nu avea 
intenţia să ne ascundă pentru totdeauna că această 
încăpere este cea în care a avut loc crima; a procedat 
chiar cu foarte multă abilitate ca să ne readucă aici 
atunci când a vrut el, ştiind că în acel moment un 
examen mai aprofundat va duce la descoperirea petei de 
sânge. Dacă ar fi dorit să ascundă acest fapt pentru 
totdeauna, Krosac ar fi evitat să lase în urma lui pista 
pipei şi pata de sânge aşa cum era... 

Ellery arătă spre secreterul deschis. 

— ...Remarcati acele două sticle cu cerneală puse pe 
masă. O presupunere: Krosac lasă covorul, aşa cum 
fusese şi răstoarnă din neatentie una din aceste sticle cu 
cerneală. Poliţia, văzând sticla răsturnată şi pata, ar fi 
crezut că e vorba de un accident provocat fără îndoială 
de Brad şi probabil că nu ar fi căutat, mai departe, pata 

de sange sub pata de cerneala... Or Krosac actioneaza cu 
totul diferit. Intoarce covorul, face în asa fel încât să nu 
găsim pata în cursul primelor noastre cercetări, ci să 
revenim aici după un ocol, după ce domnul Megara 
identifică pipa ca fiind a sa, iar noi să descoperim pata în 
cursul unui al doilea examen. Krosac a recurs la aceste 
manevre complexe ca să câştige timp; de altfel era 
singurul lucru pe care îl putea câştiga în acest caz. 

— Foarte frumos, mârâi profesorul, dar să mă 
spânzure dacă înţeleg de ce voia în definitiv Krosac să ne 
facă să o descoperim. 

— Krosac dorea să întârzie descoperirea adevăratului 
loc unde se săvârşise crima. De ce? Nu văd decât trei 
motive plauzibile. Urmăriţi-mă cu atenţie, domnule 
Megara, s-ar putea să ne fiţi de folos. 

Megara făcu un semn de încuviinţare şi se aseza pe 
canapeaua care, acum, fusese pusă din nou la locul ei 
lângă perete. 

— Primul: în această încăpere exista un obiect 
periculos pentru Krosac, pe care avea de gând să-l ia mai 
târziu, pentru că nu putea, dintr-o cauză necunoscută, 
să-l ia cu el în noaptea crimei... Al doilea - exista un 
obiect pe care Krosac dorea să-l aducă sau să-l readucă 
aici mai târziu, obiect pe care nu-l putea aduce sau 
readuce în noaptea crimei... 

— Aceste două ipoteze par acceptabile, recunoscu pro- 
curorul, care asculta încruntând sprâncenele. Făcând din 
cabana rustică locul crimei, criminalul îndepărta atenţia 
de la bibliotecă, făcându-şi-o poate accesibilă. 

— Nu, domnule Isham. Oricum, Krosac trebuia sa se 
aştepte de la început să găsească toată casa păzită de 
poliţie. Dar există o obiectie si mai puternică, domnilor. 

Dacă Krosac, ca să poată reveni aici, ar fi făcut din ca- 
bana rustică locul crimei, era în avantajul lui ca lucrurile 
să rămână aşa definitiv. Căci îşi rezerva astfel ocazia să 
se întoarcă în bibliotecă fără limită de timp. Dar 
criminalul nostru se comportă cu totul invers, lasă o pistă 

ca să ne aducă aici. De aici trag concluzia ca nici una din 
primele mele două ipoteze nu este plauzibilă. 

-— Toate astea sunt mult prea complicate pentru 
mine, gemu Vaughn cu un aer dezgustat. 

— la taci, Vaughn, zise Isham, si lasă-l pe domnul 
Queen să vorbească. Raționamentul lui mă interesează. 

— Al treilea, continua Ellery fără sa se tulbure, ar 
exista si acum în bibliotecă un obiect care era aici si în 
noaptea crimei; acest obiect nu reprezintă un pericol 
pentru criminal; acesta nu intenţiona să-l ia mai târziu, 
chiar dorea să fie descoperit de poliţie, dar nu înainte de 
întoarcerea domnului Megara. 

Vaughn ridică braţele spre cer. 

— Nu-i da atenţie, domnule Queen, zise Isham. 

Megara se uita la Ellery cu interes. 

— Continuaţi, domnule Queen. 

— Prin urmare, vom căuta acest faimos obiect. Ce-ati 
zice dacă mai întâi l-am chema pe Stallings? 

Detectivul care făcea de pază la uşă strigă: „Stallings!” 
şi majordomul îşi făcu apariţia, foarte demn. 

— Stallings, zise Ellery, cunoşti foarte bine aceasta în- 
căpere? 

— La fel de bine cum o cunoştea şi domnul Brad, dom- 
nule. 

— Atunci aruncă te rog o privire. Totul este în ordine? 
A fost adăugat ceva care n-ar trebui să se găsească aici? 

Stallings făcu o inspecţie în toată regula, care dură 
zece minute. 

— Această încăpere, zise el în cele din urmă, este 
exact în starea în care am văzut-o în seara în care 
domnul Brad a fost ucis, domnule... doar că lipseşte 
masa. 

Dar Ellery insistă. 

— Nimic altceva nu a fost schimbat? 

— Nu, domnule, răspunse Stallings. Singurul lucru 
schimbat este pata... ea nu era marţi seară când am 
părăsit casa. Şi masa pentru jocul de dame... 

— Da? făcu Ellery cu vioiciune. 

Stallings dadu usor din umeri. 

— Piesele, respectiv poziţia lor era alta. Dar, 
bineînţeles, domnul Brad a continuat să joace după 
plecarea mea. 

— Oh, zise Ellery. Foarte bine, Stallings. Eşti foarte 
perspicace... Mulţumesc. 

Majordomul părăsi încăperea. 

— Acum, reluă Ellery, să pornim fiecare la treabă. 

— Dar ce vom căuta? bombani Vaughn. 

— Dacă aş şti, inspectore, cercetările pe care le vom 
face ar deveni inutile. 

Scena care a urmat ar fi putut să pară ilariantă oricui, 
cu excepţia lui Stephen Megara; asociatul lui Bard nu pă- 
rea să aibă simţul umorului. Spectacolul oferit de cei 
patru bărbaţi stând pe vine şi scotocind prin toate 
coltisoarele... După un sfert de oră de căutări inutile, 
Ellery se ridică foarte agasat şi se aşeză pe canapea 
lingă Megara. Profesorul Yardley urcă pe un scaun ca să 
inspecteze lustra; Vaughn si Isham atacara după aceea 
lămpile, storurile, scuturară perdelele... Toţi aruncară o 
privire la rafturile cu cărţi, dar nici unul dintre ei nu 
avusese curajul să ia cu asalt miile de volume în 
speranţa că va găsi acolo vreun mesaj ascuns... 

Ellery se ridică brusc şi mormăi: 

— Doamne, ce proşti suntem! Krosac voia să ne facă 
să revenim aici, să căutăm ceva şi sa găsim un anume 
obiect. Prin urmare, nu l-a ascuns încât să-i facă 
descoperirea imposibilă. Trebuia să ne împiedice să-l 
găsim doar în cursul unei cercetări superficiale, 
permitandu-ne totodată să dăm de el cu un oarecare 
efort suplimentar... Obiectul dorințelor noastre se află 
într-o ascunzătoare ingenioasă, dar accesibilă. 

— Aţi fi drăguţ să ni-l indicaţi şi nouă zise Vaughn cu 
un aer sarcastic. 

Profesorul Yardley traversă deodată încăperea şi se 
apropie de locul unde se găsea pianul cu coadă. Ridică 
apoi capacul de pe clape şi apăsă succesiv pe fiecare 
clapă, pornind de la bas. 

— O analiză subtilă, Queen, zise profesorul, şi care m-a 
făcut să am o adevărată inspiraţie... Să presupunem că 
eu sunt Krosac. Vreau să pitesc ceva, un obiect mic şi 
plat, de exemplu. Am foarte puţin timp la dispoziţie şi nu 
cunosc ascunzătorile. Ce voi face?... Unde... 

Deodată Yardley se opri; nota a cărei clapă tocmai o 
apăsase suna fals. După mai multe încercări, îşi dădu 
seama că era pur şi simplu dezacordată şi îşi reluă 
explorarea ascendentă. 

— Krosac caută o ascunzătoare care să nu fie descope- 
rită decât atunci când îi vine ceasul, şi în nici un caz 
accidental. Se uită în jurul lui... pianul. Retineti că Brad e 
mort şi că această încăpere era consacrată lui. Ingeniosul 
nostru criminal rationeaza astfel: elementara decenta va 
împiedica pe oricine o vreme, să cânte la. pian. Deci... 

— Bravo, profesore! exclamă Ellery. Nici eu nu m-aş fi 
descurcat mai bine! 

Profesorul făcu descoperirea chiar în acel moment. 
Clapa pe care tocmai apăsase, un sol, refuza să coboare. 

— Evrica! strigă el. 

Toţi se înghesuiră în jurul lui, chiar şi lui Megara i se 
risipise apatia. Clapa refuza să coboare; până la urmă se 
blocă de tot şi nu se mai ridică. 

— Aşteptaţi, făcu Ellery. 

Scotand din buzunar mica trusă pe care o purta în per- 
manenta asupra lui, alese un soi de ac lung şi începu, să 
sondeze cele două fante care separau clapa recalcitrantă 
de vecinele ei. Puţină mestereala şi între cele două clape 
de fildeş apăru un capăt mic de hârtie. 

Ellery scoase afară foaia de hirtie cu foarte mare grijă; 
fusese împăturită şi mototolită. Ellery o desfăcu frumos şi 
o întinse pe pian. 

Faţa lui Megara rămânea în continuare nepăsătoare. 
lar ceilalţi, nici unul, fără excepţie, nu ar fi putut să 
prevadă conţinutul extraordinarului mesaj aşternut pe 
hîrtie cu un scris greoi: 


CĂTRE POLIŢIE 

Dacă voi fi asasinat - si am motive să mă tem de un a- 
tentat împotriva persoanei mele - să se facă imediat cer- 
cetări amănunțite în legătură cu asasinarea, lui Andrew 
Van, profesorul de la Arroyo (Virginia de Vest), cel care a 
fost găsit crucificat şi decapitat de Crăciun. 

În acelaşi timp preveniti-| pe Stephen Megara. Să se în- 
toarcă imediat la Bradwood. 

Spuneti-i să nu creadă în moartea lui Andrew Van. Nu- 
mai Megara va şti unde să-l găsească. 

Lucrul acesta să rămână confidential, dacă tineti să 
evitati vărsarea de sânge nevinovat. Nu fntreprindeti 
nimic fără să-l consultați pe Megara. Van, ca şi Megara, 
vor trebui să fie protejați cât de mult se poate. 

Sfatuiti-va cu Megara. Repet acest lucru deoarece este 
de o importanţă imensă. Aveti de-a face cu un maniac pe 
care nimic nu-l va opri. 

Mesajul era semnat: „Thomas Brad”. 


Comparând mesajul cu alte hârtii scrise de mâna lui 


Brad găsite în secreter, anchetatorii s-au putut convinge 
de autenticitatea lui. 

CAPITOLUL 3 


LAZAR 


Amenintarea necunoscutului îi veni în cele din urmă de 
hac atitudinii nepăsătoare pe care o avea Megara şi îl 
transformă într-un mod surprinzător; aruncă o privire ne- 
liniştită în jurul lui, de parcă s-ar fi temut de un atac ne- 
prevăzut, scoase din buzunar un revolver şi îl examină în 
grabă... În sfârşit se linişti, făcu câţiva paşi spre 
fereastră, cu capul sus. 

— Domnule Megara, bombani Isham. 

Megara se întoarse. 

— Tom era un om slab, zise el tăios. Cu mine n-o să-i 
meargă aşa... 

— Unde este Van? Cum poate să fie în viaţă? Ce în- 
seamnă această scrisoare? Pentru ce... 

— O clipă, făcu Ellery. Nu aşa repede, domnule Isham. 
Brad, temându-se să nu fie omorât, a pus probabil 
această scrisoare într-un loc foarte accesibil, precum 
masa rotundă sau secreterul, pentru ca poliţia să o 
găsească imediat dacă va fi asasinat. Dar nu-l luase în 
calcul şi pe Krosac, faţă de care nu-mi drămuiesc deloc 
admiraţia. După ce l-a omorât pe Brad, Krosac nu a uitat 
să  scotocească prin camera; poate că avea 
presentimentul existenţei unei astfel de scrisori, a unui 
avertisment de felul acesta. Oricum ar fi, asasinul a 
găsit-o şi, considerând că nu prezenta nici un pericol 
pentru el... 

— Cum aşa? întrebă Vaughn. Era ultimul lucru pe care 
ar fi trebuit să-l facă! Un ucigaş care lasă în urma lui un 
mesaj de la victima sa! 

— Gest care nu este stupid decat in aparenta, replica 
Ellery. Krosac, acest om uimitor, ar fi distrus acest bilet, 
fiţi siguri de asta, daca l-ar fi considerat periculos pentru 
el. Or, ce vedem? El, dimpotrivă, îl lasă la locul crimei, în- 
deplinind astfel ultima dorinţă a victimei sale... La prima 
vedere pare o nebunie, recunosc. 

— Explicaţia? întrebă Isham. 

— Explicaţia? Krosac a acţionat astfel pentru că a con- 
siderat descoperirea biletului avantajoasă pentru el, nu 
dăunătoare! lată-ne, de altfel, în mijlocul problemei. Ce 
spune biletul? 

Megara tresări şi faţa lui căpătă o expresie dură şi vo- 
luntară. 

— Brad a scris: „Andrew Van este în viata şi numai 
Stephen Megara va şti unde să-l găsească!” 

Profesorul Yardley făcu ochii mari. 

— E al naibii de ingenios! El nu ştie unde se găseşte 
Van! 

— Exact. Acum avem certitudinea că Krosac a făcut o 
greşeală la Arroyo; e clar că s-a înşelat asupra victimei. A 
crezut că l-a asasinat pe Andrew Van; Brad figura al 
doilea pe lista lui. După ce l-a găsit şi l-a ucis, Krosac a 
descoperit acest bilet şi astfel a aflat ca Van trăia. Or 
motivele pentru care îi dorea moartea acum şase luni au 
rămas în continuare valabile. Van trebuie deci să fie 
căutat şi de data asta suprimat de-adevăratelea. Dar 
unde este Van? Krosac a înţeles că Van a fugit, aflând că 
Krosac voia să-i ia viaţa şi chiar asasinase pe altul din 
greşeală... lată cum se prezintă problema pe care trebuia 
s-o rezolve Krosac. Scrisoarea nu spune unde se află 
Van, dar afirmă că o singură persoană, Megara, ştie unde 
trăieşte... ` 

— Stai putin, zise Isham. Inteleg. Dar de ce Krosac nu 
a distrus scrisoarea, aşteptând pur şi simplu întoarcerea 
lui Megara? Acesta ne-ar fi dezvăluit atunci 
ascunzătoarea lui Van şi Krosac ar fi putut să o afle de la 
noi, căci presupun că la asta te gândeşti. 

— Intrebarea pare indreptatita la prima vedere... 

Ellery aprinse o tigara cu degete tremuratoare. 

— ,..Totusi nu vedeţi că Megara, întors acasă, nu ar fi 
avut nici un motiv sa pună la îndoială moartea lui Van 
dacă nu am fi găsit scrisoarea? Nu-i aşa, domnule 
Megara? 

— Intr-adevar. Dar Krosac nu avea de unde să ştie. 

Toată austeritatea caracterului lui Megara, voinţa lui 
de fier, se exprimau prin vocea lui cu timbru dur, 
înăbuşit. 

Ellery păru surprins. 

— Nu înţeleg... Krosac nu ar fi ştiut? În orice caz, ceea 
ce spuneţi îmi confirmă argumentatia. Dacă poliţia ar fi 
descoperit imediat scrisoarea şi dacă ar fi ştiut de la în- 
ceput că adevăratul loc al crimei era biblioteca, poliţia, 
zic, nu ar fi întârziat să înceapă căutarea lui Van. Dar şi 
Krosac vrea să-l caute pe Van şi nişte anchete simultane 
efectuate de poliţie n-ar fi făcut decât să-l stingherească. 
Intârziind descoperirea scrisorii, Krosac câştigă două lu- 
cruri dintr-o lovitură: mai întâi poate să-l caute pe Van în 
intervalul dintre moartea lui Brad şi întoarcerea domnului 
Megara, fără să fie jenat de poliţie, care, negăsind încă 
scrisoarea, natural că nu ştie că Van este încă în viaţă. În 
al doilea rând, Krosac nu a pierdut nimic dacă nu a putut 
să-l descopere pe Van în această perioadă de timp; căci 
sosirea domnului Megara va aduce cu sine identificarea 
pipei, care va duce la noi cercetări în bibliotecă, 
recunoscută în sfârşit ca fiind adevăratul loc al crimei; 
căutări care vor duce la găsirea scrisorii: atunci Megara 
află că Van trăieşte, comunică poliţiei ascunzătoarea lui 
Van... şi Krosac nu mai are nimic de făcut decât să se 
tina după noi ca să-l descopere şi el! 

Megara mârâi cu sălbăticie printre dinţi. 

— Poate că deja e prea târziu! 

Ellery se uită imediat la el. 

— Credeţi că Krosac... 

Megara făcu un gest disperat. 

— Totul e posibil cu acest diavol de om... 

— Ascultati, îl întrerupse inspectorul, pierdem un timp 
preţios cu vorba, în loc să ne informăm. Şi asta datorită 
dumitale, domnule Queen... Vorbiţi, domnule Megara. 
Care este secretul care vă leagă de Van şi de asociatul 
dumneavoastră, Brad? 

Amatorul de croaziere ezită. 

— Suntem... am fost... 

Mâna îi alunecă din instinct în buzunarul unde avea re 
volverul. 

— Ei bine? insistă procurorul, 


— Suntem fraţi. 
x 


* * 


— Fraţi! exclamă Ellery. 

Isham era foarte surescitat: 

— Prin urmare ai avut dreptate, domnule Queen! Brad, 
Megara, Van nu sunt numele lor adevarate... 

Deodată Megara se aşeză jos. 

— Într-adevăr. Acum veţi înţelege ceea ce până în pre- 
zent vi s-a părut poate atât de misterios. Imediat ce 
mi-ati vorbit de toate acele T-uri, formate din corpuri fara 
capete, cu aranjarea rigidă a braţelor şi picioarelor, T-uri 
făcute cu sânge pe uşă şi pe podeaua cabanei rustice, 
intersecţia drumurilor, stâlpul-totem... 

— Să nu-mi spuneţi, zise Ellery cu o voce răguşită, că 
numele vostru adevărat începe cu un T! 

Megara dădu greoi din cap. 

— Ba da. Numele nostru este Tvar. T-V-A-R... Asta ex- 
plică T-urile. 

Urmă o tăcere ruptă în cele din urmă de profesor. 

— Ai avut dreptate, Queen, ca de obicei. T-urile nu a- 
veau decât un sens literal. Litera T pur şi simplu, lipsită 
de vreo semnificaţie egipteană sau religioasă... Este 
ciudat, incredibil... 

— E neverosimil, afirmă Vaughn. Niciodată nu am auzit 
aşa ceva... Să ciopartesti un om ca să-i dai forma unei 
iniţiale, cea a numelui său. 

Megara se ridică brusc în picioare. 

— Dumneavoastra nu cunoasteti Europa Centrala! 
Banditul acesta ne arunca in fata toate aceste T-uri, 
simboluri ale numelui nostru dusmanit! E nebun: 
încercaţi deci să-l intelegeti, este foarte clar... 

Criza de furie trecu şi Megara se lăsă din nou să cadă 
pe scaun. 

— Recunosc că este foarte greu să crezi într-un lucru 
ca 
ăsta. Să ne urmărească vreme de ani de zile, să mutileze 
cadavrele... Andreja ştia! 

— Tvar, murmură Ellery. Un triplu pseudonim... evi- 
dent, din motive grave. Europa Centrală... Este vorba de 
o răzbunare, nu-i aşa? 

— Da, răspunse Megara. Dar cum de ne-a găsit? Nu re- 
uşesc să înţeleg. Când Andreja, Tomislav şi cu mine 
ne-am înţeles - Doamne, ce mult este de atunci! - să ne 
schimbăm identitatea, tot atunci am hotărât ca nimeni să 
nu afle vreodată adevăratul nostru nume. Un secret 
absolut care a fost păstrat. Nici chiar nevasta lui Brad şi 
nici fiica ei, Helene, nu ştiu că ne numim Tvar. 

— Dacă am înţeles eu bine, zise Ellery, Krosac ar fi sin- 
gurul care vă cunoaşte adevăratul nume? 

— Da. Asta e şi motivul pentru care nu reuşesc să în- 
teleg cum a putut să ne depisteze. 

— Haideţi, mormăi Vaughn, aş vrea nişte precizări. Mai 
întâi cine dracu' este Krosac? Ce are cu voi? 

— Aşteaptă, Vaughn, îi zise Isham cu o anumită iritare. 
Mai întâi, aş vrea să-mi lămuresc definitiv povestea, asta 
cu inițialele. Care este sensul acestui simbol? 

— Vrea sa ne facă cunoscut, răspunse Megara cu o 
voce cavernoasa, că fraţii Tvar sunt condamnaţi. E o 
prostie, nu-i aşa? 

Râsul lui sună fals. 

— L-aţi recunoaşte pe Krosac dacă l-aţi vedea? întrebă 
gânditor Ellery. 

— Asta e cel mai rău! Sunt douăzeci de ani de când 
nici unul dintre noi nu l-a mai văzut pe Krosac, şi era atât 


-115- 


Ellery Queen - Misterul crucii egiptene 


de tânăr atunci încât orice identificare azi ar fi probabil 
imposibilă. Avem de-a face cu un om invizibil! 

— Totuşi, şchioapătă cu piciorul stâng? 

— Copil fiind, şchiopăta uşor. 

— Acest defect a putut să dispară cu timpul, murmură 
profesorul Yardley. O prefăcătorie, poate, din partea lui 
Krosac să ne deruteze cu bună ştiinţă, făcându-ne să cre- 
dem că tot mai şchioapătă, în timp ce el s-a vindecat de 
multă vreme de această infirmitate. Să nu uităm că 
Krosac este un personaj foarte ingenios. 

Vaughn interveni artagos. 

— M-am săturat de atâta vorbărie... Domnule 
Megara... sau Tvar... vreţi să-mi explicati, în sfârşit, 
motivele pentru care Krosac vrea să vă omoare pe toţi 
trei? Spuneţi-mi şi mie povestea asta frumoasă... 

— Poate să mai aştepte, îl întrerupse cu vioiciune 
Ellery. O singură problemă e cea mai importantă în acest 
moment. Domnule Tvar, această scrisoare de la fratele 
dumneavoastră spune că ştiţi unde să-l găsiţi pe Van. De 
unde puteţi să ştiţi? Aţi fost plecat în croazieră de un an 
de zile şi crima din Arroyo s-a întâmplat în urmă cu şase 
luni la Crăciun. 

— Totul a fost pregătit de multă vreme, de ani de zile, 
murmură Megara. V-am spus deja că nu aveam nevoie 
de scrisoare ca să ştiu că Andreja este încă în viaţă. 
Chiar dumneavoastră mi-ati spus... 

Toţi se uitară la el foarte mirati. 

— Vorbindu-mi despre crima de la Arroyo, continua el, 
când mi-aţi menţionat numele celor doi oameni care au 
descoperit cadavrul la intersecţia drumurilor... Atunci am 
înţeles. Căci dacă Old Pete, omul de pe coline, era în 
viaţă, atunci trăia şi fratele meu, Andreja Tvar. 

— Regret, dar... începu procurorul. 

— Oh, perfect! exclamă Ellery, întorcându-se spre 
profesorul Yardley. Aţi înţeles? Andrew Van... este Old 
Pete! 

Megara continua, fara sa astepte ca toti cei de fata 
să-şi revină din surpriză. 

— Aceasta este explicaţia. A adoptat de multi ani o a 
doua personalitate, a omului de pe coline, în ipoteza unei 
eventualitati ca aceasta. Probabil ca şi acum se află as- 
cuns pe coline, tremurând pentru viaţa lui, sperând îm- 
potriva oricărei speranţe că Krosac nu-şi va da seama de 
gresala lui. Amintiti-va că Krosac nu ne-a văzut de doua- 
zeci de ani, cel puţin aşa cred. 

— Ceea ce explică greşeala făcută de Krosac la Arroyo, 
zise Ellery. Era uşor să se înşele, din moment ce nu-l mai 
văzuse pe Andreja de atâţia ani... 

— După părerea voastră, Kling ar fi victima erorii lui? 
întrebă Isham cu un aer gânditor. 

— Cine altul? zise Ellery surâzând. Vreti acţiune, ins- 
pectore? Ei bine, veţi putea trece la acţiune. Pentru că va 
trebui să-i barăm calea lui Krosac. Cred că încă nu l-a 
descoperit pe Andreja, a cărui deghizare sub trăsăturile 
lui Old Pete este mai mult decât perfectă; l-am observat 
cu multă atenţie la Weirton în momentul anchetei şi 
niciodată nu mi-ar fi trecut prin minte vreo bănuială. 
Trebuie neapărat să-l regăsim pe fratele dumneavoastră, 
domnule Megara. Dar în mare secret, pentru ca Krosac, 
oricare ar fi identitatea lui actuală, să nu poată bănui 
deloc cine este omul de pe coline. 

— De acord, făcu Vaughn. 

Megara se ridică. 

— Voi face tot ce îmi veţi cere, domnilor, pentru 
Andreja. În ceea ce-l priveşte pe Krosac... 

Îşi pipăi buzunarul unde avea revolverul. 

— ...voi sti să-l primesc dacă va veni sa mă viziteze. 

CAPITOLUL 4 
PLECARI 


Megara isi petrecu restul zilei cu familia Brad si cu Lin- 
coln, dar se întoarse pe iaht de îndată ce se făcu noapte. 
Câţiva detectivi, la ordinul lui Isham, făceau de pază în 


jurul cabinei sale. 
x 


* * 


A doua zi dimineaţă, foarte devreme, două automobile 
ale poliţiei soseau la Bradwood. Dintr-unul cobori Vaughn 
şi se îndreptă, însoţit de numeroşi poliţişti, până la 
debarcader unde aştepta şalupa. Ceru să fie dus la iaht 
fără să încerce deloc să-şi ascundă prezenţa. Pe malurile 
Insulei Stridiilor se puteau zări câteva siluete, foarte mici 
din cauza distanţei, care urmăreau cu curiozitate 
evoluţia şalupei. Doctorul Temple, cu pipa în gură, stătea 
pe debarcaderul lui şi observa ce se întâmplă. Soții Lynn, 
sub pretextul că fac canotaj în apele golfului, urmăreau 
şi ei cu atenţie ce se petrecea. 

Inspectorul urcă scara iahtului Helene, dispăru pe pun- 
te şi reapăru după cinci minute împreună cu Stephen 
Megara; amândoi urcară la bordul şalupei care îi duse la 
Bradwood. 

Vaughn şi Megara suiră într-unul din automobile, poli- 
tistii şi detectivii în celălalt; ambele masini porniră la 
drum. Din dreptul grilei de la intrare porniră deodată pa- 
tru motociclişti; doi trecură în faţa primei maşini, ceilalţi 
doi în urma ei. Maşina cu poliţişti venea ultima. Coloana 
se puse astfel în mişcare arătând tuturor în chip zgomo- 
tos, prin intermediul claxoanelor, intenţia de a ajunge la 
New York. La Bradwood nu mai rămăsese nici un 
detectiv. 

Casa profesorului Yardley, aflată la o oarecare 
depărtare de drum, părea de-a dreptul părăsită. 

Dar Vaughn nu-şi pierduse deloc capul, după cum ai fi 
putut să-ţi dai cu uşurinţă seama inspectând cele două 
extremităţi ale drumului care despartea Bradwood de 
proprietatea lui Yardley... La fiecare capăt, două 
răspântii de care trebuia să treci ca să părăseşti 
Bradwood-ul pe uscat, stătea discret în aşteptare o 
maşină puternică încărcată cu detectivi. 

Pe apă, în spatele Insulei Stridiilor - şi prin urmare im- 
posibil de zărit de pe terenul care îi aparținuse lui Brad - 
se legana molcom, in voia valurilor, o şalupă mare cu 
motorul oprit. Echipajul ei pescuia..., supraveghind în 
acelaşi timp cele două capete ale golfului pe unde orice 
persoana care ar fi încercat să părăsească Bradwood pe 
apă ar fi trebuit să treacă în mod obligatoriu. 

CAPITOLUL 5 


BATRANUL DE PE MUNTE 


Nişte motive foarte întemeiate îl împiedicară pe 
profesorul Yardley să se arate sâmbătă dimineaţa în 
momentul în care inspectorul Vaughn şi Stephen Megara 
o porneau zgomotos la drum. Se ştia că profesorul îl 
găzduia pe domnul Ellery Queen, detaşat special de la 
New York, şi s-ar fi făcut tot felul de comentării dacă 
Yardley ar fi fost zărit singur. Or, situaţia era de aşa 
natură încât profesorul nu ar fi putut deloc să se plimbe 
altfel, deoarece invitatul său plecase, găsindu-se deja, în 
momentul în care Megara urca în automobil, la sute de 
mile de Long Island. i 

Miscarea fusese bine pusa la cale. In noaptea de 
vineri, Ellery se  eclipsase liniştit cu bătrânul lui 
Duesenberg, pe care îl conduse la început cu mii de 
precautii până la şoseaua principală. Apoi accelera spre 
Mineola, îl luă pe procurorul Isham care îl aştepta si se 
îndreptară amândoi spre New York. 

Sâmbătă dimineaţă la orele patru, călătorii ajungeau la 
Harrisburg, capitala statului Pennsylvania. După ce se 
odihniră puţin într-un hotel, o porniră din nou la drum pe 
la orele nouă şi merseră fără oprire până la Pittsburg, un- 
de ajunseră la orele trei după-amiază. 

După o masă frugala, cei doi îşi continuară drumul 
spre Arroyo, unde îşi făceau intrarea la orele cinci. 

Foarte obosiţi, Ellery şi procurorul coborâră din maşină 
în fata modestului sediu municipal al orăşelului. Isham nu 
dădu nici o atenţie unui german gras care se uita la ei cu 
curiozitate, dar Ellery îl recunoscu pe Bernheim, băcanul 
din Arroyo. 

— Unde se afla onorabilul policeman, domnule Queen? 
intreba Isham. 

Ellery îi arătă drumul si bătu la uşa sergentului Luden. 

— Intră! strigă o voce ragusita. 

Intrară. Sergentul Luden li se înfăţişă mai gras si mai 
gâfâit ca niciodată. 

— Pe legea mea, exclamă el ridicându-se greoi, dar 
este chiar domnul Queen! Intraţi, intraţi! Tot îl mai 
căutaţi pe tipul care ne-a asasinat profesorul? 

— Tot, sergente, zâmbi Ellery. Dar de data asta a bine- 
voit să mă însoţească şi procurorul Isham de la New 
York... Sergentul Luden, domnul Isham. 

Luden, destul de impresionat, în ciuda aerului său care 
ar fi vrut să arate cu totul altceva, le oferi câte un scaun. 

— Sergente, îl întrebă Ellery, l-ai mai văzut în ultima 
vreme pe bătrânul acela nebun, Old Pete, omul de pe co- 
line? 

— Old Pete? repetă Luden. Ca să vezi, e ciudat că îmi 
puneţi această întrebare. Sunt săptămâni întregi de când 
nu l-am văzut. E adevărat că nu coboară prea des în 
oraş, dar am impresia că sunt cam două luni... Probabil 
că şi-a facut un stoc de provizii acolo sus, în cabana lui. Il 
puteţi întreba pe Bernheim... 

— Ştiţi unde se află locuinţa lui?, întrebă Isham. 

— Aproximativ... Dar de ce vă ocupați de acest bătrân 
nebun? Presupun că n-o să-l arestaţi? Nu am fost nicio- 
dată la el, pentru că locuieşte într-o zonă complet 
părăsită. Singuri nu-l veţi putea găsi. 

— Vrei sa ne arăţi drumul, sergente? întrebă Ellery. 

— Sigur că da. Cred că pot să vă duc acolo. 

Luden se sculă şi se scutură ca un dulău mare de 
fermă. 

— Presupun că nu vreţi să afle nimeni de această 
expediţie? zise el. 

— Mai ales asta, făcu Isham. 

— Bun... atunci, haideţi. 

Luden îi scoase printr-o uşă din spate, care dădea spre 
o stradă pustie. Ellery ocoli cu rapiditate clădirea munici- 

pala, urcă la volanul maşinii si se întoarse să-i ia pe 
Isham şi pe Luden. leşiră repede din oraş. Luden, după 
ce îl îndrumă pe Ellery pe un drumeag îngust, care părea 
că se 

pierde în depărtare printre coline, îi spuse să oprească. 

— Lăsaţi maşina aici, zise el, mai departe vom merge 
pe jos. 

Procurorul cobori şi, după ce aruncă mai întâi o privire 
în jurul lui, scoase din maşină un pachet voluminos. Lu- 
den se uită la el cu o curiozitate nedisimulată, dar nimeni 
nu-i dădu vreo explicaţie. 

Sergentul înaintă prin hatis si, după câteva cercetări, 
arătă spre o potecă destul de greu de deslusit. Ellery şi 
Isham porniră după el în tăcere şi urcară cu dificultate 
panta destul de abruptă, trecând printr-o pădure sălbati- 
că, aproape la fel de impenetrabilă ca o pădure virgină; 
copacii erau atât de apropiaţi încât în curînd cerul nici nu 
se mai văzu. 

După un sfert de oră, sergentul se opri brusc. 

— Matt Hollis mi-a explicat odată cam unde e... lata! 

Inaintară încet şi zăriră un soi de cabană lipită de o 
stâncă înaltă ce o domina. Copacii tăiaţi în faţă şi în părţi 
dădeau ciudatei locuinţe aerul că se găsea într-un lumi- 
nis... Ellery tresări remarcând firele de sârmă ghimpată 
care protejau accesul în locuinţă pe cele trei laturi 
neadăpostite. 

— Vedeţi asta! murmura Isham. Nici măcar nu se 
poate intra. 

Intr-adevăr, în reţeaua de sârmă ghimpată nu era nici 
cea mai mică deschizătură. Cabana părea o fortăreață, 
iar fumul care ieşea pe coş nu reuşea să liniştească pe 
nimeni. 

— Dumnezeule! mormăi Luden. Pentru ce fortificațiile 
astea? Ce bătrân nebun! 

— Sergente, zise Ellery, procurorul Isham si cu mine 
am vrea să-ţi cerem ceva cu totul special. 

Luden luă un aer interesant. 

— Vă ascult... 

— Uita incidentul, zise Isham. N-am venit niciodata 
aici, nu-i aşa? Nu ai nimic de spus autorităţilor locale sau 
statale. Nu ştii nimic despre Old Pete... 

Mâna mare a sergentului Luden se închise, făcând pri- 
zonieră o bancnotă pe care Ellery tocmai o scosese din 
portofel. 

— Domnule Isham, zise el, cu un ton foarte convins voi 
fi surd, orb şi mut... O să ştiţi să vă întoarceţi? 

— Da. 

— Atunci, noroc şi mulţumesc mult, domnule Queen. 

Luden dispăru printre copaci. 

Ellery şi Isham se uitară unul la altul. Apoi porniră cu 
hotărâre spre reţeaua de sârmă ghimpată. 

x 


* * 


Abia ajunseseră lângă sârma ghimpată, când o voce 
răguşită spartă, venind dinspre cabană, le strigă: 

— Opriţi-vă! înapoi! 

Amândoi se traseră repede înapoi. Pachetul căzu jos. 
Căci tocmai zăriseră ţeava unei puşti care ieşea uşor pe 
unica fereastră a casei, de altfel şi ea protejată de o 
perdea de sârmă ghimpată. 

— E Old Pete, murmură Ellery. 

Tânărul se grăbi să-i strige: 

— Nu trage! îţi suntem prieteni! 

Urmă o tăcere în care proprietarul puştii îi examină pe 
noii veniţi. 

— Nu vă cred! Fugiti că trag! 

Isham strigă şi el: 

— Suntem reprezentanţii legii şi iti aducem o scrisoare 
de la... Megara. Grabeste-te! Nu trebuie , să ne vada ni- 
meni, în propriul dumitale interes. 

Ţeava puştii nu se mişcă, dar capul bătrânelului îşi 
făcu vag apariţia în spatele perdelei de sârmă ghimpată 
şi doi ochi scăpărători îi cercetară cu cea mai mare 
atenţie. Apoi totul dispăru şi după un moment poarta 
grea se deschise şi Old Pete ieşi la iveală, şleampăt, cu 

barba căruntă, îmbrăcat în zdrente. Pusca lui cu ţeava în 
jos rămânea amenințătoare. 

— Săriţi peste sârma ghimpată. Nu există nici o 
intrare. 

Cei doi se uitară fără entuziasm la acea baricadă. 
Isham reperă o bucată de lemn, reuşi să o intepeneasca 
între două fire şi Ellery trecu prin deschizătura obţinută 
astfel, nu însă fără a-şi sfâşia haina; procurorul pătrunse 
şi el în urma lui. Nu spuseră nici un cuvânt; pusca îi 
ameninţa tot timpul. 

Ajunşi în faţa uşii, omul se trase înapoi pentru a-i lăsa 
să intre; Isham trase zăvorul în urma lui. 

Interiorul era rudimentar dar bine aranjat; podeaua cu 
dale, câteva covoraşe din fibre creau iluzia confortului în- 
tr-un colţ se zărea un dulap de păstrat alimentele; o stivă 
impozantă de buşteni flanca şemineul; într-un colţ, un soi 
de chiuvetă-lavoar, deasupra căreia se găsea o etajeră 
plină cu medicamente. Deasupra chiuvetei exista o mică 
pompă manuală; probabil că putul se afla în casă. 

— Scrisoarea, marai Old Pete. 

Isham i-o întinse. Omul de pe coline o citi aruncând 
mereu o privire neîncrezătoare spre Ellery şi spre 
procuror. Totuşi, atitudinea lui se schimba pe măsură ce 
citea. Barba şi hainele zdrentuite rămăseseră aceleaşi, 
dar omul se schimbase. Sprijini puşca de masă şi se 
aşeză. 

— Prin urmare Tomislav a murit, zise el. 

Timbrul vocii sale îi făcu pe cei doi să tresară. Nu mai 
era vocea spartă, tremurătoare a lui Old Pete, ci cea a 
unui bărbat în puterea vârstei şi care primise o educaţie 
îngrijită. 

— Da, asasinat. A lăsat câteva rânduri. Vreti să le 
citiţi? 

— Vă rog... 

Citi repede şi fără emoție aparentă scrisoarea pe care 
o lăsase Brad. 

— Înţeleg. Ei bine, domnilor, dati-mi voie să mă 
prezint. Andrew Van, anterior Andreja Tvar. În continuare 
în viata, pe când Tom, acest încăpățânat... 

Ochii i se umplură de lacrimi, se îndreptă repede spre 
lavoar şi îşi scoase barba şi peruca sa căruntă. Apoi îşi 
spălă fata... Bărbatul care li se înfăţişă după aceea era 
înalt şi bine făcut; un păr negru, tuns scurt, iar faţa, o 
adevărată mască de ascet, era trasă din cauza 
nenorocirii. 

— Regret că nu am scaune pentru dumneavoastră, 
domnilor; sunteţi procurorul Isham, nu-i aşa? lar pe 
dumneavoastră, domnule, mi se pare că v-am remarcat 
la Weirton, în ziua anchetei. 

— Exact, făcu Ellery. 

— Cum vi se pare locul în care m-am refugiat? 
continuă el cu un ton amar. 

Omul era cu siguranţă un excentric. După ce se 
scuzase că nu are decât un scaun, se aşezase pe el, 
lăsându-şi vizitatorii în picioare. 

— Presupun că a fost Krosac? 

Isham făcu un semn de încuviinţare. Ellery şi procuro- 
rul au fost amândoi frapati de aerul de familie existent 
între gazda lor şi Megara. 

— Stephen scrie că ucigaşul a folosit litera T, murmură 
Van înfiorându-se. 

— Da. Decapitat. Prin urmare sunteţi Andrew Tvar! 

Profesorul zâmbi cu tristeţe. 

— Andreja în tara mea de origine. lar fraţii mei se nu- 
meau Ştefan şi, respectiv, Tomislav. Când am venit să ne 
instalăm aici, sperând... 

Se întrerupse brusc, uitându-se cu ochi înspăimântați 
când la uşă, când la fereastră. 

— Sunteţi siguri că nu aţi fost urmăriţi? 

Isham îl linişti. 

— Am fost precauti, domnule Tvar. Fratele dumitale 
Stephen a fost în văzul lumii escortat de inspectorul Vau- 
ghn pe drumul care duce din Long Island la New York. 
Dacă Krosac, chiar şi deghizat, i-a urmărit, Vaughn dispu- 

ne de destule forte pentru a-l supune filajului. Eu şi dom- 
nul Queen am plecat în secret ieri-seara... 

Andreja Tvar părea că nu ascultă şi că îşi vorbea lui 
însuşi. 

— S-a întâmplat... Nu pot să explic angoasa care mă 
sugrumă. Sa vezi un spectru atât de oribil 
materializându-se după atâţia ani de teamă... Trebuie să 
vă povestesc viaţa mea, domnilor? 

— Cred că avem dreptul să o cunoaştem, date fiind 
împrejurările, zise cu răceală Ellery. 

— Da, eu şi Stephen vom avea nevoie să fim protejaţi. 
El 
ce v-a spus? 

— Doar ca sunteti frati, zise Isham. Am vrea sa stim... 

Andrew Van se ridica in picioare. 

— Nici un cuvânt acum. Nu voi spune nimic înainte de 
a-l vedea pe Stephen. 

Această schimbare de atitudine îi uimi pe amândoi. 

— Dar de ce? izbucni Isham. Am făcut o călătorie 
foarte lungă ca să ajungem până aici... 

— Nu vă acuz ca mă mintiti. Această scrisoare este 
scrisă într-adevăr de Stephen şi cealaltă de Tom... Dar 
nu se ştie niciodată... Nu vreau să mă las înşelat în 
ultimul moment după atâtea precautii pe care mi le-am 
luat. Unde este acum Stephen? 

— La Bradwood, zise Ellery. Nu vă purtaţi ca un copil. 
Lăsaţi puşca aceea. Dacă preferaţi să vorbiti în prezenţa 
fratelui, nu aveţi decât... De altfel domnul Megara a pre- 
văzut această eventualitate şi am luat şi noi măsurile 
noastre. Vă înţelegem neîncrederea, e normală si vom fi 
de acord cu orice propunere rezonabilă, nu-i aşa, Isham? 

— Da, mormăi procurorul. 

Isham deschise atunci pachetul pe care îl adusese sub 
braţ până la cabană şi scoase la iveală o uniformă de 
poliţist şi un revolver. 

— Deghizat în felul acesta, zise Ellery, nimeni nu va va 
bănui şi vă veţi confunda cu ceilalţi poliţişti care mişună 
prin împrejurimile Bradwood-ului. 

Profesorul se plimba în sus şi în jos nehotărât. 

— Să părăsesc această cabană, murmură el. Aici sunt 
în siguranţă de luni de zile... 

— Revolverul este încărcat, adăugă Isham cu un ton 
tăios. Ce vi se poate întâmpla cu un revolver încărcat si 
doua garzi de corp? 

Tvar rosi. 

— Presupun ca ma socotiti las. Sa mergem. 

Îşi dădu jos de pe el zdrentele, sub care avea o lenjerie 
de corp convenabilă şi curată, şi îmbrăcă uniforma. 

— Tinuta i se potriveşte, remarcă Ellery. Megara i-a sti- 
ut bine măsura. 

Profesorul nu spuse nimic. Cand fu gata, Isham deschi- 
se uşa şi cei trei bărbaţi ieşiră în grabă din cabani. 

Soarele apunea şi umbra serii invada deja pădurea de 
jur împrejurul micului luminiş pustiu. Ellery traversă de 
bine de rău reţeaua de sârmă ghimpată; Isham şi Tvar 
făcură şi ei la fel. Profesorul închisese cu grijă uşa de la 
intrare; puţin fum mai ieşea şi acum pe coş, creând 
impresia unei case locuite. Plecară toţi trei prin pădure şi 
la poalele colinei găsiră fidelul Duesenberg. 

CAPITOLUL 6 


FOX VORBESTE 


Sambata pe la pranz, in timp ce Ellery si Isham goneau 
spre Arroyo, Vaughn îl readuse pe Megara la Bradwood. 
Maşina lui, precedată si înconjurată de poliţişti pe 
motocicletă, produse o senzaţie la fel de mare la dus ca 
şi la întors: întreaga comunitate, care nu remarcase 
eclipsarea pe nesimţite a lui Ellery si Isham, comenta cu 
aprindere acest eveniment senzational. 

Inspectorul Vaughn cobori primul, urmat de Megara; 
acesta din urmă fu imediat înconjurat de câţiva poliţişti 
care îl escortară de-a lungul proprietăţii până la debarca- 
der; amatorul de croaziere, tot sub escortă, se întoarse 
pe iahtul său. 

La sosirea lui Vaughn, un detectiv, instalat comod la 
adăpostul uşii mari de la intrare, se ridică imediat şi îi dă- 
du şefului său un plic mare; inspectorul îl desfăcu şi faţa 
lui deveni din ce în ce mai severă, pe măsură ce citea. 

— Tocmai a fost adus de un trimis special, adăugă de- 
tectivul. 

Helene îşi făcu apariţia în pragul uşii şi inspectorul se 
grăbi să vâre plicul în buzunar. 

— Ce se întâmplă aici? întrebă Helene. Unde este Ste- 
phen? Unde ati fost dimineaţă? Ne datorati câteva expli- 
caţii, inspectore! 

— Domnul Megara, se află la bordul iahtului său, ras- 
punse Vaughn. Nu, domnişoară Brad, nu vă datorez nici o 
explicaţie. Scuzati-ma... 

Inspectorul făcu un semn detectivului. Amândoi se 
îndepărtară în mare grabă, îndreptându-se, prin pădure, 
spre cabana lui Fox. În faţa uşii făcea de pază un poliţist 

tn civil; Vaughn deschise usa fara sa mai bata... Fox, 
obosit cu cearcane la ochi, se plimba prin încăpere ca un 
deţinut în celulă. Se opri, se uită atent la vizitator şi îşi 
reluă mersul. 

— Îți dau o ultimă şansă, zise brusc inspectorul. 
Vorbesti? 

Fox nu-si intrerupse plimbarea. 

— Tot nu vrei să-mi spui pentru ce l-ai vizitat pe Patsy 
Malone? 

Nici un raspuns. 

— Foarte bine, zise Vaughn asezandu-se alene, sau 
mai curînd, cu atât mai rău pentru tine, Pendleton. 

O mica ezitare imperceptibila tn mersul soferului, dar 
pe care Vaughn reuşise totuşi să o remarce. 

— Nu mai face pe deşteptul, Pendleton, acum ştim 
cine eşti. 

— Nu vă înţeleg, mormăi Fox. 

— Ai fost la închisoare, băiete, am aflat. Te sfătuiesc 
să nu încerci să mă păcăleşti, cu atât mai mult cu cât 
sunt dispus să uit gustul tău pentru zăbrele în loc de 
perdea; dar nu uita că vechile tale greşeli te fac deosebit 
de vulnerabil. 

Şoferul se opri în sfârşit şi se sprijini de masă cu un aer 
de mare oboseală. 

— Bine, inspectore, aşa e, mă numesc Pendleton; dar 
să nu credeţi că am vreun amestec în acest caz! Sunt 
nevinovat! Nu am călcat strâmb... 

— Ah, aşa e cu mult mai bine, zise inspectorul. Recu- 
noşti deci că te numeşti Phil Pendleton, condamnat 
pentru furt la cinci ani închisoare, pe care îi făceai în 
Illinois între timp, buna purtare pe parcursul unei revolte 
a deţinuţilor ţi-a adus gratierea. De altfel, cazierul tau 
juridic mai menţionează încă două condamnări... Nu 
intenţionăm deloc sa te îngrijorăm, dacă acum nu ai 
nimic sa-ti reprosezi; dar in caz contrar, te sfatuiesc sa 
vorbesti si iti promit ca voi face in asa fel incat sa scapi 
cat se poate de ieftin. L-ai ucis pe Thomas Brad? 

Omul caruia i se spunea Fox la Bradwood se aseza 
greoi pe un scaun. 

— Nu, inspectore. Jur în fata lui Dumnezeu. 

— Cum ai reuşit să găseşti un angajament înainte de a 
veni aici? Vreau să spun, la cel care ţi-a dat certificatul? 

— Voiam să-mi refac viata, să nu mai calc strimb. Nu 
m-a întrebat nimic, nu mi-a pus nici o întrebare. După 
aceea, afacerile mergându-i prost, m-a concediat. 

— Bun. Explică-mi vizita la Malone. Din moment ce în- 
cerci să fii un om cinstit, acum când ai renunţat la 
vechea ta viaţă, de ce frecventezi tipi ca Malone? 

Celălalt ezită o clipă, apoi se decise brusc. 

— A dat de mine, nu ştiu cum, un fost tovarăş de închi- 
soare. M-am întâlnit cu el marţi dimineaţă, cedând insis- 
tentei lui; am refuzat să-l ascult, dar atunci m-a 
ameninţat că îi va spune patronului meu cine sunt... Am 
fost obligat să accept. Amicul mi-a dat o adresă la New 
York, fără nume. M-am dus acolo marţi seara, după ce 
i-am lăsat pe Stallings şi pe doamna Baxter la 
cinematograful Roxy. S-a deschis o uşă. Am văzut... pe 
cineva, care mi-a făcut o propunere. La refuzul meu, 
acest om m-a prevenit că îmi dădea douăzeci şi patru de 
ore ca să mă răzgândesc; dacă persistam în atitudinea 
mea, atunci avea să-l instiinteze pe domnul Brad despre 
viaţa mea trecută. După aceea l-am părăsit, restul îl ştiţi. 

— După ce a auzit de crimă, bineînţeles, a renunţat să 
se mai arate, făcu Vaughn. Era Patsy Malone? 

— Nu... nu pot să vă spun nimic. 

Vaughn îl privi cu atenţie. 

— Nu vrei să pârăşti, ai? Şi care era propunerea? 

— N-am sa vă mai spun nimic altceva, inspectore. 
Dacă aş spune numele lor, tipii ăştia m-ar executa fără 
vorbă multă. Cunoasteti obiceiurile gangsterilor. 

Inspectorul se ridică. 

— Bine. Am impresia că mi-ai spus adevărul; îţi poţi re- 
lua serviciul la doamna Brad. Te previn totuşi că vei fi su- 
pravegheat. Asa că să nu încerci s-o ştergi... 

— Contati pe mine, inspectore! exclama Fox luminan- 
du-se tot la fata. 

— Comporta-te ca si cum nu s-ar fi intamplat nimic. 
Dacă nu m-ai minţit, nu voi spune nimic doamnei Brad. 

Fox fu atât de mişcat de generozitatea inspectorului 
încât nu găsi cuvinte să-i mulţumească. Vaughn plecă, 
însoţit de detectivul cu care venise şi de cel care făcea 


de pază în faţa cabanei. 
x 


* * 


Vaughn o regăsi pe Helene în faţa casei. 

— Tot îl mai torturați pe sărmanul acela de Fox? zise 
ea cu dispreţ. 

— Nu vă faceţi griji pentru Fox, răspunse inspectorul. 
Ştiţi cumva dacă Temple este acasă? 

— Doctorul Temple a plecat cu barca lui cu motor. 
M-am dus la el să-l rog să meargă pe iaht şi să-l vadă pe 
Stephen şi, negasindu-l, i-am lăsat un biletel... Nu mi-a 
plăcut cum arăta Stephen, Temple ar trebui neapărat să-l 
consulte... 

CAPITOLUL 7 


T 


Vaughn îşi petrecu noaptea la Bradwood. 

Duminică dimineaţă, la orele 9 şi 15, Stallings veni să-l 
anunţe că era chemat la telefon; inspectorul părea că aş- 
tepta această convorbire. Majordomul îl auzi pronuntand 
în receptor câteva replici monosilabice. Vaughn închise 
după aceea şi ieşi din casă cu ochii lucind de mulţumire. 

La orele 9 şi 45 procurorul Isham îşi făcu intrarea so- 
lemnă la Bradwood; însoţit de trei poliţişti, Isham cobori 
dintr-o maşină cu aspect oficial. Inspectorul Vaughn îl 
salută şi îi vorbi insufletit cu glas scăzut. 

Ellery profită de această diversiune ca să intre cu 
batrinul lui Duesenberg pe proprietatea lui Yardley un 
moment mai târziu. 

Nimeni nu păru să remarce că unul din cei trei poliţişti 
parcă nu prea era obişnuit cu uniforma cum erau colegii 
lui. 

Ellery îl căută pe profesorul Yardley şi îl puse la curent 
cu peripetiile prin care trecuse; îi explică apoi 
întoarcerea lui Van deghizat în poliţist. 

— În dimineaţa aceasta ne-am oprit la Mineola pentru 
a pune la punct ultimele amănunte. Isham a făcut rost de 
o maşină oficială şi i-a telefonat lui Vaughn... 

După aceea se duseră împreună la Bradwood; Vaughn 
stătea de vorbă cu Isham în uşa mare de la intrare. 

— Tocmai îi povesteam procurorului, zise Vaughn, dez- 
văluirile pe care ni le-a făcut Fox. 

— Fox! zise interesat Ellery. 

Inspectorul îi repetă ce aflase despre şofer. 

— Amărâtul! făcu Ellery. Unde este Megara? 

— Pe iaht. În acest moment Van este la debarcader... 
Domnisoara Brad a încercat ieri să-l găsească pe Temple 
ca să-l trimită la Megara, pentru că ei i se păruse că nu 
arată bine; dar Temple a fost plecat de acasă toată ziua; 
cred că în acest moment se află la bordul iahtului Hele- 
ne... Să mergem şi noi. Toţi din casă încă mai dorm, 
acum e momentul. 

Ocoliră casa şi ajunseră la debarcader. Aici se găseau 
trei poliţişti şi şalupa era gata de plecare. 

Nimeni nu-i acordă vreo atenţie celui de al treilea poli- 
tist. Isham, Vaughn, Yardley şi Ellery se imbarcara impre- 
una cu cei trei reprezentanti ai ordinei si pilotul indrepta 
şalupa în direcţia iahtului, care se găsea la o distanţă de 
vreo jumătate de milă. 

La bordul iahtului, Vaughn, urmat de escorta lui, merse 
direct la cabina lui Megara, fără să-i pese câtuşi de puţin 
de mutra furioasă a comandantului Swift, care încercă 
să-i bareze calea. Inspectorul bătu la uşă şi îi deschise 
chiar doctorul Temple. 

— Bună! făcu el. Tocmai l-am examinat pe domnul 
Megara... 

— Nu vă deranjam? întrebă Isham. 

Megara îi strigă să intre. Întins în pat, amatorul de cro- 
aziere părea într-adevăr foarte obosit. 

— Doctorul Temple tocmai m-a anunţat că sunt ame- 
nintat de o hernie, zise el. Deja de câtăva vreme nu mă 
simţeam prea bine... 

— l-am prescris un tratament domnului Megara; 
adauga Temple. Va vedea că foarte curînd îi va simţi 
efectele. 

— Îţi mulţumesc, doctore. Mă scuzi acum, dar aceşti 
domni vor să vorbească cu mine. 

Temple plecă, Vaughn închise cu grijă uşa cabinei. Doi 
poliţişti rămaseră de pază pe punte. 

Al treilea înaintă spre pat; Megara se ridică pe un cot. 

Se priviră în tăcere, fără să-şi strângă mâna. 

— Ştefan, zise profesorul. 

— Andreja... 

Dupa, un moment Megara relua: 

— Andreja, Krosac a dat de urma noastră. Tu 
totdeauna 
ai spus că aşa se va întâmpla... 

Andreja Tvar îi răspunse cu o voce ragusita: 

— Dacă Tom mi-ar fi urmat sfatul... L-am prevenit 
printr-o scrisoare în decembrie trecut. Ţi-a spus? 

— Nu. Nu ştia unde sunt. Făceam o croazieră în Paci- 
fic... Ce mai faci, Andreja? 

— Foarte bine. Cât e de atunci? 

— Ani de zile... Cinci, şase? 

Inspectorul şi Isham nu-i scapau clin ochi. Yardley se 
uita la Ellery, iar acesta zise: 

— Va rog, domnilor. Am vrea sa cunoastem povestea, 
domnul Van... 

Arata spre profesor. 

— ...trebuie să plece de la Bradwood cat mai repede. 
Fiecare minut petrecut aici sporeste pericolul. Krosac 
este un duşman cumplit şi invizibil. Închipuiţi-vă că a 
mirosit şiretlicul nostru... N-aş vrea să-i poată lua urma 
domnului Van până în Virginia. 

—-Aşa este, zise Van greoi. Ştefan, povesteşte. 
Amatorul de croaziere se instală mai confortabil în pat 

— E aşa de veche povestea asta. De unde să încep? 
Tomislav, Andreja şi cu mine suntem ultimele vlăstare 
ale familiei Tvar, o familie mândră şi puternică de 
munteni muntenegreni. În vinele noastre curge un sânge 
clocotitor. Familia Tvar, ar trebui să spun „clanul” Tvar, 
avea ca duşmani declaraţi, de generaţii întregi, pe cei 
din familia Krosac, alt clan... 

— O vendetă! exclamă profesorul. Ar fi trebuit să mă 
gândesc la asta! 

— Da, continuă Megara. Să nu mă întrebaţi ce anume 
a stat la originea acestei duşmănii; generaţia noastră nici 
nu ştie cât sânge s-a vărsat. Dar ura ni se inocula încă 
din leagăn. Noi fuseseram agresorii. Din cauza ferocitatii 
tatălui şi a bunicului meu, în urmă cu douăzeci de ani 
familia Krosac nu mai avea decât un singur descendent 

în viata, Velja, omul pe care îl căutaţi. Foarte tânăr pe 
atunci, un copil, el împreună cu mama lui au fost singurii 
supraviețuitori din familia Krosac. 

— Cat de veche pare povestea asta! murmura Van. Si 
cât de barbară! Tu, Tomislav şi cu mine, ca să răzbunăm 
moartea tatălui nostru, l-am omorât pe tatăl lui Krosac şi 
pe doi dintre unchii lui într-o ambuscadă... 

— O adevărată nebunie! murmură Ellery. În plin secol 
douăzeci! 

— Ce s-a întâmplat cu tânărul Krosac? întrebă Isham. 

— Mama lui a fugit cu el în Italia. Dar ea a murit la pu- 
tina vreme după aceea. 

— Nu fără a-şi însărcina fiul cu răzbunarea tatălui său, 
zise Vaughn. Aţi rămas în legătură cu tânărul? 

— Era absolut necesar, în scopul protecţiei, deoarece 
ştiam că va încerca să ne ucidă de îndată ce se va face 
mare. Am pus să fie urmărit prin Europa, dar la vârsta de 
şaptesprezece ani a dispărut şi nu am mai auzit de el 
până acum. 

— Nu l-aţi văzut niciodată pe Krosac de când a devenit 
bărbat? 

— Nu. Nu l-am mai văzut de când a plecat din 
Muntenegru. In momentul acela avea 
unsprezece-doisprezece ani. 

— O clipă, întrerupse Ellery. De unde puteaţi fi siguri 
că vrea să vă omoare? La urma urmelor, un copil... 

— Cum? 

Andrew Van zâmbi cu amărăciune. 

— Unul din agenţii noştri a câştigat încrederea acestui 
copil în perioada cât l-am putut ţine sub observaţie; 
acest om l-a auzit jurând că ne va extermina pe toţi, 
chiar dacă pentru asta ar trebui să ne urmărească până 
la capătul lumii. 

— V-aţi părăsit tara şi v-aţi schimbat numele din cauza 
divagatiilor unui copil? întrebă Isham cu un aer sceptic. 

Cei doi bărbaţi roşiră. 

— Nu ştiţi ce înseamnă duşmăniile dintre munteni, 
murmură amatorul de croaziere. Aş putea să vă dau 
exemple. 

— Este deci sigur că nu ati putea să-l recunoasteti azi 
pe Krosac? intreba Ellery. 

— Cum am putea? Fiindca parintii nostri murisera, am 
hotarat sa parasim Muntenegru si sa ne stabilim in Ame- 
rica. Nimic nu ne mai retinea; eu si Andreja nu eram in- 
suraţi. Tom se căsătorise, dar îi murise nevasta, iar copii 
nu avea. Ne-am vândut toate bunurile, care erau 
considerabile, şi am plecat în Statele Unite, separat, sub 
alte nume. Pentru că arătam foarte balcanici pe vremea 
aceea, ni s-a părut mai prudent să ne atribuim nişte 
naţionalităţi credibile: Tom a ales România, Andrew 
Armenia şi eu Grecia. Tom şi cu mine am pus pe picioare 
afacerea cu importul de covoare, pe care o cunoaşteţi; 
Andrew, având un caracter foarte independent, a 
preferat să meargă pe drumul lui şi mai târziu a devenit 
profesor. Bineînțeles că toţi am fost naturalizaţi 
americani. Şi pe măsură ce anii treceau, amintirea lui 
Krosac se ştergea. Tom s-a căsătorit. Afacerile noastre 
au prosperat. lar Andrew s-a stabilit la Arroyo. 

— Nimic nu s-ar fi întâmplat daca m-ati fi ascultat pe 
mine, iar Tom ar fi trăit şi acum. V-am spus mereu că 
Krosac se va întoarce să se răzbune. 

— Te rog, zise Megara cu o voce dură. Ştiu... Bar 
aproape că nu te vedeam deloc. Şi asta din cauza ta, 
după cum cred că îţi dai seama. Poate că o atitudine mai 
fraternă... 

— Să rămân lângă tine şi lângă Tom pentru a-i permite 
lui Krosac să ne extermine pe toţi trei dintr-o singură 
lovitură! izbucni omul din Arroyo. Nu m-am îngropat fără 
motiv în văgăuna aia! Şi mie îmi place viaţa, Stephen, 
dar am fost înţelept, în vreme ce voi... 

— Nu chiar aşa, Andreja, zise amatorul de croaziere, 
de vreme ce Krosac te-a descoperit înaintea noastră. 

— Da, făcu inspectorul. Aş vrea să-mi furnizaţi ama- 
nunte despre viaţa dumneavoastră dublă la Arroyo, dom- 
nule Van. 

Profesorul se întoarse spre el. 

— Frica mi-a dat aceasta idee, acum doi ani, să dau 
naştere personajului Old Pete; o personalitate dublă ar fi 
putut să fie foarte utilă dacă Krosac m-ar fi reperat. Am 
aranjat cabana aceea, descoperită din întâmplare în 
cursul unei expediţii pe coline, într-o zi când m-am dus 
să explorez grotele... Am pus în jurul ei sârmă ghimpată. 
De la Pittsburg am cumpărat tot ce era necesar ca să ma 
deghizez. Din timp în timp, atunci când îndatoririle mele 
de profesor îmi permiteau, mă duceam pe coline şi 
deveneam Old Pete; mă arătam în oraş destul de des, 
pentru ca oamenii din Arroyo să se obişnuiască cu 
personajul. Tom şi Stephen obişnuiau să ia peste picior 
acest subterfugiu pe care îl considerau copilăresc. Tot 
mai crezi asta, Stephen? Probabil că Tom, pe lumea 
cealaltă, regretă că nu mi-a urmat exemplul. 

— Da, da, zise Megara. Continuă, Andreja. 

Profesorul reluă, explicând că în preajma Crăciunului 
îşi dăduse seama că ultima lui vizită la Arroyo ca Old 
Pete data de două luni. O absenţă prea lungă ar fi putut 
să stârnească unele comentarii, sau chiar să le îndemne 
pe autorităţi, pe sergentul Luden de exemplu, să urce 
până la cabană, eventualitate care era preferabil să fie 
evitată. De aceea a considerat că era o ocazie bună să 
profite de vacanţa de Crăciun, şcoala urmând natural să 
se închidă, ca să se arate sub trăsăturile pustnicului; 
întruchipa personajul lui Old Pete în perioada vacantelor 
şi, la sfârşit de săptămână; de sâmbătă până luni 
oamenii puteau să creadă că profesorul stătea închis la 
el în casă şi lucra. 

— Cum îi explicaţi aceste absente lui Kling? întrebă 
Ellery. Poate că i-ati spus şi lui secretul? 

— Nu, răspunse Van, era prost, slab la mine... îi spu- 
neam pur şi simplu că mă duceam la Wheeling său la 
Pittsburg ca să mai schimb aerul. ... 

Prin urmare, Van îl informase pe Kling, în ajunul Cra- 
ciunului, că era aşteptat la New York la nişte prieteni. În 
ajun plecase spre cabana de pe coline şi acolo se trans- 
formase în Old Pete; a doua zi dimineaţă, în ziua de Cră- 
ciun, coborâse foarte devreme, pe la şase şi jumătate, cu 
intenţia să meargă să cumpere ceva provizii de la Bern- 
heim, băcanul, care avea prăvălia deschisă cel puţin în 
timpul dimineţii. La intersecţia drumurilor, descoperirea 
cadavrului crucificat îl umpluse de oroare. Nu i-a scăpat 
sensul diverşilor T. A alergat până la casa lui, situată nu 
departe de acolo, şi a înţeles imediat ce s-a întâmplat: 
Krosac, venit din întâmplare noaptea trecută, se înşelase 
asupra victimei. Luându-l pe bietul Kling drept Andreja 
Tvar, îi tăiase capul, ca după aceea să-l crucifice pe 
stâlpul indicator. Ce să facă? Trebuia să gândească cu 
rapiditate. Printr-o generozitate neaşteptată a destinului. 
Krosac credea acum că se răzbunase pe Andreja Tvar. 
De ce sa nu-i întărească această credinţă? Acest lucru se 
putea realiza adoptând definitiv personajul lui Old Pete... 
întâmplare fericită, costumul purtat de Kling în momentul 
asasinării sale era de fapt unul vechi de-al lui Van, pe 
care acesta i-l dăduse cu câtva timp în urmă. Ştia că 
locuitorii, din Arroyo vor recunoaşte hainele şi vor afirma 
că aparţineau într-adevăr lui Andrew Van, profesorul; era 
suficient să se strecoare în buzunarele costumului câteva 
hârtii personale. 

Luând câteva scrisori şi nişte chei dintr-un sertar, pro- 
fesorul se întorsese la intersecţie, luase de pe trupul 
mutilat al lui Kling toate obiectele personale şi le 
înlocuise cu cele care îi aparţineau lui; apoi făcuse cale 
întoarsă şi se ascunse în pădure, unde aprinse un foc, 
arzând ceea ce luase de la Kling. 

După aceea aşteptase să vadă pe cineva trecând. 

— De ce? întrebă Vaughn. De ce nu v-aţi întors la 
cabană şi nu aţi stat acolo liniştit? 

— Deoarece, răspunse profesorul, era necesar să mă 
pot întoarce în oraş şi să-i anunţ pe fraţii mei prin orice 
mijloc despre reaparitia lui Krosac. Dacă m-aş fi dus în 

oras fara sa vorbesc de cadavrul mutilat, locuitorii m-ar fi 
banuit pe mine, pentru ca venind de la cabana nu poti 
evita intersecţia ca sa ajungi in oraş. Oamenii m-ar fi 
putut bănui şi în cazul când m-aş fi dus singur în oraş să 
povestesc ceea ce văzusem. Dar dacă aşteptam un 
trecător, descopeream corpul odată cu el, putând în 
acelaşi timp să mă duc la Arroyo pentru provizii şi ca 
să-mi anunţ fraţii. 

O oră mai târziu îşi făcuse apariţia fermierul Michel 
Orkins. Van, sau Old Pete, mergea în momentul acela pe 
drum în direcţia orăşelului Arroyo. Fermierul se oferise 
să-l ducă cu maşina... 

Şi v-aţi anunţat fraţii? întrebă Isham. 

— Da. Am scris repede câteva rânduri lui Tomislav, ce- 
lui pe care îl cunoaşteţi sub numele de Thomas Brad. În 
intervalul de timp scurt petrecut în casa mea după 
descoperirea cadavrului lui Kling. Când am ajuns în oraş, 
am reuşit, fără să mă vadă cineva, să strecor plicul într-o 
cutie de scrisori; îl preveneam pe Tom despre ceea ce se 
întâmplase şi îi aduceam la cunoştinţă intenţia mea de a 
rămâne pe viitor Old Pete; el şi Stephen nu trebuia să 
spună nimănui acest lucru. Aveam de gând să profit de 
faptul că eram „mort” ca să mă pun la adăpost de 
Krosac. 

— Ai avut noroc, zise Megara cu amărăciune. Când a 
primit scrisoarea, Tom, neputând să ia legătura cu mine, 
probabil că a scris acel bilet adresat poliţiei, pe care l-am 
găsit în pian, bilet care ar fi trebuit, în mintea lui, să fie 
pentru mine un avertisment dacă i s-ar fi întâmplat vreo 
nenorocire înainte de întoarcerea mea la Bradwood. 

Pe feţele celor doi fraţi se putea citi marea tensiune 
nervoasă de care erau cuprinşi. 

— Toate astea nu grăbesc capturarea lui Krosac, mor- 
măi Isham. 

— Nici nu se putea spune mai bine, zise Ellery 
zâmbind. Domnilor, mai ştiau şi alte persoane de vechea 
ură existentă între familia Krosac şi familia Tvar, vreau 
să spun în America? 

— Cu siguranta ca nu in America, raspunse Megara. 
Probabil ca Krosac actioneaza singur; sunt sigur ca nu 
are complici. 

— Sunt de aceeasi parere, zise Van. 

Procurorul Isham facu un gest de nerabdare. 

— AS vrea să ştiu mai mult despre aspectul exterior al 
acestui individ. Ne-ati putea ajuta? Unele caracteristici 
raman constante din copilarie pana la varsta matura. 

Cei doi frati se uitara unul la altul. 

— Krosac schiopata de copil, zise Van dand din umeri. 

— Evident, este posibil, relua Ellery, ca acest defect sa 
se fi vindecat în cei douăzeci de ani care au trecut de 
atunci. În această eventualitate, mărturia lui Coker, 
mecanicul auto de la Weirton, ar scoate în evidenţă 
ingeniozitatea banditului. Amintindu-şi că îi cunoaşteţi 
acest defect din copilărie, Krosac s-a putut preface că 
şchioapătă, conform ipotezei profesorului Yardley... cu 
condiţia să se fi vindecat de atunci... 

— Pe de altă parte, îl întrerupse inspectorul, şchiopăta- 
rea poate fi autentică. De ce vreţi neapărat, domnule 
Queen, să puneţi la îndoială fiecare informaţie pe care o 
obţinem? 

— Oh! Foarte bine, zise Ellery cu răceală. Krosac 
şchioapătă, nu mai vorbim despre asta. Oricum, va avea 
grijă să şchioapete la fiecare din rarele lui apariţii în 
public. 

— Am pierdut deja destulă vreme, bombăni Vaughn. 
Un lucru e sigur: este necesar să fiţi protejaţi cât se 
poate de eficace, domnilor. Intoarce-te la Arroyo, 
domnule Van, şi stai liniştit acolo; iti voi da o escortă de 
şase oameni care vor rămâne şi ei acolo... 

— Dar este o adevărată nebunie, inspectore! interveni 
Ellery. Veţi face jocul lui Krosac. Şiretlicul nostru a reuşit, 
avem dreptul să sperăm acest lucru. Poate că acum 
Krosac nu ştie unde se află Andreja Tvar, deşi ştie că încă 
este în viaţă. Dacă îndreptăm atenţia spre Andreja Tvar, 
Krosac va băga de seamă cu siguranţă dacă stă la 
pândă. 

— Atunci dumneata ce-ai face? întrebă Vaughn cu un 
aer agresiv. 

— Domnul Van ar trebui dus inapoi la cabana sa de o 
singură persoană; acolo va trebui lăsat singur. Ca fiind 
Old Pete, nu are a se teme de nimic. Cu cât vom atrage 
mai puţin atenţia asupra lui, cu atât va fi mai bine. 

— Şi pe domnul Megara? întrebă Isham. Si pe el ar tre- 
bui să-l lăsăm singur? 

— Sigur că nu, zise Ellery. Krosac se aşteaptă să-l vadă 
înconjurat de gărzi... Trebuie să-l păzim cât de vizibil veţi 
dori. 

Cei doi fraţi nu scoseseră o vorbă în timp ce soarta lor 
se punea la cale chiar sub ochii lor. Dar faţa lui Megara 
deveni din ce în ce mai sumbră, iar profesorul dădea 
semne de nervozitate. 

— Doriţi să discutati si alte lucruri între voi, domnilor? 
întrebă Isham. În curînd vom fi obligaţi să vă despartim... 

— M-am gândit, murmura Van, şi cred că nu ar fi inte- 
lept dacă m-aş întoarce în Virginia. Am impresia că 
Krosac... Cred că ar fi mai bine să părăsesc această ţară 
cât mai repede cu putinţă... 

— Nu, zise Ellery cu fermitate. Închipuiţi-vă că Krosac 
presupune vag că sunteţi Old Pete; fuga şi dispariţia 
acestui personaj nu ar face decât să-i confirme această 
idee. Nu, vei rămâne Old Pete până la arestarea lui 
Krosac cel putin până când vom avea dovada că ţi-a 
descoperit deghizarea. 

— Credeam... Nu sunt bogat, domnule Queen, începu 
Van. Şi probabil că mă vei considera laş, dar am trăit în 
umbra acestui diavol... O anumită sumă trebuie să-mi re- 
vină mie, conform celor scrise în testamentul fratelui 
meu Tomislav. Renunt la ea. Nu doresc decât un singur 
lucru, să plec departe... 

Inconsistenta, incoerenta vorbelor lui îi făcu pe toţi cei 
de fata să se simtă jenati. 

— Nu, Andreja, zise Megara. Dacă vrei să fugi... asta e 
treaba ta. Dar banii... Dar banii... ti-i voi da înainte. Vei 
avea nevoie de ei. 

— De ce sumă e vorba? întrebă Vaughn. 

— Nu cine ştie ce, cinci mii de dolari. Tom i-ar fi putut 
lăsa mai mult, dar Andreja este fratele nostru mai mic; 
or, în ţara noastră natală, eu însumi... 

— Tom era fratele cel mare? întrebă Ellery. 

Megara rosi. 

— Nu. Eu sunt fratele cel mare. Dar voi aranja eu asta. 
Andreja... 

— Ei bine, faceţi cum doriţi, zise Vaughn. Dar nu te-as 
sfătui să fugi, domnule Van. Domnul Queen ţi-a spus-o 
deja şi eu ţi-o repet. 

Profesorul păli. 

— Dacă credeţi că nu ştie... 

— De unde ar putea să ştie? zise Vaughn cu iritare. 
Domnul Megara vrea să vă dea suma moştenită. 
Luati-o... De altfel, ar putea să vă prindă foarte bine dacă 
veţi fi obligat să plecaţi în grabă. 

— Această moştenire, murmură Van, adăugată econo- 
miilor strânse în cabană, îmi va permite se trăiesc liniştit 
oriunde m-aş duce... Bun. Mă întorc la Arroyo. Multu- 
mesc, Stephen. 

Megara cobori din pat, se apropie de o masă şi începu 
să scrie. Andreja Tvar se plimba prin cabină. Acum, când 
soarta lui imediată fusese stabilită, profesorul părea 
grăbit să plece. Amatorul de croaziere se ridică cu un cec 
în mână. 

— Vei fi obligat să aştepţi pana mâine dimineaţă, 
Andreja, zise el. Îl voi încasa eu însumi şi îţi voi da banii 
înainte să pleci. 

Vam aruncă o privire în jurul lui. 

— Acum trebuie să plec. Unde aş putea să rămân până 
mâine, inspectore? 

— Oamenii mei se vor ocupa de dumneata. 

Cei doi fraţi se priviră încă o dată. 

— Ai grijă de tine, Andreja. 

— Si tu, Ştefan. 

Dupa aceasta privire, bariera intangibila dintre ei tre- 
mura, fu gata sa cada; dar nu cazu. Megara intoarse spa- 
tele si profesorul se indrepta spre usa. 

x 


* * 


Micul grup se întoarse pe uscat. Andreja Tvar se înde- 
părtă, încadrat de câţiva poliţişti. 

— Nu ati fost frapati de ceva? întrebă Ellery. Ba da, şi 
întrebarea mea mi se pare inutilă. V-am remarcat 
uimirea, domnule Isham, când Stephen Megara ne-a 
explicat motivele fugii fraţilor Tvar din ţara lor natală. 

— Bineînţeles, zise procurorul. E grotesc... Nimeni nu o 
să mă facă să cred că trei bărbaţi în puterea cuvântului 
şi-au părăsit ţara şi şi-au schimbat numele ca urmare a 
amenințărilor unui copil. 

— Foarte adevărat, făcu Ellery respirând cu voluptate 
aerul curat al pădurii. Sunt convins că povestea cu 
Krosac este adevărată, dar cu siguranţă că altele sunt 
motivele plecării lor precipitate. 

— Adică? întrebă profesorul Yardley. 

— Haide, profesore! Care ar fi motivul care le-ar putea 
face pe trei persoane să emigreze? Şi să-şi schimbe 
numele? 

— Teama de poliţie? făcu Vaughn. 

— Întocmai. Au plecat pentru că au fost obligaţi, urmă- 
riti de o primejdie mult mai presantă decât răzbunarea 
tânărului Krosac. Dacă aş fi în locul dumitale, inspectore, 
aş trimite o telegramă în Japonia. 

— Bună idee. O voi face diseară. 

— Vedeţi, rezumă Ellery, viaţa ne joacă tot felul de 
renghiuri bizare. Oamenii aceştia au fugit de o primejdie 
reală şi după douăzeci de ani sunt surprinşi de toată 
grozăvia unui alt pericol. 

CAPITOLUL 8 


DOUA TRIUNGHIURI 


Ellery, profesorul Yardley, Isham si Vaughn se apropiau 
de casă cand cineva îi strigă din urmă. Era doctorul Tem- 
ple care venea fumând liniştit, după ce, evident, îşi 
lăsase pe undeva valijoara lui de medic. 

In acelaşi moment, Jonah Lincoln dădu colţul aleii şi se 
aruncă pur şi simplu în braţele lui Ellery; abia dacă îşi 
ceru scuze. 

— Temple! strigă el fără să-i bage în seamă pe ceilalţi. 
Ce are Megara? 

— Nu te agita, domnule Lincoln, zise cu răceală inspec- 
torul. Megara este ameninţat de o hernie, asta e tot. Ce 
i-a venit? 

Jonah îşi şterse fruntea de sudoare, 

— Ce vreţi, aşa plină de mister e atmosfera în care tră- 
im! Am aflat că v-aţi dus cu toţii pe iaht după Temple şi 
am crezut... 

— Că s-a comis un atentat asupra, persoanei domnului 
Megara? întrebă Isham. Nu, fiţi liniştit. 

— Ah, bine. 

Lincoln se linisti. 

— Casa asta... ai zice că e o adevărată închisoare, 
bombăni el. Sora mea abia a reuşit să se întoarcă aici... 

— Domnisoara Lincoln s-a întors? întrebă cu vioiciune 
inspectorul. 

Doctorul Temple îşi scoase pipa dintre dinţi şi îşi 
pierdu puţin din nepăsare. 

— Când asta? 

— Acum cateva clipe. Detectivul nu voia... 

— Singură? 

— Da... 

În aceeaşi clipă, din casă se auzi un râs ascuţit, dure- 
ros. 

— Esther! strigă doctorul Temple repezindu-se spre 
uşă. 

Toţi îl imitară. Strigătul venise de la etaj trecând prin 
hol, toţi remarcară feţele îngrozite ale lui Stallings şi 
doamnei Baxter. Ajungând pe palier, îl zăriră pe doctorul 
Temple dispărând pe uşa unuia din dormitoare. 
Strigătele persistau, strigăte de femeie isterică... 

Medicul o ţinea pe Esther Lincoln în braţe, îi mângâia 
părul în dezordine şi se străduia să o calmeze; ea avea 
faţa roşie, congestionată: gura strâmbă, iar strigătele 
păreau că îi ies ca şi cum şi-ar fi pierdut controlul 
coardelor vocale. 

— Criză de isterie, zise Temple. Ajutati-ma să o culc pe 
pat. 

Vaughn şi Jonah se apropiară de doctor şi îl ajutară. 
Ellery se întoarse pentru că tocmai auzise paşi pe 
coridor; erau doamna Brad şi Helene. 

— Ce se întâmplă? gemu doamna Brad. 

Helene se apropie în grabă. Doctorul Temple o 
întinsese pe Esther în pat, întrebuinţând şi forţa, 
deoarece tânăra se zbătea ca o apucată. Medicul îi dădu 
două palme zdravene. Esther încercă să mai strige o 
dată, apoi se ridică în capul oaselor şi se uită cu atenţie 
la faţa palidă a doamnei Brad. Luciditatea îi reveni şi 
ochii i se umplură de o ură sălbatică. 

— leşi.... ieşi... striga ea. Te urăsc, pe tine si tot ce-ţi 
aparţine! leşi afară, mă auzi? leşi! 

Doamna Brad începu să tremure. Deschise gura şi 
scoase un geamăt... Apoi se întoarse în loc şi dispăru. 

— Taci din gură Esther! zise Helene cu severitate. Nu-ţi 
dai seama ce spui. Linişteşte-te... 

Esther dădu ochii peste cap, capul îi căzu pe piept şi 
tot corpul i se moleşi. 

— lesiti cu toţii, ordonă doctorul Temple. 

In timp ce celelalte persoane ieseau din camera, 
medicul o intinse pe spate. Jonah, foarte nervos, desi 
părea destul de satisfăcut, închise uşor usa. 

— Mă întreb ce a putut să o aducă în halul ăsta, zise 
Isham încruntându-se. 

— O emoție violentă, fără îndoială, răspunse Ellery. 

— De ce această plecare subită din insulă? întrebă 
Vaughn. 

Jonah zâmbi. 

— Acum când totul s-a terminat, pot să vă spun, ins- 
pectore. Estherei i se aprinsesera călcâiele după 
puşlamaua aceea de Romaine, nudistul din Insula 
Stridiilor. Dar după cum am putut să înţeleg, acum în 
ultima vreme a încercat să abuzeze de ea. Ce derbedeu! 
Esther, îngrozită, a fugit, într-un fel ar trebui să-i fiu 
recunoscător lui Romaine, pentru că i-a deschis ochii. 

— Asta, evident, nu mă priveşte, începu inspectorul, 
dar sora dumitale credea cumva că o să-i recite versuri? 

Îşi făcu apariţia şi doctorul Temple, anunțând că 
tânăra se liniştise. 

— Mă duc până la mine acasă să-i aduc un calmant 
adăugă el dispărând pe scară. 

Jonah îl urmări cu privirea. 

— Sora mea, reluă, mi-a declarat când a venit că a ter- 
minat definitiv cu Romaine şi cu nudiştii lui. Vrea să 
plece de la Bradwood, să se ducă la New York... Ce 
spuneţi de asta, domnule Isham? 

Isham se uită la Vaughn. 

— Nu există nici o piedică, făcu inspectorul, numai să 
ne lase adresa. Dumneata vei răspunde, domnule Lin- 
coln... 

— Bineînţeles. 

— Apropo, murmură Ellery, ce are sora dumitale împo- 
triva doamnei Brad? 

Zâmbetul lui Lincoln dispăru. 

— Nu am nici cea mai mică idee, răspunse el. Nu o 
luaţi în seamă, nu ştia ce spune. 

— Curios, relua Ellery, mi s-a parut ca se exprima 
foarte clar... 

Un detectiv isi facu aparitia pe scara; il saluta pe 
Vaughn si ii zise: 

— Paul Romaine si bătrânul doresc să vă vorbească, 
şefule. Sunt la debarcader. 

Inspectorul îşi frecă mâinile. 

— Vin... Ne revedem puţin mai târziu, domnule 
Lincoln. 

— Pot să vă însoțesc? întrebă Jonah. 

— Him! făcu inspectorul. 

Observă pumnii strânşi ai lui Lincoln. 

— Veniti. Cred că nu e nici o problemă. 

x 


* * 


Trecând pe lângă terenul de tenis, a zăriră pe doctorul 
Temple reîntorcându-se cu valijoara lui medicală în 
mână. 

Paul Romaine îi aştepta la debarcader; Stryker 
egiptologul nebun, rămăsese în mica barcă cu motor şi 
tremura. În onoarea acestei vizite, amândoi purtau 
haine. Ra-Harakht îşi schimbase dimia şi emblema 
divinității sale cu un pulover mult mai democratic; îşi 
zicea, probabil, că va reuşi mai bine de data asta ca 
simplu muritor... în jurul lui Romaine se găseau mai mulţi 
detectivi, iar şalupa poliţiei plutea în apropiere. 

Romaine, bine înfipt pe picioare, se detaşa în avantajul 
său pe fondul peisajului armonios reprezentat de linia 
verde a copacilor, Insula Stridiilor, iar în spatele lui, iahtul 
alb, Helene. 

— Scuzati-ma, inspectore, zise el cu un vag surâs. Dar 
am vrea să lămurim cu dumneavoastră o mică problemă. 

Tonul era amabil. Romaine se uita la Vaughn cu insis- 
tenta, fără sa pară că şi-ar da seama si de prezenţa 
altcuiva. 

— Va ascult, zise inspectorul. 

Romaine aruncă o privire spre Stryker, apoi vorbi: 

— Datorita dumneavoastra, inspectore, de afacerea 
noastra se va alege praful. li impiedicati pe oaspetii 
nostri Sa paraseasca insula... 

— Ei bine, cred ca eşti încântat? 

— Nu, replică Romaine răbdător. Toţi sunt înspăimân- 
taţi, ca nişte puştani şi nu se gândesc decât să plece. Or 
ştiu că nu vreţi să-i lăsaţi... Dar pe mine viitorul mă îngri- 
joreaza... Nu vom mai avea nici un client. 

-Si? 

— Dati-ne voie sa plecam. 

În barcă, bătrânul Stryker se ridică deodată în picioare 
şi începu să urle: 

— Asta-i persecuție! Harakht are dreptul să-şi predice 
evanghelia. 

— Regret, făcu inspectorul cu foarte mult calm, dar nu 
veţi pleca. 

Expresia lui Romaine se schimbă, deveni amenintatoa- 
re. Strânse pumnii şi făcu un pas înainte. Detectivii se 
apropiară... Dar dorinţa de a se face bine văzut fu din 
fericire mai puternică decât furia lui. 

— De ce? Nu am făcut nimic rau... 

— Se poate, dar încă nu am deloc intenţia să vă las s-o 
ştergeţi. De altfel, tot nu mi-ati spus unde ati fost în 
seara crimei. 

— Ba da, v-am spus, eram pe insulă. 

— Ah, perfect, zise inspectorul cu un zâmbet ironic. 

Romaine nu se supără şi luă un aer preocupat care îl 
surprinse pe Ellery. Se uită la inspector, păru că încă mai 
reflectează... 

— Ei bine? Te hotaresti să vorbeşti? 

— Să admitem că nu pot să vă dovedesc unde am fost 
în noaptea aceea... Dacă vă dau numele unui martor 
demn de încredere, veţi crede în nevinovăția mea? 

— Bineînţeles, zise Isham. 

Ellery fu singurul care remarcă expresia lui Lincoln, ai 
cărui ochi lansau fulgere; îl apucă imediat de braţ, simţi 
sub degete muşchii încordaţi, gata să intre în actiune.... 

— Foarte bine, facu Romaine, nu voiam sa vorbesc 
despre asta ca sa nu compromit... in sfarsit, s-ar putea 
interpreta greşit... dar trebuie sa scap de bănuială... 
Eram... 

— Romaine, spuse Jonah cu o voce foarte clară, daca, 
pronunti un cuvânt mai mult, te voi ucide... 

Vaughn se întoarse. 

— Ce este? 

— M-ai auzit, Românie, adăugă Jonah. 

Romaine începu să râdă. 

— Nu mi-e frică. Te-am mai aruncat o dată în apă şi 
sunt în stare s-o fac din nou. lată, inspectore: în noaptea 
aceea, de la orele zece şi jumătate la unsprezece şi 
jumătate.... 

Jonah se repezi cu mâna ridicată. Ellery îi prinse cotul 
cu braţul, reuşind să-i frâneze elanul, în timp ce detectivii 
interveneau şi ei. După o scurtă luptă, Jonah fu neutra- 
lizat; respira cu dificultate şi îl fulgera pe Romaine cu 
privirea. 

Romaine vorbi foarte repede: 

— Am fost pe Insula Stridiilor cu doamna Brad. 

Jonah se desprinse de braţul lui Ellery. 

— Dă-mi drumul, domnule Queen, zise el cu răceală. 
Acum sunt perfect calm. Derbedeul acesta a făcut pasul 
hotărâtor. Să-l ascultăm până la capăt. 

— Ce vrei să spui? întrebă inspectorul. Singur cu ea? 

— Haideţi, inspectore, am crezut că m-aţi înţeles... Am 
petrecut o oră împreună, printre copaci, lângă malul 
apei. 

— Cum a ajuns doamna Brad pe insulă în seara aceea? 

— Aveam întâlnire. O aşteptam cu barca mea la debar- 
caderul de la Bradwood; a sosit în acelaşi timp cu mine, 
cu foarte puţin înainte de zece şi jumătate. 

Inspectorul Vaughn îşi scoase o ţigară din buzunar şi 
şi-o vâri între dinţi. 

— Întoarce-te pe insulă; voi verifica tot ceea ce mi-ai 
spus. la-l şi pe bătrânul nebun... Şi acum, domnule Lin- 

coln, dacă vrei să-i dai o lecţie acestei puslamale, nu te 
jena... Eu... eu mă întorc în casă. 

Romaine nici nu clipise. Jonah îşi scoase haina în timp 
ce detectivii se îndepărtau. 

— Apără-te, Romaine, mormăi el. Te voi învăţa minte 
să te mai porţi cu sora mea ca cu o târfă şi să suceşti 
mintea unei femei stupide... Apara-te! 

Din barcă, nebunul urlă: 

— Paul, vino! 

Romaine aruncă o privire rapidă spre feţele ostile ale 
celor care îl înconjurau, săltă din umeri şi întoarse 
spatele ca şi cum ar fi ascultat de Harakht... Pumnul lui 
Jonah îl lovi însă puternic în maxilar. Vigoarea loviturii 
era sporită de toată ura acumulată de săptămâni în 
inima fratelui Estherei; un om obişnuit ar fi fost făcut 
knock-out, dar Romaine avea rezistenţa unui taur. Se 
împletici, îşi reveni foarte repede şi, cu un răcnet de 
furie, îi trase bietului Jonah un uppercut la bărbie care îl 
săltă în aer făcându-l să se rostogolească fără cunoştinţă 
pe scândurile debarcaderului. 

Zâmbetul sportiv al lui Vaughn dispăru. Se repezi spre 
Romaine. Dar discipolul lui Harakht sări sprinten în barcă, 
aproape scufundând-o, şi împingând-o cu putere părăsi 
malul... Motorul porni şi ambarcatiunea plecă spre Insula 
Stridiilor. 

— Urc în şalupă, zise cu calm inspectorul. Derbedeul 
ăsta are nevoie de o lecţie. 

În timp ce şalupa se îndepărta, Ellery şi profesorul se 
străduiră să-l readucă în simtiri pe gladiatorul învins. 

x 


* * 


Inspectorul Vaughn îi regăsi după trei sferturi do oră în 
pragul uşii mari de la intrare. Jonah Lincoln, aşezat în- 
tr-un fotoliu de grădină, îşi ţinea maxilarul cu amândouă 
mâinile, de parcă ar fi fost foarte mirat că îl mai simţea 
încă fix la locul lui. Ellery, Isham şi Yardley fumau linistiti. 

Fata inspectorului purta urmele bătăliei pe care o 
dăduse. 

— Buna! facu el vesel, escaladand treptele de la 
intrare. Domnul Lincoln, vă anunţ ca v-aţi doborât 
adversarul prin procură. Lupta a fost dură, dar îţi jur că 
atest Don Juan de mahala va evita să se uite în oglindă 
timp de-o lună... 

Incetă să mai zâmbească şi se adresă procurorului. 

— Apropo, aţi dat ochii cu doamna Brad? 

Jonah se ridică brusc si intră în casă. 

— Cred că e încă sus, zise Isham. 

— Ei bine, zise inspectorul, să mergem la ea şi să nu 
ne lăsăm anunţaţi de Lincoln. S-a purtat ca un 
gentleman, dar este vorba de o crimă şi a sosit timpul ca 
această femeie să vorbească. 


* 
* * 


— Cine e acolo? întrebă doamna Brad cu o voce tremu- 
rătoare. 

— Inspectorul Vaughn. Putem intra? 

— Cine? Oh, o clipă! 

Vocea era înspăimântată. Doamna Brad întredeschise 
uşa şi îşi arătă faţa speriată. 

— Ce s-a întâmplat, inspectore? Sunt bolnavă... 

Vaughn împinse uşor uşa. 

— Perfect. Dar este foarte important... 

Femeia cedă, îi lăsă pe Vaughn şi însoțitorii lui să intre 
în încăpere, o cameră foarte feminină, foarte parfumată. 

— Doamnă Brad, zise Isham, unde vă gaseati între 
zece şi jumătate şi unsprezece şi jumătate în noaptea 
crimei? 

Ea aproape că încetă să mai respire şi îşi strânse hala- 
tul de casă în jurul ei. 

— Ce vreţi să spuneţi? făcu ea în cele din urmă. Eram 
la teatru, cu fiică mea, cu... 

— Paul Romaine, zise domol inspectorul, afirmă ca va 
gaseati cu el pe Insula Stridiilor. 

— Paul... a spus el asta? 

— Da, doamnă Brad, zise cu gravitate Isham. Scuza- 
ti-ne, intelegem foarte bine cat de penibil va este... dar 
spuneti-ne adevarul si nu vom mai face nici o aluzie la 
asta. 

— Este o minciună! strigă ea aşezându-se brusc pe un 
fotoliu tapisat cu creton. 

— Nu, doamnă Brad, ăsta este adevărul. Ştiam deja că 
domnul Lincoln şi fiica dumneavoastră se întorseseră sin- 
guri de la teatru cu taxiul. Şi am mai aflat, de la portarul 
teatrului, că în seara aceea aţi părăsit spectacolul pe la 
mijlocul primului act, către orele nouă... Totul concordă. 
Paul Romaine spune că ati venit să vă întâlniți cu el la 
debarcader. 

Doamna Brad îşi prinse capul între mâini şi gemu: 

— Destul... Am fost nebună. Nu ştiu cum am putut... 
Am fost nebună... Esther mă detestă. Şi ea îl voia. Dar ea 
nu-şi dădea seama... E un tip josnic... 

De câteva clipe, parcă un artist invizibil îi subliniase pe 
faţă semnele vârstei. 

— Un singur lucru ne interesează, doamnă Brad, zise 
Vaughn. Cum v-aţi întors şi ce s-a întâmplat de fapt în 
noaptea aceea. 

Un suspin îi agită pieptul. 

— Am... am plecat de la teatru spunându-i Helenei că 
nu mă simt bine. Am insistat ca ea să rămână şi să-l aş- 
tepte pe Jonah... La gară am avut norocul să plece un 
tren aproape imediat. Am coborât la staţia dinainte de 
Bradwood, am luat un taxi şi am cerut să mă lase în 
apropierea proprietăţii... 

— Bineînţeles, zise Isham. Nu voiati ca domnul Brad să 
ştie că v-aţi întors. 

— Da, murmură ea. L-am găsit pe Romaine... la debar- 
cader. 

— La ce oră? 

— Putin înainte de zece şi jumătate. 

— Sunteţi sigură ca nu ati văzut, nu ati auzit nimic? 

— Da. Oh, nu înţelegeţi că aş fi spus dacă as fi văzut 
ceva? Şi când... 

Deodata usa se deschise si aparu Helene Brad; se uita 
la trasaturile ravasite ale mamei sale la anchetatorii adu- 
nati acolo... 

— Ce se întâmplă, mama? 

Doamna Brad îşi ascunse faţa în mâini şi izbucni în 
hohote. 

— Prin urmare, ştiu, murmura Helene. 

Se uită la Isham si la Vaughn cu dispreţ şi se apropie 
de femeia care plângea. 

— Nu plânge, mamă. Ai avut slăbiciunea să le spui... Ei 
bine, acum ştiu, atâta pagubă. Nu eşti prima femeie care 
ai vrut să ai o viaţă romantică... 

— Scuzati-ma, domnişoară Brad, zise Vaughn. Aş vrea 
să scurtez pe cât se poate penibila necesitate în care ne 
găsim de a vă interoga... De unde stiati, Lincoln şi dum- 
neavoastră... 

— Ştiam, îl întrerupse Helene, dar mama mea nu ştia 
asta. Când m-a părăsit, la teatru, am înţeles foarte bine. 
Am hotărât să-l aştept pe Jonah. Amândoi remarcasem... 
anumite lucruri. Când a venit, i-am vorbit şi ne-am întors 
aici. M-am uitat în această încăpere: mama mea 
dormea... A doua zi totuşi, când a fost găsit... cadavrul... 

— V-a făcut mărturisiri? 

— Da. 

— Dati-mi voie să vă pun două întrebări, zise Ellery. În 
ce moment ati început să banuiti ce se petrecea, domni- 
şoară Brad? 

— Oh, făcu ea cu un gest dureros, sunt săptămâni de 
atunci. 

— Credeţi că tatăl dumneavoastră vitreg bănuia? 

Doamna Brad ridică imediat capul, arătându-şi faţa ro- 
şie de lacrimi. 

— Nu! exclamă ea. Nu! 

Helene murmură: 

— Sunt sigură că nu ştia nimic. 

— Atât e de ajuns, zise procurorul Isham îndreptân- 
du-se spre uşă. Haideţi... 

Si iesi pe coridor, urmat de inspectorul Vaughn, de 
profesorul Yardley si de Ellery. 

CAPITOLUL 9 


CEARTA DE ÎNDRĂGOSTIȚI 


A doua zi seara, Ellery şi gazda lui fumau linistiti pe 
peluza din fata casei lui Yardley. Conversatia se 
îndreptase in mod normal spre ultimele evenimente de la 
Bradwood. 

— Nu crezi că e o greşeală reducerea efectivelor 
poliţiei la Bradwood? zise profesorul. 

Ellery dădu din umeri. 

— De ce? Krosac nu poarta sâmbetele decât la două 
persoane, Stephen Megara şi Andrew Van. Megara este 
destul de protejat de apele care îi scaldă ambarcatiunea, 
fără a mai vorbi de detectivii lui Vaughn care patrulează 
în sus şi în jos pe apă cu salupa. In ceea ce-l priveşte pe 
Van, deghizarea lui mi se pare a fi cea mai bună 
protecţie. Această a doua crimă comportă numeroase 
elemente, profesore, care ar merita să fie discutate; în 
felul lor sunt foarte sugestive, deşi par să nu ducă 
nicăieri. 

— Mărturisesc că nu sesizez ce elemente... 

— Chiar aşa? Trebuie să înţeleg că partida de dame, 
mai ales, nu a constituit o rază de lumină. 

— Partida de dame? 

— Da... 

Ellery se ridică în picioare. 

— Scuzati-ma, profesore... Vom mai vorbi despre 
asta... Dar am ceva în minte... Aş vrea să fac o plimbare, 
încercând să-mi pun puţină ordine în idei. 

x 

Ellery traversa drumul care separa Bradwood de 
proprietatea lui Yardley. Respira cu voluptate aerul 
răcoros al nopţii. Doi detectivi îl opriră, indreptand spre 
el fascicolul luminos al unei lanterne, îl recunoscură şi îl 
lăsară să treacă mai departe. Ellery se întrebă după 
aceea de ce oare paşii îl purtau spre stâlpul tragic: poate 
din cauza atracției inconștiente pe care o exercită asupra 
noastră scenele de oroare. 

Deodată se opri. În dreapta, aproape de el, vorbea 
cineva. Vocile veneau, cu aproximaţie, cam dinspre 
terenul de tenis. 

Un bărbat şi o femeie. Timbrul vocii lor îi era familiar, 
dar nu putea să înţeleagă cuvintele. Cu precautii de 
adevărat indian, Ellery părăsi pietrişul zgomotos şi păşi 
pe iarba scurtă care mărginea aleea ca să se poată 
apropia de sursă vocilor. 

Erau Jonah Lincoln şi Helene Brad, care stăteau proba- 
bil la o masă de grădină în colţul vestic al terenului. 
Ellery îşi reaminti topografia locului şi se apropie cât se 
putea de mult înainte de a rămâne nemişcat în spatele 
unui copac. 

— Te amesteci mereu în toate, Jonah. 

— Dar, zise Jonah, ţi-am spus de o sută de ori că 
Romaine a fost cel... 

— Imposibil! Niciodată nu ar fi comis o astfel de indis- 
cretie dacă... 

Cuvintele deveniră deodată neclare. Apoi, după un mo- 
ment, se auzi foarte clar vocea lui Jonah: 

— Am înţeles, e tot ce voiam să ştiu, zise el cu răceală. 
Mă amestec în ce nu mă priveşte? Da, chiar aşa? Foarte 
bine, Helene, nu vei mai avea motive să te plângi de 
mine. Voi pleca... 

— Jonah! exclamă tânăra, ce vrei să spui? Eu... 

— Ceea ce am spus, nimic mai mult, mormăi Jonah. 
M-am purtat bine vreme de ani de zile, am tras ca un câi- 
ne pentru un tip care îşi duce viaţa pe apă şi un altul 
care juca veşnic dame. M-am săturat! Leafa care mi se 

dă nu face ca sa ma spetesc atâta. Voi pleca împreună 
cu Esther. 

Scumpul tau Megara o ştie de altfel, l-am anunţat chiar 
în după-masa asta, pe iaht. Pe viitor să-şi conducă singur 
afacerile, o să-i facă bine! 

Urmă din nou o tăcere; Ellery auzi un suspin. După 
aceea vocea Helenei: 

— Nu e prea frumos din partea ta, Jonah. Tatăl meu a 
făcut multe pentru tine... În privinţa lui Stephen... oh, nu 
ştiu ce gândeşti tu... dar ţi-am spus de mai multe ori că 
între noi nu a fost nimic. De ce te arăţi aşa de... 
dusmanos fata de el? 

— Nu sunt deloc duşmănos, replică Jonah, foarte 
demn. 

— Ba da, Jonah... 

Încă o tăcere în timpul căreia tânăra, conform regulii 
jocului, probabil că şi-a apropiat scaunul de cel al 
iubitului ei. 

— Îţi voi spune ceva ce nu ţi-am spus niciodată pana 
acum. 

— Da? în legătura cu Megara... te scutesc de asta, He- 
lene, nu mă interesează catusi de putin. 

— Nu fi prost, Jonah. De ce croaziera lui Megara a 
durat de data asta un an intreg? Stii? 

— Poate ca a fost reţinut in Hawai de o fetişcană gene- 
roasă... 

— Jonah! Eşti răutăcios... Nu. Pentru că mi-a cerut să 
mă căsătoresc cu el... şi am refuzat... 

— Bine, dar... 

— Am refuzat... 

Ellery suspină şi se retrase încet. Şi de data asta se os- 
tenise de pomană. Cât despre domnul Lincoln şi domni- 
şoara Brad... Tăcere. Lui Ellery nu-i fu deloc greu să-şi 
imagineze ce urmase. 

CAPITOLUL 10 


VESTI DIN STRAINATATE 


Ellery se simţea extrem de preocupat de întorsătura 
pe care o luau evenimentele; degeaba se tot gandise, 
nici o soluţie logică nu-i trecea prin minte. Inca si mai 
rău, afacerea părea să moară de inanitie. Unde se găsea 
Krosac? Ce aştepta? 

În budoarul ei, doamna Brad îşi plângea păcatele; în 
ciuda amenințărilor, Jonah Lincoln ducea mai departe pe 
umeri afacerile Brad şi Megara şi continua să distribuie 
covoare orientale în toată America. Helene Brad trăia în- 
tr-un vis, părea că abia atinge pământul. Esther, după o 
ultimă dar furtunoasă întrevedere cu doctorul Temple, 
plecase la New York cu arme şi bagaje. Medicul rătăcea 
acum prin Bradwood mai sumbru ca niciodată. Insula 
Stridiilor nu mai dădea nici un semn de viaţă. Fox 
continua să îngrijească peluzele şi să conducă diferitele 
maşini ale familiei. 

Andrew Van se ascundea pe colinele Virginiei. Stephen 
Megara nu cobora de pe iahtul lui; echipajul, cu excepţia 
comandantului Swift, fusese concediat cu asentimentul 
inspectorului Vaughn. Megara insista să i se ridice garda 
personală compusă din doi detectivi care îşi petreceau 
timpul jucând cărţi pe punte; amatorul de croaziere 
considera că era foarte capabil să se apere singur. 
Şalupa poliţiei continua totuşi să patruleze. 

O telegramă de la Scotland Yard abia daca rupse 
monotonia. Ea suna astfel: 

Cercetări Percy Elisabeth Lynn rămase fără rezultat. 
Sfătuim consultaţi poliţia continentală. 

Inspectorul Vaughn actiona tn consecinta si trimise mai 
multe telegrame. 

Ellery, nestiind ce sa faca, citea cartile din excelenta 
bi- 
blioteca pusa la dispozitia lui de profesor, se racorea 
plonjând în piscina, cu alte cuvinte se considera în 
vacanta, fara sa scape totusi din vedere locuinta mare 
care se ridica de cealalta parte a drumului. 

x 


* * 


Ellery se duse la Bradwood joi dimineaţă şi îl găsi pe 
inspectorul Vaughn la uşa mare de la intrare; îşi ştergea 
fruntea de sudoare şi blestema alternativ căldura şi 
poliţia, Bradwood, cazul şi pe el însuşi. 

— Tot nimic, inspectore? 

— Absolut nimic. 

Helene Brad ieşi din casă, proaspătă ca un trandafir în 
rochia ei de organdi. Le spuse bună ziua şi o porni pe 
aleea ce ducea spre vest. 

— Mai adineauri le-am spus textele obişnuite 
ziariştilor, bombăni Vaughn. Facem progrese... etc. Cazul 
acesta va muri din lipsă de progrese, domnule Queen. 
Unde dracu este Krosac? 

— O întrebare care mi se pare foarte academică... 

Ellery se încruntă şi aprinse o ţigară. 

— Sincer îţi spun că nu înţeleg nimic. A renunţat? 

Nu mi se pare posibil, un dezechilibrat nu renunţă ni- 
ciodată. Atunci de ce întârzie? Speră să ne vadă cărăbă- 
nindu-ne, să ne vadă renunțând pentru că am ajuns la 
capătul răbdărilor? 

— Asta mă întreb şi eu, mormăi Vaughn. Dacă crede 
că voi renunţa, se înşală. 

Urmă o tăcere, ritmată doar de clinchetul foarfecelor 
lui Fox care tundea un arbust în grădină. 

Deodată inspectorul tresări; Ellery, care fuma cu ochii 
pe jumătate închişi, tresări şi el. Clinchetul foarfecelor în- 
cetase; Fox, privind spre vest, asculta încremenit: Brusc, 
dădu drumul instrumentului şi o luă la fugă tot spre vest. 


-159- 


Ellery Queen - Misterul crucii egiptene 


Inspectorul striga dupa el: 

— Fox! Ce s-a intamplat? 

Omul nu se opri şi se mulţumi sa gesticuleze în direcţia 
copacilor strigând ceva de neînțeles. 

Abia în clipa aceea, auziră şi ei un strigăt slab venind 
dinspre proprietatea închiriată familiei Lynn. 

— Helene Brad! exclamă Vaughn. Repede! 

x 


* * 


Când ajunseră pe peluza din faţa casei unde locuiau 
cei doi soţi Lynn, Ellery şi Vaughn îl găsiră pe Fox 
îngenuncheat în iarbă, ţinând pe genunchi capul unui 
bărbat întins pe jos. Helene, în picioare în spatele lui Fox, 
încerca cu amândouă mâinile să-şi potolească bătăile 
inimii; era albă la faţă ca varul. 

— Dar... e Temple! exclamă Vaughn gâfâind. Ce-a 
patit? 

— Am... am crezut ca e mort, bâigui Helene. 

Doctorul Temple, leşinat, purta în frunte urma unei lo- 
vituri puternice. 

— Urata lovitură, inspectore, zise Fox, nu reuşesc 
deloc sa-l aduc în simtiri... 

Intrară într-un salon încântător sau mai curând un sa- 
lon care trebuie să fi fost încântător, căci încăperea avea 
acum aspectul unui câmp de bătălie. Scaune răsturnate, 
sertare deschise... o pendulă zăcea pe jos, cu geamul ca- 
dranului spart în mii de bucățele. Helene dădu fuga să 
aducă un lighean cu apă, în timp ce bărbaţii îl întindeau 
pe medic pe o sofa. 

Fox se lupta cu telefonul. 

— Nu reuşesc să-l prind pe doctorul Marsh... 

— Aşteaptă o clipă, zise Vaughn, cred că îşi revine. 

Helene umezi fruntea lui Temple, care scoase un 
geamăt şi se mişcă puţin. Deschise ochii... şi făcu un 
adevărat efort încercând să vorbească. 

— Nu vorbi, zise Helene, stai liniştit... 

— Ei bine, făcu inspectorul, frumoasă treabă! Unde 
dracu e familia Lynn? 

— După aspectul acestei încăperi, răspunse Ellery, nu 
mi-e teamă să afirm că au spălat putina. 

Vaughn trecu în camera vecină. Ellery rămase cu Hele- 
ne şi o privi cum îl îngrijea pe Temple; îl auzi pe inspector 
parcurgând toate încăperile casei. Fox stătea lângă uşă 
cu 
un aer ezitant. 

Vaughn se întoarse, se îndreptă spre telefon şi formă 
numărul casei lui Brad. 

— Stallings, zise inspectorul, cheamă-l pe unul din oa- 
menii mei... Tu eşti, Bill? Ascultă-mă bine: familia Lynn a 
şters-o. Aveţi semnalmentele lor. Va trebui să fie căutaţi 
pentru lovire şi ranire. Grăbiţi-vă, amănuntele mai târziu. 

Închise şi formă un alt număr. 

— Vreau cu procurorul Isham... Isham? Vaughn. Fami- 
lia Lynn a fugit... la măsurile necesare. 

Vaughn închise şi se apropie de sofa. Doctorul Temple 
deschise ochii şi schiţă un zâmbet. 

— Te simţi mai bine, Temple? 

— Ce lovitură! Am avut noroc că nu mi-a spart capul... 

— Venisem în vizită la familia Lynn, zise Helene. Nu în- 
teleg ce s-a întâmplat. Cand am ajuns aici, l-am găsit pe 
doctorul Temple întins pe jos... 

— Cât este ceasul? întrebă medicul ridicându-se în ca- 
pul oaselor. 

— Zece şi jumătate. 

— Prin urmare stau afară de două ore şi jumătate! Nu 
mi se pare cu putinţă. Îmi amintesc că mi-am recăpătat 
cunoştinţa de multă vreme... mă târam spre casă... în 
orice caz încercam. Dar probabil că am leşinat. 

Inspectorul Vaughn se întoarse la telefon să comunice 
o informaţie adjunctului său. 

— V-aţi târât? întrebă Ellery. Nu aţi fost lovit în locul în 
care v-am găsit? 

— Nu ştiu unde m-aţi găsit, gemu Temple, Dar pentru 
că mă întrebaţi... nu. E o poveste lungă... 

Aştepta ca Vaughn se închidă telefonul. 

— Aveam motive sa banuiesc ca acesti doi Lynn nu 
erau ceea ce pretindeau a fi. M-am gandit la asta de cum 
l-am vazut. Acum doua saptamani, intr-o miercuri seara, 
am venit aici profitând de întuneric şi i-am auzit vorbind. 
Ceea ce am auzit mi-a confirmat părerea. Lynn tocmai 
intrase în casă, îngropase ceva... 

— Ingropase ceva! strigă Vaughn. 

Ellery se uită la inspector. Acelaşi gând le trecu la 
amândoi prin minte. 

— Dumnezeule, Temple, de ce nu mi-ai spus imediat? 
Îţi închipui ce a îngropat? 

— Dacă îmi închipui? 

Temple se uită la el sigur de sine. 

— Bineînţeles! Şi voi ştiţi? 

— Dacă ştim şi noi! Capul, capul lui Brad! 

Ochii doctorului Temple exprimară o uimire dintre cele 
mai sincere. 

— Capul, repetă el încet. Nu mă gândisem la asta... 
Nu, eu mă gândisem la cu totul altceva. 

— La ce? întrebă Ellery. 

— Intâmplarea s-a petrecut la câţiva ani după război. 
Prizonier în Austria, tocmai fusesem eliberat. Călătoream 
ca să spun aşa, însufleţit de toată bucuria libertăţii regă- 
site. La Budapesta, am făcut cunoştinţă cu doi tineri 
căsătoriţi. Locuiam la acelaşi hotel. Un bijutier german 
care locuia şi el tot acolo a fost găsit în camera lui legat 
fedeleş şi cu căluş în gură; toate bijuteriile pe care le 
ducea înapoi la Berlin dispăruseră. Bijutierul, care se 
numea Bundelein, i-a acuzat pe cei doi; numai că soţii 
dispăruseră... Când i-am revăzut aici, aş fi jurat că ei 
sunt. La Budapesta ziceau că se numesc Truxton, 
domnul şi doamna Percy Truxton... Doamne, ce mă 
doare capul... 

— Nu pot să cred, murmură Helene. Nişte oameni în- 
cântători! Au fost foarte amabili cu mine la Roma. Culti- 
vati, păreau foarte în largul lor, agreabili... 

— Dacă doctorul Temple nu s-a înşelat în privinţa lor, 
zise Ellery, acest menaj avea toate motivele să se poarte 

amabil cu dumneata. Fiica unui milionar american... 
Poate că tocmai dăduseră o lovitură în Europa... 

— Au dorit să îmbine plăcutul cu utilul,, mormăi ins- 
pectorul. Aveţi dreptate, doctore, probabil că au îngropat 
vreo pradă. Ce s-a întâmplat de dimineaţă? 

Doctorul Temple surise vag. 

— Trebuie să, vă spun că de două săptămâni, bineîn- 
teles les fără să mă vadă cineva, am venit deseori pe 
aici. Făceam cercetări... Convins că în sfârşit am reuşit, 
de dimineaţă mă îndreptam direct spre locul unde 
trebuia să se găsească prada. Abia începusem să sap 
când a apărut individul respectiv. Atunci am simţit că 
lumea se năruie peste mine şi mi-am pierdut cunoştinţa. 
Presupun că Lynn Truxton trebuie să fi bănuit ceva şi mă 
aştepta. Văzând că pierduse partida, m-a făcut 
knock-out, a dezgropat prada şi a fugit împreună cu 
nevastă-sa. Doctorul Temple îi asigură că acum putea 
foarte bine să meargă şi împreună cu Fox, care îl 
susţinea, ieşi din casă alături de ceilalţi îndreptându-se 
spre pădurea din preajmă. Foarte repede zăriră groapa 
făcută în pământ. 

— Nu e de mirare că Scotland Yard-ul nu i-a putut găsi 
cu aceste nume de împrumut! remarcă Vaughn în timp 
ce se întorceau la Bradwood. Dar de ce naiba nu mi-ai 
comunicat bănuielile dumitale Temple? 

— Pentru că m-am purtat ca un prost, răspunse medi- 
cul cu un aer morocanos. Voiam să culeg laurii eu sin- 
gur... şi în plus îmi displăcea tare mult să acuz nişte oa- 
paeni care s-ar fi putut sa fie complet nevinovaţi. Acum 
sper că veţi pune mâna pe ei... 

— Fii liniştit. Diseară îi avem după gratii. 

Dar inspectorul se înşela. Se făcu noapte şi soţii Lynn 
parcă intraseră în pământ. 

— Probabil că s-au despărţit şi s-au deghizat, bombăni 
Vaughn, care trimise câte o telegramă serviciilor de sigu- 
ranta din Paris, Berlin, Budapesta şi Viena. 

x 

Ziua de vineri trecu fara ca inspectorul Vaughn sa pri- 
measca vreo veste despre fugari, in ciuda faptului ca 
semnalmentele lor fusesera trimise in toata America. 

Sâmbătă dimineață  sosiră trei telegrame din 
strainatate. Una venea de la Paris: 


Cuplu cautat de politia pariziana pentru furt cu efractie 
in 1925, cunoscut aici sub numele de domnul si doamna 
Percy Strang. 

A doua venea de la Budapesta: 


Numitii Percy Truxton şi nevasta lui căutaţi de poliția 
din Budapesta pentru furt bijuterii din 1920. Aceleaşi 
semnalmente. 


A treia, cea mai interesantă, venea de la Viena: 


Cuplul corespunzând semnalmentelor cunoscut aici ca 
Percy şi Beth Annixter, căutați pentru escrocherie turistă 
franceză cincizeci de mii franci şi furt frumoase bijuterii 
în primăvară. Dacă poliția americană prinde cuplul, 
cerem extrădare imediată. Prada niciodată recuperată. 

Urma o listă amănunţită a bijuteriilor furate. 

— Am impresia că arestarea lor va aduce complicaţii 
internaţionale, murmură inspectorul. 

Vaughn, Ellery şi profesorul Yardley stăteau de vorbă 
în faţa uşii mari de la intrare la Bradwood, aşezaţi în con- 
fortabile fotolii de grădină. 

— Nu m-ar mira să aflu că sunt căutaţi şi de poliţia en- 
gleză, zise profesorul. 

— Este puţin probabil. Scotland Yard-ul nu face lucru- 
rile pe jumătate şi puteţi fi siguri că acest cuplu 
încântător nu a făcut nici o glumita în Anglia, sau cel 
puţin că nu au fişe, din moment ce poliţia engleză nu le-a 
găsit semnalmentele. 

— Mă întreb, murmură Ellery, de ce din lugoslavia nu a 
venit nici un răspuns? 

Telegrama din Belgrad, care sosi in după-amiaza 
aceea, răspundea la întrebarea lui Ellery. Într-adevăr, 
prefectul de poliţie din capitala iugoslavă telegrafia 
următoarele: 


Scuzati răspuns tardiv privitor frații Tvar şi Velja Kro- 
sac. De la dispariţia oficială a Muntenegrului ca tara 
separată arhive muntenegrene greu de găsit, mai ales 
după trecerea a douăzeci de ani; totuşi cele două familii 
perfect autentice, ca si ura lor sângeroasă. Agentii nostri 
lucrează 
telegramă în curînd cu rezultat. 


CAPITOLUL 11 


CONSILIU DE RĂZBOI 


Duminică, luni... tot nimic. Cuplul englez rămânea de 
negăsit. Ellery se temea ca nu cumva să-l vadă pe 
inspector făcând, din cauza furiei, un atac de apoplexie. 
Şi mereu revenea aceeaşi întrebare chinuitoare: unde 
este Krosac? Cine era şi de ce nu încerca să-şi 
desăvârşească răzbunarea rămasă incompletă, deoarece 
doi din fraţii Tvar erau încă în viaţă? 

— Apărarea lui Andreja, îi zise cu tristeţe Ellery profe- 
sorului, luni seara, e prea perfectă. Krosac încă nu ştie 
unde se află Van şi sub ce deghizare. Asta e singura ex- 
plicatie care îmi trece prin minte a faptului că rămâne in- 
activ. Probabil că Wells s-a gândit la Krosac când a scris 


Omul invizibil... 
x 


x x 
În seara aceea îşi făcu apariţia Megara... 
Stătea în picioare în mijlocul salonului, în casa fratelui 
său asasinat, şi se uita la cei de faţă cu un aer sumbru. 
Inspectorul Vaughn, aşezat într-un fotoliu, îşi rodea un- 

ghiile de enervare; Ellery, instalat lângă profesorul 
Yardley, nu se simţea prea mândru sub privirea 
acuzatoare a amatorului de croaziere. Helene Brad 
stătea lipită de Jonah Lincoln. Procurorul Isham, chemat 
de Megara, ardea gazul de pomană şi tot timpul tuşea 
uşurel. Comandantul Swift, sucindu-şi întruna şapca în 
mâini, se legăna în spatele patronului său. Cât despre 
doctorul Temple, care nu fusese invitat, dar pe care îl 
rugaseră să rămână, acesta se sprijinea de şemineu. 

— V-aş ruga să mă ascultați cu foarte mare atenţie 
începu Megara cu o voce aspră. Dumneavoastră mai 
ales, inspectore Vaughn şi domnule Isham. Au trecut trei 
săptămâni de când f... de când Brad a fost asasinat. Vă 
rog să-mi comunicaţi rezultatele obţinute până în 
prezent. 

Inspectorul se grăbi să-i răspundă: 

— Nu-mi place deloc tonul dumitale, domnule. Ştii 
foarte bine că am făcut tot ce am putut. 

— Haida-de! izbucni Megara. Ştiţi cine este criminalul, 
aveţi chiar şi semnalmentele parţiale ale lui Krosac. Mi se 
pare că n-ar trebui să fie greu să i se pună mâna în gât. 
Cu toate mijloacele de care dispuneti. 

— Aaa... E o problema de timp, domnule Megara, zise 
Isham foarte agasat. Cazul nu e chiar atât de simplu cum 
ti se pare dumitale. 

Vaughn vorbi din nou cu un ton sarcastic. 

— Ştiţi foarte bine, domnule Megara, că persoanele 
aici prezente nu au păcătuit deloc prin exces de 
sinceritate. Din această cauză am pierdut foarte mult 
timp. Nici unul dintre dumneavoastră nu aţi jucat 
cinstit... 

— Prostii! 

Vaughn se ridică în picioare. 

— ...$i ceea ce am spus adineauri este valabil şi 
pentru dumneata, domnule Megara! 

_ Fata amatorului de croaziere nu-şi schimbă expresia. 
In spatele lui, comandantul Swift îşi vâri o mână în 
buzunar, cu un aer amenintator. 

— Ce naiba vrei sa spui? 

— Lasă, Vaughn... începu procurorul. 

— Lasă-mă să vorbesc, Isham... Inspectorul veni spre 
Megara. 

— ...Vrei explicaţii? lată-le: Doamna Brad ne-a spus 
moşi-pe-groşi şi a fost susţinută de fiica ei şi de Lincoln. 
Fox ne-a făcut să scoatem limba alergând de florile 
mărului... Doctorul Temple a fost în posesia unor 
informaţii importante şi le-a păstrat pentru el. Rezultatul, 
păsărelele şi-au luat zborul şi Temple a primit o lovitură 
în frunte... pe care a meritat-o cu prisosinta. 

— Nu cumva să mă uiţi tocmai pe mine, inspectore, 
zise Megara cu un ton tăios, cu ochii în ochii lui Vaughn. 
În ce fel m-am pus de-a curmezişul cercetărilor? 

— Inspectore Vaughn, murmură Ellery, nu crezi că na- 
tura dumitale impulsivă te face să... 

— Taci din gură! strigă Vaughn scos din sărite fără mă- 
car să se întoarcă. Zilele trecute ne-ai spus o anumită 
poveste... 

— Da? 

Vaughn zâmbi cu răutate. 

— Ei bine, aminteste-ti ce-ai spus. 

— Nu înţeleg, răspunse Megara cu multă răceală. 
Vreau explicaţii. 

— Vaughn, gemu Isham. 

— Nici nu cer mai mult. Ştii foarte bine ce vreau să 
spun. Acum citiva ani, trei persoane au părăsit foarte ra- 
pid o anumită ţară. De ce? 

Privirea lui Megara şovăi preţ de o secundă, dar 
răspunse mirat: . 

— V-am spus. 

— Bineînţeles... Eu nu vorbesc de ceea ce ne-ati spus, 
ci de ceea ce nu ne-ati spus. 

Megara făcu un pas înapoi, dădu din umeri şi zambi. 

— Încep să cred, inspectore, că acest caz vi s-a urcat 
la cap. V-am spus adevărul. Dacă am omis nişte 
amănunte... 

— Le-aţi considerat cumva lipsite de importanţă? 

Vaughn rase scurt. 

— ...Parca am mai auzit eu asta undeva. 

Se intoarse, facu cativa pasi, apoi reveni spre amatorul 
de croaziere. 

— ...Dar va rog sa nu uitati, pentru ca ne cereti noua 
socoteala, ca munca noastra nu consta doar in cautarea 
unui ucigas. Suntem obligati sa ne pescuim faptasii prin- 
tr-un hatis de mobiluri, fapte care ni se ascund si min- 
ciuni sfruntate. E bine sa nu uitati, 

Vaughn se aseza epuizat. Megara scutura din cap. 

— Am impresia că ne-am îndepărtat. Nu am convocat 
acest consiliu de război pentru plăcerea de a critica sau 
de a discuta. Dacă v-am dat această impresie, 
inspectore, credeti-ma că regret... 

Vaughn mardi. 

— Vreau sa-ti propun ceva precis. 

— Perfect, domnule Megara, zise Isham cu caldura. 
Orice sugestie constructiva... 

— Nu stiu daca face multe parale. lat-o: am asteptat 
ofensiva lui Krosac. Ea nu se produce. Dar se va produce 
cu siguranta. 

— Ce vreţi sa faceţi? întrebă ironic inspectorul. Să-i tri- 
miteti o invitatie? 

— Exact. De ce sa nu-i intindem o capcana? Vaughn nu 
raspunse imediat. 

— Ce idee aveti? zise el pana la urma. 

— Nu e chiar precizată, inspectore. De altfel, 
experienţa dumitale în materie este superioară 
experienței mele... Dar nu avem nimic de pierdut, 
deoarece ştim că Krosac va veni neapărat. Mă vrea pe 
mine? Ei bine, mă ofer... Cred că prezența continuă a 
poliției aici îl sperie. Dacă veţi continua să ramaneti, 
omul nostru va continua si el să rămână inactiv. Dar 
daca parasiti locul, părând ca vă recunoasteti învinşi... 

— O idee excelentă! exclamă procurorul. Domnule Me- 
gara, felicitările mele. Ar fi trebuit să ne gândim mai de 
mult la asta. Este evident, Krosac nu va face nimic atâta 
vreme cât poliţia mişună la Bradwood... 

— Şi de asemenea va avea grijă să nu se arate daca 
evacuăm locul dintr-o dată, mormăi Vaughn. Krosac nu e 
prost, dar recunosc că această idee... 

— Sunteţi foarte curajos, domnule Megara. Sper totuşi 
că aţi luat în calcul şi consecinţele unui eventual eşec? 

Megara dădu din cap fără să mai surâdă. 

— N-am bătut lumea fără să mă expun riscurilor răs- 
punse el. Şi mă feresc să subestimez abilitatea adversa- 
rului nostru. Va încerca să pună mâna pe mine, dar îl voi 
aştepta plin de curaj; cu ajutorul lui Swift. Nu-i aşa, co- 
mandante? 

— Contati pe mine, răspunse bătrânul lup de mare. Am 
un revolver bun... 

— Stephan, zise Helene, doar n-ai să te expui fără pro- 
tecţie furiei acestui maniac oribil! 

— Voi şti sa mă apăr, Helene... Ce zici, inspectore? 

Vaughn se ridicase în picioare. 

— Nu sunt sigur. Imi ceri să-mi asum o mare respon- 
sabilitate. Singurul mod de a proceda ar fi să-mi retrag 
oamenii de pe mal şi să suprim orice supraveghere pe 
apă, apoi să mă ascund pe iaht... 

Megara se încruntă. 

—- E cusut cu ata albă, inspectore. Cu siguranţă că va 
avea, bănuieli. 

— Ei bine, zise inspectorul cu încăpățânare, da-mi timp 
să mă gândesc. Să lăsăm lucrurile cum sunt 
deocamdată. Mâine dimineaţă vă voi comunica răspunsul 
meu. 

Foarte bine... 

Megara se batu uşor peste buzunarul hainei. 

— „„Până atunci, eu sunt pregătit. N-am de gând să ră- 
mân veşnic la bordul iahtului ca un poltron... Cu cât Kro- 
sac o să mă atace mai repede, cu atât mai mult îmi va 
plăcea. 

— Ce spui de asta? îl întrebă ceva mai târziu profesorul 
Yardley pe Ellery. 

Amândoi îi urmăreau cu privirea pe Megara şi al său 
alter ego, Swift, care  dispăreau în grădină, 
îndreptându-se spre golf şi spre iaht. 

— Cred, zise Ellery cu un aer încruntat, că Stephan 


Megara este un idiot. 
x 


* * 


Stephen Megara nu a avut deloc timp să facă dovada 
curajului... sau nebuniei sale. A doua zi de dimineaţă, 
marţi, în timp ce Ellery şi profesorul îşi luau micul dejun, 
un detectiv, indiferent la protestele bătrânei negrese, 
dădu buzna în sufragerie; aducea un mesaj de la 
Vaughn. 

Tocmai fusese descoperit comandantul Swift, legat 
fedeleş în patul din cabina lui de pe Helene; îşi pierduse 
cunoştinţa în urma unei lovituri violente primite în cap. 
lar corpul decapitat al lui Megara fusese găsit sus, legat 
de unul din catargele navei. 

PARTEA A PATRA 
CRUCIFICAREA UNUI MORT 

CAPITOLUL 1 


IAR LITERA T 


În dimineaţa aceea, salupa poliţiei purtă pana la iaht 
grupul foarte tăcut al anchetatorilor. O tăcere agravată 
de oroarea acestei crime brutale, executată cu atâta 
rapiditate, după zile lungi de acalmie. Ellery, foarte palid, 
stătea în partea din faţă a şalupei şi contempla iahtul 
Helene, reţinându-şi cu mare greutate o senzaţie de 
greață care nu provenea de la mişcarea ambarcatiunii. 
Profesorul, în picioare lângă el, mormăia tot timpul: 
„Incredibil, monstruos.” Detectivii care îi însoțeau, şi ei 
foarte impresionați, nu scoteau o vorbă şi priveau 
contururile foarte clare ale iahtului de parcă le-ar fi văzut 
pentru prima dată. Pe punte se vedeau oameni 
mişcându-se cu rapiditate. Centrul activităţii părea să se 
găsească în partea din faţă, poliţişti şi detectivi sosind 
fără încetare, aduşi de şalupele trimise la faţa locului de 
autorităţi. 

Detasandu-se foarte net pe cerul liniştit al dimineţii, 
simbolul sinistru se înălța îmbrăcat într-o pijama plină de 
sânge. Legat de catarg, corpul decapitat nu mai amintea 
de nimic omenesc şi părea că sfidează asistenţa; 
picioarele legate unul lângă altul pierduseră orice aspect 
normal; acea efigie îngrozitoare părea stilizată, adusă la 
proporţii eroice. 

— Cristos pe Golgota, murmură Yardley. Incredibil. 

— Taceti, profesore, zise Ellery. Nu sunt credincios, dar 
nu-mi place acest gen de blasfemie... 

Pana la iaht nimeni nu a mai schimbat nici un cuvant. 

Dintre toate persoanele care misunau în acea 
dimineaţă pe puntea iahtului Helene, inspectorul Vaughn 

parea cel mai impresionat de nuantele fantastice ale 
acestei crime, a cărei realitate hidoasa îl absorbea în 
întregime. De altfel, tuna şi fulgera fără încetare din 
pricina incapacității subordonatilor săi, după părerea lui 
singurii răspunzători pentru această catastrofă. 

Actuala lui victimă era un locotenent din brigada fluvi- 
ală. 

— Zici că nimeni nu a trecut ieri-seară? 

— Nimeni, inspectare, jur. 

— Destul! Şi totuşi a trecut pe sub nasul vostru! 

— Am stat cu ochii în patru toată noaptea, inspectare. 
Bineînţeles, nu avem decât patru bărci şi este evident 
posibil ca... 

— Evident posibil? rânji Vaughn. 

Locotenentul, un băiat foarte tânăr, roşi uşor. 

— Dati-mi voie, inspectare, să vă sugerez că ucigaşul a 
venit probabil de pe uscat; noi am apărat cum am putut 
mai bine cele două intrări în golf, dar protecţia noastră 
nu era realmente eficace decât în cazul unui atac venind 
din larg, dinspre nord... După părerea mea, probabil că a 
venit de la Bradwood sau din împrejurimi. 

— Când voi avea nevoie de părerea dumitale, locote- 
nente, am să ţi-o cer... Bill! 

Un bărbat în civil se desprinse dintr-un grup de detec- 
tivi. 

— Ce-ai de spus în apărarea ta? 

Bill îşi frecă barbia cu un aer stingherit. 

— Am avut mult teritoriu de acoperit, şefule. Nu spun 
că nu a venit pe aici. Dar dacă a reuşit s-o facă, n-ar fi 
drept totuşi să ne condamni. Ştii foarte bine că 
totdeauna poţi reuşi să te strecori printr-o mulţime de 
copaci. 

— Ascultati cu toţii... 

Inspectorul făcu un pas înainte şi strânse pumnii. 

— Intelegeti-ma bine. Nu vreau explicaţii, subterfugii si 
nu mai ştiu ce. Eu am nevoie de fapte. Este foarte impor- 
tant să ştiu cum a ajuns acest bandit la iaht, fie pe apa, 
fie pe uscat. Nu cred că a venit pe la Bradwood, 

deoarece stia proprietatea foarte bine supravegheata. 
Bill, as vrea ca tu... 

O salupa tocmai acostase, tragand dupa ea o barca pe 
care Ellery o mai văzuse undeva. 

Un poliţist strigă: 

— Am pus mâna pe el! 

Toţi se repeziră la balustradă. 

— Ce e asta? întrebă Vaughn. 

— Am găsit această barcă cu vâsle plutind in derivă. 
Conform celor scrise pe ea, se pare că aparţine 
proprietăţii vecine cu Bradwood. 

O lumină bruscă se aprinse în ochii inspectorului. 

— Barca soţilor Lynn! Acesta e răspunsul! Are ceva în 
ea? 

— Numai vâslele... 

Inspectorul se adresă cu rapiditate celui care se 
numea Bill: 

— la doi oameni şi du-te la casa unde au stat cei doi 
Lynn. Examinează totul, mai ales debarcaderul şi terenul 
învecinat. Vezi dacă sunt amprente. Nu neglija nici un 
deget de teren. Incearca cu orice pret să dai de urma 
acestui om. 

Ellery suspină. Persoanele din jurul lui fură agitate de 
un freamăt. Ordinele se succedau cu repeziciune, 
detectivi coborau grăbiţi în şalupe, Vaughn se plimba 
nervos de colo până colo, profesorul Yardley se sprijinea 
de cabina telegrafului de la baza catargului tragic. 
Procurorul Isham, al cărui ten trecea alternativ de la 
cenuşiu la verde, observa cu atenţie apropierea unei mici 
bărci cu motor pilotată de doctorul Temple. Pe 
debarcaderul de la Bradwood se zărea un grup de 
persoane, bărbaţi şi femei... 

Urmă o acalmie. Inspectorul veni spre Ellery şi spre 
profesor; îşi scoase o ţigară din buzunar, o aprinse şi se 
uită calm la corpul rigid al lui Megara. 

— Ei bine, domnilor, ce spuneţi de asta? 

— Este îngrozitor, murmură profesorul. Un coşmar 
pentru dementi. Încă un T. 

Ellery tresări. Drace! Emotia resimţită îl împiedicase sa 
înţeleagă sensul pe care îl căpăta catargul ca instrument 
de crucificare; partea de sus a catargului-antenă se 
termină cu o bară orizontală prin care firele aeriene 
treceau de la un catarg la altul, şi nimic nu putea să 
semene mai mult cu un T mare şi subţire din tuburi de 
oţel... Remarcă acum pentru prima oară că pe acoperiş 
se aflau două persoane, lângă cadavrul crucificat. Unul 
era doctorul Rumsen, medic legist, celălalt avea aerul 
unui bătrân lup de mare în civil, adus de spate de povara 
anilor. 

— Vor desprinde cavadrul imediat, zise inspectorul. 
Bătrânelul de sus este un marinar expert în noduri. Am 
vrut să arunce o privire la felul în care sunt făcute legă- 
turile, înainte de a le tăia... Ce părere ai Rollins? 

Aceste ultime cuvinte se adresau bătrânelului care clă- 
tină din cap şi încercă să se îndrepte. 

— Aceste noduri nu au fost făcute de un marinar, ins- 
pectore. Treaba de nepriceput... De altfel, mi-ati mai 
arătat deja unele asemănătoare pe o sfoară de întins 
rufele... 

— Perfect, zise inspectorul cu un aer satisfăcător. Dă-l 
jos, doctore. 

Se întoarse spre Ellery. 

— Vezi, şi de data asta s-au folosit tot de sfoară de 
întins rufe. lar nodurile sunt identice cu cele de la sforile 
care îl legau pe Brad de stâlpul-totem. Aceleaşi noduri, 
acelaşi om. 

— Nu neapărat, zise Ellery. Ce s-a petrecut de fapt, 
inspectore? Comandantul Swift a fost atacat? 

— Da. Sărmanul bătrân este încă leşinat... Sper să ne 
poată spune ceva... Urcă, doctore, îi zise Vaughn 
doctorului Temple, care părea că nu-i prea vine să 
părăsească barca şi urce la bordul iahtului, vom avea 
nevoie de dumneata. 

Ajuns pe punte, Temple, hipnotizat de spectacolul 
oribil, se apropie de cabina telegrafului. Vaughn arătă 

spre peretele cabinei si doctorul Temple vazu scara 
metalica fixata acolo; urca treptele si se sui pe acoperis. 

Ellery se infiora. Socul fusese atat de puternic incat nu 
remarcase daca urmele de sânge care murdăreau 
puntea, urme care veneau de la cabina lui Megara, 
situată mai spre spatele ambarcatiunii, până la scara 
care ducea pe acoperişul cabinei telegrafului... Pe 
acoperiş, doctorul Temple se prezentase doctorului 
Rumsen şi amândoi, ajutaţi de marinar, abordara 
neplăcuta strădanie de dezlegare a cadavrului. 

— lata ce s-a petrecut, rezumă Vaughn. Cadavrul, aşa 
cum arată acum, a fost zărit de dimineaţă de pe 
debarcaderul de la Bradwood de unul din oamenii mei. 
Am sosit cu toată viteza şi l-am găsit pe comandantul 
Swift în cabina lui, legat fedeleş şi cu o rană urâtă la cap. 
L-am pansat cum ne-am priceput mai bine şi l-am lăsat 
să se odihnească... După ce termini, poţi să te duci la el, 
Temple. 

Temple încuviinţă din cap şi Vaughn îşi continuă rela- 
tarea. 

— ...De îndată ce a sosit, doctorul Rumsen s-a îngrijit 
de comandant... După cum ştiţi, ieri-seară la bord nu era 
nimeni în afară de Megara şi de Swift. Probabil că Krosac 
a pătruns pe proprietatea Lynn. Cum? Nu ştiu. Apoi s-a 
folosit de barca legată la debarcader ca să vâslească, 
până la iaht. A fost o noapte foarte întunecoasă şi iahtul 
nu era luminat decât de luminile de poziţie. Banditul a 
urcat la bord, l-a scos din luptă pe comandant şi după 
aceea l-a aranjat pe Megara. Cabina lui este în aceeaşi 
stare ca şi cabana rustică în momentul asasinării lui 
Brad. 

— Presupun că şi-a lăsat semnul obişnuit, T-ul însân- 
gerat? 

— Pe uşa cabinei lui Megara. Cu cat mă gândesc mai 
mult, cu atât mi se pare mai imposibil. Am văzut multe 
crime în cariera mea, dar nimic aşa de fantastic, 
executat cu atâta cruzime şi sânge rece. Intraţi în acea 
cabină şi veţi vedea... sau mai degrabă nu intraţi, ai zice 

că esti la macelarie. l-a tăiat capul lui Megara pe podea, 
iar sângele care a curs ar fi suficient să se vopseasca cu 
el tot iahtul in roşu. Probabil ca Krosac este un tip solid, 
dacă a putut el, fără ajutor, să-l transporte pe Megara si 
să-l catere până deasupra cabinei telegrafului; e 
adevărat că era deja antrenat de la uciderea lui Brad. 

— Cred că a fost neapărat stropit de sângele victimei 
sale, zise profesorul Yardley. Nu credeţi că ar trebui cău- 
tăm o persoană cu hainele pătate de sânge? 

— Nu, zise Ellery mai înainte ca Vaughn să poată răs- 
punde. Această crimă, ca şi asasinarea lui Kling şi cea a 
lui Brad, a fost pregătită dinainte. Krosac, ştiind ce va fa- 
ce, probabil că în fiecare caz a avut grijă să-şi ia haine de 
schimb... Elementar, profesore. Nu, inspectore, căutaţi 
un schiop cu un pachet sau cu o valijoară; s-ar putea să fi 
purtat hainele de schimb sub cele care trebuiau 
fatalmente să se păteze de sânge. 

— Nu mă gândisem la asta, mărturisi Vaughn. Foarte 
corect. Voi da ordine în consecinţă... 

Se aplecă peste balustradă şi dădu un ordin unui de- 
tectiv aflat într-o şalupă: şalupa plecă imediat. Intre timp, 
cadavrul fusese dezlegat şi doctorul Rumsen, îngenun- 
cheat pe acoperişul cabinei, proceda la un prim examen. 
Doctorul Temple coborâse deja; schimbă câteva cuvinte 
cu Isham, apoi se îndepărtă. După o clipă, porniră cu toţii 
după el şi îl găsiră pe medic aplecat asupra bătrânului 
comandant al cărui par carunt era lipit de craniu cu chea- 
guri de sânge uscat. 

— Îşi revine, zise doctorul Temple. Rana de la cap este 
destul de profundă, încă, puţin şi s-ar fi produs fractura 
craniului. 

Cabina comandantului nu prezenta nici o urmă de de- 
zordine; era evident că aici ucigaşul nu întâmpinase 
rezistenţă. Ellery remarcă un mic pistol automat aşezat 
pe masuta de lângă pat. 

— Încărcat, zise Vaughn observând direcţia privirii lui 
Ellery. Swift nici măcar nu a avut timp să-l ia în mână. 

Batranul comandant scoase un geamat surd si 
pleoapele i se ridicara pe jumatate, descoperind niste 
ochi vitrosi. Se uită la Temple, apoi se întoarse cu 
greutate ca sa le poata vedea si pe celelalte persoane; 
un spasm de durere îi contractă corpul de la cap pana la 
picioare; închise ochii. Cand îi deschise din nou, aspectul 
lor vitros dispăruse. 

— Nu mişca capul, comandante, zise medicul. O să te 
bandajez. 

Remarcară că rana fusese pansată. Doctorul Temple 
scotoci într-un sertar cu medicamente, găsi o faşă şi îi 
bandajă capul bătrânului lup de mare, care, căpătă astfel 
aspectul unui rănit în război. 

— Te simţi bine acum, comandante? întrebă procurorul 
Isham care ardea de nerăbdare să afle ce avea să-i 
spună. 

— Da... mârâi comandantul, ce s-a întâmplat? 

Vaughn se grăbi să-i răspundă. 

— Megara a fost asasinat. 

Swift bătu agitat din pleoape. 

— L-a terminat, ai? 

— Da. Dă-ne detalii, comandante. 

Comandantul ridică ochii spre tavan. 

— Domnul Megara şi cu mine ne-am întors ieri-seară 
pe iaht după ce am plecat de la Bradwood. Totul mi s-a 
părut în ordine. Am stat puţin de vorbă, domnul Megara 
mi-a spus despre un proiect de călătorie în Africa, mai 
târziu, după ce s-ar fi liniştit lucrurile. După aceea, s-a 
dus să se culce în cabina lui; am făcut şi eu la fel. Dar 
mai întâi, mi-am făcut rondul pe punte, ca totdeauna... 

— N-ai văzut nimic care să te poată face să banuiesti 
prezenţa unui otn la bord? întrebă Ellery. 

— Nu, mormăi comandantul. 

— Si după aceea te-ai culcat, zise Isham. Cât era cea- 
sul? 

— Unsprezece şi jumătate. Am un somn greu, mi-e cu 
neputinţă să precizez ora, dar m-am pomenit deodată în 
capul oaselor pe cuşetă, cu impresia foarte clară că nu 

era ceva in regula. Mi s-a parut ca aud respiratia unui om 
foarte aproape de mine. Am încercat să apuc revolverul, 
dar nu am reuşit, căci am fost orbit brusc de lumina unei 
lanterne şi am primit în cap o lovitură cumplită. Asta e 
tot. 

— Cam putin, murmura Isham. Nu ai putut să-ţi vezi 
agresorul? 

Comandantul facu un gest elocvent. 

— Nu. Cabina era cufundata în întuneric si apoi m-a 
orbit lanterna. 

Îl lăsară pe comandantul Swift în mâinile doctorului 
Temple şi se întoarseră pe punte. Ellery era gânditor, 
preocupat, părea că îşi chinuieşte mintea să prindă o 
idee care îi scăpă; în cele din urmă dădu dezgustat din 
cap şi păru că renunţă. Doctorul Rumsen îi aştepta lângă 
catargul-antenă; expertul în noduri marinăreşti plecase. 

— Ei bine, doctore? întrebă Vaughn. 

Celălalt dădu din umeri 

— Nimic senzaţional. Amintiti-va ce v-am spus, acum 
trei săptămâni, în legătură cu cadavrul lui Brad; nu am 
nimic de adăugat. 

— Nici o urmă de violenţă? 

— Nimic sub gât. 

— Şi deasupra... în ceea ce, priveşte identificarea, 
lucrurile se simplifică după cele spuse de doctorul 
Temple: Megara ar fi suferit de hernie. E adevărat, nu-i 
aşa? 

— A spus-o chiar el cu gura lui. 

— Prin urmare el este, căci în cazul herniei nu poate 
exista vreo îndoială. De altfel, Temple, care îl examinase 
de curînd, era categoric; este într-adevăr cavadrul lui 
Megara. 

— Perfect. Când a fost omorât? 

— Între ora unu şi două şi jumătate dimineaţa. 

— Mulţumesc. 

Doctorul Rumsem urcă la bordul unei şalupe şi se în- 
toarse pe uscat. 

— A fost furat ceva, inspectore? întrebă Ellery. 

— Nu. În portofelul lui Megara, rămas în cabină, era o 
sumă mică de bani. L-am găsit intact. lar seiful din pe- 
retele cabinei nici nu a fost atins. 

Ellery voia să mai întrebe ceva, dar tocmai atunci 
acostă o şalupă şi câţiva detectivi urcară la bord. 

— Ei bine? întrebă Vaughn. L-aţi găsit? 

Şeful poliţiei scutură din cap. 

— Nu, inspectore. Am inspectat centimetru cu centi- 
metru o milă pătrată de teren fără să descoperim nimic. 

— Poate că l-a aruncat în fundul apei, mormăi Vaughn. 

— Despre ce vorbiţi? întrebă Isham. 

— De capul lui Megara. De altfel, nu are importanţă... 
Nici măcar nu sunt hotărât să pun să se dragheze. 

— In locul dumitale eu nu aş ezita, zise Ellery. Tocmai 
voiam să întreb dacă s-a dat ordin să fie căutat. 

— In fond, poate că ai dreptate... 

Vaughn dădu ordinele necesare unuia dintre oamenii 
lui. 

— Consideri că e ceva important? întrebă profesorul 
Yardley cu glas scăzut. 

Ellery făcu un gest de descurajare, aproape de 
disperare, foarte anormal la el. 

— Nu mai ştiu ce poate fi sau nu important. Simt ceva, 
o idee care încearcă să mi se precizeze în minte şi pe 
care nu reuşesc s-o prind... ceva ce ar trebui să fac... 
simt, Ştiu... 

Se opri brusc şi aprinse o ţigară. 

Apoi reluă: 

— Am să-ţi mărturisesc ceva profesore... Nu fac doi 
bani ca detectiv. 

— Cunoaste-te pe tine însuţi, zise Yardley ironic. 

CAPITOLUL 2 


SCHIOPUL 


Un detectiv urcă la bord si îi întinse lui Vaughn o tele- 
gramă care tocmai sosise. 

— O telegramă, făcu Ellery. De la Belgrad? 

Vaughn desfăcu plicul, parcurse textul şi dădu cu tris- 
tete din cap. 

— Prea tarziu, murmura Isham. Ce spune telegrama? 

Inspectorul i-o întinse si Isham o citi cu voce tare. 


Agenţii au găsit vechile arhive referitoare la cazul 
Tvarkrosac. Stephen, Andreja, Tomislav Tvar asasinara în 
ambuscadă tată Velja Krosac cât si doi unchi din partea 
tatălui, furară apoi sumă mare de bani din casa Krosac, 
au fugit din Muntenegru. Plângere văduva tatălui lui 
Krosac ajunsă prea târziu pentru a permite prinderea 
celor trei Tvar care dispăruseră. Văduva Krosac şi tânărul 
fiu Velja au dispărut şi ei. Putem da amănunte ură între 
familii datând de mai multe generații dacă doriți. 


Telegrama purta semnătura prefectului de poliţie din 
Belgrad. 

— Ai avut dreptate, Ellery, zise profesorul Yardley. Cei 
trei nu erau decât nişte hoţi vulgari. 

Ellery suspină. 

— Slabă satisfacţie. Această telegramă ne spune pur şi 
simplu că Velja Krosac avea un motiv în plus să-i asasi- 
neze pe fraţii Tvar. Familia exterminată, banii furati. Este 
o informaţie care lămureşte o latură secundară a proble- 
mei, asta e tot. În ceea ce priveşte spusele lui Megara 
referitoare la supravegherea pe care fraţii lui au 

exercitat-o asupra tânărului Krosac, probabil ca este 
adevarat, cu deosebirea ca si-au dirijat agentii de aici., 
nu din Munte- 

negru. 

— Nenorocitul! Aproape că îmi vine să-l plang. 

— Atrocitatea crimelor lui nu se poate uita, profesore, 
replica repezit Vaughn. Bineinteles ca avea un mobil pu- 
ternic, totdeauna ai unul cand ucizi. Dar nu poti achita un 
ucigas pentru ca are un mobil... ar fi prea simplu... Ce 
este? 

Sosise alt detectiv aducând un teanc de documente cu 
aspect oficial. 

— Rapoartele din timpul nopţii, inspectore. 

Vaughn le parcurse cu rapiditate. 

— In legătură cu soţii Lynn... 

— Veşti? întrebă Isham. 

— Nimic important. Bineînţeles, toată lumea îşi închi- 
puie că i-a văzut. lată o telegramă din Arizona. Alta din 
Florida. Totul e posibil... 

Inspectorul vari rapoartele în buzunar. 

— Pariez că s-au ascuns la New York, e o chestie mai 
deşteaptă decât să plece departe. După părerea mea, nu 
cred că au părăsit ţinutul... Hei! Bill pare să fi găsit ceva. 

Detectivul tocmai acostase cu barca lui cu motor şi 
urcă la bord cu o vioiciune de maimuţă. Ai avut dreptate, 
şefule! 

— Ce? 

— Am început prin a verifica dacă barca provenea în- 
tr-adevăr de la acel debarcader. Parâma a fost tăiată cu 
un cuţit şi cele două capete, cel care a rămas legat de 
debarcader şi cel de la barcă, se potrivesc... 

— Bine, bine, zise Vaughn cu nerăbdare. Ştim că s-a 
servit de barca asta. Ai găsit altceva lângă debarcader? 

— Şi încă cum! Urme de paşi... Pământul e moale în ju- 
rul debarcaderului. Am remarcat cinci amprente făcute 
de aceeaşi pereche de pantofi, trei de la stângul şi două 
de la dreptul. Pantofi bărbăteşti mărime mijlocie Şi cel 
care a lăsat aceste amprente şchiopăta. 

— Schiopata? repeta profesorul. De unde stii? 

Bill se uita la el cu mila. 

— Pentru ca amprentele de la piciorul drept erau mult 
mai profunde decat cele de la piciorul stang. 

— Ai făcut treabă buna, Bill, zise Vaughn. Altceva 
nimic? 


— Nu. Aleea care vine de la drumul ce desparte propri- 
etatea Lynn de Bradwood este acoperită cu pietriş şi dru- 
mul e pietruit, nu putem descoperi amprente. Oricum, 
colegii mei caută pista unui şchiop; amprentele urmelor 
nu erau necesare, dar vor fi totuşi utile. 

x 


* * 


„Colegii”, se pare, nu au lucrat degeaba. 

O nouă serie de detectivi venea cu barca spre iaht; în 
mijlocul lor se găsea un bărbat în vârstă, cu un aer foarte 
speriat. 

— Ce-mi aduceţi acolo? le strigă Vaughn mai înainte ca 
barca să ajungă la iaht. 

— Noutăţi, şefule! strigă unul din detectivi. 

Işi ajută prizonierul să urce scara, împingându-l uşor 
de turul pantalonilor; omul se catara până pe punte şi 
făcu o plecăciune în faţa lui Vaughn. 

— Cine e dânsul, Pickard? întrebă inspectorul 

— Vorbiti, domnule Darling, zise detectivul. Vă aflaţi în 
prezenţa şefului nostru, inspectorul Vaughn. 

— lată, inspectore: de altfel nu am mare lucru de spus. 
Sunt Elias Darling, din Huntington. Am acolo pe Main 
Street un magazinaş de tutun, ieri-seară pe la miezul 
nopţii, tocmai când mă pregăteam să închid, zăresc ceva 
pe stradă. O maşină, un Buick, stationa de un moment în 
faţa prăvăliei mele; întâmplarea a făcut să remarc 
persoana care o lăsase acolo, un tânăr, însoţit de o fata. 
Deodată zăresc un individ înalt apropiindu-se de maşină; 
aruncă o privire înăuntru, profită de faptul că geamul era 
lăsat, deschide portiera şi porneşte Buick-ul. Proprietarul 
uitase cu siguranţă cheia. Omul a plecat spre Centerport. 

— Ei şi ce? racni Vaughn. Poate că era tatăl tânărului, 
sau fratele lui, sau un prieten... Povestea dumitale nu 
dovedeşte nimic! 

Domnul Elisa Darling  păru deodată foarte 
inspăimântat. 

— Doamne, aşa este... nu m-am gândit la asta! Şi eu 
care era să acuz... Vedeţi inspectore, mişcările acelui om 
mi s-au părut suspecte. Am vrut să spun asta şefului poli- 
tiei noastre, dar mi-am zis că nu mă priveşte. Dar îmi 
aduc aminte că individul şchiopăta cu piciorul stâng... 

— Cum? izbucni Vaughn. Şchiopăta? Descrie-l. 

Toţi cei de faţă se strânseră în jurul lui Darling, fiecare 
simţea gravitatea momentului... Acest martor neaşteptat 
avea să le furnizeze, în sfârşit, descrierea omului care îşi 
spunea Krosac... Pickard, detectivul, dădu cu tristeţe din 
cap; Ellery avu presentimentul că descrierea lui Darling 
se va dovedi la fel de inoperantă ca şi cea a lui Croker, 
mecanicul auto din Weirton. 

— După cum i-am spus detectivului, continuă Darling, 
nu am putut să-i văd faţa. Dar era înalt, lat în spate şi 
avea în mină o valijoară. 

Isham şi Vaughn se uitară unul la altul. 

— Foarte bine, domnule Darling, zise după aceea 
Vaughn. Iti mulţumesc. Pickard, condu-l pe domnul Dar- 
ling la Huntington. 

Detectivul îl însoţi până la scară şi după aceea se în- 
toarse. 

— Şi maşina furată, Pickard? întrebă Isham. 

— Păi... Un tânăr şi o tânără corespunzând descrierii 
date de Darling au venit să declare furtul maşinii pe la 
orele două dimineaţa la poliţia din Huntington. 
Dumnezeu ştie ce au putut să facă între timp; probabil că 
tânărul a fost aşa de excitat de cucerirea lui încât a uitat 
să ia cheia din contact. 

— Ai dat în urmărire Buick-ul? întrebă Vaughn. 

— Da, sefule. 

— Asta nu va duce la nimic, mormai Isham. E clar ca 
Krosac avea nevoie de o maşină ca s-o şteargă; era prea 

periculos pentru el sa ia trenul la doua sau la trei dimi- 
neata... 

— Cu alte cuvinte, zise Ellery, credeti ca Krosac a furat 
masina, pe care a condus-o toata noaptea, ca dupa 
aceea 
s-o abandoneze? 

— Ar fi fost o adevărată nebunie să o ia fără să o aban- 
doneze la un moment dat, interveni inspectorul. Cu sigu- 
ranta ca aşa s-au petrecut lucrurile... Eşti de altă părere? 

Ellery nu răspunse nimic. 

— Mi se pare, zise profesorul, că Krosac ar fi riscat 
foarte mult crezându-se asigurat cu această maşină 
găsită disponibilă atât de aproape de locul crimei şi 
aproximativ la aceeaşi oră. 

— Ba nu, răspunse tăios Vaughn, mulţi sunt cei care îşi 
lasă aşa maşinile neîncuiate, mai ales în Long Island. 

— Tare mi-e teamă că inspectorul are dreptate, profe- 
sore, zise Ellery. 

Se întrerupse şi ridică privirea. Detectivii, urcați pe 
acoperişul cabinei telegrafului, săltaseră cadavrul lui 
Megara pentru a-l cobori pe punte. La câţiva paşi mai 
încolo, sprijinit de balustradă, comandantul Swift în halat 
de cameră urmărea această manevră, avându-l lângă el 
pe doctorul Temple. 

Ellery, Vaughn, Isham şi profesorul coborâră unul dupa 
altul în şalupa mare care îi aştepta. Se îndepărtară de 
iahtul Helene care se legăna domol pe apă şi văzură cum 
cadavrul lui Megara era îmbarcat pe o altă şalupă... 

De departe se distingea pe tarm silueta înaltă a lui 
Jonah Lincoln; femeile nu mai erau acolo. 

— Ce părere ai, domnule Queen? îl întrebă Isham după 
un lung moment de tăcere. 

Ellery întoarse capul şi privi spre iaht. 

— Cred ca ne găsim la fel de departe de soluţia 
acestor crime cum ne găseam acum trei săptămâni. În 
ceea ce mă priveşte, eu mă dau bătut. Ucigaşul este 
Velja Krosac, omul fantomă care poate fi oricine. 
Problema rămâne aceeaşi; cine este? 

Ellery îşi scoase lornionul şi îşi frecă nervos ochii. 
— ...Krosac a lăsat urme ale trecerii sale, aproape ca 


le-a băgat în ochi... 
Deodată se opri, întorcându-şi brusc trăsăturile. 


— Ce ai? întrebă Yardley. Ellery strânse pumnii. 
— Ideea aceea care îmi chinuia mintea... dar ce este, 


este? 

CAPITOLUL 3 


ELLERY VORBESTE 


Traversara repede Bradwood fara sa se opreasca. 
Isham si Vaughn se despartira de Ellery si de profesor; 
acestia din urma se intoarsera acasa la Yardley. 

În bibliotecă, Ellery se lăsă să cadă într-un fotoliu mare 
şi aprinse cu furie o ţigară. Gazda lui îl observă o vreme 
în tăcere, apoi îl întrebă: 

— Ce ai, dragul meu? Tot impresia aceea chinuitoare? 

— Este exasperant, bombăni Ellery. Simt că această 
idee, această noţiune este aici în subconştientul meu. Nu 
reuşesc să o aduc în plan mental. Din când în când am 
impresia că am prins-o, dar totdeauna îmi scapă... şi ce e 
cel mai rău e că o consider importantă, am foarte clară 
această senzaţie. 

Profesorul îşi umplu pipa. 

— Un fenomen bine cunoscut. Nu încerca să te 
concentrezi asupra materializării ideii tale, este un 
sistem prost. Nu te mai gândi la ea, vorbeşte de altceva 
şi iti va apărea de la sine... Ne-ai spus, nu e nici un sfert 
de oră de atunci, că soluţia problemei îţi pare foarte 
îndepărtată. Pe de altă parte, din când în când, ai făcut 
aluzie la diferite concluzii care nouă ne-au scăpat. De ce 
să nu le treci în revistă acum? Deseori se dovedeşte 
foarte fecund să-ţi verifici gândurile solitare care-ţi trec 
prin minte într-o discuţie amicală... De exemplu, ai 
menţionat piesele jocului de dame. Este evident că 
biblioteca de la Bradwood, jocul de dame, aranjarea 
pieselor au avut pentru tine un sens ascuns pe care nu 
l-am sesizat. Să vorbim despre asta, vrei? 

Vocea calma a profesorului si timbrul ei cald au avut 
darul sa destinda nervii lui Ellery. 

— Nu e o idee rea, profesore. Putem face in Mul urma- 
tor: spuneţi-mi ce concluzii ati putut trage din cele spuse 
de Stallings şi din felul cum am găsit masa de joc. 

Profesorul trase de mai multe ori din pipă înainte da a 
răspunde. 

— Mi-am făcut nişte teorii vagi, dar la prima vedere nu 
găsesc nici un motiv să pun la îndoială depozitia lui 
Stallings. 

— Adică? 

— Brad juca dame singur când Stallings l-a văzut ulti- 
ma dată; nimic anormal în asta, făcea deseori aşa. Se 
pare deci că Krosac a pătruns în bibliotecă după plecarea 
lui Stallings şi l-a ucis pe Brad. În momentul morţii, Brad 
tinea în mână una dintre piesele roşii, ceea ce explică de 
ce am găsit-o după aceea lângă stâlpul-totem. 

— Aţi spus: „A pătruns în bibliotecă”. 

Yardley zâmbi. 

— Ajungeam şi la asta. Aminteste-ti ce ţi-am spus, e 
vorba de nişte teorii... lată alta. Krosac, care poate fi - 
după cum şi tu ai spus deseori - o persoană foarte apro- 
piaţă de noi, ar fi venit să-l viziteze pe, Brad în seara 
aceea; Brad l-ar fi aşteptat, ceea ce explică pătrunderea 
lui în casă. Probabil Brad nu ştia că această persoană nu 
era altcineva decât duşmanul lui de moarte, pe care îl 
considera drept un prieten sau o relaţie oarecare... Si 
acum încă o ipoteză. Brad ar fi avut doi vizitatori în 
noaptea aceea: persoana pe care o aştepta, pe deo 
parte, şi pentru care îi trimisese pe toţi de-acasă, şi pe 
de alta parte, duşmanul lui, Krosac. In aceasta 
eventualitate, vizitatorul legitim, fie că a venit înainte 
sau după Krosac, înainte sau după moartea lui Brad, 
natural că păstrează tăcerea în privinţa vizitei, pentru că 
nu doreşte să fie implicat în nici un fel... 

— Vă opresc, zise Ellery, deoarece Brad nu a primit de- 
cât o singură vizită. 

— De unde ştii? 

Ellery schita un zambet. 

— Poate ca explicatia mea vi se va parea putin cam 
complicata... lata: rationamentul meu se bazeaza pe 
pozitia pieselor pe masa lui Brad si psihologia marelui 
jucator. Jucati dame? 

— Da... 

— Atunci veti intelege... inainte de a parasi casa, Stal- 
lings l-a văzut pe Brad începând o partidă împotriva lui 
însuşi şi chiar a asistat la primele două mişcări. Depozitia 
lui Stallings a încurcat totul: prietenii noştri au tras con- 
cluzia că Brad mai juca încă singur împotriva lui însuşi 
când a fost asasinat... Dumneavoastră aţi făcut aceeaşi 
greşeală. Dar piesele de pe tablă mi-au spus mie o cu 
totul altă poveste. Care era poziţia, nu numai a pieselor 
în acţiune, dar şi a celor care fuseseră capturate şi 
scoase din joc? Amintiţi-vă că negrul luase nouă piese 
roşii care se găseau aşezate pe margine, între marginea 
tablei propriu-zise şi cea a mesei; roşiile nu luaseră decât 
trei piese negre, puse în margine, de cealaltă parte a 
mesei. Deci, negrul conducea partida. 

Trei „dame” negre şi trei piese negre simple se găseau 
în joc împotriva a două nenorocite de piese roşii. Bagati 
bine de seamă! 

— Şi? întrebă profesorul. Asta dovedeşte ca Brad, ju- 
când împotriva lui însuşi, bătuse roşiile. 

— Neverosimil, răspunse Ellery. Se cunoaşte din expe- 
rienta că jucătorii puternici nu se interesează decât de 
deschideri şi de loviturile care duc la doborârea 
adversarului; lucru perfect adevărat atât pentru şah cât 
şi pentru dame. Este inadmisibil să se creadă că Brad, 
jucând singur împotriva lui însuşi ca să se antreneze, s-ar 
fi amuzat să continue partida când una din tabere avea 
un avantaj atât de zdrobitor. Brad nu ar fi susţinut 
niciodată o partidă de antrenament până în această 
situaţie. Un expert vede dintr-o privire, după poziţia 
strategică a pieselor, chiar dacă avantajul este mult mai 
puţin evident, cum se va termina o partidă dacă, 

bineinteles cele doua tabere joaca fara sa faca greseli. 
Or Brad era expert... 

Trag deci următoarea concluzie: cand Stallings l-a va- 
zut, Brad juca o partidă de antrenament împotriva lui în- 
suşi; dar mai târziu în timpul serii a jucat o partidă 
adevărată. Brad, jucătorul puternic, nu ar fi continuat 
niciodată o partidă de antrenament atât de inegală; 
acelaşi Brad a putut însă să o joace împotriva unui 
adversar. Deci juca cu cineva. 

Afară începuse să plouă; ploaia izbea ferestrele în 
rafale. 

— Sunt de acord, zise profesorul cu un zâmbet. 
Raționamentul tău mi se pare just. Dar tot nu ai eliminat 
ipoteza următoare, foarte plauzibilă: Brad a jucat dame 
în noaptea aceea cu vizitatorul lui legitim şi a lăsat 
partida aşa cum a găsit-o. Dar poate că a fost asasinat 
de Krosac mai târziu, după plecarea vizitatorului... 

— Ingenios, zise Ellery zâmbind. Vreti să mă prindeti la 
înghesuială... şi mă obligaţi să fac apel la artileria grea. 
la să vedem, putem stabili ora crimei în raport cu 
ora-perioadă în timpul căreia s-a jucat partida de dame? 
După părerea mea, lucrul acesta este realizabil. Ce am 
găsit? Una din cele două piese simple roşii era încă în joc 
şi stătea pe primul rând al câmpului negru. Or, la jocul de 
dame, când ai ajuns în primul rând al adversarului, ai 
dreptul să-ţi încoronezi piesa simplă care devine o damă, 
„ai ajuns la damă”. După cum ştiţi, asta constă în a 
aşeza o piesă peste alta. Cum se face, deci, că această 
piesă roşie, ajunsă în primul rând al negrelor, nu a fost 
încoronată? 

— Încep să înţeleg, murmură Yardley. 

— Asta înseamnă pur şi simplu că partida s-a oprit 
atunci, de altfel nu ar fi putut continua fără ca piesa roşie 
să fie încoronată. Avem confirmarea că partida s-a oprit 
aici? Da. Primul punct ce trebuie stabilit este următorul: 
Brad juca cu piesele negre sau cu cele roşii? Ştim că 
Brad era un jucător foarte puternic. Se poate concepe că 
juca cu roşiile, acele roşii care erau învinse în mod atât 

de rusinos? Nu, si putem presupune fara teama ca 
gresim ca juca cu negrele. Si acum o observatie. Stim 
deja ca avantajul negrelor nu consta in trei dame si o 
piesa simpla, ci in doua dame si doua piese simple, 
deoarece putem presupune ca una dintre piesele simple 
roşii urma sa devină regină. Avantajul rămâne totuşi 
considerabil. Or, dacă Brad juca cu negrele, trebuia să 
stea de partea secreterului, pentru că toate piesele roşii 
capturate se găseau în acea parte. 

Adversarul sau stătea deci cu faţa la secreter, în timp 
ce 
Brad era cu spatele spre el. 

Dar unde ne duce... 

Elleyy se întrerupse, închise ochii. După un moment 
însă relua: 

— Unde ramasesem? Ah, da. Lipsea o piesa roşie şi am 
găsit-o afară, lângă locul unde a fost crucificat Brad, în 
palma mâinii sale se putea vedea o pată circulară de cu- 
loare roşie. Prin urmare, când a fost ucis ţinea piesa în 
mână. De ce o ţinea în mână? O singură explicaţie mi se 
pare acceptabilă, întrucât se bazează pe un fapt. 

— Care? întrebă profesorul. 

— Faptul că am găsit o piesă roşie pe linia câmpului 
negru, unde, această piesă roşie ar fi trebuit în mod 
automat să devină o regină. Brad strângea în mână 
singura piesă roşie care lipsea; deduc de aici eă 
adversarul lui Brad a reuşit să ducă una din acele două 
piese la damă, adică până pe primul rând al câmpului 
negru, şi că Brad, adică negrul, a luat din faţa lui una din 
piesele roşii pe care le capturase pentru a încorona piesa 
roşie, făcând din ea o damă. Şi natural a survenit un 
eveniment care a pus capăt partidei mai înainte ca Brad 
să-şi fi putut termina gestul: cu alte cuvinte, Brad a fost 
ucis chiar în acel moment. 

Yardley rămase o vreme tăcut, apoi murmură: 

— Pata de sânge... 

— Exact, zise Ellery. Poziţia petei de sânge pe covor ne 
confirmă acest lucru, căci am descoperit-o chiar în 

spatele scaunului lui Brad. Să presupunem că ucigasul l-a 
lovit pe Brad în cap, în momentul în care acesta urma să 
încoroneze piesa roşie; Brad ar fi căzut pe spate, între 
scaun şi secreter. Or, exact în acest loc am descoperit 
pata , de sânge. Doctorul Rumsen susţine că Brad a fost 
probabil lovit în cap, deoarece corpul nu prezintă nici o 
urmă de violenţă... Totul, concordă. Brad a fost atacat în 
timp ce juca dame cu asasinul, adversarul său... Văd că 
vreţi să formulati obiecţii, profesore! 

—- Bineînţeles, zise Yardley reaprinzandu-si pipa şi tră- 
gând viguros din ea. lată una: să admitem raţionamentul 
tău. Asta nu înseamnă că adversarul lui Brad nu putea să 
fie un complice al lui Krosac sau chiar cineva perfect 
nevinovat. În timp ce această persoană nevinovată juca 
cu Brad ca să-i distragă atenţia, Krosac ar fi putut foarte 
bine să-şi surprindă victima şi să o lovească pe la spate. 

— Nici pomeneală, profesore! exclamă Ellery. Am de- 
monstrat deja că Krosac nu putea să aibă complici. 
Singurul scop al acestor crime este răzbunarea, care nu 
prezintă nici o atracţie bănească pentru un complice; şi 
nu mi-l pot imagina pe Krosac comitindu-si crimele in 
faţa unui personaj nevinovat, care ar deveni astfel în 
mod automat martorul cel mai periculos. Chiar dacă 
admitem această eventualitate improbabilă, Krosac nu ar 
fi ratat ocazia să-l reducă la tăcere. După cum il 
cunoaştem noi, o crimă în plus nu l-ar fi înspăimântat... 
Nu, profesore, nu au existat martori... 

— Şi care e concluzia ta? mormăi Yardley. 

— V-am spus-o deja: asasinul lui Brad juca dame cu el. 
Mai mult, Krosac era bine cunoscut de Brad, fiind însă lu- 
at drept altul. 

— Ah, făcu profesorul trăgându-şi o palmă uşoară 
peste coapsa, te-am prins, tinere. De ce bine 
„cunoscut”? Numesti asta logica? Deduci că acest 
personaj era „binecunoscut” de Brad pentru că acesta 
juca dame cu el? Haida-de! Brad ar fi jucat cu oricine. Cu 
oricare străin... şi cu vidanjorul la nevoie... dacă ştia să 
joace. 

— Scuza-ma, profesore, dar nu. Dupa partida de dame 
am diagnosticat legăturile strânse dintre Brad si adversa- 
rul său. Există un motiv mult mai serios... Ştia oare Brad 
că Krosac, duşmanul declarat al celor din familia Tvar, se 
afla în America, însetat de sângele celor trei fraţi? 

— Bineînţeles. Biletul pe care ni l-a lăsat dovedeşte 
acest lucru, de altfel chiar Van i-a scris ca să-l prevină. 

— Tocmai. Atunci cum puteţi crede că Brad, ştiindu-l 
pe Krosac în ţară, s-ar fi amuzat să primească un străin 
la el în casă după ce şi-a trimis la plimbare toate 
persoanele eventual susceptibile de a-l apăra? 

— Him, presupun într-adevăr ca este putin probabil. 

— Concluzia mea este categorica: Brad il cunostea pe 
Krosac, bineinteles, sub un alt nume, si a jucat dame cu 
cu el in chip firesc, neavand nici un motiv sa-i fie teama. 
Krosac l-a omorât în timpul partidei. Din nefericire, 
această convingere nu grăbeşte cu nimic soluţionarea 
problemei... sunt tot acolo unde eram acum trei 
săptămâni... Apropo există un fapt care acum pare sigur; 
am fost stupid că nu m-am gândit mai de mult la asta. 

Profesorul se ridică şi vărsă cenuşa pipei în şemineu. 

— Eşti o adevărată cutie cu surprize, în seara astă, 
zise el fără să se întoarcă. Acum despre ce mai e vorba? 

— Putem afirma fără teamă că Krosac nu şchioapătă. 

— De unde poţi fi sigur de asta? E posibil, dar... 

Ellery se ridică, se întinse şi începu să se plimbe prin 
cameră. 

— Krosac, oricare ar fi numele pe care l-a împrumutat, 
era bine cunoscut de Brad. Or nici unul dintre apropiații 
lui Brad nu şchioapătă. In consecinţă, Krosac nu mai 
şchioapătă acum, el s-a folosit de aceasta infirmitate din 
tinereţe doar ca să înşele poliţia. 

— Asta ar explica şi aparenta neglijenţă cu care a lăsat 
peste tot în urma lui indiciul unui om care ar şchiopăta. 

— Exact. De îndată ce simte primejdia, nu mai şchioa- 
pata: nimic de mirare ca nu i s-a putut lua urma. 

Yardley se legăna pe picioare, cu pipa stinsă vârâtă 
între dinţi. 

— Him... 

Se uita cu atentie la Ellery. 

— Dar acea faimoasa idee care te framanta? Ai reusit 
s-o prinzi? 

— Nu, se ascunde în continuare într-o cută a creieru- 
lui... Să recapitulăm. Uciderea primei victime, Kling, se 
explică în mod destul de satisfăcător. Krosac, aşa-zis 
şchiop, se găsea în apropiere; mobil, proximitate, natura 
deosebită a crimei, totul concordă. Ură de familie; Krosac 
crede că l-a omorât pe Andreja, unul dintre fraţi. Cum 
reuşeşte el până la urmă să-l descopere pe Van, cel mai 
bine ascuns dintre fraţii Tvar? Mister... Krosac loveşte a 
doua oară, îl omoară pe Brad; aceeaşi întrebare, cum l-a 
găsit? Drama se complică; Krosac găseşte un bilet de la 
Brad, din care află greşeala pe care a făcut-o la Arroyo 
omorându-l pe Kling şi că Van trăieşte. Dar unde este 
Van? „Trebuie să-l găsesc, zice Krosac, altfel răzbunarea 
mea rămâne incompleta.” Cortina cade în urma acestui 
al doilea act, un act foarte melodramatic... Megara 
revine; Krosac ştie că va reveni; îşi face apariţia unicul 
deţinător, după cum scrie în bilet, al secretului noii 
identități sub care trăieşte Van şi a locului unde se află 
acum... După aceea... Fir-ar să fie! zise Ellery. Profesorul 
îşi tinu respiraţia. 

— Fir-ar să fie! strigă Ellery sărind în sus, ce idiot am 
fost! Ce prostovan, cretin, imbecil! Am găsit! 

— Poti sa constati că ţi-am dat un sfat bun, zise profe- 
sorul zâmbind... Metoda dă totdeauna rezultate... Expli- 
că-mi. Dar ce ai, băiete? 

Yardley se  întrerupse speriat. Ellery suferise o 
schimbare uimitoare; se întunecase brusc la faţă. având 
aerul unui om care tocmai primise o lovitură. 

— Ascultaţi, zise el grăbit, nu am timp decât să va 
spun în două vorbe... Ce aşteptam noi? Ce aştepta 
Krosac? Aşteptam ca Krosac să încerce să descopere, 
prin Megara, singura sursă de informaţii, unde se găseşte 
Van; Krosac aştepta să facă el această descoperire. Pe 

Megara îl va omori după aceea. Toate acestea nu pot 
avea decat o singura semnificatie! 

— L-a descoperit! exclamă Yardley, emoţionat de 
gravitatea acestor cuvinte. Dumnezeule, Queen, cât de 
orbi şi proşti am fost! Poate că deja e prea târziu! 

Ellery nu pierdu timp să-i mai răspundă şi se repezi la 
telefon. 

— Vreau să trimit o telegramă... Urgentă. Adresată 
sergentului Luden, Arroyo, Virginia de Vest, Da... lată 
textul: 


la ajutoare şi du-te imediat cabana Old Pete. Protejea- 
Ză-l până la sosirea mea. Anunţă Crumit întoarcere Kro- 
sac. Dacă deja s-a întâmplat nenorocire când veti ajunge 
la cabană, luaţi urma lui Krosac dar lăsați locul crimei 
neatins. Semnat: Ellery Queen. 

Repetati, vă rog Krosac. K.r.o.s.a.c. Foarte bine, multu- 
mesc. 

Ellery închise, apoi formă numărul de la Bradwood. Du- 
pă ce află de la Stallings că Vaughn nu era acolo, ceru să 
vorbească cu unul din oamenii inspectorului. Acesta îi 
spuse că Vaughn plecase pe neaşteptate cu maşina, îm- 
preună cu Isham, după primirea unei telegrame. 

— Ce să fac, gemu Ellery închizând, ce să fac acum! 

Nu trebuie pierdut nici un minut... 

Se repezi la fereastră. Afară ploua cu găleata, fulgere 
mari brăzdau cerul. 

— Profesore, veţi rămâne aici... 

— Nu prea îmi place ideea să te las să pleci singur 
acolo, răspunse Yardley. Mai ales pe o furtună ca asta. 
Cu ce vrei să pleci? 

— Asta are puţină importanţă. Ramaneti aici, faceţi tot 
ce vă stă în putinţă ca să vorbiţi cu Vaughn şi Isham. 

Ellery ridică din nou receptorul telefonului. 

— Aerodromul din Mineola. Repede, vă rog. 

— Eşti nebun, Queen! 

— Alo! Alo! Mineola? Aţi putea pune la dispoziţia mea 
un avion rapid care să mă ducă în Virginia? Cum? 

Ellery asculta cateva clipe, apoi inchise furios. 

— Nu se poate face nimic. Din cauza timpului de 
afară... O sa încerc cu maşina mea. Tot ea e mai buna, 
Mi-ati putea imprumuta un impermeabil, profesore? 

Alergara in hol, Yardley scoase dintr-un sifonier un im- 
permeabil mare si îl ajută pe Ellery să-l îmbrace. 

— Ai grijă, Ellery. Drumurile vor fi foarte proaste; esti 
sigur ca nu te inseli şi că nu te înhami la un drum inutil? 

— Un singur lucru l-a împiedicat pe Krosac să-l ucidă 
pe Megara în aceste două săptămâni; nu ştia unde se 
află Van. Dacă până la urmă l-a ucis pe Megara, asta 
înseamnă că a descoperit siretlicul lui Old Pete si 
cunoaşte ascunzătoarea de pe coline. Poate că a smuls 
această informaţie de la Megara înainte de a-l omori. 
Datoria mea este să împiedic o a patra crimă, căci fără 
nici o îndoială, Krosac este acum în drum spre Virginia. 
Sper că şi-a 
permis să doarmă ieri-seară. Altfel... 

Ellery dadu din umeri îi zâmbi lui Yardley, care îi strân- 
se cu căldură mâinile, recomandându-i întruna să fie cu 
bagare de seamă, şi, o porni în fugă spre garajul unde se 
găsea vechea lui maşină de curse. 

Profesorul Yardley se uită fără să vrea la ceas. Era 
exact ora unu. 

CAPITOLUL 4 


GRESEALA 


Ellery conduse în mare viteză si fără oprire pana la 
Harrisburg, unde ajunse pe la orele şapte seara. După o 
oprire de o oră, timp în care mâncă şi îşi lasă maşina în 
grija mecanicului, o porni din nou la drum şi pe la miezul 
nopţii ajunse în Hollidaysburg; complet extenuat, 
aproape nemaivăzând în fata ochilor, îşi petrecu noaptea 
la hotel. A doua zi la orele şapte, bătrâna Duesenberg 
atacă ultima etapă. Furtuna din ajun se potolise complet. 
La zece şi un sfert, Ellery traversă Pittsburg-ul. La 
unsprezece şi jumătate, sub un soare palid care se 
străduia să lumineze Munţii Alegani, Ellery îşi opri maşina 
în faţa primăriei din Arroyo, în Virginia de Vest. 

x 


* * 


Un om în salopetă, care mătura scările din faţa uşii, în- 
cercă să-l oprească. 

— Ei! încotro? Cu cine vreţi? 

Ellery nu răspunse şi se repezi în interiorul clădirii, 
spre biroul sergentului Luden. Deschise uşa şi constată 
că încăperea era goală. 

Omul în salopetă venise după el. 

— Unde e sergentul? îl întrebă Ellery. 

— Nu e aici. Asta încercam să vă spun şi eu. 

— Ah! făcu Ellery. 

Prin urmare, Luden plecase pe coline. 

— Când a plecat? 

— Luni dimineaţă. 

— Cum! exclamă Ellery stupefiat. Dumnezeule, aşadar 
nu a primit tele... 

Se apropie repede de masa plina cu hartii de tot felul 
şi începu sa scotoceasca printre ele, în ciuda protestelor 
măturătorului. Din păcate, telegrama trimisă lui Luden se 
găsea acolo, neatinsă. Rupse plicul şi citi mesajul pe care 


îl dictase... 
x 


* * 


Prin urmare, Luden nu luase cunoştinţă de telegrama 
expediată de Ellery. Măturătorul îi spuse că sergentul 
plecase cu două zile mai înainte împreună cu primarul, 
Hollis, într-o expediţie de pescuit pe Ohio, pe care o 
făceau împreună în fiecare an şi care dura opt zile; nu se 
întorceau înainte de duminică. Telegrama sosise în ajun: 
bărbatul în salopetă, care în afară de măturător mai era 
şi portar şi om la toate, o pusese chiar el pe biroul lui Lu- 
den... 

Ellery sări din nou în maşină şi reluă drumul parcurs în 
timpul primei deplasări făcute în tovărăşia lui Isham şi 
Luden. Nu avea timp să-i anunţe pe Crumit şi pe 
colonelul Pickett. De altfel, avea de gând să facă singur 
faţă situaţiei dacă evenimentul de care se temea nu se 
petrecuse încă; luase cu el un revolver automat. Pe de 
altă parte, dacă ajungea prea târziu... 

Ellery lăsă maşina ascunsă în tufişuri, ca şi data trecu- 
tă, şi începu să urce panta abruptă, cu revolverul în ma- 
nă... dar pădurea care acoperea colina era stăpânită de 
cea mai mare linişte. Înainta repede, sperând să ajungă 
la timp, deşi un presentiment obscur îl avertiza că era 
prea târziu... Ascuns după un copac, Ellery cercetă atent 
cu privirea luminişul în mijlocul căruia se găsea cabana. 
Barajul de sârmă ghimpată era intact. Deşi uşa de la in- 
trare era închisă, Ellery trase totuşi piedica revolverului 
înainte de a pasi înainte... Escaladă de bine de rău bari- 
cada... Abia atunci văzu urmele de paşi. Rămase locului 
cel puţin trei minute, studiind urmele ce-i dezvăluiau să- 
vârşirea dramei. Apoi făcu un ocol în formă de semicerc 
ca să ajungă la uşă fără să şteargă urmele. 

Uşa nu era închisă de tot, aşa cum crezuse prima dată. 

Strangand in mana revolverul, Ellery asculta o clipa 
Nici 
un zgomot nu venea din interiorul cabanei... impinse 
violent uşa cu mâna stângă... . 
Oroarea spectacolului îl tintui locului. 
Apoi sări înăuntru şi zăvori uşa în urma lui. 
x 


* * 


La orele doisprezece şi jumătate, maşina îl aduse din 
nou pe Ellery în faţa primăriei din Arroyo. Măturătorul, 
care mătura în continuare, probabil că îl luă drept un 
nebun după părul în dezordine şi ochii scăpărători. 

— Hei, dom'le, iată-vă! Aveam ceva să vă spun, dar 
erati atât de grăbit... Nu vă numiţi cumva... 

— Desigur! răcni Ellery. Am impresia că eşti singurul 
funcţionar care a rămas la post aici... Vei face ceva 
pentru mine. Vor sosi nişte oameni de la New York. 
Când? Habar n-am. Dar îi vei aştepta aici, mă auzi, chiar 
dacă va trebui să aştepţi ore în şir. 

— Ei bine, zise măturătorul sprijinindu-se în mătura lui. 
nu ştiu, dar... ia spuneţi-mi, nu vă numiţi cumva Queen? 

— Ba da, zise Ellery foarte surprins. De ce? 

Portarul-măturător se scotoci în buzunar şi scoase o 
foaie de hârtie împăturită în patru. 

— Am mai încercat să vă spun, domnule Queen, dar nu 
m-ati lăsat să vorbesc. Un tip, un tip bătrân, destul de 
înalt, cu o barbă, mi-a lăsat acest bilet pentru dumnea- 
voastră. Semăna cu Abraham Lincoln. 

— Yardley! exclamă Ellery luând hârtia din mâinile mă- 
turătorului. De ce naiba nu mi-ai spus imediat? 

Dragul meu Queen, 

Foarte preocupat de plecarea ta, am reuşit să aflu, de 
altfel fără să pot intra in contact cu ei, ca Isham şi 
Vaughn primiseră o informaţie importantă care îi punea 
pe urma sotilor Lynn; informația venea din 
Massachusetts. Am transmis mesajul tau aadjunctului lui 
Vaughn. Nu-mi plăcea ideea să te ştiu singur pe urmele 

unui astfel de bandit. La Bradwood totul era calm. 
Doctorul Temple a plecat la New York. (Esther?) 

Imposibil să dorm noaptea. Furtună cumplita. Diminea- 
ta s-a potolit. Am ajuns la Mineola la orele şase. 
Condiţiile 
meteorologice fiind mai bune, am reuşit sa conving un 
aviator particular să mă ducă în sud-vest. Am ajuns în 
apropiere de Arroyo la orele zece dimineaţa. (Am început 
să scriu acest bilet în avion.) 

Mai târziu: Imposibil să găsesc cabana şi nimeni nu 
ştie de ea. Luden e plecat. Oraşul parcă e mort. Presupun 
că telegrama ta nici măcar nu a fost deschisă. Natural că 
mi-e teamă de tot ce e mai rău, căci am aflat de 
prezența prin apropiere a unui individ care şchioapătă. 
Respectivul şchiop ducea cu el o geantă (era probabil 
Krosac, dar descrierea e vagă; omul isi ascundea fata.) A 
închiriat o maşină la Yellow Creek, lângă Arroyo, 
jeri-seară la orele unsprezece şi jumătate. Am vorbit cu 
proprietarul maşinii care l-a dus pe omul nostru la 
Steubenville şi l-a lăsat acolo la hotel... Il voi fila pe 
Krosac eu însumi şi voi încredința acest mesaj 
superinteligentului portar al primăriei din Arroyo. Mergi 
imediat la Steubenville. Dacă găsesc o altă pistă, iti voi 
lăsa câteva rânduri la hotelul Fort Steuben. Mă grăbesc. 

YARDLEY 

Ellery făcu un gest de exasperare. 

— La ce oră a scris acel domn biletul? 

— Pe la orele unsprezece, răspunse omul, cu puţin îna- 
inte de a sosi dumnevoastră. 

— Acum ştiu, mormai Ellery, ce simţi când iti vine să 
strângi pe cineva de gât. La ce oră s-a oprit ploaia ieri 
seară? întrebă el, venindu-i deodată o idee. 

— Cam pe la unu după miezul nopţii. Ploaia s-a oprit 
aici, dar dincolo de râu a plouat toată noaptea. 

— Vei da această scrisoare celor de la New York de în- 
dată ce vor sosi, zise Ellery cu un aer sever. 

Inainte de a o înmâna portarului, mai scrise şi el 
câteva cuvinte pe spatele foii de hârtie. 

— Ramai aici, fa ce vrei, dar nu te misca de aici pana 
la sosirea lor. Isham, Vaughn, politia... Intelegi? Isham, 
Vaughn - lor sa le dai scrisoarea asta. Uite, primeste 
ceva pentru osteneala dumitale. 

li dădu o bancnotă, urcă în bătrâna lui maşină Duesen- 
berg şi demară. 


CAPITOLUL 5 


MORT DE DOUĂ ORI 


Inspectorul Vaughn şi procurorul Isham au sosit cu ma- 
şina la Bradwood miercuri dimineaţa pe la orele opt, obo- 
siti dar satisfacuti, căci îi aduceau cu ei pe Percy şi Elisa- 
beth Lynn, în sfârşit prinşi. 

Cei doi hoţi au fost imediat expediati la Mineola sub 
pază corespunzătoare. 

Inspectorul Vaughn se întindea leneş, plin de 
satisfacţie, când îl văzu alergând spre el pe adjunctul 
său, Bill, care îi repetă ceea ce-i spusese profesorul 
Yardley. Isham şi inspectorul îl ascultară cu atenţie şi 
expresia lor satisfăcută deveni preocupată. Isham trânti 
o înjurătură. 

— Ce facem acum? 

— După ei, bineînţeles, răcni Vaughn. 

Urcă din nou în maşina poliţiei; procurorul, resemnat, îl 
urmă fără să mai spună nimic. 

Pe terenul de aviaţie de la Mineola fură informaţi că 
profesorul Yardley închiriase un avion la orele şase 
dimineaţa şi că plecase spre sud-vest, destinaţia 
necunoscută. După zece minute se aflau şi ei în aer, în 
cabina unui puternic bimotor, zburând în aceeaşi 
direcţie. 

Pilotul ateriză pe un camp de lângă Arroyo, la unu şi 
treizeci de minute după-amiaza. Se îndreptară spre 
primărie şi găsiră un om în salopetă aşezat pe treptele 
din fata, sforăind liniştit, cu o mătură pe genunchi. 
Vaughn îl trezi... Omul îngăimă, încă somnoros: - Sunteţi 
de la New York? 

— Da. 

— Vă numiţi Vaughn şi,lsham? 

— Da, da. 

— Am un bilet pentru dumneavoastră. Portarul îi 
întinse lui Vaughn mesajul lăsat de Yardley. Vaughn şi 
Isham îl citiră în tăcere. Apoi întoarseră foaia şi luară 
cunoştinţă şi de rândurile scrise de Ellery: 

Am fost la cabană. Ingrozitor. Duceti-va acolo cât 
puteți de repede. Urmele de paşi în semicerc din fata uşii 
cabanei sunt ale mele... celelalte... ghiciţi. Grabiti-va 
dacă vreți să prindeti finalul. 

E.Q, 

— S-a întâmplat, gemu Isham. 

— La ce ora a plecat de aici domnul Queen? întrebă 
Vaughn furios la culme. 

— Pe la ora unu... 

— Repede, Isham, zise inspectorul. Arata-mi drumul. 


Mai întâi trebuie sa vizitam cabana. 
x 


* * 


Uşa cabanei era închisă. Isham si Vaughn escaladara 
sarma ghimpata cu dificultate si descoperira urmele 
lăsate de Queen după ocolul pe care îl făcuse. 

— Uite, zise Vaughn, astea sunt urmele lui Queen. Ce- 
lelalte... 

Nemiscati, observară cu atenţie urmele pe care Ellery 
le remarcase cu o oră înainte. Erau două serii complete 
lăsate de aceeaşi pereche de încălţăminte. Acestea erau 
singurele, bineînţeles, în afară de cele ale lui Ellery. Cele 
două serii erau foarte clare: una care mergea de la 
baricadă la uşa cabanei, cealaltă care făcea drumul în 
sens invers, urmând cu aproximaţie aceeaşi linie. 

Cele care se gaseau foarte aproape de cabana, foarte 
clare din cauza pamantului moale din acel loc, erau mai 
adânc imprimate în sol la dus decât la întors. Urma 
lăsată de piciorul drept era peste tot mai adâncă decât 
cea a piciorului stâng. 

— Urmele unui şchiop, mormăi Vaughn. Această primă 
serie... ciudat. 

Înaintând cu precauţie, deschise usa... Isham şi inspec- 
torul Vaughn se dădură înapoi cuprinşi de oroare. 

În fata lor, cadavrul unui om țintuit ca un trofeu de 
bârnele groase care formau peretele. Decapitat, cu 
picioarele apropiate. Cadavrul nenorocitului profesor, 
după zdrentele pătate de sânge, cele ale aşa-zisului Old 
Pete. 

Peste tot era plin de sânge, te-ai fi crezut într-un aba- 
tor... Partea de deasupra a mesei, debarasată de 
obiectele de pe ea, îi servise lui Krosac drept tăbliță, 
trasând pe ea simbolul lui familiar, un T mare şi 
însângerat. 

— Dumnezeule, murmură Vaughn. E îngrozitor... Dacă 
mi-ar cădea în mână animalul asta, l-aş sugruma cu cea 
mai mare bucurie... 

— Eu ies afară, zise Isham cu o voce răguşită. Nu ma 
simt bine. 

leşi clătinându-se, se sprijini de peretele cabanei şi 
vomă. 

Inspectorul Vaughn îşi reveni din prima impresie, se 
apropie de mort şi atinse cadavrul care era deja rigid. 

— Mort de aproape cincisprezece ore, mormai el stran- 
gand pumnii. 

Acel om fără cap, cu braţele îndepărtate si cu 
picioarele apropiate, semăna cu un T monstruos. 
Luptând împotriva ametelii care îl cuprindea, inspectorul 
privi în jurul, lui şi înţelese că avusese loc o luptă, după 
diversele obiecte împrăştiate pe jos. Mai întâi un topor 
mare şi plin de sânge, cel care servise fără îndoială la 
decapitarea lui Andreja Tvar. După aceea, un bandaj 
înfăşurat, care pe o parte avea o pată brună. Vaughn îl 

luă de jos; bandajul se despărţi in două bucăţi; constată 
cu surprindere că probabil fusese tăiat cu foarfecele... 
Uitându-se în jur, zări într-adevăr nişte foarfeci mari 
aruncate pe jos. 

Vaughn veni la uşă; Isham, desi încă foarte palid, 
părea ca acum îşi revenise. 

— Priveşte, îi zise inspectorul arătându-i bandajul sec- 
tionat. 

— S-ar zice un bandaj de la încheietura mâinii, răs- 
punse Isham cu dificultate. Rana trebuie să fi fost seri- 
oasă, dacă e să ne luăm după pata de sânge şi iod. 

— Asta e şi părerea mea. Si eu aş zice la fel, ca e un 
bandaj mai curînd de la încheietura mâinii decât de la 
gleznă. Probabil că domnul Krosac are o rană frumoasă 
la mînă! 

— Provocată probabil în timpul luptei, doar dacă nu 
cumva s-a tăiat mânuind toporul! Dar de ce dracu nu a 
făcut să dispară acest bandaj? 

— Cu siguranţă că Krosac era grăbit, să nu uiţi asta. 
De altfel, faptul că l-a abandonat astfel dovedeşte că 
rana se găseşte într-un loc uşor de ascuns, de o manseta 
probabil... Şi-a tăiat primul bandaj ca să şi-l înlocuiască 
cu altul curat. 

Isham îl urmă cu curaj pe inspector, care se întoarse în 
cabană. Vaughn îi arătă toporul, foarfecele şi o sticlă de 
culoare albastră care zăcea pe podea lângă locul unde 
găsise bandajul. Sticla era aproape goală, iar conţinutul 
ei răspândit pe jos forma o pată mare de culoare brună. 
Alături, un bandaj nou. 

— lod, zise Vaugh. L-a luat de acolo, de pe etajera 
aceea. 

Se apropiară de etajeră, care se găsea într-un colt, 
deasupra chiuvetei; cu excepţia a două locuri, etajera 
era plină. Se puteau vedea acolo un pachet mare de 
vata, un tub de pastă de dinţi, bandaje, o sticluta pe care 
scria „lod”, alte sticlute mici şi borcanase care conţineau 
diferite medicamente. 

— E clar, zise Vaughn, s-a servit de bandajele şi de io- 
dul lui Van, şi nu şi-a dat osteneala să le pună la loc. 

— Si dacă rana e a lui Van? 

— Ne vom lămuri. Voi da jos cadavrul să văd dacă are 
vreo rană. 

În ciuda dezgustului, Isham îl ajută pe inspector să 
desprindă din cuie acel cadavru îngrozitor. Îl întinseră pe 
jos, îl dezbrăcară şi constatară că nu avea nici o rană, în 
afara găurilor făcute de cuie. 

— Aşadar Krosac s-a tăiat la mână, concluziona inspec- 
torul Vaughn. 


x 
x x 
Cei doi reveniră la Arroyo. Inspectorul Vaughn telefonă 
procurorului Crumit, informându-l despre cele 


întâmplate. 

— Crumit se va duce acolo Împreună cu judecătorul si 
cu colonelul Pickett, zise Vaughn. Aceşti domni vor fi obli- 
gati pentru a doua oară să facă o anchetă asupra morții 
lui Andrew Van! 

Isham nu răspunse nimic. Închiriară o maşină rapidă si 
urmară pista pe care plecase Ellery, înainte cu o oră şi 
jumătate, îndreptându-se spre Steubenville. 


PROVOCARE ADRESATĂ CITITORULUI 

Cine este criminalul?! 

Cititorul posedă acum toate informaţiile necesare. 
Autorul i-a pus la dispoziţie toate posibilităţile nu 
numai să ghicească cine este criminalul, ci şi să 
dovedească identitatea ucigaşului: nu mai este decât 
o problema de logică şi de deducție riguroasă. 

CAPITOLUL 6 


O PROBLEMA DE GEOGRAFIE 


Miercuri după-amiază, la orele unu şi jumătate, chiar în 
momentul în care procurorul Isham şi Vaughn se opreau 
în faţa primăriei din Arroyo, Ellery Queen sosea la Steu- 
benville. 

La hotelul Fort Steuben îl aşteptau câteva rânduri din 
partea lui Yardley: 


Dragă Queen, 

O persoană cu semnalmentele lui Krosac a tras ieri 
seară, pe la miezul nopții, la hotelul Fort Steuben. A 
plecat în dimineaţa asta la şapte şi jumătate cu o maşină 
închiriată. Nu mai şchiopăta când a plecat dar era 
bandajat la mână. Nu părea că se teme de eventuali 
urmăritori Chiar a anunțat si unde se duce: Zanesville. 
Alerg dupa el cu masina. Toate aceste informatii le-am 
obținut de la recepţia hotelului. Iti voi lăsa alte 
instrucțiuni la receptia hotelului Clarendon din 
Zanesville. 

YARDLEY 


Ellery întrebă la ce oră părăsise Yardley Steubenville-ul 
si află că plecase pe la prânz. Ceru imediat legătura cu 
şeful poliției din Zanesville. 

— Alo... Poliția? Aici, Ellery Queen, fiul inspectorului 
Queen de la Biroul Central din New York... da. Vă telefo- 
nez de la Steubenville. Sunt în urmărirea unui tip înalt, 
brunet, bandajat la mână, circulă cu maşina, hărțuit de 
un alt urmaritor, barbos, care si el circulă cu maşina... 

Primul este un criminal!... Da! A plecat de aici la sapte 
si jumatate dimineata... Him, aveti cu siguranta dreptate, 
probabil ca a traversat de multa vreme orasul dumnea- 
voastră. Încercaţi să-i dati de urmă, vă rog. Omul cu 
barbă probabil că încă nu a ajuns la Zanesville... Tineti 
legătura cu recepţia de la hotelul Clarendon. Sosesc cât 


pot de repede... 
x 


* * 


La hotelul Clarendon din Zanesville. Ellery află că 
Yardley lăsase pentru el un mesaj telefonic: Krosac cotise 
spre Columbus... La orele şapte, în timp ce Vaughn şi 
Isham parcurgeau cu greutate drumul de la Steubenville 
la Columbus, Ellery pătrundea în hotelul Seneca din 
acest oraş unde găsea un alt mesaj din partea lui 
Yardley: 


Dragă Queen, 

A fost gata să mă păcălească, dar i-am găsit repede 
urma! Nu cred că a făcut-o înadins, pur şi simplu s-a răz- 
gândit. Am descoperit că Krosac a luat trenul de ora unu 
spre Indianapolis. Plec acolo cu avionul ca să câştig 
timpul pierdut. 

Y. 


Ellery telefona şefului poliției din Indianapolis si află de 
la acesta că fusese deja anunțat de poliția din Columbus. 
Dar oamenii lui nu putuseră să pună mâna pe omul ur- 
mărit, din cauza semnalmentelor insuficiente... 

Mai află, tot de la receptia hotelului, că profesorul ar fi 
spus că intenționa să-i lase câteva rânduri la aerodrom. 
Ellery isi duse maşina la garaj, luă un taxi si se indrepta 


cu toată viteza spre aerodrom. 
x 


x x 
Vaughn şi Isham sosiră la Columbus putin după orele 
opt, adică la o oră după plecarea lui Ellery din acest oraş 
cu avionul, la trei ore după Yardley şi la şapte ore după 

plecarea banditului cu trenul. De la Zanesville, Vaughn 
comandase un avion prin telefon, ceea ce le-a permis sa 
părăsească imediat oraşul cu destinaţia Indianapolis. 

x 


* * 


La orele opt şi jumătate, avionul lui Ellery ateriza pe 
pista aerodromului din Indianapolis. Abia cobori, că i se şi 
înmână un mesaj din partea profesorului Yardley: 


Sfârşitul se aproprie. În momentul când aterizam, un 
individ cu semnalmentele lui Krosac isi lua zborul spre 
Chicago cu avionul de ora şapte. Nu pot avea un avion 
înainte de şapte şi un sfert. Cel al lui Krosac trebuie să 
sosească la Chicago între opt patruzeci şi cinci si nouă. 
Dacă soseşti inainte de opt şi patruzeci şi cinci, telefo- 
nează-i poliției din Chicago să-l aresteze la coborârea din 
avion. Plec! 

Y. 


— Domnul Yardley a luat avionul de şapte si un sfert? 
întrebă Ellery. 

— Da, domnule. 

— Trebuie să sosească la Chicago între nouă si noua si 
un sfert? 

— Exact. 

Ellery ceru să fie dus la un telefon si îl sună pe şeful 
poliţiei din Chicago, pe care îl cunoştea. 

— Da, eu sunt, Ellery Queen. Un om înalt, rănit la în- 
cheietura mâinii, trebuie să sosească în seara ăsta între 
opt patruzeci şi cinci şi nouă la Chicago, venind cu 
avionul de la Indianapolis... Autorul crimelor din Long 
Island... Da.... Nu, nu-l arestaţi pe aeroport... Aş vrea să-l 
urmăriţi şi ca oamenii voştri să împresoare hotelul la 
care va trage... Da, arestaţi-l doar dacă încearcă să 
părăsească Chicago. E posibil să vrea să ajungă în 
Canada sau pe coasta Pacificului... Omul nu ştie că este 
urmărit. Apropo, prietenul meu, profesorul Yardley, 
trebuie şi el să sosească cu avionul de la Indianapolis. 


-208- 


Ellery Queen - Misterul crucii egiptene 


Înalt, cu barbă, seamănă cu Abraham Lincoln. i-l 
recomand... 
Ellery urcă în avion şi plecă spre Chicago. 
x 


* * 


La orele zece şi douăzeci şi cinci, avionul îl lăsă pe 
Ellery 
pe aeroportul din Chicago, luminat ca ziua. Era frânt de 
oboseală. Yardley şi şeful poliţiei îl aşteptau. 

— Ei bine, sefule, care e situaţia? întrebă Ellery. 

— Bună, domnule Queen. Vânatul a sosit cu avionul la 
nouă fără cinci. Oamenii mei tocmai îşi luaseră posturile 
în primire... Nu banuieste nimic. 

— Am ajuns cu douăzeci de minute mai târziu, se tân- 
gui profesorul Yardley. 

— Him... Unde este.... daa... Krosac în acest moment? 

— A luat un taxi şi s-a dus la hotelul Rockford, un hotel 
mic de clasa a treia. Nu a banuit nimic, dar a fost 
escortat de patru masini ale detectivilor... 

— Perfect. Vreti sa dati ordinele necesare pentru ca 
Isham si Vaughn, care vor sosi curind, sa fie dusi imediat 


la hotelul Rockford?... 
x 


* * 


După mai putin de o oră, Isham şi Vaughn se întâlneau 
cu Ellery, cu profesorul Yardley şi cu şeful poliţiei la hote- 
lul Rockford. Clădirea era plină de detectivi. Krosac 
ocupa camera 643 şi se înscrisese la recepţie cu numele 
de John Chase. 

— Apropo, îi zise Ellery lui Vaughn, ştii pe cine vom 
găsi în camera 643? 

Inspectorul îi privi chiorâş. 

— Cum? izbucni el. Doar n-ai să-mi spui că cunoşti 
adevărata identitate a acestui om? 

— Ba da... Era totuşi destul de clar! 

Omul fu surprins in momentul cand voia să se suie în 
pat. Cinci detectivi se aruncară asupra lui şi îi puseră 
catusele. 

Ellery avea sa-si aminteasca totdeauna expresia de 
stupefactie intensă apărută pe fata livida a prizonierului 
cand i-a vazut in pragul usii pe Ellery, pe procurorul 
Isham, pe inspectorul Vaughn şi armata de detectivi în 
uniforme şi în civil care umplea culoarul. 

— Dar este... este... 

Profesoral nu-şi mai găsea cuvintele. 

— Am ştiut, zise Ellery. Am înţeles de când am vizitat 
cabana de pe coline. 

„Domnul John Chase” se uita la ei cu o privire de de- 
ment; din colţul gurii i se scurgea un firişor de bale. 

În faţa lor se găsea profesorul din Arroyo, Andrew Van. 

CAPITOLUL 7 


ULTIMELE CUVINTE ALE LUI ELLERY 


— Nu înţeleg absolut nimic, mormăi inspectorul 
Vaughn. Şi nu reuşesc să înţeleg cum ai putut găsi 
soluţia bazandu-te doar pe fapte. 

Scena se petrecea într-un compartiment confortabil al 
trenului care se îndrepta spre New York. Era acolo toţi 
patru, Yardley, Ellery, Isham şi Vaughn. 

— Vedeti, incepu Ellery, cea de a patra crima m-a 
facut sa inteleg totul. Totdeauna am avut impresia ca imi 
lipsea o piesa din acest joc de puzzle, dar o piesa 
esentiala, si ca voi ajunge la solutie in ziua cand voi avea 
aceasta idee, aceasta piesă-cheie care îmi scăpa si care 
mi-ar fi oferit explicatia atator fapte in aparenta atat de 
dezlanate, de ilogice. Descoperirea am facut-o in cabana 
de pe coline. 

— Si eu am cercetat cabana, zise Vaughn, si as vrea sa 
Stiu... 

— Vei intelege. Urmele din afara cabanei indicau ca 
aceeasi persoana intrase, apoi iesise din cabana. Nu e 
greu sa fixezi ora crimei, pentru ca ploaia s-a oprit la 
Arroyo in ajun pe la orele unsprezece; urmele ar fi 
dispărut daca ele ar fi fost făcute înainte de sfârşitul 
ploii: prin urmare, ele au fost făcute la orele unsprezece 
sau mai târziu. Starea cadavrului crucificat de pe perete 
ne permite să afirmăm că victima murise de aproximativ 
patrusprezece ore, cu alte cuvinte, murise în ajun pe la 
orele unsprezece seara. Urmele fuseseră deci făcute la 
ora crimei şi erau cele ale ucigaşului, pentru că altele nu 
existau iar uşa era singura cale de acces în cabană, 
unica fereastră existentă fiind protejată cu sârmă 

ghimpată. Urmele imprimate în terenul moale din fata 
cabanei indicau clar prezenţa unui şchiop... 

Or, mai multe obiecte foarte interesante zăceau pe jos, 
în cabană. Mai întâi bandajul însângerat şi pata de iod, 
care probabil fusese folosit la încheietura unei mâini, 
după forma pe care o avea; foarte aproape de el, alt sul 
de bandaj din care se folosise o parte. După aceea, o 
sticlă mare cu iod, destupată, al cărei dop zăcea ceva 
mai încolo; acest flacon din sticlă opacă nu purta nici o 
etichetă. 

Corpul victimei nu prezenta rani, prin urmare ucigaşul 
se rănise; şi pentru că sangera din abundență, probabil 
că îşi schimbase bandajul înainte de a părăsi Cabana. 
Ellery aprinse o ţigară. 

— Subliniez acum faptul foarte semnificativ: criminalul 
s-a folosit de acest flacon cu iod. Înţelegeţi, domnilor? 

Urmă o tăcere elocventă. 

— Şi totuşi e foarte clar. Care erau cele două 
caracteristici ale acestui flacon lăsat pe jos de ucigaş? 
Prima sticlă era opacă; a doua, nu avea etichetă. Atunci, 
de unde ştia criminalul că ea conţinea iod? Nu avea de 
unde să ştie decât dacă: fie că îi cunoştea deja 
conţinutul, din experienţă, fie destupând-o ca să-şi dea 
seama. Or amintiţi-vă că pe etajeră cu medicamente se 
găseau alte două sticlute, una cu iod, cealaltă cu rivanol, 
amândouă foarte clar etichetate. Atunci de ce să desfacă 
flaconul fără etichetă, cu atât mai mult cu cât criminalul 
era fără îndoială, grăbit? Nu există decât o singură 
explicaţie: criminalul ştia dinainte că sticla mare conţinea 
iod. Având în vedere împrejurările şi ceea ce ne spusese 
Van însuşi despre izolarea ascunzătorii sale, numai 
proprietarul cabanei putea să cunoască acest detaliu. 

Am stabilit că ucigaşul s-a tăiat la mână şi că s-a servit 
de iod: deci dacă proprietarul cabanei, Andreja Tvar, 
alias Andrew Van, alias Old Pete, era singurul care putea 
ştie dinainte conţinutul misteriosului flacon, tot el 
Andrew Van, ci fusese asasinat de Andrew Van. 

Urmă o tăcere, ruptă în cele din urmă de procurorul 
Isham. 

— Fie. Dar crimele dinainte? Admitand ca Van e 
vinovat de ultima crimă, cum poţi stabili în mod logic că 
tot el le-a comis şi pe primele? 

— lată cum am ajuns la această concluzie. Andrew Van 
omorâse pe cineva şi lăsase în cabană cadavrul acestui 
om îmbrăcat cu zdrentele lui Old Pete; cu alte cuvinte, 
îmbrăcat ca el însuşi; dorea deci să ne înşele. Am înţeles 
atunci că problema va fi relativ simplă. Cine era ultima 
victimă? 

Corpul nu era cel al lui Van, am dovedit aceasta. Nu 
putea fi al lui Brad, categoric identificat de nevasta lui 
după acea pată a pielii de pe coapsă, sau cel al lui 
Megara, căruia i se constatase hernia. Mai rămâneau 
Krosac şi Kling, servitorul lui Van. 

Să presupunem că a fost Krosac, ucis de Van aflat în 
legitimă apărare. Van nu chemase poliţia şi cu tot ce se 
ştia despre acest caz nu ar fi avut de ce să fie îngrijorat. 
Dacă nu a făcut-o, înseamnă că nu putea. De ce? Pentru 
că nu era cadavrul lui Krosac! 

Atunci era Kling? Bine, dar el fusese prima victimă 
găsită crucificată, cu şapte luni înainte, la Arroyo! Da, 
dar Van ne spusese că era vorba de Kling! Or noi ştim 
acum că Van este un criminal şi că a vrut să ne înşele; 
deci nu-l mai putem crede pe cuvânt şi suntem obligaţi 
să ne gândim că ultimul cadavru era cel al lui Kling, căci 
este singura posibilitate care ne mai rămâne. 

Ellery continuă cu rapiditate. 

— Dacă este Kling, atunci primul cadavru trebuie, în 
mod logic, să fie cel al lui Krosac! Cine este ucigaşul lui? 
Sa spunem în principiu că autorul primei crime cunoştea 
şi se folosea de povestea fraţilor Tvar, dovadă T-urile 
lăsate peste tot. Asta ne face să ne gândim la Van, 
Megara, Brad şi Krosac. De Megara nu putea fi vorba, el 
se găsea în vremea aceea în cealaltă parte a lumii. Brad? 
Imposibil. Doamna Brad a declarat de faţă cu martori că 
soţul ei primise la el acasă pe campionul Statelor Unite la 

jocul de dame si ca jucase cu el toata noaptea din ajunul 
Crăciunului. lese din joc Krosac, victima. Rămâne Kling. 
Imposibil. Acesta nu cunostea sensul fatal al T-urilor, e 
pe jumatate cretin si in consecinta incapabil sa execute o 
crima atat de ingenioasa. Deci Krosac a fost omorat de 
Van, singurul care rămâne si care îndeplineşte toate 
condiţiile dorite. 


Van este deci asasinul lui Krosac. Dar cum şi în ce îm- 
prejurări? Le putem reconstitui. Van ştia că Krosac îl ur- 
mărea, pe el şi pe fraţii lui. Descoperind că Krosac 
călătorea cu bătrânul nebun pe nume Stryker, probabil 
că i-a trimis o scrisoare anonimă iar Krosac a muşcat din 
momeală, bucuros de a-şi fi reperat prada; Krosac a făcut 
în aşa fel încât Stryker să-şi oprească temporar caravana 
lângă Arroyo. Acolo are loc episodul cu mecanicul auto 
din Weirton, Croker; Krosac i-a închiriat maşina şi a cerut 
să-l ducă la intersecţia drumurilor. Amintiti-va ca nu avea 
valiză, în timp ce criminalul purta una în cursul 
următoarelor crime. De ce? Pentru că Krosac nu avea nici 
o intenţie să-şi mutileze victima; avea de gând pur şi 
simplu să se folosească de un revolver şi să o doboare de 
aproape. 

Van, instigatorul întregii combinaţii, i-a întins deci o 
cursă lui Krosac venit să se răzbune şi l-a omorât. După 
ce în prealabil l-a legat fedeleş şi l-a ascuns pe 
nenorocitul Kling, pe acesta lăsându-l în viaţă, Van a 
îmbrăcat cadavrul lui Krosac cu propriile lui haine, apoi 
l-a decapitat etc, etc. 

Este foarte evident că Van - sau Andreja Tvar - se gân- 
dea la aceste crime de ani de zile. Le-a comis în aşa fel 
încât să se creadă că e vorba de răzbunarea lui Krosac. 
Van l-a ascuns pe Kling doar în scopul de a-l ucide la 
sfârşit şi să facă să se creadă că e vorba de cadavrul lui; 
intenţia lui era să ne facă să credem că Krosac, după ce 
a omorât un nevinovat, i-a omorât pe doi dintre fraţii 
Tvar şi în cele din urmă şi pe al treilea, ca să corecteze 
aparenta eroare comisă cu şapte luni înainte. 

În ceea ce-l priveşte pe Van, această ultimă crimă, ca- 
muflată încerca să lase impresia că şi el fusese sacrificat 
de maniacul sângeros, în timp ce el ar fi plecat cu econo- 
miile şi o sumă frumusica pe care reuşise cu abilitate sa 
o obţină de la fratele lui Stephen. lar poliţia ar fi căutat 
veşnic pe invizibilul Krosac, mort de multă vreme... 
Amintiti-va că Van şi-l luase pe Kling de la orfelinatul din 
Pittsburg; a avut deci grija sa aleaga un barbat oarecum 
asemănător fizic, ca să poată uşor să înşele autorităţile 
când 
acestea aveau să examineze cadavrul lui Kling. 

Pe de altă parte, probabil că a existat o asemănare 
fizică între el şi Krosac, remarcată atunci când l-a 
descoperit prima dată pe muntenegrean, înainte de 
trimiterea scrisorii anonime, fapt care i-a dat ideea 
întregii combinaţii: această asemănare i-a permis, în 
momentul primei crime, să facă să se creadă că e vorba 
de cadavrul lui. 

— Ai spus o dată, remarcă inspectorul, că ai fost de la 
început pe drumul cel bun dar că nu ai ştiut să profiti. Ce 
ai vrut să spui cu asta? 

— Da, răspunse Ellery cu regret. De la prima crimă am 
observat că dispăruse capul tăiat. De ce? Mai târziu am 
descoperit toată povestea familiei Tvar şi sensul aparent 
al T-urilor, ca simboluri ale răzbunării lui Krosac; de aici, 
bineanteles, am tras concluzia ca toate capetele fuseseră 
tăiate ca să dea cadavrelor aspectul unor mari T-uri. 

Or, îmi venise o idee, o altă explicaţie posibilă a 
decapitărilor: cadavrele în formă de T, precum si 
celelalte elemente în formă de T (intersecţia drumurilor, 
stâlpul indicator şi T-ul trasat cu sânge în cazul primei 
crime;  stâlpul-totem în cazul celei de a doua; 
catargul-antenă în cazul al treilea, T-ul trasat cu sânge 
pe masă în ultimul caz) nu serveau oare un singur scop: 
să explice decapitarea corpurilor, capul omenesc fiind 
într-adevăr cel mai bun mijloc de a identifica un cadavru? 
Mi-am zis că aceste crime, departe de a fi opera unui 
maniac obsedat de litera T, simbolul unei razbunari, 

puteau fi in mod logic opera unui individ perfect lucid 
(deşi nebun) care tăia capetele ca sa falsifice identitatea 
cadavrelor. 

Faptul că nici un cap nu putea fi găsit l-am considerat 
ca o confirmare a ideii mele... Dar am neglijat această 
ipoteză pentru a mă încredința celei ce tindea să arate 
că era vorba de un maniac obsedat de litera-simbol T. 
Am neglijat adevărul. 

Dar mobilul mi-a apărut foarte clar în momentul când 
m-am ocupat de cea de a patra crimă, când am înţeles 
că Andreja Tvar era deus ex machina. Să luăm prima 
crimă uciderea lui Krosac; Andreja Tvar a fost obligat să-l 
decapiteze pe Krosac ca să împiedice identificarea 
cadavrului şi pentru a se admite la început că era vorba 
de Van, iar mai târziu că acelaşi cadavru era cel al lui 
Kling. Şi ca să confirme această părere, Van a avut ideea 
să răspândească peste tot aceşti T care ne-au indus în 
eroare şi ne-au împiedicat să pricepem adevăratul scop 
al criminalului făcând să dispară, capetele, care nu era 
altul decât să provoace falsa identificare a primului şi 
ultimului cadavru. 

— Apropo de ultima crimă, zise Isham, mi s-a părut că 
urmele de paşi din direcţia cabanei erau mai adânc 
imprimate în sol decât cele care veneau dinspre ea. 

— Intr-adevăr, domnule Isham. Si nu poate exista 
decât o singură explicaţie: criminalul transporta un 
obiect greu îndreptându-se spre cabană şi la întoarcere 
nu mai transporta nimic. Or, această explicaţie îmi 
convine de minune. Ştiam că ultimul cadavru găsit era 
cel al lui Kling. Unde îl tinuse Van închis pe Kling? Nu în 
cabană, deci în vecinătate. Sergentul Luden spusese 
odată că aceste coline din Virginia erau pline de 
numeroase grote naturale; chiar Van spusese că 
descoperise cabana abandonată ducându-se sa 
exploreze grotele! (Probabil ca să se folosească de ele 
mai târziu.) 

Van s-a dus deci să-l ia pe Kling din grota în care îl ti- 
nuse prizonier atâtea luni şi l-a adus până la cabană. Incă 

mai ploua cand Van a parasit cabana sa se duca dupa 
Kling, dar probabil că ploaia s-a oprit înainte de întoarce- 
rea lui; ploaia a şters urmele lăsate la plecarea spre 
grotă, dar solul umed le-a păstrat pe cele făcute la 
întoarcere; amprentele mai adânci au fost făcute în 
timpul transportării lui Kling la cabană; celelalte, mai 
puţin profunde, când a părăsit cabana după crimă, 
pentru ultima dată. 

— De ce nu l-a obligat pe Kling să meargă până la ca- 
bana? întrebă Isham. 

— Pentru ca intentia lui era sa lase o astfel de urma in- 
cat sa se banuiasca ca e vorba de un schiop, adica de 
Krosac. Ducându-l pe Kling si schiopatand reusea 
următoarele două lucruri: introducea victima în cabana si 
ne obliga să credem că numai o singură persoană, 
Krosac, intrase înăuntru. A plecat apoi şchiopătând ca să 
ne întărească ideea că Krosac a fugit; singura lui 
greşeală a fost că, ducându-l pe Kling, nu şi-a dat seama 
că greutatea acestuia îl va face să lase urme mai adânci 
în pământ. 

— Este inimaginabil, zise profesorul. Acest om este un 
geniu al răului, bineînţeles, dar îţi trebuie o mare inteli- 
genta ca să... 

— De ce nu? îl întrerupse Ellery. Fusese excelent ins- 
truit şi dispunea de tot timpul necesar ca să pună la 
punct toată combinaţia. De exemplu: Van a fost tot 
timpul obligat să aranjeze lucrurile ca să lase impresia 
unui motiv foarte legitim pentru ca Krosac să comită 
aceleaşi acţiuni pe care el, Van, era obligat să le 
îndeplinească; pipa, de exemplu, covorul deplasat, biletul 
lui Brad lăsat în mod deliberat în urma lui. V-am explicat 
deja motivele pe care le avea Krosac de a obţine un 
răgaz mai înainte ca anchetatorii să descopere 
adevăratul loc al crimei; descoperire ce nu avea să fie 
făcută decât în momentul intrării în scenă a lui Megara, 
pentru ca acesta din urmă să pară că îl duce pe Krosac la 
Van, despre a cărui supravieţuire Krosac ar fi aflat, 
chipurile, din acest bilet. 

Dar Van, procurandu-ne acest ingenios motiv Krosac, 
avea in calitatea lui de adevarat ucigas motive si mai 
întemeiate de a dori acest răgaz. Dacă poliţia ar fi 
perchezitionat imediat in biblioteca, nu ar fi putut sa nu 
descopere biletul lăsat de Brad, bilet al cărui text îi 
fusese cu siguranţă sugerat lui Brad de către Van însuşi, 
cu multă vreme înainte de întoarcerea lui Megara: poliţia 
ar fi aflat deci imediat că Van era încă în viaţă. Situaţia 
lui Van devenea precară dacă poliţia bănuia, în urma 
vreunui pas greşit din partea lui, că Old Pete nu era altul 
decât Van. Să presupunem că Megara nu s-ar fi întors, că 
ar fi murit pe mare, de exemplu; nu mai avea cine să 
confirme autorităţilor că Old Pete sau Van era cu 
adevărat fratele lui Brad şi al lui Megara. Provocând 
acest răgaz, îşi asigura o confirmare a rudeniei chiar în 
momentul întoarcerii lui Megara. Dacă afirmaţia lui ar fi 
părut suspectă, el nu mai putea fi însă bănuit din 
moment ce Megara ii confirma toate spusele. 

Dar de ce această nevoie de a ne întoarce la locul cri- 
mei? Aici punem degetul pe adevăratul scop pe care îl 
urmărise Van provocând un răgaz ce trebuia să dureze 
până la întoarcerea lui Megara. Aranjând dinainte ca 
Brad să lase câteva rânduri în care să reconstituie 
întregul lant al evenimentelor până la reapariţia lui 
Andrew Van, Van îşi asigura moştenirea. lată ce vreau să 
spun: Van putea foarte bine să-i facă pe poliţişti să 
creadă că fusese victima primei crime, şi după aceea 
putea să rămână în mod legal mort, în timp ce-şi 
desăvârşea opera prin asasinarea fraţilor lui, în umbra 
personalităţii lui Krosac. Dar dacă ar fi rămas mort în 
ochii legii, cum ar mai fi intrat în posesia moştenirii pe 
care i-o lăsa Brad? Trebuia deci să-şi facă din nou 
apariţia viu şi nevătămat, într-un moment când Megara 
ar fi putut să confirme faptul că Van era într-adevăr 
fratele lui. Şi în felul acesta a intrat foarte liniştit în 
posesia celor cinci mii de dolari. 

În cele din urmă, prin intermediul biletului si al povestii 
spuse când a reintrat în scenă, a obişnuit poliţia cu ideea 

că va avea loc o a doua crimă, deoarece autorităţile ştiau 
acum că un răzbunător era pe urmele fraţilor Tvar şi toc- 
mai, descoperise că se înşelase asupra identităţii primei 
victime. Diavolesc, într-adevăr. 

— Toate astea sunt prea complicate pentru mine, zise 
Vaughn dând din cap. 

Dar profesorul Yardley nu era mulţumit. 

— Accept tot ce ne-ai spus. Dar de ce naiba Andreja 
Tvar, fratele lui Ştefan şi Tomislav Tvar, voia să-i 
extermineze? _ 

— Pur şi simplu pentru ca era nebun! In ceea ce pri- 
veşte mobilul, habar n-am, dar ce importanţă are? 
Mobilul unui nebun... 

— Eu şi Isham cunoaştem acest mobil, zise inspectorul 
Vaughn. Dumneata ai plecat împreuna cu profesorul, 
Queen, înainte de interogatoriul lui Van... leri-seară, şeful 
poliţiei, Isham şi cu mine l-am pus pe jăratic. A fost gata 
să facă un atac de apoplexie, dar în cele din urmă s-a po- 
tolit şi ne-a spus totul... Apropo, capetele lui Brad şi 
Megara, îngreunate cu plumb, fuseseră trimise prin grija 
lui în fundul apei. Cât priveşte capetele celorlalţi doi, am 
aflat că le-a îngropat pe coline... Ura pe care o nutrea 
fata de fratele lui Tomislav avea la origine o poveste cu o 
femeie. În ţara lor natală, Van iubise o tinără pe care i-o 
luase Tom; ea a fost prima soţie a lui Brad, moartă, după 
spusele lui Van, din cauza felului în care se purtase soţul 
ei cu ea. 

— Dar de ce-l ura pe Megara? întrebă Ellery. 

— Dintr-un motiv nu prea strălucit, răspunse Vaughn. 
Se pare că Van, fiind fratele cel mai mic nu avea dreptul 
la mare lucru din moştenirea bătrânului Tvar. Cred că 
Megara şi Brad au luat şi ce-ar fi trebuit să-i revină lui. Şi, 
în plus, nu i-au dat nimic din banii pe care i-au furat de la 
familia Krosac... Sigur, nu a putut să se plângă, pentru că 
şi el participase la furt, dar asta explică de ce Van s-a 
despărţit de fraţii lui mai mari atunci când au venit toţi 
trei în ţara noastră. Probabil că Brad a avut remuşcări, de 
aceea i-a lăsat acea moştenire. 

— Si Stryker? zise Yardley, inca un nebun! As vrea 
să-mi explici Ellery, prin ce întâmplare s-a găsit Stryker 
mai întâi în preajma primei crime de la Arroyo şi după 
aceea în preajma celorlalte două crime care au avut loc 
atât de departe de acolo. 

— Bucuros. Nu uitaţi că Krosac a existat. A aflat că 
unul din fraţii Tvar trăia la Arroyo; putem cu uşurinţă să 
admitem că aceeaşi scrisoare „anonimă” pe care i-a 
scris-o Van l-a instiintat pe Krosac si unde trăiau ceilalţi 
doi Tvar, Brad în Long Island iar Megara împreună cu 
Brad. Van nu risca nimic, ştiind că Krosac trăia împreună 
cu Stryker în Illinois, adică în vest, şi că vi fi obligat să 
treacă prin Virginia ca să revină în est; în mod obligatoriu 
trebuia să înceapă cu profesorul. Bun. Să admitem că 
Krosac nu este un imbecil. Va începe prin a-l ucide pe 
acel Tvar care îşi zice Andrew Van, şi după aceea pe 
ceilalţi doi. El mai ştie şi că moartea profesorului va face 
multă vâlvă şi că va fi obligat să se ascundă. Concluzia: 
de ce să nu se ascundă lângă locuinţa următoarelor două 
victime? Consulta deci ziarele din New York, vede 
anunţul bătrânului Ketcham, îl convinge pe bietul Stryker 
să închirieze Insula Stridiilor şi să organizeze acolo un 
cult al soarelui; rezolvă problema închirierii dinainte... 
intelegeti ce s-a întâmplat? Krosac este ucis. Stryker, biet 
nebun, cade în ghearele lui Romaine, şi aşa mai 
departe... asta este explicaţia pentru colonia de nudisti. 

Ellery se ridică, se întinse şi aprinse altă ţigară. 

— În concluzie, zise el, un caz foarte interesant... 
Aproape că îmi vine să scriu o carte. De ce nu? 


SFÂRŞIT 

EDITURA 


Trei crime succesive, de o 
cruzime incredibilă — cada- 
vre decapitate, apoi crucifi- 
cate — au un misterios numi- 
tor comun. Cadavre fără cap, 
cu brațele întinse orizontal. 
Cine ucide? De ce crucifica 
aceste cadavre? 

Mister... Și totuşi există o 
legătură între aceste crime. 
Care? 


